
QuAMQUAM  erunt  forsan,  spectatissime  vir, 
qui  me  illotis  pedibus,  quod  aiunt,  ad  hoc 
edendi  munus  accessisse  dicant ;  nonnullis 
quidem  certe,  id  quod  tibi  potissimum  ac- 
ceptum  refero,  sum  spe  quadam  memet  pro- 
bandi  aliquantulum  erectus.  Cum  enim  tu, 
homo  instructissimus  omnibus  magnarum 
artium  disciplinis,  idemque  summa  vitae  in- 
tegritate  ornatus,  haec  mea  paucula  ne  in- 
digna  quidem  duxeris,  quae  sub  tuo  nomi- 
ne  in  lucem  proferrentur,  a  reprehensione 
temeritatis  nonnihil  abesse  videor.  Vale, 
atque  laborem  meum  tibi  commendatum 
habe.     iij  kal.  Octob.  mdcccxxiv. 

LECTORI   S. 

CuM  sit  ex  nulla  re  major  ac  solidior  uti^ 
litas,  quam  medicinae  scientia  diligenter  et 
bene  exculta  ;  neque  in  hac  quidem  aliquid, 
quod  plane  cognitum  penitusque  perspectum 
habeamus  magis  oporteat,  quam  cordis  mu- 
nera  et  arteriarum  ;  et  cum  nemo  argutius  his 
de  rebus  meliusque  disputaverit,  quam  ille 
magnus  inventor  ;  spes  quaedam  me  tenet, 
in  optimam  partem  te  accepturum  esse,  quod 
hunc  aureolum  libellum  de  integrp  edendum 
existimaverim. 

Quando  autem  susceptum  officium  omni- 
bus  partibus  expletum  volui,  ne  satis  qui- 
dem  videbatur,  si  quid  antea  in  typis  dispo- 
nendis  peccatum  fuisset,  emendare  ;  verum 
id    etiam  mihi  magnae  curae  fuit,  ut   tam 

praeclarum  opus  cum  specie  exiret  conspici- 
endum,  tum  in  primis  nova  interpunctione 
omnibus  gratum  et  accommodatum. 

Sed,  tametsi  haud  parum  lucis  obscuriori- 
bus  aliquot  versibus,  hac  profecto  ratione,  ad- 
hibitum  est ;  tamen,  cum  mihi  vitio  forsitan 
daret  aliquis,  si  quidpiam  mutare,  atque 
conjectura  corrigere  ausus  essem,  nonnulla 
plane  corrupta  etiamnum  manent. 

Ceterum,  quae  pauca,  bibliopolae  omninb 
rogatu,  annotavi,  brevia  illa  quidem,  sed,  ut 
spero,  haud  inepta,  Latino  conscripsi  ser- 
mone,  non  quo  putarem  me  in  isto  genere 
aliquid  profecisse,  sed  videbatur  fore,  ut  si 
lingua  vernacula  scripta  fuissent,  ipsi  libro 
nullo  modo  congruerent.  At  illud  sane 
aegre  fero,  me,  qui  aliis  equidem  implicarer 
negotiis,  atque  idem  valetudine  impedirer, 
in  tantas  temporis  angustias  coactum  esse, 
ut  in  hac  parte  rem  ne  ex  sententia  quidem 
absolvere  potuerim.  Dices,  enim,  me  non 
solum  ea,  quae  dixi,  disseruisse  brevius, 
quam  desiderarent;  sed  etiam  permulta  omni- 

no  praeteriisse.      Haec  autem  mea,  qualia- 
cunque  sint,  noli  in  malam  partem  accipere : 

Sequitur,  ut  vitam  venerabilis  senis  brevi- 
ter  explicem. 

Guilielmus  Harveius,  Thomae  filius,  An- 
glus,  Folkstoniae  in  agro  Cantiano,  honesto 
genere,  natus  est,  ipsis  kalendis  Aprilis,  anno 
salutis  humanae  millesimo  quingentesimo 
septuagesimo  octavo.  Pater  novem  liberos 
habuit,  quorum  hunc  maximum  natu  accepi- 
mus.  Decem  annos  agens,  traditus  est  prae- 
ceptoribus  Cantauriae  litteris  instituendus  ; 
unde  fere  post  quintum  annum  Cantabrigiam 
discedens  in  coUegium  Caianum  receptus  est. 
Ibi  cum  inter  sex  annos  multum  studii  ad 
omnes  bonarum  rerum  disciplinas  adhibuis- 
set,  itinere  in  Italiam,  per  Galliam  Germa- 
niamque,  facto,  Patavium  venit.  In  hac 
urbe,  postquam  arti  medicae,  per  consti- 
tutum  tempus,  admirabili  quadam  laude, 
operam  dederat,  doctoris  gradum  xvij  kal. 
Aprilis  consecutus  est.    Post  neque  ita  multo, 

cum  jam  quatuor  et  viginti  annos  comples- 
set,  domum  rediit ;  et  eadem  dignitate  ab 
academia  Cantabrigiensi  concessa,  coepit 
artem]  suam  apud  Londinenses,  magna  dili- 
gentia,  exercere  :  nec  multi  menses  intercesr- 
serant,  cum  uxorem  duxit :  ex  hac  autem 
nullos  liberos  suscepit.  Quinto  fere  anno 
quam  domum  reyersus  erat,  cooptatus  est  in 
colleguim  medicorum  Londinense  ;  et  cum, 
octo  post  annis,  id  ei  muneris  detulerint,  ut 
de  fabrica  animantium  dissereret,  atque 
praecepta  corpora  earum  incidendi  et  scru- 
tandi  traderet ;  ne  occasionem  quidem  tam 
amplam  idoneamque  praetermittens,  senten- 
tiam  suam  de  motu  sanguinis  aperuit.  At 
vero  rem  scriptis,  accuratius  enodatiusque 
explicatam,  haud  ante  annum  mdcxxviii  in 
inedium  protulit ;  quo  tempore  librum  opti- 
mum  illum  Francofurtiae  edendum  cura- 
vit.  Traditum  est,  regem,  a  quo  maximis 
beneficiis  ornatus  esset,  se  persaepe  testem 
esse  quotidianae  pene  corporum  considerati- 
onis  accuratissimaeque,  quae  ad  argumenta 


eruenda,  eoque  fidem  faciendam,  diligen- 
tissime  incidere  soleret,  nullo  modo  indi- 
gnum  putasse.  Nec  enim,  cum  tandem  ma- 
gnae  istae  civium  dissentiones  omnia  per- 
miscuissent,  perdidissentque,  eum  deseruit 
Harveius.  Nam  socius  erat,  et  particeps 
miserae  ejus  fortunae,  et  tam  multum  jacta- 
tae  :  cum  enim  se  patriae,  regique,  impetum 
concitatae  multitudinis  ferociamque  com- 
primere  frustra  conanti,  fidelem  praeberet, 
domus  una  cum  multis  libris,  sua  manu  eru- 
ditissime  scriptis,  et  si  aliud  quidpiam  pre- 
tiosi  esset,  incendio  oblato  deflagravit.  Sed 
autem,  hoc  tanto  damno  accepto,  ne  tristi- 
tiae  quidem  se  muliebriter  tradidit ;  ad  phi- 
losophiam  potius,  animi  illam  nobilissimam 
medicinam,  confugiendum  existimavit :  id 
quod  paucis  post  annis,  libro  de  generatione 
animalium  foras  dato,  omnibus  notum  ac 
manifestum  est.  Socii,  anno  mdclii  statuam, 
qui  eorum  in  eum  amor  fuit,  et  observantia, 
in  aedibus  collegii  posuerunt,  in  qua  inscri- 
ptum  est-^ 

,  GVILIELMO  HARVEIO 

,  VmO  MONVMENTIS  SVIS  IMMORTALI 

HOC  INSVPER  COLLEGIVM  MEDICORVM   LONDINENSE 

POSVIT 

QVl  ENIM  SANGVINI  MOTVM 

VT  ET 

ANIMALIBVS  ORTVM  DEDIT  MERVIT  ESSE 

STATOR  PERPETVVS 

Sub  idem  tempus  senaculum,  quo  collegae 
convenirent,  et  bibliothecam,  propriis  im- 
pendiis  aedificavit,  atque  omnibus  rebus  ne- 
cessariis  instruxit.  Duobus  annis  quam  hoc 
factum  est,  eum  collegio  praeficiendi  valde 
cupidi  erant ;  sed  cum  id  esset  aetatis,  ut 
tantam  dignitatem  vix  sustinere  posse  sibi 
videretur,  in  istum  summum  locum  efferri 
noluit.  Quod,  tamen,  quam  gratum  haberet, 
et  quam  collegarum  suorum  studiosus  esset, 
postero  tempore,  illis  possessione  paterni 
praedii  in  perpetuum  cedens,  plane  confir- 
mavit.  Sed  nunc  tandem  morbo  senioque 
confectus,  octogesimo  anno,  iij  non.  Junii, 
diem  obiit.  Sepultus  est  Hempstadii,  in 
agro    Essexiensi,    toto    collegio    celebrante. 

Simulacrum   ejus   positum   est  in  sepulcro, 
quod  et  haec  habet  incisa — 

GVILIEMVS  HARVKIVS 
CVI  TAM  COLENDO  NOMINI  ASSVRGVNT  OMNES  ACADEMIAE 
QVI  DIVRNVM  SANGVINIS  MOTVM  POST  TOT  ANNORVM 
MILLIA  PRIMVS  INVENIT 
ORBI  SALVTEM  SIBI   IMMORTALITATEM 
CONSECVTVS 
QVI  ORTVM  ET  GENERATIONEM  ANIMALIVM  SOLVS  OMNIVM 
A  PSEVDOPHILOSOPHIA  LIBERAVIT 
CVI  DEBET 
QVOD  SIBI  INNOTVIT  HVMANVM  GENVS  SEIPSAM   MEDICINA 
SEREN.  MAJEST.  JACOBO  ET  CAROLO  BRITANNORVM  MONARCHIS 
ARCHIATER  ET  CLARISSIMVS 
COLLEG.  MED.  LOND.  ANATOMES  ET  CHIRVRGIAE  PROFESSOR 
ASSIDVVS  ET  FELICISSIMVS 
QVIBVS  ILLVSTREM  CONSTRVXIT  BIBLIOTHECAM 
SVOQVE  DOTAVIT  ET  DITAVIT  PATRIMONIO 
TANDEM 
POST  TRIVMPHALES 
CONTEMPLANDO  SANANDO  INVENIENDO 
SVDORES 
VARIAS  DOMI  FORISQVE  STATVAS  QVVM  TOTVM  CIRCVIT 
MlCROCOSMVM  MEDICINAE  DOCTOR  AC  MEDICORVM 
IMPROLES  OBDORMIVIT 
III  JVN.  ANN.  SALVTIS  MDCLVIII  AETAT.  LXXX 
ANNORVM  ET  FAMAE  SATVR 
RESVRGEMVS. 

Huic  dedit  natura,  ut  summam  humanita- 
tem  haberet,  plurimumque  tum  morum  sua- 
vitatis,  tum  etiam  sermonum.  Apertus  erat 
et  simplex,  singulari  modestia  ornatus,  in 
omnibus  vitae  partibus  temperans  et  justus. 
Laudum  suarum  invidos  et  obtrectatores,  qui, 
ut  solet,  plurimi  exstiterunt,  adeo  non  acri- 
ter  persequebatur,  ut  eos  honorificentissime 
omnino  tractaret.  Erga  Deum  erat  comme- 
morabili  pietate ;  cujus  quidem  summam 
sapientiam,  omnibus  profecto  suspiciendam 
et  admirandam,  praestantissimamque  soler- 
tiam,  ex  illa  subtili  corporis  mirabilique  de- 
scriptione  agnovit.  Nec  istud  equidem  prae- 
tereundum  arbitror,  eum  non  modo  illarum 
rerum,  quae  artis  suae  essent,  sed  aliarum 
etiam  in  primis  peritum  fuisse  ;  et  eundem 
ex  poetis  legendis,  maxime  autem  Mantuano 
illo  vate,  eundemque  historicis  et  politicis 
scriptoribus  incredibilem  cepisse  volupta- 
tem.  Quanta  vero  fuerit  ingenii  magnitudo, 
non  est,  quod  dicam  ;  declarant,  enim,  cele- 
berrima  illa  sua  et  sempiterna  monimenta. 

Ad  summam,  ne  multus  videar  in  re  apertis- 
sima,  nemo  prorsum  est,  in  quem  Xenophon- 
teum  istud  magis  convenire  possit — Idozsi 
Toisrog  eivcctt  olog  av  e'/)j  u^Krrog  yg  uv^§  zou  ev^ai- 
fjuoveffTUTog'  el  ^e  tu  fjbri  u^eorKei  TocvTUt  Tru^ocCuXXm 
To  uXKov  Tjdog  v^og  tuvtcc,  ovTca  K^iveTa, 

T.  H. 

SERENISSIMO  ET  INVICTISSIMO  CAROLO,  MA- 
GNAE  BRITANNIAE,  FRANCIAE,  ET  HIBERNIAE 
REGI,  FIDEI  DEFENSORI. 

Serenissime  Rex  ; 

Cor  animalium,  fundamentum  est  vitae, 
princeps  omnium,  microcosmi  sol ;  a  quo 
omnis  vegetatio  dependet,  vigor  omnis  et  ro- 
bur  emanat.  Rex  pariter  regnorum  suorum 
fundamentum,  et  microcosmi  sui  sol,  reipub- 
licae  cor  est ;  a  quo  omnis  emanat  potestas, 
omnis  gratia  provenit.  Quae  de  motu  cordis 
hic  scripta  sunt,  majestati  tuae  (uti  hujus 
seculi  mos  est)  offerre  eo  magis  ausus  sum, 
quod  ad  hominis  exemplum,  humana  pene 
omnia ;  et  ad  cordis,  regis  plurima.  Regi 
itaque  non  inutihs  cordis  sui  notitia,  tan- 
quam  actionum  divinum  exemplarium :  (sic 
parvis  componere  magna  solebant.)  Poteris 
saltem,  regum  optime,  in  fastigio  rerum  hu- 
manarum  positus,  una  opera  et  humani  cor- 
poris  principium,  et  regiae  simul  potestatis 
tuae  effigiem,  contemplari.  Suscipe  itaque, 
humillime  precor,  serenissime  rex,  usitata 
benignitate  et  clementia,  de  corde  nova  haec; 
qui  ipse  novus  splendor  hujus  seculi  et  totum 


vere  cor  es,  princeps  virtute  abundans  ac 
gratia ;  cui  acceptum  jure  merito  referimus, 
quicquid  nostra  Anglia  boni,  quicquid  vita 
nostra  jucundi,  habet. 

Augustissimae  Majestatis  Tuae 

devotissimus  servus, 

GVILIELMVS    HaRVEIVS. 


EXCELLENTISSIMO  ET  ORNATISSIMO  VIRO 

D.  D.  ARGENT, 

COLLEGII  MEDICOIIVM  LONDINENSIS  PRAESIDI, 
AMICO  SVO  SINGVLARl  ;  CAETERISQVE  DO- 
CTISSIMIS  MEDICIS,  COLLEGIS  SVIS  AMANTISSI- 
MIS  ;  S.  P.  D. 

Meam  de  motii  et  usu  cordis,  et  circuitu 
sanguinis  sententiam,  E.  D.  D.  antea  saepius 
in  praelectionibus  meis  anatomicis  aperui 
novam  :  sed  jam  per  novem  et  amplius  annos 
multis  ocularibus  demonstrationibus  in  con- 
spectu  vestro  confirmatam,  rationibus  et  ar- 
gumentis  illustratam,  et  ab  objectionibus 
doctissimorum  et  peritissimorum  anatomico- 
rum  liberatam,  toties  ab  omnibus  desideratam, 
a  quibusdam  efflagitatam,  in  lucem  et  con- 
spectum  omnium  hoc  libello  produximus. 
Quem,  nisi  vobis  transmissum,  E.D.D.  minus 
sperarem  prodire  posse  integrum  et  tutum  ; 
cum  pene  omnium  illarum  observationum, 
ex  quibus  aut  veritatem  colligo,  aut  errores 
redarguo,  e    vobis  plurimos  et  fide  dignos 

appellare  possum  testes ;  qui  dissectiones 
measvidistis,et  ocularibus  demonstrationibus, 
eorum  quae  hic  ad  sensum  palam  assevero, 
assistere  candide  et  astipulari  consuevistis. 
Et  cum  contra  receptam  viam,  per  tot  secula 
annorum  ab  innumeris,  iisque  clarissimis 
doctissimisque,  viris  tritam  et  illustratam, 
sanguinem  iter  novum  metiri  suum  et  revol- 
vere  solus  iste  liber  affirmaret ;  arroganter 
nimis  factum  ne  videretur,  libellum  istum 
per  aliquot  abhinc  retro  annos  alioquin  per- 
fectum,  vel  in  publicum  exire  vel  transfretare 
si  permisissem,  summopere  verebar;  nisi  prius 
vobis  proposuissem,  et  per  autopsiam  confir- 
massem,  vestris  dubiis  et  objectionibus  re- 
spondissem,  et  praesidis  ornatissimi  censuram 
in  favorem  accepissem.  Persuasissimum  ve- 
runtamen  habui,  quod  si  coram  vobis  nostro- 
que  coUegio,  tot  tantisque  viris  doctissimis 
nobilitato,  propositum  sustinere  potuerim, 
ab  aliis  tum  demum  minus  pertimescendum ; 
et  jam  illud  quod  mihi  a  vobis,  ob  amorem 
veritatis,  contigit  unicum  solatium,  ab  omni- 
bus  aliis,  qui  similiter  sint  philosophati,  non 
minus  esse  sperandum.  Philosophi  enim 
veri,  qui  amore  veritatis  et  sapientiae  flagrant, 
nunquam  se  tam  <ro(p^g,  sapientia  plenos  re- 

periunt,  aut  suo  sensu  abundant,  quin  veri- 
tati,  a  quocunque  et  quandocunque  venerit, 
locum  dent  ;  nec  tam  angusti  animi,  ut 
credant  quamvis  artem  aut  scientiam  adeo 
omnibus  numeris  absolutam  et  perfectam  a 
veteribus  traditam,  ut  aliorum  industriae  et 
diligentiae  nihil  sit  reliquum ;  cum  profite- 
antur  plurimi,  maximam  partem  eorum  quae 
scimus,eorum  quae  ignoramus  minimam  esse; 
nec  ita  traditionibus  et  praeceptis  quorum- 
cunque  addicti,  inservire  se  patiuntur  philo- 
sophi,  et  libertatem  perdunt,  ne  oculis  pro- 
priis  fidem  adhibeant ;  nec  ita  in  verba  jurant 
antiquitatis  magistrae,  ut  veritatem  amicam 
in  apertis  relinquant,  et  in  conspectu  omni- 
um  deserant.  Sed  sicut  credulos  et  vanos, 
omnia  prima  facie  admittere  et  credere  ;  ita 
manifesta  sensui  non  videre,  et  luce  meridi- 
ana  diem  non  agnoscere,  stupidos  et  insensa- 
tos  pariter  existimant.  Et  non  minus  poe- 
tarum  fabulas  et  vulgi  deliramenta,  quam 
scepticorum  epochen,  in  via  philosophica 
declinare  docent.  Omnes  item  studiosi,  boni, 
honestique,  nunquam  ita  passionibus  indi- 
gnationis,  invidiae,  obrui  mentem  sinunt,  quo 
minus  audiant  aequo  animo  quae  pro  veritate 
proferantur,  aut  rem  vere  demonstratam  in- 

telligant ;  nec  turpe  putant  mutare  senten- 
tiam,  si  veritas  suadet  et  aperta  demonstratio ; 
nec  errores,  licet  antiquissimos,  deserere  ar- 
bitrantur  inhonestum  :  cum  optime  norint 
quod  humanum  sit  errare,  decipi  ;  et  quod 
casu  multa  reperta  esse  contingat,  quae  di- 
scere  quivis  a  quovis  possit,  a  juvene  senex,  a 
stulto  intelligens. 

Verum  isto  tractatu,  collegae  amantissimi, 
in  auctorum  et  scriptorum  anatomicorum 
nominibus,  operibus  et  sententiis  recensendis^ 
exagitandis,  memoriam  meam  et  lucubrati- 
ones,  multamque  lectionem  et  magnum 
volumen,  ostentare  nolebam  ;  tum  quod  non 
ex  libris,  sed  ex  dissectionibus :  non  ex  pla- 
citis  philosophorum,  sed  fabrica  naturae, 
discere  et  docere  anatomen  profitear  :  tum 
quod  neque  e  veteribus  quemquam  debito 
honore  defraudare,  neque  e  posterioribus 
quemquam  irritari,  aequum  censeam,  aut 
moliar :  neque  cum  iis,  qui  in  anatomicis 
antecelluerunt  et  me  docuerunt,  manus  con- 
serere,  aut  dimicare,  honestum  putem.  Ac- 
cedit,  quod  nec  falsitatis  crimen,  in  quem- 
piam  veritatis  studiosum,  mea  sponte  inurere 
vellem  ;  nec  quemquam,  erroris  labe  insimu- 
lare.    Sed  solam  veritatem  sector;  et  omnem 

tum  operam,  tum  oleum  eo  contuli,  ut  aliquid 
bonis  gratum,  doctis  commodum,  et  rei  lite- 
rariae  utile,  in  medium  proferre  possim.  Va- 
lete,  domini  D.  excellentissimi,  et  anatomico 
vestro  favete 

GviLIELMO  HaRVEIO. 

QUO  DEMONSTRATUR  ILLA,  QUAE  HACTENUS  SCRI- 
PTA  SUNT  DE  MOTU  ET  USU  CORDIS  ET  ARTERIA- 
RUM,  MINUS  FIRMA  ESSE. 

De  cordis  arteriarumque  motu,  pulsu,  a- 
ctione,  usu,  et  utilitatibus  cogitanti,  operae 
pretium  est,  quae  prius  ab  aliis  mandata  sunt 
literis,  evolvere;  quae  vulgo  jactata  et  tradita, 
animadvertere :  ut  quae  recte  dicta,  confir- 
mentur ;  quae  falsa,  dissectione  anatomica, 
multiplici  experientia,  diligenti  et  accurata 
observatione,  emendentur. 

Pene  omnes  huc  usque  anatomici,  medici, 
et  philosophi,  supponunt  cum  Galeno,  eun- 
dem  usum  esse  pulsus,  quem  respirationis  ; 
et  una  re  tantum  differre,  quod  haec  ab  ani- 
mali,  ille  a  vitali  facultate  manet :  reliquis, 
vel  quod  ad  utilitatem,  vel  quod  ad  motus 
modum  spectat,  similiter  se  habentibus.  Vnde 
affirmant  (ut  Hieronymus  Fabricius  ab  Aqua- 
pendente,  libro  suo  de  respiratione  nuperri- 
me  edito)  quod  quoniam  non  sufficit  pulsus 

cordis  et  arteriarum  ad  eventandum  et  re- 
frigerandum,  ideo  a  natura  pulmones  circa 
cor  fabrefactos  esse.  Hinc  patet,  quod  quae- 
cunque  dixerint  priores  de  systole  et  dia- 
stole,  de  motu  cordis  et  arteriarum,  haec 
omnia  ad  pulmones  respicientes  eos  tradi- 
disse. 

Cum  vero  aliter  se  habeat  motus  et  con- 
stitutio  cordis,  quam  pulmonum ;  aliter 
arteriarum,  quam  pectoris  ;  alios  exinde  usus 
et  utilitates  exoriri  verisimile  est;  differreque 
plurimum  cordis,  et  similiter  arteriarum  pul- 
sus  et  usus,  a  pectoris  et  pulmonum.  Si 
enim  iisdem  usibus  inserviant  pulsus  ac  re- 
spiratio,  et  in  diastole  introsumant  aerem  in 
cavitates  suas  arteriae,  (uti  vulgo  dicunt)  et 
in  systole,  per  eosdem  poros  carnis  et  cutis, 
fuligines  emittant ;  nec  non,  medio  tempore 
inter  systolen  et  diastolen,  aerem  contine- 
ant ;  et  quovis  tempore  aut  aerem,  aut  spi- 
ritus  aut  fuligines  ;  quid  itaque  respondeant 
Galeno,  qui  librum  scripsit,  natura  sangui- 
nem  contineri  in  arteriis,  et  nihil  praeter 
sanguinem  ;  nimirum  neque  spiritus,  neque 
aerem  ;  sicut  ab  experimentis  et  rationibus, 
in  eodem  libro,  facile  colligere  licet  ?  Et  si 
in  diastole  replentur  arteriae  ab  aere  intro- 

sumpto,  (inmajoripulsu,majorisubeunte  aeris 
copia)  ergo  magno  existente  pulsu,  si  totum 
corpus  in  balneum  immerseris,  vel  aquae,  vel 
olei,  necesse  est  pulsum  statim  aut  minorem 
esse,  aut  tardiorem  multo  ;  cum,  per  corpus 
ambientis  balnei,  aerem  intra  arterias  per- 
meare  difficilius  sit,  si  non  impossibile.  Si- 
militer,  cum  omnes  arteriae,  tam  profundae, 
quam  cutaneae,  eodem  tempore  et  pari  velo- 
citate  distendantur ;  quomodo  poterit  aer 
tam  libere  et  celeriter  per  cutem,  carnem, 
habitumque  corporis  in  profundum  pertran- 
sire,  quam  per  cuticulam  solam  ?  et  quo- 
modo  embryonum  arteriae  forinsecus  in  cavi- 
tates  suas  aerem,  per  ventrem  maternum  et 
per  corpus  uteri,  attrahant  ?  vel  quomodo 
phocae,  balaenae,  delpliines,  cetaceum  omne 
genus,  et  pisces  omnes,  in  profundo  maris, 
arteriarum  suarum  diastole  et  systole,  per 
immensam  aquae  massam,  celeri  pulsu  aerem 
introsumunt  et  emittunt  ?  dicere  vero  quod 
aerem  implantatum  in  aqua  absorbeant,  et 
in  aquam  fuligines  suas  reddant,  figmento 
haud  absimile.  Et  si  in  systole  arteriae,  per 
poros  carnis  et  cutis,  fuligines  e  cavitatibus 
illarum  expellunt ;  cur  non  item  spiritus, 
quos  dicunt  etiam  in  illis  contineri  ?    cum 

spiritus  multo  tenuiores  fuliginibus  sint. 
Et  si,  cum  in  systole,  tum  in  diastole,  aerem 
arteriae  accipiunt  et  reddunt,  uti  pulmones 
in  respiratione  ;  cur  non  et  hoc  faciunt  in- 
flicto  per  arteriotomiam  vulnere  ?  Sectione 
tracheae,  per  vulnus  aerem  ingredi,  regredi, 
duobus  contrariis  motibus,  palam  est :  secta 
vero  arteria,  statim  uno  continuo  motu  san- 
guinem  vi  protrudi,  et  non  aerem  vel  ingredi 
vel  regredi,  manifestum  est.  Si  pulsus  arte- 
riarum  partes  corporis  refrigerant  et  even- 
tant,  uti  pulmones  ipsum  cor  ;  quomodo  di- 
cunt  vulgo  arterias  a  corde  in  partes  singulas 
vitalem  sanguinem  difFerre  refertissimum 
spiritibus  vitalibus,  qui  partium  calorem  fo- 
veant,  sopitum  suscitent,  et  quasi  absum- 
ptum  resarciant  ?  et  quomodo,  si  ligaveris 
arterias,  statim  partes  non  modo  torpent, 
frigent,  et  quasi  pallidae  cernuntur,  sed  et  ali 
tandem  desinunt  ?  quod  secundum  Galenum 
contingit,  quia  calore,  qui  per  omnes  partes 
superne  a  corde  confluxerat,  privatae  sint : 
cum  hinc  pateat  magis  arterias  calorem  parti- 
bus  deferre,  quam  refrigerium  et  eventationem. 
Praeterea,  quomodo  diastole  simul  spiritus  a 
corde  attrahat  ad  calefaciendas  partes,  simul- 
que  ab  externo  refrigerium  ?    Amplius,  ta- 

metsi  iisdem  usibus  pulmones,  arterias,  et 
cor,  inservire  aliqui  affirment ;  tamen  cor 
spirituum  officinam  esse,  et  arterias  spiritus 
continere,  transmittere  etiam,  dicunt :  pul- 
mones  autem  spiritus  facere  aut  retinere, 
contra  Columbi  opinionem,  negant.  Quin 
et  cum  Galeno,  quod  sanguis  contineatur  in 
arteriis,  et  non  spiritus,  contra  Erasistratum 
asseverant.  Videntur  istae  opiniones  ita 
inter  se  pugnare,  et  sese  invicem  refellere, 
ut  omnes  non  immerito  sint  suspectae.  San- 
guinem  in  arteriis  contineri,  et  arterias  so- 
lum  sanguinem  deferre,  tum  experimento 
Galeni,  tum  in  arteriotomia,  tum  in  vulneri- 
bus,  manifestum  est:  cum  ab  una  arteria 
dissecta,  hoc  etiam  Galenus  affirmet  plurimis 
in  locis,  unius  semihorae  spatio  totam  mas- 
sam  sanguinis  ab  universo  corpore,  magna  et 
impetuosa  profusione,  exhaustam  fore.  Ex- 
perimentum  Galeni  tale  est :  Si,^  inquit, 
funiculo  arteriam  utrinque  ligaveris,  et  medio 
rescisso  secundum  longitudinem,  quod  inter 
duas  ligaturas  in  arteriis  comprehensum  erit, 
nihil  praeter  sanguinem  esse  reperies :  et  sic 
probat  sanguinem  solum  continere.      Unde 

*  Galenus  libro,  Quod  sangids  continetur  in  arteriis. 

etiam  similiter  nobis  ratiocinari  licet :  si 
eundem  sanguinem,  qui  venis  similiter  liga- 
tis  et  rescissis  inest,  inveneris  in  arteriis, 
(quem  in  mortuis,  et  aliis  animalibus,  saepius 
ego  expertus  sum)  eadem  ratione  similiter 
concluderenospossumus,arteriaseundemsan- 
guinem,  quem  venae,  et  nihil  praeter  eundem 
sanguinem,  continere.  Aliqui  dum  dissolvere 
difficultatem  tentant,  spirituosum  et  arterio- 
sum  esse  sanguinem  affirmantes,  tacite  conce- 
dunt  arteriarum  munus  esse  sanguinem  a 
corde  in  universum  corpus  deferre,  et  reple- 
tas  sanguine  arterias  esse  :  spirituosus  enim 
sanguis,  non  minus  sanguis  est.  Etiam  san- 
guis  prout  sanguis,  et  qui  in  venis  fluit,  eum 
spiritibus  imbui  nemo  negat.  Quod  si,  qui 
in  arteriis  est,  sanguis  uberiori  spirituum 
copia  turgeat,  tamen  existimandum  est  hos 
spiritus  a  sanguine  inseparabiles  esse,  sicut 
illi  in  venis ;  et  quod  sanguis  et  spiritus 
unum  corpus  constituant  (ut  serum  et  buty- 
rum  in  lacte,  aut  calor  in  aqua  calida)  quo 
corpore  replentur  arteriae,  et  cujus  corporis 
distributionem  a  corde  arteriae  praestant ; 
et  hoc  corpus  nihil  aliud  quam  sanguis  est. 
Si  vero  hunc  sanguinem  (in  arteriis)  e  corde 
per  arteriarum  diastolen  attrahi  dicunt,  vi- 

dentur  astruere  quod  arteriae  sua  distensi- 
one  sanguine  isto  repleantur,  et  non  aere 
ambiente,  uti  prius  :  nam  si  etiam  aere  ab 
ambiente  repleri  dicant,  quomodo  et  quando 
recipient  e  corde  sanguinem  ?  Si  in  systole 
id  fiat,  continget  impossibile;  repleri  arterias, 
cum  contrahantur  ;  vel  repleri,  et  non  dis- 
tendi :  sin  autem  in  diastole,  in  duos  usus 
contrarios,  et  sanguinem  et  aerem,  et  calo- 
rem  et  frigus,  simul  recipient ;  quod  est  im- 
probabile.  Amplius,  cum  affirmant  simul 
diastolen  cordis  et  arteriarum  esse,  et  simul 
systolen,  alterum  est  inconveniens.  Quo- 
modo  enim,  cum  simul  distenduntur  duo 
corpora  sic  invicem  connata,  alterum  ab  al- 
tero  attrahat ;  vel  cum  simul  contrahuntur, 
alterum  ab  altero  recipiat  aliquid  ?  Insuper 
forsan  impossibile  est,  aliquid  posse  aliud 
corpus  ita  in  se  ipsum  attrahere,  ut  distenda- 
tur  (cum  distendi  sit  pati),  nisi  ut  spongia 
prius  vi  ab  externis  constricta,  dum  redeat 
ad  constitutionem  suam  naturalem.  Tale 
autem  aliquid  in  arteriis  posse  esse,  difficile 
est  fingere.  Sed  arterias  distendi  quia  re- 
plentur,  ut  sacculi  et  utres,  atque  non  repleri 
quia  distenduntur,  ut  folles,  facile  et  aperte 
demonstrare  me  posse,  et  palam  antehac  de- 
monstrasse,  existimo.    Attamen,  libro  Quod 

sanguis  continetur  in  arteinis,  Galeni  experi- 
mentum  in  contrarium  sic  se  habet :  Arteriam 
nudatam  secundum  longitudinem  incidit, 
calamumque  (vel  concavam  perviam  fistulam) 
immittit,  quo  et  sanguis  exilire  non  possit, 
et  vulnus  obturetur.  Quoadusque,  inquit, 
sic  sehabet,  arteria  tota  pulsabit :  cum  primum 
ve7'0f  obductum  filum  super  arteriam  et  fistu- 
lam  in  laqueum  contrahens,  arteriae  tunicas 
calamo  obst^nmjceriSi  non  amplius  arteriam  ultra 
laqueum  palpitare  videbis.  Nec  ego  feci  expe- 
rimentum  Galeni,  nec  recte  posse  fieri,  vivo 
corpore,  ob  impetuosi  sanguinis  ex  arteriis 
eruptionem  puto  ;  nec  obturabit  sine  ligatu- 
ra  vulnus  fistula ;  et  per  fistulae  cavitatem  ul- 
terius  prosilire  sanguinem  non  dubito  :  ta- 
men  lioc  experimento  et  probare  videtur 
Galenus  facultatem  pulsificam  per  tunicas 
arteriarum  a  corde  manare  ;  et  quod  arte- 
riae,  dum  distendantur,  ab  ilia  facultate  pul- 
sifica  repleantur,  quia  distenduntur,  ut  folles; 
non  distendantur,  quia  replentur,  ut  utres. 
Sed  et  in  arteriotomia  et  vulneribus  contra- 
rium  manifestum  est :  sanguis  enim  saliendo 
ab  arteriis  profunditur  cum  impetu,  modo 
longius,  modo  propius  vicissim,  prosiliendo  ; 
et  saltus  semper  est  in  arteriae  diastole,  et 
non  in  systole.     Quo  clare  apparet,  impulsu 

sanguinis  arteriam  distendi.  Ipsa  enim,  dum 
distenditur,  non  potest  sanguinem  tanta  vi 
projicere ;  potius  aerem  in  se  per  vulnus 
attrahere  deberet,  secundum  ea  quae  vulgo 
de  arteriarum  usu  jactata  sunt.  Nec  crassi- 
ties  tunicarum  arteriae  nobis  imponat,  facul- 
tatem  pulsificam  provenire  a  corde  per  ipsas 
tunicas.  Nam,  quibusdam  animalibus,  arte- 
riae  a  venis  nihil  diiFerunt ;  et  extremis  par- 
tibus  hominis,  et  parvis  disseminationibus 
arteriarum  (quales  in  cerebro,  manu,  et  cae- 
teris)  nemo,  per  tunicas,  arterias  a  venis  po- 
terit  distinguere  :  eadem  enim  utriusque  tu- 
nica.*  In  aneurysmate  praeterea,  ex  incisa 
vel  exesa  arteria  genito,  eadem  omnino  pul- 
satio  cum  reliquis  arteriis ;  et  tamen  non 
habet  tunicam  arteriae.  Hoc  mecum  doctis- 
simus  Riolanus  libro  septimo  attestatur.  Ne- 
que  eundem  usum  pulsus  ac  respirationis 
quis  existimet,  quod  iisdem  causis,  uti  respi- 

*  Inter  arterlas  et  venas  hoc  brum,  et  pulmonem,   et  omnia 

maxirae  interest,  quod  hae  ali-  denique  viscera  discurrunt,  pror- 

quanto  grandiores  sunt,  et  valvu-  sum  nullas  valvulas  habent.   Ad 

lis  instructae ;  illae  duriores,  et  hoc,   arteriae,   in  omnes  partes 

tergore  firmatae,  ex  circulis  qui-  pertinentes,  minores  fiunt,  non 

busdam   musculosis,    sic    enim  quia  tenuiores,  quo  enim  longius 

nonnulli    opinantur,    constanti.  quaeque  a  corde  recedit,  eo  cras- 

At  venae  tamen,  quae  per  cere-  sior  fit ;  sed  quia  dividuntur. 

ratio,  crebriores,  majores,  celeriores  fieri  cer- 
nat ;  uti  cursu,  ira,  balneo,  aut  quovis  calfa- 
ciente,  ut  dicit  Galenus.  Nam  non  solum 
illud  experimentum  est  in  contrarium  (quod 
solvere  Galenus  nititur),  cum  ab  immodica 
repletione  pulsus  existant  majores,  respira- 
tiones  minores ;  sed  et  in  pueris  pulsus 
frequentes,  cum  respiratio  interim  rara.  Si- 
militer  in  timore,  et  curis,  et  anxietate  ani- 
mi,  imo  aliquibus  in  febribus,  pulsus  celeres, 
frequentes ;  respirationes  vero  tardiores.  Haec 
et  hujusmodi  incommoda  positas  opiniones, 
de  pulsu  et  usu  arteriarum,  consequuntur  : 
non  minus  forsan  etiam  ea,  quae  de  usu  et 
pulsu  cordis  affirmantur,  difficultatibus  plu- 
rimis  et  inextricabilibus  implexa  sunt.  Cor 
affirmant  vulgo  fontem  et  officinam  vitalium 
spirituum  esse,  quibus  vitam  singulis  parti- 
bus  largiatur ;  et  tamen  negant  dextrum 
ventriculum  spiritus  facere,  sed  praebere 
duntaxat  alimentum  pulmonibus  ;  unde  di- 
cunt  piscibus  deesse  dextrum  ventriculum 
cordis  (et  omnino  omnibus  deest  quibus  non 
sunt  pulmones),  et  quod  dexter  ventriculus 
cordis,  pulmonum  gratia,  sit. 

1.  Cur,  quaeso,  cum  eadem  pene  constitu- 
tio  sit  utriusque  ventriculi,  eadem  fabrica 

fibrarum,  lacertulorum,  valvularum,  vasorum, 
auricularum,  et  eodem  uterque  in  dissection- 
ibus  referciatur  sanguine,  similiter  nigricante 
similiter  grumescente  ;  cur  (inquam)  cum 
eadem  sit  utriusque  actio,  motus,  pulsus, 
variis  eos  usibus,  tam  differentibus,  existi- 
memus  destinatos  fuisse  ?  Si  valvulae  tricus- 
pides  tres,  sub  dextri  ventriculi  ingressu, 
impedimento  sint  sanguinis  regressui  in  ve- 
nam  cavam  ;  et  si  semilunares  tres  illae  in 
orificio  arteriosae  venae,  ut  sanguinis  regres- 
sum  impedirent,  factae  sint ;  cur,  cum  simili- 
ter  se  habeant  sinistro  ventriculo,  similiter 
sanguinis  tum  egressui,  tum  regressui  impe- 
diendo,  factas  esse  negemus  ? 

2.  Et  cum  magnitudine,  forma,  situ,  omni- 
no  eodem  pene  modo,  sinistro  se  habeant 
ventriculo,  quo  in  dextro ;  cur  dicunt  hic, 
spirituum  egressui  et  regressui,  impedimento 
esse ;  in  dextro  vero,  sanguinis  ?  Idem  orga- 
non  simile  non  videtur  sanguinis  et  spirituum 
motus  similiter  impedire  apte  posse. 

3.  Et  cum  meatus  et  vasa  sibi  invicem  re- 
spondeant  magnitudine ;  videlicet  vena  arte- 
riosa  et  arteria  venosa  ;  cur  unum  privato 
usui  destinetur,  videlicet  alendis  pulmonibus, 
alterum  publico  ? 

4.  Et  quomodo  probabile  est  (uti  notavit 
Realdus  Columbus),  tanto  sanguine  opus  esse 
ad  nutritionem  pulmonum  ?  cum  hoc  vas, 
vena  videlicet  arteriosa,  exsuperat  magnitu- 
dine  utrumque  ramum  distributionis  venae 
cavae  descendentis  cruralem. 

5.  Et,  quaeso,  cum  pulmones  tam  prope 
sint,  et  vas  tam  amplum  exsistat,  et  ipsi  con- 
tinuo  motu  ;  quid  est,  quod  dextri  ventriculi 
pulsu  opus  sit?  et  quid  est,  quod  natura, 
gratia  alendorum  pulmonum,  alterum  ventri- 
culum  cordi  adjungere  necesse  habeat  ?* 

Cum  dicunt  sinistrum  ventriculum,  e  pul- 
monibus  et  dextro  cordis  sinu,  materiam 
attrahere  ad  spiritus  condendos,  aerem  vide- 
licet  et  sanguinem ;  et  pariter  in  aortam  spi- 
rituosum  sanguinem  distribuere ;  et  hinc 
fuligines,  videlicet  retro  per  arteriam  vena- 
lem,  remitti  in  pulmones;  illinc  spiritus  in 
aortam  ;  quid  est,  quod  separationem  facit  ? 
et  quomodo  huc  illuc  spiritus  [et]  fuligines, 
citra  permistionem  aut  confusionem,  com- 
meant  ?   Si  tricuspides  mitrales   non  impe- 

*  Sanguis,  quo  pulmo  alitur,  sum  tendit,  proficiscentem ;  re- 
illuc  per  arteriam  influit,  a  ditque  ad  cor  per  renam,  quam 
magna  illa,    ubi  primum  deor-     u^vyey  appellant. 

diunt  egressum  fuliginum  ad  pulmones, 
quomodo  impedient  aeris  ?  Et  quomodo 
semilunares  prohibebunt  regressum  spiri- 
tuum  (subsequente  diastole  cordis)  ab  aor- 
ta  ?  Et  omnino,  quomodo  dicunt  per  ar- 
teriam  venalem  spirituosum  sanguinem  dis- 
tribui  e  ventriculo  sinistro  in  pulmones ;  nec 
interim  impediant  tricuspides  ?  cum  affirma- 
rint  aerem  per  idem  vas  a  pulmonibus  in 
ventriculum  sinistrum  ingredi,  cujus  regres- 
sui  tricuspides  illas  valvulas  impedimento 
esse  voluerunt.  Deus  bone  !  Quomodo  tri- 
cuspides  impediunt  aeris  regressum,  et  non 
sanguinis  ? 

Amplius,  cum  venam  arteriosam,  vas  am- 
plum,  magnum,  cum  tunica  arteriae  factum, 
non  nisi  privato  et  uni  usui  (videlicet  alendis 
pulmonibus)  destinarint ;  cur  arteriam  vena- 
lem,  vix  pari  magnitudine,  cum  tunica  venae, 
molli,  laxa,  pluribus  usibus  (tribus  vel  qua- 
tuor  videlicet)  fabrefactam  asseverant  ?  Vo- 
lunt  enim  per  ipsam  aerem  e  pulmonibus  in 
sinistrum  ventriculum  permeare  :  volunt  si- 
militer  e  corde  in  pulmones  fuligines  per 
ipsam  remeare  :  volunt  spirituosi  sanguinis 
portionem  a  co  de  per  ipsam  in  pulmones  ad 
ipsos  refocillandos  distribui. 

Si  fuligines  et  aerem  (a  corde  illas,  ad 
eor  hunc)  per  eundem  tubulum  volunt  trans- 
mitti ;  tam  contrariis  motibus  et  usibus  unum 
vas  et  unam  viam  fabricare  natura  solita  non 
est :  nec  videre  uspiam  contigit. 

Si  fuligines,  si  aeremliacviapermeare,reme- 
are,  contendunt,  ut  per  bronchia  pulmonum  ; 
quare,  exsecta  vel  incisa  arteria  venosa,  ne- 
que  aerem  neque  fuligines  reperire  in  dissec- 
tione  possumus  ?  et  unde  semper  refertam 
crasso  sanguine  arteriam  venosam  istam  vi- 
demus,  et  nunquam  aere  ;  cum  in  pulmoni- 
bus  et  aerem  remanentem  cernimus  ? 

Si  quis  experimentum  Galeni  faceret,  et 
cani  adhuc  viventi  tracheam  incideret,  et 
foUibus  pulmones  aere  impleret  per  vim,  et 
distentos  ligaret  fortiter  ;  idem  mox  dissecto 
pectore  multam  aeris  copiam  in  pulmonibus, 
usque  ad  extimam  illorum  tunicam,  invene- 
rit ;  sed  neque  in  arteria  venosa,  neque  in  si- 
nistro  ventriculo  cordis,  quidquam.  Si  aerem  e 
pulmonibus,  in  cane  vivente,  aut  cor  attrahe- 
ret,  aut  pulmones  transmitterent,  multo  ma- 
gis  hoc  experimento  id  facere  deberent.  Imo, 
in  administratione  anatomica  inflatis  cadave- 
ris  pulmonibus,  etiam  aerem  statim  huc  in- 
gredi,  si  ulli  essent  meatus,  quis  dubitaret  ? 

Tam  magni  vero  faciunt  hunc  usum  arteriae 
venosae,  videlicet  ad  aerem  e  pulmonibus 
cordi  deferendum,  ut  Hieronymus  Fabricius 
ab  Aquapendente  hujus  vasis  causa  pulmo- 
nes  factos  fuisse,  et  hanc  esse  praecipuam 
pulmonum  particulam,  contendat. 

Sed,  amabo,  si  aeri  deferendo  arteria  venosa 
condita  sit,  cur  ejus  constitutio  est  venae  ? 
Fistulis  potius  opus  esset  naturae  (et  quidem 
quales  bronchia  sunt)  annularibus,  ut  semper 
pateant,  et  neque  concidant,  et  ut  omnino 
vacuae  sanguine  permaneant,  ne  humor  aeris 
transitum  impediat ;  uti  manifestum  est 
quando  pulmones,  pituita  bronchiis  vel  in- 
farcta  vel  paululum  admissa,  laborant;  sibilo 
et  strepitu  oborto  dum  respiramus. 

Minus  toleranda  illa  opinio  quae,  cum 
duplicem  materiam  (aeream  et  sanguineam) 
necessariam  esse  ad  spiritus  vitales  efficien- 
dos  supponit,  sanguinem,  per  mediastini  cor- 
dis  caecas  porositates,  de  dextro  in  sinistrum 
ventriculum  transudare,  aerem  per  magnum 
vas,  arteriam  venosam,  e  pulmonibus  attrahi, 
contendit ;  et  proinde  in  septo  cordis  poro- 
sitates  plures  esse  producendo  sanguini  ac- 
commodatas.  Sed,  mehercule,  porositates 
nullae  sunt,  neque  demonstrari  possunt. 

Septi  enim  cordis  substantia  densior  et 
compactior  est  quavis  altera  corporis  parti- 
cula,  exceptis  ossibus  et  nervis.  Sed  si  ades- 
sent  foramina,  quomodo  (cum  simul  uterque 
ventriculus  distendatur  et  dilatetur)  alterum 
ab  altero  quidpiam,  aut  sinistrum  sangui- 
nem  e  dextro,  exhaurire  possibile  est  ?  Et 
cur  non  potius  dextrum  spiritus  ex  sinistro, 
quam  sinistrum  sanguinem  e  dextro  ventri- 
culo,  per  eadem  foramina  evocare  credide- 
rim  ?  At  mirum  et  incongruum  certe,  san- 
guinem  per  caecos  obscurosque  ductus,  et 
aerem  per  patentissimos,  eodem  instanti, 
commodius  attrabi.  Et  cur,  quaeso,  pro 
sanguinis  transitu  in  sinistrum  ventricu- 
lum,  ad  caecas  et  invisibiles  porositates, 
incertas,  obscuras  confugiunt ;  quando  adest 
per  arteriam  venosam  tam  patens  iter  ? 
Mirum  mihi  certe  est,  quod  per  cordis  se- 
ptum  crassum,  durum,  densum,  compactissi- 
mum,  viam  facere  vel  fingere  potius  malue- 
runt,  quam  per  patens  vas  venosum,  aut 
etiam  per  pulmonum  substantiam  raram, 
laxam,  molissimam,  spongiosam.  Praeterea, 
si  per  septi  substantiam  sanguis  permeare 
potuisset,  aut  e  ventriculis  imbibi,  quid  opus 
esset  venae  et  arteriae  coronalis  ramulis  ad 

ipsius  septi  nutritionem  divaricatis  ?  Quod 
notatu  dignissimum,  si  in  foetu  (quando 
omnia  rariora,  molliora)  natura  coacta  fuit 
per  foramen  ovale  sanguinem  in  sinistrum 
ventriculum  e  vena  cava  per  arteriam  veno- 
sam  traducere  ;  quomodo  verisimile  possit 
esse,  quod  in  adulto  per  cordis  septum,  jam 
densius  aetate  factum,  tam  commode  nuUo- 
que  negotio  transfundat. 

Andreas*  Laurentius,  auctoritate  f  Galeni, 
et  experientia  Hollerii  fultus,  asserit  et  pro- 
bat,  e  cavitate  pectoris  serositates  et  pus 
empyicorum,  in  arteriam  venosam  absorptum, 
per  sinistrum  ventriculum  cordis  et  per  ar- 
terias  cum  urina  vel  cum  faecibus  alvi  posse 
expelli.  Recenset  quinetiam,  in  confirma- 
tionem,  casum  cujusdam  melancholici,  qui, 
saepius  deliquium  animi  passus,  a  paroxysmo 
liberatus  erat  emissione  urinae  turbidae, 
foetidae,  acris  ;  quo  genere  morbi  tandem 
confectus  [est].  Dissecto  cadavere,  talis  sub- 
stantia,  qualem  mingebat,  neque  in  vesica, 
neque  in  renibus  uspiam  apparebat ;  sed  in 
cordis  sinistro  ventriculo,  et  cavitate  pectoris 

*  Libr,  ix.  cap.  11.  quaestione  12. 
\  De  locis  nffect.  libr.  vi.  cap.  7. 

plurima :  unde  gloriatur  se  horum  affectuum 
talem  praedixisse  causam.  Ego  autem  non 
possum  non  mirari,  cum  ipse  materiam  hete- 
rogeneam  posse  eodem  tractu  evacuari  divi- 
narat  et  praedicaverat ;  quod,  iisdem  viis 
sanguinem  e  pulmonibus  in  sinistrum  ven- 
triculum  secundum  naturam  deduci,  conve- 
nienter  cernere  aut  asseverare  non  potuit 
aut  noluit. 

Itaque  ex  his  et  hujusmodi  plurimis  patet 
(cum  ea  quae  dicta  antehac  a  prioribus,  de 
motu  et  usu  cordis  et  arteriarum,  aut  inconve- 
nientia,  aut  obscura,  aut  impossibilia,  dili- 
gentius  consideranti  appareant)  utile  proinde 
admodum  fore,  paulo  penitius  rem  introspi- 
cere  ;  arteriarum  et  cordis  motus  non  solum 
in  homine,  sed  et  aliis  universis  animalibus 
cor  habentibus,  contemplari ;  quinetiam,  vi- 
vorum  dissectione  frequenti,  multaque  au- 
topsia,  veritatem  discernere  et  investigare. 


EXERCITATIO  ANATOMICA, 

DE  MOTV  CORDIS  ET  SANGVINIS 
IN  ANIMALIBVS. 


CAPVT  PRIMVM. 

CAUSAE,    QUlBUS  AD  SCRIBENDUM  AUCTOR  PERMO- 
TUS  FUERIT. 

CvM  multis  vivorum  dissectionibus,  uti  ad 
manum  dabantur,  animum  ad  observandum 
primum  appuli ;  quo  cordis  motus,  usum, 
et  utilitates  in  animalibus,  per  autopsiam,  et 
non  per  libros  aliorumque  scripta,  inveni- 
rem ;  rem  arduam  plane,  et  difficultatibus 
plenam  continuo  reperi :  ut  cum  Fracastorio, 
motum  cordis  soli  Deo  cognitum  fuisse,  pene 
opinarer.  Nec  enim  quomodo  systole  aut 
diastole  fieret,  nec  quando  aut  ubi  dilatatio 
et  constrictio  existeret,  recte  potui  internos- 
cere  ;  propter  celeritatem  scilicet  motus,  qui 

in  multis  animalibus,  nictu  oculi,  quasi  tra- 
jecto  fulgure,  se  in  conspectum  exhibuit, 
et  subtraxit  illico  :  ita  ut  modo  hinc  systo- 
len,  illinc  diastolen  ;  modo  e  contra ;  modo 
varios,  modo  confusos  fieri  motus,  me  existi- 
marem  cernere.  Vnde  animus  mihi  fluctua- 
bat ;  nec  quid  vel  ipse  statuerem,  vel  aliis 
crederem,  habebam  ;  et  motum  cordis  esse, 
qualis  Euripi  fluxus  et  refluxus  Aristoteli, 
Andream  Laurentium  scripsisse  non  mira- 
bar.^ 

Tandem  majori  indies  et  disquisitione  et 
diligentia  usus,  multa  frequenter  et  varia 
animalia  viva  introspiciendo,  multus  obser- 
vationibus  coUatis,  et  rem  attigisse,  et  ex  hoc 
labyrintho  me  extricatum  evasisse,  simulque 
motum  et  usum  cordis  et  arteriarum,  quae 
desiderabam,  comperta  habere  me,  existima- 


*  Euripus  angustutu  fretum  sus  mirabilem,   octodecim  tan- 

est,  quod  Euboeam   a  Boeotia  tum  dies  habere  dicitm* ;  cm-su, 

disjungit  ;     rapidum     profecto  exinde  usque  ad  finem  mensis, 

mare,   ut  Pomponii  verbis  utar,  incerto  et  minus  aequali.     Ac- 

et  alterno  cursu,  septies  die,  ac  cepimus  Aristotelem  se  in  Eu- 

septies  noctu,  fluctibus  invicem  ripum  praecipitem  dedisse,  quia, 

versis,  adeo  imniodice  fluens,  ut  nullo  modo,   ex  qua   causa  sic 

ventos    etiam    ac    plena    ventis  flueret,     reperire     potuisset. — 

navigia  frustretur.    At  vero  mo-  Pomp.  Mel.  2.  7. 
tum  istuni  constantem  ac  pror- 

bam.  Ex  quo,  non  solum  privatim  amicis, 
sed  etiam  publice  in  praelectionibus  meis 
anatomicis,  Academico  more,proponere  meam 
in  hac  re  sententiam  non  verebar. 

Quae  cum  aliis  (uti  fit)  placebat,  aliis  mi- 
nus;  hi  convellere,  calumniari,  et  vitio  ver- 
tere,  quod  a  praeceptis  et  fide  omnium  anato- 
micorum  discesserim  ;  illi  rem  novam,  cum 
inquisitu  dignam,  tum  maxime  utilem  fore 
confirmantes,  plenius  sibi  explicatam  poscere. 
Tandem  amicorum  precibus,  ut  omnes  meo- 
rum  laborum  participes  fierent,  partim  etiam 
aliorum  permotus  invidia,  qui  dicta  mea  ini- 
quo  animo  accipientes,  et  minus  intelligentes, 
me  publice  traducere  conabantur  ;  ut  omnes 
de  me,  et  de  re  ipsa,  judicium  ferant,  haec 
typis  mandare  publice  coactus  fui :  sed  et  eo 
libentius,  quod  Hieronymus  Fabricius  ab 
Aquapendente,  cum  singulas  pene  animali- 
um  particulas  accurate  et  docte,  peculiari 
tractatu,  delineaverat,  solum  cor  intactum 
reliquit.  Denique  ut,  si  quid  reipublicae 
literariae  ex  opera  mea  utile  et  commodum 
hac  in  parte  accederet,  forsan  recte  fecisse 
me  constaret ;  nec  alii  omnino  inertem  me 
vixisse  viderent ;  et,  quod  senex  ait  in  comoe- 
dia — 

Nunquam  quisquam  ita  bene  stibducta  ratione  ad  vitamfuit^ 
Quin  res,  aetas,  usus,  aliquid  apportet  novi, 
Aliquid  admoneat,  uf  illa  quae  te  scire  credas,  nesciasy 
Et,  quae  tibi  putaris  prima,  in  experiundo  repudies, — 

illud  forsan  in  cordis  motu  eveniat  nunc  ; 
aut  alii  hinc  saltem,  hac  data  via,  felicioribus 
freti  ingeniis,  rei  rectius  gerendae  et  melius 
inquirendi  occasionem  capiant. 

CAPVT  SECVNDVM. 

EX    VIVORUM    DISSECTIONE,    QUALIS    SIT    CORDIS 
MOTUS. 

Primum  itaque  in  cordibus  omnium  adhuc 
viventium  animalium,  aperto  pectore,  et  dis- 
secta  capsula,  quae  cor  immediate  circumclu- 
dit,  observare  licet  cor  aliquando  moveri, 
aliquando  quiescere  ;  et  esse  tempus,  in  quo 
movetur,  et  in  quo  motu  destituitur.  Haec 
manifestiora  in  cordibus  frigidorum  anima- 
lium,  ut  bufone,  serpentibus,  ranis,  cochleis, 
gammaris,  crustatis  conchis,  squillis,  et  pisci- 
culis  omnibus.  Fiunt  etiam  omnia  manifesti- 
ora  in  cordibus  calidiorum,  ut  canis,  porci,  si 
eousque  attente  observaveris  quoad  emori  cor, 
et  languidius  moveri,  et  quasi  extingui  inci- 
piat :  tum  etenim  tardiores  et  rariores  ipsius 
motus  fieri,  et  longiores  quietes,  cernere 
aperte  et  clare  poteris  ;  et  motus  qualis  sit, 
et  quomodo  fiat,  commodius  intueri  et  diju- 
dicare  licet.      In  quiete,  ut  in  morte,  cor 

c 

laxum,    flaccidum,    enervatum,    inclinatum 
quasi,  jacet. 

In  motu,  et  eo  quo  movetur  tempore,  tria 
prae  caeteris  animadvertenda. 

I.  Quod  erigitur  cor,  et  in  mucronem  se 
sursum  elevat ;  sic  ut  illo  tempore  ferire 
pectus,  et  foris  sentiri  pulsatio  possit. 

II.  Vndique  contrahi,  magis  vero  secun- 
dum  latera ;  ita  uti  minoris  magnitudinis, 
et  loligiusculum,  et  collectum  appareat.  Cor 
anguillae  exemptum,  et  super  tabulam  aut 
manum  positum,  hoc  facit  manifestum :  aeque 
etiam  apparet  in  corde  pisciculorum,  et  illis 
frigidioribus  animalibus,  quibus  cor  conifor- 
me  aut  longiusculum  est. 

III.  Comprehensum  manu  cor,  eo  quo 
movetur  tempore,  duriusculum  fieri.  A  ten- 
sione  autem  illa  durities  est ;  quemadmo- 
dum,  si  quis  lacertos  in  cubito  manu  compre- 
hendens,  dum  movet  digitos,  illos  tendi  et 
magis  renitentes  fieri  percipiat. 

IV.  Notandum  insuper  in  piscibus,  et  fri- 
gidioribus  sanguineis  animalibus,  ut  serpenti- 
bus,  ranis,  et  caeteris,  illo  tempore  quo  mo- 
vetur,  cor  albidioris  coloris  esse  ;  cum  quie^ 
scit  a  motu,  coloris  sanguinei  saturum  cerni. 

Ex  his  mihi  videbatur  manjfestuni,  mQtum 
cordis  esse  tensionem  quandajn  ex  omni 
parte,  et  secundum  ductum  iomnium  fibra- 
rum,  et  constrictionem  undique ;  quoni^m 
erigi,  vigorari,  minorBri,  et  durescere  in  omni 
motu  videtur :  ipsiusque  motum  es§e,  qua^- 
Lera  musculorum,  dum  contractio  fit  se^cuji- 
dum  partium  nervosarum  et  fibrarum.  Mus^ 
Guli  enim,  cum  moventur  et  in  actu  sunt, 
vigorantur,  tenduntur,  ex  moHibus  durj 
fiunt,  attolluntur,  incrassantur :  et  similiter 
cor. 

Ex  quibus  observatis  rationi  consentaneum 
est,  cor,  eo  quo  movetur  tempore,  etundique 
constringi,  et  secundum  parietes  incrasse- 
scere,  secundum  ventriculos  eoarctari,  jet 
contentum  sanguinera  protrudere  ;  quod  ex 
quarta  observatione  satis  patet  ;  cura  in 
ipsa  tensione  sua,  propterea  quod  sanguinera 
in  se  prius  contentura  expresserit,  albescit ; 
et  denuo  in  laxatione  et  quiete,  subingre- 
diente  de  novo  sanguine  in  ventriculura, 
redit  color  purpureus  et  sanguineus  cordi. 
Verum  nerao  arapUus  dubitare  poterit,  cura 
usque  in  ventriculi  cavitatera  inflicto  vulne- 
re,  singulis  raotibus  sive  pulsationibus  cor- 

dis,  in  ipsa  tensione  prosilire  cum  impetu 
foras  contentum  sanguinem  viderit. 

Simul  itaque  haec,  et  eodem  tempore,  con- 
tingunt ;  tensio  cordis,  mucronis  pulsus,  qui 
forinsecus  sentitur  ex  allisione  ejus  ad  pec- 
tus,  parietum  incrassatio,  et  contenti  sangui- 
nis  protrusio  cum  impetu,  a  constrictione 
ventriculorum. 

Hinc  contrarium  vulgariter  receptis  opi- 
nionibus  apparet ;  cum,  eo  tempore  quo  cor 
pectus  ferit  et  pulsus  foris  sentitur,  una  cor 
distendi  secundum  ventriculos,  et  repleri 
sanguine  putetur  ;  quanquam  contra  rem  se 
habere  intelligas,  videlicet  cor,  dum  contra- 
hitur,  inaniri.  Vnde  qui  motus  vulgo  cordis 
diastole  existimatur,  revera  systole  est.  Et 
similiter  motus  proprius  cordis,  diastole  non 
est,  sed  systole  ;  neque  in  diastole  vigoratur 
cor,  sed  in  systole  :  tum  enim  tenditur,  mo- 
vetur,  vigoratur. 

Neque  omnino  admittendum  illud,  (ta- 
metsi  divini  Vesalii  adducto  exemplo  con- 
firmatum,  de  vimineo  circulo  scilicet  ex  mul- 
tis  juncis  pyramidatim  junctis)  cor  secundum 
fibras  rectas  tantum  moveri ;  et  sic,  dum  apex 
ad  basin  appropinquat,  latera  in  orbem  dis- 

tendi,  et  cavitates  dilatari,  et  ventriculos  cu- 
curbitulae  formam  acquirere,  et  sanguinem 
introsumere  (nam,  secundum  omnem  quem 
habet  ductum  fibrarum,  cor  eodem  tempore 
tenditur,  constringitur)  :  at  potius  incrassari 
et  dilatari  parietes  et  substantiam,  quam 
ventriculos  ;  et,  dum  tenduntur  fibrae  a  cono 
ad  basin,  et  conum  ad  basin  trabunt,  non  in 
orbem  latera  cordis  inclinare,  sed  potius 
contrarium  ;  uti  omnis  fibra  in  circulari  po- 
sitione,  dum  contrahitur,  versus  rectitudi- 
nem.  Et  sicut  omnes  musculorum  fibrae, 
dum  contrahuntur,  et  in  longitudine  abbre- 
viantur  ;  ita  secundum  latera  distenduntur 
et,  eodem  modo  quo  in  musculorum  ventri- 
bus,  incrassantur.  Adde  quod  non  solum,  in 
motu  cordis,  per  directionem  et  incrassatio- 
nem  parietum  contingit  ventriculos  coarc- 
tari ;  sed  ulterius,  eo  quod  fibrae  illae  (sive 
lacertuli,  in  quibus  solum  fibrae  rectae,  in 
pariete  enim  omnes  sunt  circulares),  ab 
Aristotele  nervi  dictae,  (quae  variae  in  ven- 
triculis  cordis  majorum  animalium)  dum 
una  contrahuntur,  admirabili  apparatu  omnia 
interiora  latera,  veluti  laqueo,  invicem  com- 
pelhmtur,  ad  contentum  sanguinem  majori 
robore  expellendum. 

Neque  verum  est  similiter,  quod  vulgo 
creditur,  cor  ullo  suo  motu,  aut  distensione, 
sanguinem  in  ventriculos  attrahere  t  dum 
enim  movetur  et  tenditur,  expeliit ;  dum 
laxatur  et  concidit,  recipit  sanguinem ;  eo 
modo^  quo  postea  patebit.* 

*  Vid.  Cap.  xiv. 

CAPVT  TERTIVM. 

ARTERIARUM  MOTUS  QUALIS,  EX  VIVORUM 
DISSECTIONE. 

Vlterius  in  cordis  motu  observanda  ve- 
niunt  haec,  quae  ad  arteriarum  motus  et 
pulsationes  spectant. 

I.  Eo  tempore,  quo  cordis  fit  tensio,  con- 
tractio,  percussio  pectoris,  et  omnino  systole, 
arteriae  dilatantur,  pulsum  edunt,  et  in  sua 
sunt  diastole.  Similiter,  eo  tempore,  quo 
dexter  ventriculus  contraliitur  et  protrudit 
contentum  sanguinem,  vena  arteriosa  pulsat 
et  dilatatur,  simul  cum  reliquis  arteriis  cor- 
poris. 

II.  Quando  sinister  ventriculus  cessat 
moveri,  pulsare,  et  contrahi,  cessat  pulsus 
arteriarum  ;  imo  quando  languidius  tendi- 
tur,  pulsus  in  arteriis  vix  perceptibiHs  :  et 
simiiiter,  cessante  dextro,  in  vena  arteriosa. 

III.  Item  secta  quavis  arteria,  vel  perfo- 
rata,  in  ipsa  tensione  ventriculi  sinistri  pro- 
pellitur  foras  sanguis  ex  vulnere,  cum  impetu. 
Similiter,  secta  vena  arteriosa,  eodem  tem- 

pore,  quo  dexter  ventriculus  tenditur  et  con- 
trahitur,  exinde  cum  impetu  sanguinem  pro- 
silire  videbis. 

Similiter  etiam  in  piscibus  secta  fistula, 
quae  e  corde  in  branchias  ducit,  quo  tem- 
pore  cor  tendi  et  contrahi  videbis,  eo  una 
etiam  sanguinem  exinde  protrudi,  cum  im- 
petu. 

Similiter  denique,  cum  in  omni  arterio- 
tomia  sanguis  prosiliendo  exeat,  modo  lon- 
gius,  modo  propius,  saltum  fieri  in  arteria- 
rum  diastole,  et  quo  tempore  cor  pectus 
ferit,  comperies  ;  atque  hoc  nimirum  eo  tem- 
pore,  quo  cor  tendi  et  contrahi  apparet,  et  in 
sua  esse  systole  [et]  erectione  :  unaque  san- 
guis  expellitur  eodem  motu. 

Ex  his  videtur  manifestum,  contra  com- 
munia  dogmata,  quod  arteriarum  diastole 
sit  eo  tempore,  quo  cordis  systole  ;  et  arte- 
rias  repleri  et  distendi,  propter  sanguinis  a 
constrictione  ventriculorum  cordis  immissio- 
nem  et  intrusionem  ;  quin  etiam,  distendi 
arterias,  quia  replentur,  ut  utres,  aut  vesi- 
ca  ;  non  repleri,  quia  distenduntur,  ut  folles. 
Et  eadem  de  causa  universi  corporis  arteriae 
pulsant,  videlicet  a  tensione  sinistri  cordis 
ventriculi ;  sicut  vena  arteriosa  a  dextri. 

Denique,  arteriarum  pulsum  fieri  ab  im- 
pulsu  sanguinis  e  ventriculo  sinistro  ;  eo- 
dem  pacto  quo,  cum  quis  in  chirothecam  in- 
flat,  omnes  digitos  simul  et  una  distendi,  et 
pulsum  aemulari  [videt].  Etenim  secun- 
dum  cordis  tensionem  pariter  pulsus  fiunt 
majores,  vehementiores,  frequentes,  celeres  ; 
rhythmum  et  quantitatem  et  ordinem  ser- 
vantes :  nec  est  expectandum  ut,  propter 
motum  sanguinis,  tempus  inter  constrictio- 
nem  cordis  et  arteriarum  (praecipue  magis 
distantium)  dilatationem  intercedat,  ne  fiant 
simul ;  cum  eodem  modo  se  [res]  habeat,  ut 
in  inflatione  chirothecae  aut  vesicae  ;  quod 
per  plenum,  (ut  per  tympanum,  et  in  longis 
lignis)  ictus  et  motus  simul  sunt  in  utroque 
extremo  ;  et  quod  ^Aristoteles  :  palpitat  in- 
tra  venas  (arterias  intelligit),  sangnis  omni- 
um  animalium,  pulsuque  simul  imdique  move- 
tur.  t  Sic  pulsayit  venae  omnes  et  simul  invi- 
cem,  propterea  quod  pendent  omnes  a  corde  ; 
movet  autem  semper,  quare  et  illae  semper  ;  et 
simul  invicem,  quando  movet.  Notandum 
cum  Galeno,  a  veteribus  philosophis  venas 
pro  arteriis  appellatas  fuisse. 

*  Anim.  iii.  cap.  9.  -|-  De  respir.  cap.  20. 

Accidit  aliquando  me  vidisse,  et  prae  mani- 
bus  habuisse,  casum  quendam,  qui  mihi  hanc 
veritatem  apertissime  confirmabat.  Habuit 
quidam  tumorem  ingentem  pulsantem,  aneu- 
rysma  dictum,  in  dextra  parte  juguli  prope 
descensum  arteriae  subclaviae  in  axillas,  ab 
ipsius  arteriae  exesione  prognatum,  qui  sum- 
mum  indies  incrementum  capessebat ;  et 
illud  propter  missionem  sanguinis  ab  arte- 
ria,  singulis  pulsationibus  distendentis : 
quod  secto  post  mortem  cadavere  deprehen- 
sum  erat.  In  illo,  pulsus  ejusdem  brachii 
exilis  admodum  ;  eo  quod  major  sanguinis 
portio  et  influxus  in  tumorem  divertebatur, 
et  interceptus  fuit. 

Quare  sive  per  compressionem,  sive  per 
infarctum,  vel  interceptionem,  ubicunque 
sanguinis  motus  per  arterias  praepeditur,  ibi 
ulteriores  arteriae  minus  pulsant ;  cum  pul- 
sus  arteriarum,  nil  nisi  impulsus  sit  sangui- 
nis  in  arterias.* 


*  Quamquam  non  desunt,  qui  velit,  ex  arteria  fieri  e  sua  sede, 

Harveio  nostro  de  hac  re  assen-  sanguine  irruente,  dimota ;  alius» 

tiri  videantur ;  inter  plurimos,  ta-  eadem  se  contrahente,  vicissim- 

men,  unde  arteriae  micent,  adhuc  que  dilatante  ;    aHus,  eum  non 

magnopere    quaeritur.        Alius  fieri  posset,  quin  arteriae,  digito 

cnim    nobis    illud    confirraatum  admoto,    nonnihil    comprimere- 

tur,  impetu  sanguinis  in  id,  quod 
obstet,  quo  minus  suo  cursu 
feratur :  quid  ?  quod  istud  dele- 
tum  commentum  nescio  quis,  ut 
ad  vitam  quasi  revocaret,  omni- 
bus  viribus  agebat,  scilicet  vim 
quandam  spii-itu  exceptam,  at- 
que  in  omne  corpus  subito  per- 
manentem,  ut  arteriae  sese  at- 
toUant,  efficere.  Ego  autem 
nequaquam  adduci  possura,  quin 
credam  auctorem  pei-itissimum 
rem,  hoc  loco,  probabiliter  et 
satis  apte  exposuisse ;  nempe, 
micare  arterias  ex  sanguine  in 
se  vi  cordis  propulso.  IUud, 
enim,  gravissimo  argumento  est, 
quod  tumor  e  disrupta  arteria 
ortus,  aut  incisa,  pari  omnino 
ratione  pulsat.  Quocirca  id  ma- 
gna  probabilitate  videtur,  quod 
nonnulli  dicunt,  arterias  extre- 
mas  illas  et  tenuissimas  nihil 
prorsus  moveri ;  siquidem  remo- 
tiores  sunt,  quam  ut  alieno  im- 
pulsu  agitentur.  At  interdum 
fit,  uti,  in  partibus  a  fonte  illo 
aeque  distantibus,  nec  simul,  nec 
similiter  moveantur.  Nihil  atti- 
net.  Dicunt  enim  tergora,  qui- 
bus  constat  arteria,  duabus  prae- 
dita  facultatibus ;  alteram  medio, 
quod  musculosum  appellant,  in- 


esse,  nec  nisi  in  vivo  homine  ; 
alteram,  resiliendi  scilicet,  in- 
temo,  et  multis  post  diebus 
quam  mortuus  est  aliquis,  satis 
valentem.  Nempe  in  ea  opi- 
nione  sum,  ut  per  illam,  arteriam 
contrahi  putem,  idque  ne  ex  in- 
tervallis  quidem,  sed  aequabili- 
ter,  et  constanter :  per  hanc,  pa- 
tefactam  servari.  Cumque  fa- 
cultas,  per  quam  arteria  coar- 
ctatur,  ex  valetudine  quodam- 
modo  pendeat,  necesse  est  varie 
afficiatur :  quando  itaque  minus 
valet,  praevalente  altera,  arteria 
justo  magis  dilatatur  ;  atque 
eadem,  sanguine  a  corde  pro- 
truso  idcirco  tardius  aliquantulo 
fluente,  minus  frequenter  pul- 
sat ;  id  quod  evenit,  si  membrum 
aliquod  resolutum  est :  et  invi- 
cem,  quando  major  est,  aiteria 
contrahitur,  ac,  sanguine  incita- 
tius  rueute,  crebius  micat :  quo 
enim  angustius  iter,  eo  fertuv 
ahquid  celerius.  Haec  hacte- 
nus. 

Pulsus  arteriarum  in  infanti- 
bus  fi-equentissimus,  infrequen- 
tior  fit,  quo  plus  aetatis  accedit. 
Priusquam  vero,  partus  in  lucem 
editus  est,  arteriae,  intra  sexa- 
gesimam  horae  partem,  sexagies 

circiter  micant.  Porro  autem, 
viris  rarius  moventur,  quam 
feminis ;  proceris  quam  brevi- 
bus  ;  frigidioribus  quam  calidis. 
Neque  hoc  loco  illud  quidem 
praetereundum  est,  fuisse  cui 
decies  tantummodo,  per  id  spa- 
tium,  attollerentur  :  et  enim 
ipse  quendara  vidi,  cui  integra 
valetudine  utenti,  adeo  inordi- 
nate  arteriae  micabant,  ut  rem 
insciens  aliquis  persuasissimum 
habuisset,  jam  ad  ultima  ven- 


tum  esse  :  at  si  quando  morbi 
difficultate  aliqua  laborabat,  satis 
constanter,  et  ordinate. 

Quod  ad  venas  spectat,  ne- 
quaquam  profecto,  sicut  arteriae, 
moventur :  illae  sane  gi-andiores, 
quae  circa  guttur  conspiciuntur, 
inordinato  quodam  motu,  ex  in- 
tervallis,  agitantur  ;  quia  dextra 
auricula  cordis  se  contrahens  ef- 
ficit,  ut  sanguis  paululum  re- 
fluat. —  Vid.  Cap.  xiv. 

CAPVT  QVARTVM. 

MOTUS  COIIDIS  ET  AURICULARUM  QUALIS,  EX  VI- 
VORUM  DISSECTIONE. 

Praeter  haec,  circa  motum  cordis  obser- 
vanda  sunt,  quae  ad  auricularum  usum  spec- 
tant. 

Quod  Caspar  Bauhinus  et  Johannes  Rio- 
lanus,  viri  doctissimi  et  anatomici  peritissi- 
mi,^  observarunt  et  admonent,  quod,  si  in 
viva  sectione  alicujus  animalis  cordis  motum 
studiose  observes,  quatuor  motus  loco  et 
tempore  distinctos  aspicies,  quorum  duo  sunt 
proprii  auricularum,  ventriculorum  duo ;  pace 
tantorum  virorum,  quatuor  sunt  motus  loco, 
non  vero  tempore,  distincti.  Simul  enim 
ambae  auriculae  movent,  et  simul  ambo  ven- 
triculi :  ut  quatuor  loco  motus  distincti  sint, 
duobus  tantum  temporibus.  Atque  hoc  se 
habet  modo. 

Duo  sunt  quasi  eodem  tempore  motus ; 
unus  auricularum,  alter  ipsorum  ventricu- 

*  Bauhin.  lib.  ii.  c.  21.  Jonn.  Riolan.  lih.  viii.  cap.  1. 

lorum :  nec  enim  simul  omnino  fiunt ;  sed 
praecedit  motus  auricularum,  et  subsequitur 
cordis  ;  et  motus  ab  auriculis  incipere,  et  in 
ventriculos  progredi  visus  est.  Cum  jam 
languidiora  omnia  emoriente  corde,  et  in 
piscibus,  et  in  frigidioribus  sanguineis  anima- 
libus,  inter  hos  duos  motus  tempus  aliquod 
quietis  intercedit ;  ut  cor  quasi  suscitatum 
motui  respondere  videatur,  aliquando  citius, 
aliquando  tardius :  et  tandem  ad  mortem 
inclinans  cessat  motu  suo  respondere,  et  quasi 
capite  duntaxat  leviter  annuit,  et  obscure 
adeo  movetur,  ut  potius  motus  signum  prae- 
bere  pulsanti  auriculae  videatur.  Sic  prius 
desinit  cor  pulsare,  quam  auriculae  ;  ut  auri- 
culaesuperviveredicantur :  et  primus  omnium 
desinit  pulsare  sinister  ventriculus ;  deinde 
ejus  auricula;  demum  dexter  ventriculus  ;  ul- 
timo  (quod  etiam  notavit  Galenus)  reliquis 
omnibus  cessantibus  et  mortuis,  pulsat  usque 
dextra  auricula  ;  uti  ultimo  in  dextra  auricula 
vita  remanere  videatur.  Et  dum  sensim 
emoritur  cor,  videre  licet,  post  duas  vel  tres 
pulsationes  auricularum,  aliquando  quasi  ex- 
pergefactum  cor  respondere,  et  unum  pul- 
sum  lente,  et  aegre,  peragere,  et  moliri. 

Sed  et  praecipue  notandum,  quod  post- 
quam  eessavit  cor  pulsare,  adhuc  auricula 
pulsante,  digito  super  ventriculum  cordis 
posito,  singulae  pulsationes  percipiuntur  in 
ventriculis  ;  eodem  plane  modo,  quo  ventri- 
culorum  pulsationes  in  arteriis  sentiri  antea 
diximus  ;  a  sanguinis  impulsu  nimirum  dis- 
tensione  facta.  Et  hoc  tempore,  pulsante 
solum  auricula,  si  forfice  cordis  mucronem 
absecueris,  exinde  singulis  auriculae  pulsa- 
tionibus  sanguinem  effluere  conspicies :  ut 
hinc  pateat,  quomodo  in  ventriculos  sanguis 
ingrediatur  ;  non  attractione,  aut  distensione 
cordis,  sed  ex  pulsu  auricularum  immissus. 

Notandum  est  ubique  omnes,  quas  voco, 
et  in  auriculis  et  in  corde  pulsationes,  con- 
tractiones  esse :  et  plane  primo  contrahi 
auriculas  videbis  ;  et  in  consequentia,  cor 
ipsum.  Auriculae  enim,  dum  moventur  et 
pulsant,  albidiores  fiunt ;  praesertim  ubi 
pauco  sanguine  replentur  (replentur  autem 
tanquam  promptuarium  et  lacuna  sanguinis, 
declinante  sponte  sanguine  et,  venarum  motu, 
compresso  ad  centrum) :  quin  etiam  in  finibus 
et  extremitatibus  ipsarum,  haec  albedo  a 
contractione  fieri  vel  maxime  apparet. 

In  piscibus,  et  ranis,  et  similibus,  quae 
unum  ventriculum  habent  cordis,  et  pro 
auricula  vesicam  quandam,  in  basi  cordis 
positam,  refertissimam  sanguine  ;  hanc  vide- 
bis  vesicam  primo  contrahi,  et  subsequi  postea 
cordis  contractionem  apertissime. 

At  vero,  et  quae  his  contrario  modo  se 
habent,  a  me  observata  adscribere  huc  visum 
est.  Cor  anguillae,  et  quorundam  piscium, 
et  animalium  etiam,  exemptum  sine  auriculis 
pulsat :  imo  si  in  frusta  dissecueris,  partes 
ejus  divisas  separatim  sese  contrahere  et 
laxare  videbis;  ita  ut  in  his,  post  cessationem 
motus  auricularum,  cordis  corpus  pulsum 
faciat  et  palpitet.  Sed  an  hoc  proprium  vi- 
vacioribus  animalibus,  quorum  radicale  hu- 
midum  glutinosum  magis,  aut  pingue,  et 
lentum  est,  et  non  ita  facile  dissolubile  ? 
Quod  etiam  apparet  in  carne  anguillarum, 
quae  post  excoriationem,  exenterationem,  et 
in  frusta  dissectionem,  motum  retinet. 

In  columba  certe  experimento  facto,  post- 
quam  cor  desierat  omnino  moveri,  et  nunc 
etiam  auriculae  motum  reliquerant,  per  ali- 
quod  spatium,  digitum,  saliva  madefactum 
et   calidum,   cordi  superimpositum  detinui  : 

quo  fomento,  quasi  vires  et  vitam  postliminio 
recuperasset,  cor  et  ejus  auriculae  moveri,  et 
sese  contrahere  atque  laxare,  et  quasi  ab  orco 
revocari,  videbantur. 

Sed  et  praeter  haec  aliquoties  a  me  obser- 
vatum  fuit,  postquam  cor  ipsum,  et  ejus 
auricula  etiam  dextra,  a  pulsatione  quasi 
mortis  articulo  quiescebant;  in  ipso  sanguine, 
qui  in  dextra  auricula  continetur,  obscurum 
motum,  et  inundationem,  ac  palpitationem 
quandam  manifesto  superfuisse;  tamdiu  scili- 
cet,  quam  calore  et  spiritu  imbui  videretur. 

Tale  quiddam  evidentissime  in  prima  ani- 
malis  generatione,  intra  septem  dies  ab  in- 
cubatione,  in  ovo  gallinaceo  cernitur.  Inest 
primum  ante  omnia  gutta  sanguinis,  quae 
palpitat  (quod  etiam  annotavit  Aristoteles)  ; 
ex  qua,  incremento  facto,  et  puUo  aliqua  ex 
parte  formato,  fiunt  cordis  auriculae  ;  quibus 
pulsantibus  perpetuo  inest  vita.  Cumpostea 
corpus  delineari,  intermissis  aliquot  diebus, 
inceperit,  tum  etiam  cordis  corpus  procreatur, 
et  per  aliquod  tempus  albidum  apparet  et 
exsangue,  ut  reliquum  corpus ;  nec  pulsum 
edit,  nec  motum.  Quin  etiam  in  foetu  hu- 
mano  vidi,  circa  principium  tertii  mensis, 
similiter  cor  formatum  ;  sed  albidum  et  ex- 

D 

sangue  ;  cujus  tamen  auriculis  sanguis  inerat 
uberrimus  et  purpureus  :  sed  enim  in  ovo, 
jam  adaucto  et  confirmato  foetu,  simul  et  cor 
adaugeri  et  ventriculos  habere  ;  quibus  san- 
guinem  tunc  recipere  et  transmittere  occepit. 

Ita  ut  si  penitius  introspicere  quis  velit,  non 
cor  esse  primum  vivens,  et  ultimum  moriens 
dixerit ;  sed  auriculas  (et  quae  in  serpentibus, 
piscibus,  et  hujusmodi  animalibus,  pars  pro 
auricula  est)  et  priusquam  cor  ipsum  vi- 
vere,  et  post  etiam  emori. 

Imo  an  prius  adhuc  ipse  sanguis,  vel  spi- 
ritus,  habeat  in  se  obscuram  palpitationem, 
quam  post  mortem  retinere  mihi  visus  est ; 
et  an  cum  palpitatione  vitam  incipere  dica- 
mus,  dubitare  contingit :  quandoquidem,  et 
sperma  animalium  omnium  (ut  notavit  Ari- 
stoteles),et  spiritus  prolificus,  palpitando  exit, 
velut  animal  quoddam.  Ita  natura  in  morte, 
quasi  decursione  facta,  reducem  (ut  *  Aristo- 
teles)  agit,  et  motu  retrogrado  a  calce  ad  car- 
ceres,  eo  unde  proruit,  sese  recipit :  et  cum 
animalis  generatio  ex  non  animali  procedat 
in  animal,  tanquam  ex  non  ente  in  ens,  iisdem 
retro  gradibus  corruptio  ex  ente  revolvitur  in 

*  De  violu  animalium,  cap.  8. 

non  ens  :  unde  quod  in  animalibus  ultimo  fit, 
deficit  primum  ;  et  quod  primo,  ultimum. 

Observavi  quoque  in  omnibus  pene  ani- 
malibus  cor  vere  inesse  ;  et  non  solum  (ut 
Aristoteles  dicit)  in  majoribus  et  sanguineis, 
sed  in  minoribus,  exsanguibus,  crustatis,  et 
testaceis  quibusdam,  ut  limacibus,  cochleis, 
conchis,  astacis,  gammaris,  squillis,  multis- 
que  aliis  :  imo  vespis,  et  crabronibus,  [et] 
muscis,  ope  perspicilli  ad  res  minimas  discer- 
nendas,  in  summitate  illius  particulae  quae 
cauda  dicitur,  et  vidi  pulsans  cor,  et  aliis 
videndum  exhibui. 

In  exsanguibus  vero  cor  lente  admodum, 
rarisque  ictibus  pulsat,  atque  ut  in  aliis  jam 
moribundis  contingit,  et  tarde  sese  contrahit ; 
ut  facile  in  cochleis  est  cernere  :  quarum  cor 
deprehendes  in  fundo  illius  orificii  in  latere 
dextro,  quod  se  aperire  et  claudere  eventa- 
tionis  causa  videtur,  et  unde  salivam.expuit; 
sectione  facta  in  summitatem  juxta  partem 
jecori  analogam. 

Sed  notandum  et  hoc  :  hieme  et  frigidio- 
ribus  tempestatibus,  exsanguia  aliqua  (qualis 
est  cochlea)  nihil  pulsans  habent,  sed  vitam 
magis  plantae  agere  videntur  ;  ut  etiam  reli- 
qua,  quae  plantanimalia  ideo  dicuntur. 

Notandum  insuper,  in  omnibus  animali- 
bus,  ubi  cor  inest,  ibi  etiam  auriculas  esse, 
vel  auriculis  aliquid  analogon  :  et  ubicunque 
cor  duplici  ventriculo  donatur,  ibi  duas  sem- 
per  adstare  auriculas  ;  non  contra.  Sed  si  in 
ovo  pulli  conformationem  ^advertas,  primum 
inest,  ut  dixi,  tantum  vesicula,  vel  auricula, 
vel  gutta  sanguinis  pulsans  ;  postea  incre- 
mento  facto  absolvitur  cor :  ita  quibusdam 
animalibus  (quasi  ulteriorem  perfectionem 
non  adipiscentibus)  pulsans  vesicula  quae- 
dam,  instar  puncti  cujusdam  rubri  vel  albi, 
duntaxat  inest ;  quasi  principium  vitae :  uti 
apibus,  vespis,  cochleis,  squillis,  gammaris,  et 
caeteris. 

Est  hic  apud  nos  minima  squilla  (quae 
Anglice  dicitur  a  shrimp,  Belgice  een  garneel) 
in  mari  et  in  Thamesi  capi  solita,  cujus  cor- 
pus  omnino  pellucidum  est :  eam,  aquae  im- 
positam,  saepius  praebui  spectandam  amicissi- 
mis  quibusdam  meis,  ut  cordis  illius  animal- 
culi  motus  liquidissime  perspiceremus  ;  dum 
exteriores  illius  corporis  partes  visui  nihil 
officerent,  quo  minus  cordis  palpitationem, 
quasi  per  fenestram,  intueremur. 

In  ovo  gallinaceo,  post  quatuor  vel  quin- 
que  dies  ab  incubatione,  primum  rudimen- 

tum  pulli,  instar  nubeculae,  videndum  exhi- 
bui ;  nimirum,  ovo,  cui  cortex  adimebatur,  in 
aquam  limpidam  tepidamque  immisso :  in 
cujus  nubeculae  medio  punctum  sanguineum 
palpitans  tam  exiguum  erat,  ut  in  contra- 
ctione  dispareret,  et  visum  aufugeret ;  in  lax- 
atione,  instar  summitatis  acus,  appareret 
rubicundum  :  ita  ut,  inter  ipsum  videri  et 
non  videri,  quasi  inter  esse  et  non  esse,  pal- 
pitationem  et  vitae  principium  ageret. 

CAPVT  QVINTVM. 

CORDIS  MOTUS,  ACTlO,  ET  FUNCTIO. 

Ego  vero,  ex  his  tandem  et  hujusmodi  ob- 
servationibus,  repertum  iri  confido,  motum 
cordis  ad  hunc  modum  fieri. 

Primum  sese  contrahit  auricula,  et,  in  illa 
contractione,  sanguinem  contentum  (quo 
abundat,  tanquam  venarum  caput,  et  san- 
guinis  promptuarium  et  cisterna)  in  ventri- 
culum  cordis  conjicit ;  quo  repleto,  cor  sese 
erigit,  continuo  omnes  nervos  tendit,  contra- 
hit  ventriculos,  et  pulsum  facit ;  quo  pulsu, 
immissum  ab  auricula  sanguinem  continenter 
protrudit  in  arterias  ;  dexter  ventriculus  in 
pulmones,  per  vas  illud  quod  vena  arteriosa 
nominatur,  sed  revera  et  constitutione,  et 
officio,  et  in  omnibus,  arteria  est ;  sinister 
ventriculus  in  aortam,  et  per  arterias  in 
universum  corpus. 

Isti  duo  motus,  auricularum  unus,  alter 
ventriculorum,  ita  per  consecutionem  fiunt, 
servata  quasi  harmonia  et  rhythmo,  ut  ambo 

simul  fiant,  [et]  unicus  tantum  motus  appa- 
reat ;  praesertim  in  calidioribus  animalibus, 
dum  illa  celeri  agitantur  motu.  Nec  alia 
ratione  id  fit,  quam  cum  in  machinis,  una 
rota  aliam  movente,  omnes  simul  movere  vi- 
deantur ;  et  in  mechanico  illo  artificio,  quod 
sclopetis  adaptant,  ubi  compressione  alicujus 
ligulae  cadit  silex,  percutit  chalybem  et 
propellit,  ignis  elicitur,  qui  in  pulverem 
cadit,  ignitur  pulvis,  interius  prorepit,  dis- 
ploditur,  evolat  globulus,  metam  penetrat ; 
et  omnes  isti  motus,  propter  celeritatem, 
quasi  in  nictu  oculi  simul  fieri  apparent. 
Sic  etiam  in  deglutitione ;  radicis  linguae 
elevatione,  et  oris  compressione,  cibus  vel 
potus  in  fauces  deturbatur,  larynx  a  muscu- 
lis  suis,  et  epiglottide  clauditur,  elevatur,  et 
aperitur,  summitas  gulae  a  musculis  suis, 
haud  aliter  quam  saccus  ad  implendum, 
attollitur,  et  ad  recipiendum  dilatatur,  et 
cibum  vel  potum  acceptum  transversis  mus- 
culis  deprimit,  et  longioribus  attrahit ;  et 
tamen  omnes  isti  motus,  a  diversis  et  con- 
tradistinctis  organis  facti  cum  harmonia  et 
ordine,  dum  fiunt,  unum  efficere  motum  vi- 
dentur,  et  actionem  unam,  quam  deglutitio- 
nem  vocamus. 

Sic  contingit  plane  in  motione  et  actione 
cordis,  quae  cleglutitio  quaedam  est,  et  trans- 
fusio  sanguinis  e  venis  in  arterias.  Et  si 
quis  (dum  haec  habuerit  in  animo)  cordis 
motum  diligenter,  in  viva  dissectione,  ani- 
madverterit,  videbit  non  solum,  quod  dixi, 
cor  sese  erigere,  et  niotum  unum  fieri  cum 
auriculis  continuum  ;  sed  undationem  quan- 
dam,  et  lateralem  inclinationem  obscuram, 
secundum  ductum  ventriculi  dextri,  et  quasi 
sese  leviter  contorquere,  et  hoc  opus  peragere. 
Et  quemadmodum  cernere  licet,  cum  equus 
potat,  et  aquam  deglutit,  singulis  gulae  tra- 
ctibus  absorberi  aquam,  et  in  ventriculum 
demitti ;  qui  motus  sonitum  facit,  et  pulsum 
quendam  et  auscultantibus  et  tangentibus 
exhibet ;  ita  dum  istis  cordis  motibus  fit  por- 
tionis  sanguinis  e  venis  in  arterias  traductio, 
pulsum  fieri  et  exaudiri  in  pectore  contingit. 

Motus,  itaque,  cordis  omnino  ad  hunc  se 
habet  modum  ;  et  una  actio  cordis  est  ipsa 
sanguinis  transfusio,  et  in  extrema  usque, 
mediantibus  arteriis,  propulsio :  ut  pulsus, 
quem  nos  sentimus  in  arteriis,  nil  nisi  san- 
guinis  a  corde  impulsus  sit.* 

*  Vid.  Cap.  III. 

An  vero  cor  sanguini,  praeter  transposi- 
tionem  et  motum  localem  et  distributionem, 
aliquid  aliud  addat,  sive  calorem,  sive  spiri- 
tum,  sive  perfectionem,  posterius  inquiren- 
dum ;  et  ex  aliis  observationibus  colligen- 
dum.*  Hoc  in  praesentia  sufficiat ;  satis 
ostensum  esse,  in  pulsu  cordis  sanguinem 
transfundi  et  deduci  e  venis  in  arterias  per 
cordis  ventriculos,  et  distribui  in  universum 
corpus. 

Sed  et  hoc  omnes  aliquo  modo  concedunt, 
et  ex  cordis  fabrica,  et  valvularum  artificio, 
positione,  et  usu,  colligunt.  Verum,  tanquam 
in  loco  obscuro  titubantes,  caecutire  viden- 
tur  ;  et  varia,  subcontraria,  et  non  cohaeren- 
tia  componunt ;  et  ex  conjectura  plurima  pro- 
nunciant :  ut  ante  demonstratum  est. 

Causa  maxima  hac  in  parte  haesitandi  et 
errandi  una  fuisse  mihi  videtur,  cordis  cum 
pulmone  in  homine  contextus.  Cum  venam 
ibi  arteriosam  in  pulmones  obliterari,  et  si- 
militer  arteriam  venosam,  conspexissent,  un- 
de  aut  quomodo  dexter  ventriculus  in  cor- 
pus  distribueret  sanguinem,  aut  sinister  e 
vena  cava  exhauriret,    obscurum  admodum 

*  Vid.  Exercit.  alt.  ad  Riolanum. 

illis  erat.  Hoc  attestantur  Galeni  verba, 
dum  contra  Erasistratum  de  venarum  ori- 
gine  et  usu,  et  sanguinis  coctione,  invehi- 
tur.  *  Respondebitis,  inquit,  ita  esse  effe- 
ctum,  ut  in  jecore  sanguis  praeparetur,  atque 
inde  in  cor  deferatur,  ibi  postea  reliquam  pro- 
priae  formae  perfectionem  absolutam  acceptu- 
rus.  Quod  profecto  7'atione  vacare  non  vide- 
tur.  Nullum  enim  perfectum  et  magnum  opus 
repente  una  aggressione  fieri,  totamque  suam 
ewpjolitionem  ab  uno  instrumento  acquirere  po- 
test.  Quod  si  ita  est,  ostendite  nobis  vas  aliud, 
quod  e  corde  sanguinem  absolute  perfectum 
educat,  atque  ipsum,  ut  arteinae  spjiritum,  in 
totum  corpus  dispenset.  Ecce  opinionem  ra- 
tionabilem  non  approbasse,  et  reliquisse  Ga- 
lenum,  quia  (praeterquam  quod  viai^  transi- 
tus  non  videbat)  vas  reperire  non  poterat, 
quod  in  totum  corpus  e  corde  sanguinem 
dispenset. 

Si  quis  vero  ibidem  pro  Erasistrato,  vel 
pro  illa,  et  nunc  nostra,  opinione  (ipsius  con- 
fessione  Galeni,  alias  rationi  consentanea) 
instaret,  et  arteriam  magnam  sanguinem  e 
corde  in  universum  corpus  dispensantem  di- 

*   Galen.  de  placitis  Hippoc.  et  Plat.  6. 

gito  commonstrasset ;  quid  divinus  ille  vir, 
iiigeniosissimus  et  doctissimus,  responderet 
miror.  Si  arteriam  spiritus  dispensare,  et 
non  sanguinem,  diceret ;  profecto  Erasistra- 
tum  refelleret  satis,  (qui  in  arteriis  spiritus 
duntaxat  contineri  arbitrabatur) ;  sed  sibi 
ipsi  contradiceret  interea  ;  et  id  esse  turpi- 
ter  negaret,  quod  libro  proprio  acriter  esse 
contendit,  contra  eundem  Erasistratum.  Et 
multis  et  validis  argumentis  comprobat,  et 
experimentis  demonstrat,  quod  sanguis  con- 
tineatur  in  arteriis  natura,  et  non  spiritus. 

Sin  vero  divinus  vir  (uti  facit  eodem  loco 
saepius)  concederet,  omnes  arte^ias  corporis  a 
magna  arteria  oriri,  et  lianc  a  corde ;  quin 
etiam  in  ipsis  omnibus  sanguinem  natura  con- 
tineri  et  defe?'7'i  ;  et  valvulas  illas  tres  sigmoi- 
des,  orificio  aortae  positas,  7'egressum  sangui- 
nis  in  cor  prohibere  professus  ;  et  quod  has  na- 
tura  nequaquam  praestantissimo  visceri  ap- 
posuisset,  tiisi  mawimum  aliquod  ministerium 
illae  fuissent  eochihiturae ;  si  (inquam)  haec 
omnia,  et  his  ipsissimis  verbis,  concederet 
pater  medicorum  (uti  facit  recitato  libro)  ; 
quomodo  negare  posset,  arteriam  magnam 
istiusmodi  vas  esse  quod  sanguinem,  jam  ab- 
solutam  suam  perfectionem  adeptum,  e  corde 


60  EXERCITATIO  ANATOMICA 

in  universum  corpus  dispenset,  non  video. 
An  adhuc  forsan  haesitaret,  ut  omnes  in 
hunc  usque  diem  post  ipsum,  quod  propter 
contextum,  ut  dixi,  cordis  cum  pulmone,  non 
videat  vias,  per  quas  sanguis  e  venis  in  arte- 
rias  transferri  possit  ? 

Quod  dubium  etiam  anatomicos  (dum 
semper  in  dissectionibus  inveniunt  arteriam 
venosam  et  sinistrum  ventriculum  cordis  re- 
pletos  sanguine,  eoque  crasso,  grumescente, 
atro*)  non  mediocriter  perturbat :  cum  san- 
guinem  e  dextro  ventriculo  in  sinistrum  per 
septum  cordis  transudare,  coacti  sint  affirma- 
re.  Sed  hanc  viam  antea  refutavi.  Jam 
ideo  via  paranda  est  et  aperienda,  qua  in- 
venta,  nunc  nulla  esset  difficultas,  quae  quem- 
piam  (credo)  inhiberet  quo  minus,  quae  ante 
proposui  (de  pulsu  cordis  et  arteriarum,  de 
transfusione  sanguinis  e  venis  in  arterias,  et 
de  dispensatione  in  universum  corpus  per 
arterias),  concedere  et  agnoscere  facile  pos- 
set. 

*  Vid.  Cap.  ix. 

CAPVT  SEXTVM. 

QUIBUS  VIIS  SANGUIS,  E  VENA  CAVA  IN  ARTERIAS, 
VEL  E  DEXTRO  VENTRICULO  CORDIS  IN  SINIS- 
TRUM,  DEFERATUR. 

CvM  errandi  occasionem  praebuisse  pro- 
babile  sit,  quam  in  homine  vident,  ut  dixi^ 
cordis  cum  pulmone  connexionem  ;  in  hoc 
peccant,  qui  dum  de  partibus  animalium,  uti 
vulgo  omnes  anatomici  faciunt,  pronunciare 
et  demonstrare  aut  cognoscere  volunt,  unum 
tantum  hominem,  eumque  mortuum,  intro- 
spiciunt :  et  sic  (tanquam  qui,  una  reipubli- 
cae  forma  perspecta,  disciplinam  politicam 
componere  ;  aut  unius  agri  naturam  cognos- 
centes,  agriculturam  se  scire  opinantur)  ni- 
hilo  plus  agunt,  quam  si  ex  una  particulari 
propositione,  de  universali  syllogizare  darent 
operam. 

Veruntamen,  si  in  dissectione  animalium 
aeque  versati  essent,  ac  in  humani  cadeveris 
anatome  exercitati  ;  res  haec,  in  dubio  quae 
omnes  perplexos  retinet,  palam  absque  omni 
difficultate,  mea  sententia,  elucesceret. 

In  piscibus,  in  quibus  unus  tantum  ven- 
triculus  cordis  (ut  non  habentibus  pulmones) 
res  primum  satis  manifesta  est.  Vesicam 
enim  sanguinis  in  basi  cordis  positam,  auri- 
culae  nimirum  analogon,  sanguinem  in  cor 
immittere ;  quem  cor  denuo  per  fistulam 
sive  arteriam,  vel  arteriae  analogon,  aperte 
transmittere  ;  tum  visu,  tum  secta  arteria 
(exinde  sanguine  singula  pulsatione  cordis 
prosiliente)  oculis  palam  confirmari  posse 
constat. 

Idem  etiam  deinde  in  omnibus  animali- 
bus,  in  quibus  unus  duntaxat  ventriculus, 
vel  quasi  unus,  non  difficile  est  cernere  ;  ut 
in  bufone,  rana,  serpentibus,  lacertis  :  quae 
etsi  pulmones  aliquo  modo  habere  dicuntur, 
ut  quae  vocem  habent  (de  quorum  pulmo- 
num  artificio  admirando,  et  de  caeteris  ejus- 
modi,  permultas  apud  me  observationes  ha- 
beo,  quae  non  sunt  hujus  loci) ;  tamen,  ex 
autopsia,  eodem  modo  in  illis  e  venis  in  arte- 
rias  sanguinem  pulsu  cordis  traductum  esse, 
palam  est ;  et  via  patens,  aperta,  manifesta  ; 
nulla  difficultas,  nullus  haesitandi  locus.  In 
his  enim  perinde  se  res  habet  atque  in  ho- 
mine,  si  septum  cordis  perforatum  aut  adem- 
ptum  esset,  aut  unus  ex  utrisque  fieret  ven- 

triculus  :  quo  facto,  nemo,  credo,  dubitasset 
qua  via  sanguis  e  venis  in  arterias  transire 
potuisset. 

Cum  vero  major  numerus  animalium  non 
habentium  pulmones  sit,  quam  habentium  ; 
et  similiter  major  numerus  sit,  unum  tantum 
ventriculum  cordis,  quam  habentium  duos  ; 
proclive  est  statuere  in  animalibus  It)  ro  ttoXv, 
ut  plurimum  et  in  universum,  sanguinem 
aperta  via  e  venis  in  arterias  per  cordis  si- 
num  transmitti. 

Consideravi  autem  mecum  quod,  etiam  in 
embryonum  eorum  quae  pulmones  habent, 
idem  apertissime  constat. 

In  foetu,  vasa  cordis  quatuor  (videlicet 
vena  cava,  vena  arteriosa,  arteria  venalis,  et 
aorta,  sive  arteria  magna)  alio  modo  uniun- 
tur,  quam  in  adulto  ;  quod  omnes  anatomici 
norunt  satis. 

Primus  contactus  et  unio  venae  cavae  cum 
arteria  venosa  (quae  fit,  priusquam  cava  in 
dextrum  ventriculum  cordis  se  aperiat,  aut 
venam  coronalem  emittat,  paululum  supra 
egressum  ab  hepate)  anastomosin  lateralem 
exhibet ;  hoc  est,  foramen  amplum,  patens, 
ovali  figura  pertusum,  e  cava  in  arteriam 
illam  pervium,  ita  ut  (tanquam  per  unum 

vas)  per  illud  foramen  sanguis  de  vena  cava 
in  arteriam  venosam  et  auriculam  cordis 
sinistram,  usque  in  ventriculum  sinistrum, 
liberrime  et  copiosissime  dimanare  possit. 
Insuper,  in  illo  foramine  ovali,  e  regione 
quae  arteriam  venosam  respicit,  operculi  in- 
star,  membrana  tenuis,  dura  est,  foramine 
major ;  quae  postea  in  adultis,  operiens  hoc 
foramen  et  coalescens  undique,  istud  fora- 
men  omnino  obstruit,  et  prope  obliterat. 
Haec,  inquam,  membrana  sic  constituta  est, 
ut  dum  laxe  in  se  concidit,  facile  ad  pulmo- 
nes  et  cor  via  resupinetur,  et  sanguini  a 
cava  affluenti  cedat  quidem  ;  at,  ne  rursus 
in  cavam  refluat,  impediat :  ut  liceat  existi- 
mare,  in  embryone  sanguinem  continuo  de- 
bere  per  hoc  foramen  transire  de  vena  cava 
in  arteriam  venosam,  et  inde  in  auriculam 
sinistram  cordis  ;  postquam  ingressus  fuerit, 
remeare  nunquam  posse. 

Altera  unio  est  venae  arteriosae  ;  quae  fit 
postquam  vena  illa,  e  dextro  ventriculo 
egressa,  in  duos  dividitur  ramos.  Est  tan- 
quam  duobus  dictis  tertius  truncus,  et  quasi 
canalis  arteriosus,  abhinc  in  arteriam  ma- 
gnam  oblique  ductus,  et  perforatus  :  ut  in 
dissectione    embryonum  quasi   duae  aortae, 

vel  radices  arteriae  magnae  e  corde  exorien- 
tes  duae,  appareant.  Canalis  hic  in  adultis 
similiter  sensim  attenuatur,  tabescit ;  et  pe- 
nitus  tandem,  ut  vena  umbilicalis,  exsicca- 
tur  et  aboletur. 

Iste  canalis  arteriosus  nuUam  membranam 
in  se  habet,  sanguinis  motum  hinc  vel  illinc 
impedientem.  Sunt,  enim,  in  orificio  illius 
venae  arteriosae  (cujus  iste  canalis,  uti  dixi, 
propago  est)  valvulae  sigmoides  tres,  quae 
intus  foras  spectant,  et  sanguini  e  dextro 
ventriculo,  hac  via,  in  magnam  arteriam 
fluenti  cedunt  facile  ;  remeare  vero  contra 
ab  arteria  quidquam,  aut  a  pulmonibus  in 
dextrum  ventriculum  ad  amussim  clausum, 
omnino  impediunt.  Vt  hic  etiam  arbitrari 
consentaneum  sit,  in  embryone,  dum  cor 
sese  contrahit,  continuo  sanguinem  e  dextro 
ventriculo  hac  via  in  arteriam  magnam  in- 
vehi.* 

*  Expedit,   quomodo  sanguis  que  poUicem  :  nonnunquam  ta- 

in  partu  nondum  edito  circuma-  men  vel  carpi  crassitudine  est : 

gatui*,    breviter    et    articulatim  et  accepimus,  semel  atque  ite- 

proponere.  mm  fuisse,  ubi  pedes  quatuor- 

Partus  cum  muliere  umbilico  decim     longitudine    expleverit  ; 

conjunctus  est.    Hic  constat  ex  itera,    contra,    quatuor    tantum 

unica  vena,  arteriisque  duabus ;  pollices,  ita  ut  nullo  modo,  nisi 

duos  fere  pedes  longus,  crassus-  in  ipso  vulvae  canali,  intercidi 

E 

Quod  vulgo  dicitur,  has  duas  uniones  tam 
magnas,  patentes,  et  apertas,  nutriendorum 


potuerit.  Sanguis,  quo  infans 
alitur,  per  venam  illam  influit, 
quae  quidem  a  secundis  ad  jecur 
usque  pertinet ;  cui,  ad  inferio- 
rem  partem,  adhaerens,  bipartita 
est :  imde  fit,  ut  humor  iste, 
altera  via  per  jecur  sinistrorsum 
derivetur  ;  altera,  ad  venam  ca- 
vam  ducta,  eademque  brevi  et 
recta,  ductu  scilicet  venoso,  sic 
enim  appellatur,  sursum  versus 
feratur.  Quando,  autem,  foramen 
quoddam  ovale  a  dexteriore  au- 
ricula  ad  sinisteriorem  patet,  ef- 
ficitur  uti  ambae  simul  reple- 
antur ;  quibus  se  illico  contra- 
hentibus,  ventriculi  vicissim  dis- 
tenduntur,  et  iidem  pari  modo 
contracti,  sanguinem  totum  pro- 
pemodum  in  magnam  arteriam 
propellunt.  Nam  ea  quidem 
arteria,  ventriculi  dextri  propria, 
quae  in  adulto  homine,  in  duas 
tantum  partes  divisa,  pulmoni, 
quidquid  sanguinis  habet,  im- 
pertit,  nunc  utique  tripartita, 
per  unum  ramum,  ductum  nempe 
arteriosum,  quem  dicunt,  eum- 
que  multo  maximum,  cum  arte- 
ria  magna  committitur  ;  alios 
profecto  duos  exiliores,  in  utrani- 


que  partem,  per  pulmonem  ten- 
dens.  Sanguis,  igitur,  hoc  modo, 
vi  cordis  protrusus,  partim  in 
omne  coi-pus  diffunditur,  partim 
ad  secundas  redit,  per  duas  illas 
arterias,  quae  a.b  arteria  magna, 
ubi  bifurca  est,  incipientes,  se- 
cundum  vesicam,  altera  ad  alte- 
ram  partem  ascendunt. 

Porro  autem,  quandoquidem 
infans  adhuc  in  alvo,  spiritum 
nequaquam  ducere  potest,  aliis 
placet,  secundas  pulmonis  vice 
fungi ;  aliis  jecur.  Quid  enim  ? 
hauriuntne  isthaec  ?  minime 
hercle :  imo  et  illud  quidem 
nosse  oportet,  sanguinem  inde 
intro  influentem  isto,  qui  per 
membra  fertur  mulieris,  multo 
minus  rubere.  Haud  igitur 
mihi  in  dubium  venit,  quin  id 
omnino  per  eas  sanguine  abun- 
dantes  provisum  sit,  ne  partum, 
arteriis  uteri  munere  suo,  ex 
aliqua  causa,  minus  fungentibus, 
alimentum  deficiat.  Isti  vero 
arteriarum  ramuU,  quibus  san- 
g-uis  a  materno  fonte  ad  secun- 
das  defertur,  ne  in  radices  qui- 
dem  venae  umbilici  desinunt : 
eum  enim  infundunt  in  cellulas 

pulmonum  causa,  factas  fuisse  tantum,  et  in 
adultis  (cum  jam  pulmones,  propter  ipsorum 
calorem  et  motum,  copiosius  nutrimentum 
desiderarent)  aboleri,  et  consolidari ;  com- 
mentum  improbabile  est,  et  male  cohaerens. 
Et  similiter  quod  dicunt,  cor  in  embryone 
feriari,  et  nihil  agere,  nec  movere  ;  unde  na- 
tura  hos  transitus  facere,  alendorum  puhno- 
num  causa,  coacta  erat ;  falsum  est  :  cum  in 
ovo  cui  gallina  incubuit,  et  in  embryonibus 
recenter  ex  utero  exsectis,  autopsia  pateat, 
tum  cor  movere  sicut  in  adultis,  tum  natu- 
ram  nulla  tali  necessitate  urgeri :  cui  motui 
non  solum  hi  oculi  saepe  testes,  sed  et  Aris- 
toteles  attestatur  ipse :  pulsus,  ^inquit,  per 
initia  statim  in  constitutione  cordis  emergit ; 
quod  et  in  sectione  vivoj^um,  et  puUi  forma- 
tione  eoc  ovo,  deprehenditur.  Quin  et  observa- 
mus  has  vias  (tam  in  hominum  genere,  quam 

*  Libro  de  spiritu,  cap.  4, 

quasdam    innumerabiles,    unde  quod  arteriae  hujus  se,  sexagies 

per  hos  utique  exsorbetur.  Qua-  fere,  praeter  opinionem  istam  tam 

propter  necesse  est,  cor  mulieris  penitus  insitam,  inter  sexagesi- 

nihil  prorsus  ad  sanguinem  in-  mam  horae  partem  attoUunt,  sive 

fantis  circumagendum  conferat :  mulieris  illae  crebrius  micant,  sive 

id  quod  inde  quoque  colligitur,  rarius. — Vid.  Cap.  ix. 

in  caeteris  animalibus)  non  solum  apertas  et 
patentes  esse,  usque  ad  tempus  partus  (ut 
annotarunt  anatomici) ;  sed  etiam  per  multos 
post  menses,  imo  in  aliquibus  per  aliquot 
annos,  ne  dicam  toto  vitae  curriculo  ;  veluti 
in  ansere,  beccagine,  et  avibus  plurimis,  et 
animalibus  praesertim  in  minoribus;  Quae 
res  imposuit  forsan  Botallo,  [ut  assereret]  se 
novum  transitum  sanguini,  de  vena  cava  in 
sinistrum  ventriculum  cordis,  invenisse :  et 
fateor  me  quoque,  cum  in  mure  majori,  jam 
adulto,  hoc  primum  ipse  reperi,  tale  quid 
statim  existimasse. 

Ex  quibus  intelligitur,  in  embryone  hu- 
mano,  quin  et  in  aliis,  in  quibus  istae  unio- 
nes  non  abolentur,  idem  ipsum  accidere  ;  ut 
cor  suo  motu,  per  patentissimas  vias,  sangui- 
nem  de  vena  cava  in  arteriam  tnagnam  aper- 
tissime  traducat,  per  utriusque  ventriculi 
ductum.  Dexter  siquidem  sanguinem  ab 
auricula  recipiens,  inde  per  venam  arterio- 
sam  et  propaginem  suam  (canalem  arterio- 
sam  dictam)  in  magnam  arteriam  propellit. 
Sinister  similiter  eodem  tempore,  mediante 
auriculae  motu,  recipit  sanguinem  (in  illam 
sinistram  auriculam  deductum,  scilicet  per 

foramen  ovale  e  vena  cava),  et  tensione  sua, 
et  constrictione,  per  radicem  aortae  in  ma- 
gnam  itidem  arteriam  simul  impellit. 

Ita  in  embryonibus,  dum  interea  pulmones 
otiantur,  et  nuUam  actionem  aut  motum  ha- 
bent,  quasi  nulli  forent,  natura  duobus  ven- 
triculis  cordis  quasi  uno  utitur,  ad  sangui- 
nem  transmittendum.  Et  similis  est  condi- 
tio  embryonum  pulmones  habentium,  dum 
adhuc  puhnonibus  non  utuntur,  ac  est  eo- 
rum  animalium,  quae  puhnones  non  habent. 

Itaque  tam  clare  in  his  etiam  elucescit 
veritas,  quod  cor,  suo  pulsu,  sanguinem  e  vena 
cava  in  arteriam  magnam  traducat  et  trans- 
fundat,  perque  tam  patentes  et  apertas  vias, 
ac  si  in  homine,  quod  dixi,  ambo  ventriculi 
(eorum  septo  adempto)  adinvicem  pervii 
essent  facti.  Cum,  itaque,  majori  ex  parte 
animalibus,  et  omnibus  quodam  tempore, 
patentissmae  istae  exstent  viae,  quae  trans- 
missioni  sanguinis  per  cor  inserviunt ;  restat 
ut  illud  perquiramus,  aut  cur  in  quibusdam 
animalibus  (ut  in  homine),  iisque  calidioribus 
et  adultis,  per  pulmonum  substantiam  illud 
fieri  non  existimemus,  quod  in  embryone 
natura  per  eas  vias,  illo  tempore  quo  pulmo- 
num  nullus  erat  usus,  antea  effecit,  quas,  ob 

defectum  transitus  per  puimones,  coacta  vi- 
debatur  facere  ;  aut  cur  melius  sit  (natura 
enim  semper  quod  est  melius  facit)  in  adole- 
scentibus  sanguinis  transitui  naturam  omnino 
occlusisse  vias  patentes  illas,  quibus  ante  in 
embryone  et  foetu  usa  fuerat,  et  [in]  omni- 
bus  aliis  animalibus  utitur  ;  nec  alias  ullas 
pro  illo  sanguinis  transitu  aperuisse,  sed  sic 
omnino  impedire. 

Ita  jam  eo  res  cessit,  ut  iis,  qui  in  homine 
quaerunt  vias,  quomodo  sanguis  e  vena  cava 
in  sinistrum  ventriculum,  et  arteriam  veno- 
sam  permeat,  magis  operae  pretium  esset,  et 
recte  magis  factum  videretur,  si  ex  disse- 
ctione  animalium  veritatem  investigare  vel- 
lent,  ut  causam  inquirant  cur  in  majoribus 
et  perfectioribus  animalibus,  iisque  adultis, 
natura  sanguinem  transcolari  per  pulmo- 
num  parencliyma  potius  vellet,  quam,  ut  in 
caeteris  omnibus,  per  patentissimas  vias 
(cum  nullam  aliam  viam  et  transitum  exco- 
gitari  posse  intelligerent)  :  sive  hoc  sit,  quod 
majora  et  perfectiora  animalia  sint  calidiora, 
et,  cum  sint  adulta,  eorum  calor  magis  (ut 
ita  dicam)  igniatur,  et  ut  sufFocetur  sit  pro- 
clivis  ;  ideo  tranare  et  trajici  per  pulmones, 
ut  inspirato  aere  contemperetur,  et  ab  ebul- 

litione  et  suffocatione  vindicetur  ;  sive  quid 
aliud  tale.  Sed  haec  determinare,  et  ratio- 
nem  omnem  reddere,  nihil  aliud  agere  est 
quam,  propter  quid  pulmones  facti  sunt, 
speculari.  Atque  de  his,  horumque  usu  et 
motu,  et  de  eventilatione  omni,  et  aeris  ne- 
cessitate  et  usu,  et  caeteris  hujusmodi,  et  de 
variis  organis  et  differentibus,  hujus  causa 
in  animalibus  factis,  tametsi  multa  quam- 
plurimis  observationibus  a  me  deprehensa 
sint ;  tamen,  ne  nimium  a  proposito,  de 
motu  et  usu  cordis,  hoc  loco  aberrando,  aliud 
agere  et  stationem  relinquere,  rem  intertur- 
bare  et  subterfugere  videar,  haec  proprio 
tractatu  convenientius  exponenda  relin- 
quam.*  Et  quae  restant,  ut  ad  propositum 
scopum  revertar,  confirmare  pergam. 

In  perfectioribus  nimirum  et  calidioribus 
animalibus,  iisque  adultis  (ut  in  homine) 
sanguinem  de  dextro  ventriculo  cordis  per 
venam  arteriosam  in  pulmones,  et  inde  per 
arteriam  venosam  in  sinistram  auriculam,  et 
inde  in  ventriculum  cordis  sinistrum,  per- 
meare  contendo  :  et  primum  posse  hoc  fieri  ; 
deinde  ita  factum  esse. 

*  Vid.  Exercit.  alt.  ad  Riolaiium. 

CAPVT  SEPTIMVM. 

SANGUINEM  DE  DEXTRO  VENTRICULO  CORDIS  PER 
PULMONUM  PARENCHYMA  PERMEARE  IN  ARTE- 
RIAM  VENOSAM,  ET  SINISTRUM  VENTRICULUM. 

FiERi  autem  lioc  posse,  et  nihil  esse,  quo 
minus  fiat,  constat,  cum  quomodo  aqua  per 
terrae  substantiam  permeans  rivulos  et  fontes 
procreet,  consideramus  ;  aut  quomodo  per 
cutem  sudores,  per  parencliyma  renum  urina 
fluat,  speculamur.*  Animadvertendum  est 
in  iis,  qui  aquis  Spadensibus  utuntur,  vel  de 
la  Madonna  (ut  ajunt)  in  agro  Patavino,  vel 
aliis  acidulis  aut  vitriolatis,  vel  qui  ad  con- 
gios  ingurgitant  potum,  ut  una  aut  altera 
hora  per  vesicam  emingant  totum.  Debet 
ista  copia  aliquantukim  in  concoctione  im- 
morari  :  debet  per  jecur  (ut  singulis  diebus 

*   Nihil  in  universo   corpore  cursum,  siverectum,  sire  flexuo- 

est,  quoJ,  sicutper  terram  aqua,  sum,  sive  longum,  sive  brevem, 

permeare    et    transire  videatur.  liuc  illuc,    per   certas   quasdam 

Omnes,  enim,   cujuscunqiie  ge-  vias  et  definitas,   easdemque  ad 

neris    humores,    suum    qiuFque  id  aptissima'',  tenent. 

bis  ingesti  alimenti  succum  omnes  confiten- 
tur  facere*),debet  per  venas,  per  renum  pa- 
renchyma,  per  ureteres  in  vesicam  profluere. 

Quos  itaque  audio  negantes  posse  sangui- 
nem,  imo  totam  massam  sanguineam,  per 
pulmonum  substantiam,  aeque  ac  succus 
alimentalis  per  jecur,  permeare  ;  tanquam 
impossibile,  et  nullo  modo  credibile  existi- 
mandum  ?  Quod  genus  hominum  (cum  poe- 
ta  loquor)  ubi  volunt,  conceclunt  facile  posse; 
ubi  nolunt,  nullo  modo :  hic  ubi  opus  est, 
verentur ;  ubi  nihil  opus,  ibi  non  verentur 
affirmare. 

Jecoris  parenchyma  densius  multo  est,  et 
similiter  renum  :  pulmonum,  rarioris  multo 
texturae  ;  et,  si  renibus  et  jecori  conferatur, 
spongiosae.  In  jecore  nullum  impellens, 
nulla  vis  cogens  ;  in  pulmone,  ex  pulsu  dex- 
tri  ventriculi  cordis,  impingitur  sanguis  ; 
cujus  impulsu  distendi  vasa  et  porositates 
pulmonum  necesse  est.  *Praeterea  pulmo- 
nes  in  respirando  elevantur  et  concidunt ; 
quo  motu  necesse  est,  ut  porositates  et  vasa 
aperiantur  et  claudantur  ;  ut  in  spongiis 
contingit,  et  in  omnibus  particulis  habenti- 

*  Vid.  Cap.  xvi.  -j-    Galenus  dc  usu  part. 

bus  constitutionem  spongiosam,  quando  con- 
stringuntur  et  rursus  dilatantur.  Contra, 
jecur  quiescit,  nec  ita  dilatari  et  constringi 
visum  est. 

Denique,  si  per  jecur  totum  ingestorum 
succum  in  venam  cavam,  tam  in  homine, 
quam  in  bove,  vel  in  maximis  animalibus, 
nemo  est,  qui  non  asserit  pertransire  posse  ; 
et  hoc,  eo  quod  pertransiisse  aliqua  nutri- 
mentum  et  permeasse  in  venas,  sit  necesse  (si 
fiatnutritio),etnulla  alia  exstetvia,  ac  proinde 
hoc  affirmare  coacti  sint ;  cur  non  iisdem 
argumentis,  de  transitu  sanguinis  in  adultis 
his  per  pulmones,  fidem  similem  haberent, 
et  cum  Columbo,  peritissimo  doctissimoque 
anatomico,  idem  assererent  et  crederent,  ex 
amplitudine  et  fabrica  vasorum  pulmonum, 
et  eo  quod  arteria  venosa  et  similiter  ventri- 
lus  repleti  sint  semper  sanguine,  quem  e 
venis  huc  venisse  necesse  est,  et  nulla  alia, 
quam  per  pulmones,  semita  :  ut  et  ille  et  nos, 
ex  ante  dictis,  et  autopsia,  aliisque  argumen- 
tis,  palam  esse  existimamus. 

Sed  quando  aliqui  sunt,  qui  nil  nisi  addu- 
ctis  auctoritatibus  admittunt,  iidem  ex  ipsius 
etiam  Galeni  verbis  hanc  veritatem  confir- 
mari  posse  sciant ;  scilicet  non  solum  posse 

sanguinem  e  vena  arteriosa  in  arteriam  veno- 
sam,  et  inde  in  sinistrum  ventriculum  cordis, 
et  postea  in  arterias  transmitti  ;  sed  ex  con- 
tinuo  pulsu  cordis,  et  pulmonum  motu  inter 
respirandum,  hoc  fieri. 

Sunt  in  orificio  venae  arteriosae  valvulae 
tres  sigmoides,  sive  semilunares  ;  quae  omni- 
no  sanguinem,  in  illam  venam  arteriosam 
immissum,  non  sinunt  remeare  in  cor.  Id 
omnes  norunt :  scilicet  harum  valvularum 
necessitatem  et  usum  Galenus  his  verbis 
explicans,  in  toto  esf,^  inquit,  mutua  anastomo- 
sis  atque  oscillo7mm  apertio,  a?^teriis  simul  cum 
venis  ;  t7'ansmnuntque  eoc  sese  pariter  sangui- 
ne7n  et  spiritu7n,  per  invisibles  quasdam  atque 
a7igustas  pkme  vias.  Quod  si  os  ipsu7n  ve7iae 
arteriosae  itide^n  semper  patuisset,  7mllamque 
natura  invenisset  maclmia^n,  quae  claudere 
ipsum,  cum  est  tempestivu7n,  ac  7nirsus  aperire 
queat ;  fie7'i  nunquam  potuisset  ut  per  invisihi- 
lia  atque  exigua  oscilla  sanguis  (contimcto  tlio- 
race)  in  arte^ias  transumeretur :  7ieque  e7iim 
similiter  omnis  eoc  quovis  attrahitur,  7ieque 
emittitur.  Sed  que77iadmodum  quod  leve  est, 
facilius  eo  quod  g7'avius,  dilatatis  instru77ientis 

*   Galen.  de  usu  parl.  libr.  vi.  cap.  10. 

attrahitiir,  iisdem  autem  contractis  ewprimitur ; 
iia  et  per  latam  viam  celerius  aliquid,  quam  per 
angustam,  trahitur,  ac  rursus  emittitur.  Cum 
autem  thoraoc  contrahitur,  pulsae  atque  intro 
compressae  midique,  quae  in  pulmone  sunt, 
venosae  arteriae,  eocprimunt  quidem  quam 
celerrime,  qui  in  ipsis  est,  spiritum  ;  transu- 
munt  autem  per  subtilia  illa  oscilla  sanguinis 
portio7iem  aliquam  ;  quod  nunquam  accidisset 
profecto,  si  sanguis  per  maocirnum  os  (cujus- 
modi  est  venae  arteriosae)  ad  cor  retro  remeare 
potuisset.  Nunc  vero  reditu  per  os  magnum 
intercluso,  dum  comprimitur  undique,  destillat 
quidpiam  in  at^terias  per  eocigua  illa  orificia. 
Et  paulo  post  sequente  capitulo :  quanto 
thorax  contendit  vehementius  sanguinein  elidens, 
tanto  membranae  (videlicet  valvulae  sigmoi- 
des)  eocactius  os  ipsum  occludunt,  et  nihil  re- 
meare  sinunt:  quod  et  eodem  capitulo\lecimo 
paulo  ante  :  nisi  valvulae  essent,  tripleoc  seque- 
retur  incommodujn,  ut  sanguis  ipse  frustra 
longum  hoc  curricuhmi  subinde  emetiatur ;  in 
diastolis  quidem  pulmonis  adfluens,  et  quae  in 
ipso  sunt  venas  omnes  refercieMS ;  in  sj/stolisvero, 
quasi  aestus  quidem  maritimus  instar  Euripi, 
motum  identidem  huc  atque  illuc  reciprocans,  qui 
haudquaquam  sanguiiu  conveniat.  At  hoc  videri 

possit  exiguum.  Qicod  vero  mterim  ipsius  qiio- 
que  i^espirationis  utilitatem  labefactet,  id  non 
amplius  pro  parvo  est  habendum  ;  et  caetera.  Et 
paulo  post :  atque  etiam  tertium  secutum  fuisset 
incommodum^  haudquaqua?n  contemneiidum^  cum 
sanguis  retro  in  expirationibus  remigrasset,  nisi 
opifex  noster  membranarum  epiphysin  fuisset  fa- 
bricatus.  Vnde  concludit  capite  undecimo  : 
cominunis  autem  ipsarum  omniim,  (videlicet 
valvularum)  est  usus^  ut  materias  retro  remi- 
grare  prohibeant ;  utrarumque  vero  proprius,  edu- 
centium  quidem  e  corde  materias,  ne  amplius  ad 
ipsum  remeent  ;  inducentiim  vero,  7ie  amplius  ex 
ipso  ejfiuant.  Non  enim  volebat  natura  vano 
labore  cor  fatigari  ;  neque  in  eam  partem  aliquan- 
do  etnittere,  unde  trahere  praestiterat ;  neque 
rursus  ex  illa  identidem  ducere,  ad  quam  mittere 
erat  necesse.  Proinde  cum  sint  quatuor  omnino 
orificia,  bina  in  utroqae  ventriculo  ;  alterim  qui- 
dem  inducit,  alterum  vcro  educit.  Et  paulo 
post :  porro  cim  vas  alterum,  quod  tunica 
simplici  constat,  in  cor  injigatur,  alterum, 
quod  duplici,  ex  ipso  producatur,  commune^n 
utrique  locum,  (videlicet  ventriculum  dex- 
trum  ;  ita  Galenus  intelligit,  et  ego  eadem 
ratione  similiter  sinistrum  ventriculum  cor- 
dis)  \quasi  lacuna?n  quandam  parari  necesse  fuit ; 

ad  quam  i)ertineniihus  utrisque^  per  alterum  qui- 
dem  trahatur  sanguis,  per  reliquum  vero  emitta- 
tur. 

Quod  argumentum  Galenus,  pro  transitu 
sanguinis  per  dextrum  ventriculum  de  vena 
cava  in  pulmones,  adducit,  eodem  nobis  re- 
ctius,  pro  transitu  sanguinisde  venis  per  cor 
in  arterias,  mutatis  tantum  terminis,uti  liceat. 
Ex  Galeni  igitur,  viri  divini,  patris  medi- 
corum,  locis  et  verbis  clare  apparet,  sangui- 
nem  per  pulmones  de  vena  arteriosa  in  arte- 
riae  venosae  ramulos  permeare,  tum  propter 
pulsum  cordis,  tum  propter  pulmonum  et 
thoracis  motum ;  quinetiam  cor  continue  in 
ventriculos,  quasi  [in]  lacunam,  recipere  et 
emittere  sanguinem,  et  hujus  rei  causa  val- 
vularum  genera  quatuor,  duo  inductioni, 
emissioni  sanguinis  duo,  inservire  :  ne  aut 
sanguis,  Euripi  in  morem,  inconvenienter 
agitetur  huc,  illuc  ;  aut  retro  remeet,  unde 
trahi  praestiterat,  et  ex  illa  refluat  parte, 
ad  quam  mitti  erat  necesse :  et  sic  cor  vano 
labore  fatigaretur,  et  pulmonum  respira- 
tio  praepediretur*     Denique  clare  apparet 

*  Vide  Hqfmanni  doctissimi  commentarium  supra  Gale^ii  lib- 
rum  sextum  de  usu  partium :  quem  lihrum,  postquam  haec  a  me 
scripta  essent,  vidi. 

assertio  nostra,  continue  et  continenter  san- 
guinem  per  pulmonum  porositates  permeare 
de  dextro  in  ventriculum  sinistrum,  de  vena 
cava  in  arteriam  magnam.  Nam  cum  conti- 
nue,  de  dextro  ventriculo,  immittatur  san- 
guis  in  pulmones  per  venam  arteriosam,  et 
similiter,  continue  e  pulmonibus  in  sinistrum 
attrahatur  (quod  ex  dictis,  et  valvularum 
positione  patet)  ;  quin  pertranseat  continue, 
fieri  non  potest. 

Et  itidem,  cum  semper  et  continue  ingre- 
diatur  sanguis  in  cordis  ventriculum  dex- 
trum,  et  egrediatur  continue  e  sinistro  (quod 
similiter,  et  ratione  et  sensu  patet) ;  quin  con- 
tinue  pertranseat  sanguis  de  vena  cava  in 
aortam,  impossibile  est. 

Illud,  igitur,  quod  in  animalibus  majori  ex 
parte,  et  plane  omnibus  donec  adolescant, 
per  patentissimas  fieri  vias,  ex  dissectione, 
manifestum  est ;  in  adultis  his  per  pulmo- 
num  caecas  porositates,  et  vasorum  eorum 
oscilla,  tam  ex  Galeni  verbis,  quam  ex  ante 
dictis,  illud,  inquam,  fieri  aeque  manifestum 
est.  Vnde  apparet,  quod,  quanquam  unus 
ventriculus  cordis,  videlicet  sinister,  sufficiens 
esset  sanguinis  dispensationi  per  corpus,  et 
eductioni  e  vena  cava,  quemadmodum  etiam 

fit  in  omnibus,  quae  pulmonibus  carent ; 
natura  tamen,  cum  voluerit  sanguinem  ipsum 
per  pulmones  transcolari,  dextrum  ventricu- 
lum  superaddere  coacta  fuit,  cujus  pulsu, 
per  ipsos  pulmones,  e  vena  cava  in  sinistri 
ventriculi  locum,  sanguis  compelleretur.  Et 
hoc  modo  dextrum  ventriculum  pulmonum 
causa  [factum  esse],  et  ob  translationem  san- 
guinis,  non  ob  nutritionem  duntaxat,  dicen- 
dum :  quandoquidem  tanto  proventu  an- 
nonnae,  atque  cum  pulsu  subministrato,  et 
tanto  puriori  et  spirituosiori  (utpote  imme- 
diate  a  ventriculis  cordis  subvecto)  indigere 
alimento  pulmones,  magis  quam  aut  cerebri 
purissima  substantia,  aut  oculorum  splen- 
didissima  et  divina  constitutio,  aut  ipsius 
cordis  caro,  (quae  rectius  per  arteriam  coro- 
nalem  nutritur)  inconveniens  omnino  est 
existimare. 

CAPVT  OCTAVVM. 

DE  COPIA  SANGUINIS  TRANSEUNTIS  PER  COR  E 
VENIS  IN  ARTERIAS,  ET  DE  CIRCULARI  MOTU 
SANGUINIS* 

HvcvsQVE    de    transfusione    sanguinis    e 

venis  in  arterias,  et  de  viis  per  quas  pertran- 

seat,  et  quomodo  ex  pulsu  cordis  transmitta- 

tur,  dispenseturque  :  de  quibus  forsan  sunt 

aliqui,  qui  antea  aut  Galeni  auctoritate,  aut 

Columbi  aliorumve  rationibus   adducti,    as- 

sentiri  se  dicant  mihi.     Nunc  vero,  de  copia 

et  proventu  istius  pertranseuntis  sanguinis, 

quae  restant,  (licet  valde  digna  consideratu) 

cum  dixero  ;  adeo  nova  sunt  et  inaudita,  ut 

non  solum  ex  invidia  quorundam  metuam 

malum  mihi,  sed  verear  ne  habeam  inimicos 

omnes   homines :    tantum    consuetudo,   aut 

semel  imbibita  doctrina,  altisque  defixa  radi- 

cibus,  quasi  altera  natura,  apud  omnes  valet, 

et  antiquitatis  veneranda  suspicio  cogit.   Ut- 

cumque,  jam  jacta  est   alea :    spes  mea    in 

amore  veritatis,  et  doctorum  animorum  can- 

r 

dore.  Sane  cum,  copia  quanta  fuerit,  tum 
ex  vivorum,  experimenti  causa,  dissectione, 
et  arteriarum  apertione,  disquisitione  multi- 
moda ;  tum  ex  ventriculorum  cordis,  et  vaso- 
rum  ingredientium  et  egredientium,  symme- 
tria  et  magnitudine  (cum  natura,  nihil  fa- 
ciens  frustra,  tantam  magnitudinem  propor- 
tionabiliter  his  vasis  frustra  non  tribuerit) ; 
tum  ex  concinno  et  diligenti  valvularum 
et  fibrarum  artificio,  reliquaque  cordis  fa- 
brica ;  tum  ex  aliis  multis ;  saepius  me- 
cum  et  serio  considerassem,  et  animo  diu- 
tius  evolvissem  (quanta  scilicet  esset  copia 
transmissi  sanguinis,  quam  brevi  tempore 
ea  transmissio  fieret) ;  nec  suppeditare  in- 
gesti  alimenti  succum  potuisse  animadver- 
terim,  quin  venas  inanitas,  omnino  exhaustas, 
et  arterias,  ex  altera  parte,  nimia  sanguinis 
intrusione  disruptas  haberemus,  nisi  sanguis 
aliqua  ex  arteriis  denuo  in  venas  remearet, 
et  ad  cordis  dextrum  ventriculum  regrede- 
retur ;  coepi  egomet  mecum  cogitare,  an 
motionem  quandam  quasi  in  circulo  habe- 
ret :  quam  postea  veram  esse  reperi,  et  san- 
guinem  e  corde,  per  arterias,  in  habitum  cor- 
poris,  et  omnes  partes,  protrudi  et  impelli  a 
sinistri  cordis  ventriculi  pulsu,  quemadmo- 

dum  in  pulmones,  per  venam  arteriosam,  a 
dextri ;  et  rursus  per  venas  in  venam  cavam, 
et  usque  ad  auriculam  dextram  remeare, 
quemadmodum  ex  pulmonibus,  per  arteriam 
dictam  venosam,  ad  sinistrum  ventriculum, 
ut  ante  dictum  est. 

Quem  motum  circularem  eo  pacto  nomi- 
nare  liceat,  quo  Aristoteles  aerem  et  plu- 
viam  circularem  superiorum  motum  aemu- 
lari  dixit.  Terra  enim  madida  a  sole  cale- 
facta  evaporat,  vapores  sursum  elati  conden- 
santur,  condensati  in  pluvias  rursum  descen- 
dunt,  terram  madefaciunt ;  et  hoc  pacto  fiunt 
hic  generationes,  et  similiter  tempestatum  et 
meteororum  ortus,  a  solis  circulari  motu, 
accessu,  et  recessu. 

Sic  verisimiliter  contingat  in  corpore, 
motu  sanguinis  :  partes  omnes  sanguine  cali- 
diori,  perfecto,  vaporoso,  spirituoso,  et  (ut 
ita  dicam)  alimentativo,  nutriri,  foveri,  vege- 
tari :  contra  in  partibus  sanguinem  refrige- 
rari,  coagulari,  et  quasi  eifoetum  reddi ;  unde 
ad  principium,  videlicet  cor,  tanquam  ad 
fontem  sive  ad  lares  corporis,  perfectionis 
recuperandae  causa,  revertitur :  ibi  calore 
naturali,  potenti,  fervido,  tanquam  vitae  the- 
sauro,  denuo   colliquatur,  spiritibus  et    (ut 

ita  dicam)  balsamo  praegnans  ;  inde  rursus 
dispensatur  :  et  haec  omnia  a  motu  et  pulsu 
cordis  dependere.* 

Ita  cor  principium  vitae,  et  sol  microcos- 
mi,  ut  proportionabiliter  sol  cor  mundi,  ap- 
pellari  meretur  ;  cujus  virtute  et  pulsu  san- 
guis  movetur,  perficitur,  vegetatur,  et  a  cor- 
ruptione  et  grumefactione  vindicatur  :  suum- 
que  officium,  nutriendo,  fovendo,  vegetando, 
toti  corpori  praestat  lar  iste  familiaris,  fun- 
damentum  vitae,  auctor  omnium.  Sed  de 
his  convenientius,  cum  de  hujusmodi  motus 
causa  finali  speculabimur. 

Hinc,  cum  venae  sint  viae  quaedam  et 
vasa  deferentia  sanguinem,  duplex  est  genus 
ipsarum  ;  cava,  et  aorta  :  non  ratione  lateris 
(ut  Aristoteles),  sed  officio  ;  et  non,  ut  vulgo, 
constitutione  (cum  in  multis  animalibus,  ut 
dixi,  in  tunicae  crassitie  vena  ab  arteria  non 
differat),  sedmunere  et  usu  distincta.  Vena 
et  arteria,  ambae  a  veteribus  venae  non  im- 
merito  dictae,  ut  Galenus  annotavit,  eo  quod 
haec,  videlicet  arteria,  vas  est  deferens  san- 
guinem  e  corde  in  habitum  corporis ;  illa 
sanguinem  ab  habitu  rursus   in   cor  ;    haec 

*  Vid.  Exercit.  alt.  ad  Riolanum. 

via  a  corde,  ad  cor  usque  illa  ;  illa  continet 
sanguinem  crudiorem,  effoetum,  nutritioni 
jam  redditum  inidoneum  ;  haec  coctum,  per- 
fectum,  alimentativum. 

CAPVT  NONVM. 

ESSE  SANGUINIS  CIRCUITUM,  EX  PRIMO  SUPPOSITO 
CONFIRMATO. 

Sed  ne  verba  dare  nos  dicat  quispiam,  et 
assertiones  speciosas  tantum  facere  sine  fun- 
damento,  et  non  justa  de  causa  innovare  ; 
tria  confirmanda  veniunt :  quibus  positis, 
necessario  hanc  sequi  veritatem,  et  rem  pa- 
lam  esse,  arbitror. 

Primo,  continue  et  continenter  sanguinem 
e  vena  cava  in  arterias,  in  tanta  copia,  trans- 
mitti  pulsu  cordis,  ut  ab  assumptis  suppedi- 
tari  non  possit ;  et  adeo  ut  tota  massa  brevi 
tempore  illinc  pertranseat :  secundo,  conti- 
nue,  aequabiliter,  et  continenter,  sanguinem 
in  quodcunque  membrum  et  partem,  pulsu 
arteriarum,  impelli  et  ingredi,  majori  copia 
multo  quam  nutritioni  sufficiens  sit,  vel  tota 
massa  suppeditari  possit :  et  similiter  tertio, 
ab  unoquoque  membro,  ipsas  venas  hunc 
sanguinem  perpetuo  retroducere  ad  cordis 
locum. 

His  positis,  sanguinem  circumire,  revolvi, 
propelli,  et  remeare,  a  corde  in  extremitates, 
et  inde  in  cor  rursus ;  et  sic  quasi  circula- 
rem  motum  peragere ;  manifestum  puto 
fore. 

Supponamus  (vel  cogitatione,  vel  experi- 
mento),  quantum  sanguinis  sinister  ventricu- 
lus  in  dilatatione  (quum  repletus  sit)  conti- 
neat ;  sive  uncias  duas,  sive  uncias  tres,  sive 
sescunciam,  (ego  in  mortuo  reperi  ultra 
uncias  duas) :  supponamus  similiter,  quanto 
minus  in  ipsa  contractione,  vel  quantum  sese 
contrahat  cor  ;  et  quanto  minorem  ventricu- 
lus  capacitatem  habeat  in  ipsa  contractione, 
vel  ipsis  contractionibus  ;  quantum  sangui- 
nis  in  arteriam  magnam  protrudat  (protru- 
dere  enim  aliquid  semper,  et  ante  demon- 
stratum  est  capite  tertio,  et  omnes  in  systole 
fatentur,  ex  fabrica  valvularum  persuasi)  ; 
et  verisimili  conjectura  ponere  liceat,  in  ar- 
teriam  immitti  partem  vel  quartam,  vel 
quintam,  vel  sextam  ;  et  ad  minimum  octa- 
vam. 

Ita  in  homine,  protrudi  singulis  cordis 
pulsibus  supponamus  unciam  semis,veldrach- 
mas   tres,  vel  drachmam    unam   sanguinis  ; 

quae,  propter  impedimentum  valvularum,  in 
cor  remeare  non  potest.  Cor  una  semihora 
plusquam  mille  pulsus  facit ;  imo  in  aliqui- 
bus,  et  aliquando,  bis,  ter,  vel  quater  mille. 
Jam  multiplicatis  drachmis,  videbis  una  se- 
mihora  aut  millies  drachmas  tres,  vel  drach- 
mas  duas,  vel  uncias  quinquies  centum,  aut 
talem  aliquam  proportionatam  quantitatem 
sanguinis,  per  cor  in  arterias  transfusam  ; 
majori  semper  copia,  quam  in  universo  cor- 
pore  contingat  reperiri.  Similiter  in  ove  aut 
cane,  pertransit  (esto)  scrupulus  unus,  in  una 
cordis  contractione  ;  tum  una  semihora  mille 
scrupuli,  vel  circa  libras  tres  et  semis  sangui- 
nis,  [transeunt]  ;  in  quo  corpore,  plerumque, 
non  continetur  plus  quatuor  libris  sangui-r 
nis  :  hoc  in  ove  expertus  sum. 

Ita  pene,  supputatione  facta,  secundum 
quod  nimirum  conjectare  possimus,  trans- 
missi  sanguinis,  et  enumeratis  pulsationibus, 
videatur  omnem  massae  quantitatem  sangui- 
neae  pertransire,  de  venis  in  arterias,  per  cor, 
et  similiter  per  puhnones. 

Sed  esto,  quod  non  una  semihora,  sed  una 
hora,  vel  una  die  [id  fiat]  :  utcunque,  mani- 
festumfacit  plus  sanguinis  per  cor,  ejus  pulsu, 

transmitti  continue,  quam  vel  ingestum  ali- 
mentum  possit  suppeditare,  vel  in  venis  simul 
contineri. 

Nec  est  dicendum,  quod  cor  in  sua  con- 
tractione  aliquando  protrudat,  aliquando  non, 
vel  quasi  nihil,  et  imaginarium  quid  :  hoc 
enim  ante  confutatum  est,  et  praeterea  sensui 
contrarium  est,  et  rationi.  Si  enim,  dilatato 
corde,  repleri  necesse  [sit]  ventriculos  san- 
guine;  contracto,  necesse  [est]  protrudere 
semper,  et  non  parum  (cum  et  ductus  non 
parvi,  et  contractio  non  pauca  sit) ;  in  quavis 
proportione,  videlicet  subtripla,  subsextupla, 
vel  suboctupla  :  similiter  proportio  sanguinis 
exclusi  debet  esse  ad  ante  contentum,  et  in 
dilatatione  replentem,  uti  se  habet  capacitas 
contracti  ventriculi  ad  illam,  quae  est  dilata- 
ti.  Et  cum  in  dilatatione  non  contingit  re- 
pleri  nihilo,  vel  imaginario :  ita  in  contra- 
ctione,  nunquam  nihil  vel  imaginarium  expel- 
lit,  sed  semper  aliquid,  secundum  proportio- 
nem  contractionis.  Quare  concludendum, 
si  uno  pulsu,  in  homine,  vel  ove,  vel  bove,  cor 
emittit  drachmam  unam,  et  mille  sunt  pulsus 
in  una  semihora ;  contingit,  eodem  tempore, 
libras  decem  et  uncias  quinque  transmissas 
esse  :  si  uno  pulsu  drachmas  duas,  libras  vi- 

ginti  et  uncias  decem  :  si  semiunciam,  libras 
quadraginta  et  unam,  cum  unciis  octo  :  si 
unciam,  libras  octoginta  tres  et  uncias  qua- 
tuor  contingit  in  una  semihora  transfusas 
(inquam)  esse  de  venis  in  arterias.  Sed 
quantum  in  unoquoque  protrudatur  singulis 
pulsationibus,  et  quando  plus,  et  quando 
minus,  et  qua  de  causa,  accuratius  posthaec, 
ex  multis  observationibus,  a  me  forsan  palam 
fiet. 

Interim  hoc  scio,  et  omnes  admonitos 
velim,  quod  aliquando  uberiori  copia  pertran- 
sit  sanguis,  aliquando  minore  :  et  sanguinis 
circuitusquandoque  citius,  quandoquetardius 
peragitur,  secundum  temperamentum,  aeta- 
tem,  causas  externas  et  internas,  et  res  natu- 
rales  et  non  naturales,  somnum,  quietem, 
victum,  exercitia,  animi  pathemata,  et  similia. 
Verum  enimvero,  cum  per  pulmones  et  cor 
vel  minima  copia  transeat  sanguis,  longe 
uberiori  proventu  in  arterias  et  totum  cor- 
pus  diducitur,  quam  ab  alimentorum  inge- 
stione  suppeditari  possibile  sit ;  aut  omnino, 
nisi  regressu  per  circuitum  facto. 

Hoc  etiam  palam  fit  sensu,  vivorum  dis- 
sectionem  intuentibus ;  non  solum  aperta  ma- 
gna  arteria,  sed  (quod  confirmat  Galenus  in 


DE  MOTV  COKDIS.  91 

ipso  homine)  si  quaevis  vel  minima  arteria  dis- 
secta  fuerit,  unius  pene  semihorae  spatio  to- 
tam  sanguinis  massam,  ex  toto  corpore, 
tam  venis  quam  arteriis,  exhaustam  fore. 
Similiter,  laniones  omnibus  hoc  satis  attes- 
tari  possunt ;  quando,  rescissis  arteriis  jugu- 
laribus  in  mactando  bove,  unius  horae  qua- 
drante  minus,  totam  sanguinis  massam  ex- 
hauriunt,  et  vasa  omnia  inanita  reddunt. 
In  membrorum  excisione  et  tumorum,  ex 
larga  sanguinis  profusione,  idem  comperi- 
mus  aliquando  brevi  contingere. 

Nec  perstringit  hujus  argumenti  vim, 
quod  per  venas  effluere,  in  jugulatione  et 
in  membrorum  excisione,  aeque  [sangui- 
nem],  si  non  magis,  quam  per  arterias,  dicat 
quispiam :  cum  contra  se  res  habeat.  Venae 
enim,  quia  subsidunt,  quia  in  ipsis  nulla  vis 
cogens  foras  sanguinem,  et  quia  impedimento 
valvularum  positio  est  (ut  postea  patebit), 
parum  admodum  reddunt :  arteriae  vero  im- 
petu  impulsum  sanguinem  foras,  largius, 
impetuosius,  tanquam  cum  syphone  ejectum 
profundunt.  Sed  experiunda  res  est,  omissa 
vena  et  incisa  jugulari  [arteria],  in  ove,  vel 
cane ;  et  quanto  impetu,  quanta  protrusione, 
quam  cito,  omnem  sanguinem  e  toto  corpore, 

tam  venis,  quam  arteriis,  contingat  inaniri, 
admirabile  videbitur.  Arterias  autem  nullibi 
sanguinem  e  venis  recipere,  nisi  transmissio- 
ne  facta  per  cor,  ex  ante  dictis  patet :  sed 
ligando  aortam  ad  radicem  cordis,  et  aperien- 
do  jugularem  vel  aliam  arteriam,  si  solum 
arterias  inanitas  et  venas  repletas  conspexe- 
ris,  non  continget  dubitare. 

Hinc  causam  aperte  videbis  cur,  in  anato- 
me,  tantum  sanguinis  reperiatur  in  venis, 
parum  vero  in  arteriis ;  cur  multum  in 
dextro  ventriculo,  parum  in  sinistro :  quae 
res  antiquis  dubitandi  occasionem  forsan 
praebuit,  et  existimandi  spiritus  solos  in 
illis  concavitatibus  contineri,  dum  vita  super- 
stes  animali  fuerat.  Causa  forsan  est,  quod 
de  venis  in  arterias  nullibi  datur  transitus, 
nisi  per  cor  ipsum,  et  per  pulmones.  Cum 
autem  expiraverint,  et  pulmones  moveri 
desiverint,  de  venae  arteriosae  ramulis  in 
arteriam  venosam,  et  inde  in  sinistrum  ven- 
triculum  cordis,  sanguis  permeare  prohibetur 
(ut  in  embryone  ante  notatum  est,  prohibi- 
tum  fuisse  ob  defectum  motus  pulmonum, 
oscilla,  et  porositates  caecas  et  invisibiles, 
aperientium,  claudentium) ;  cum  vero  una 
cum  pulmonibus  cor  non  desinat  moveri,  sed 

postea  pulsare  et  supervivere  pergat;  contin- 
git  sinistrum  ventriculum  et  arterias  emit- 
tere  in  venas,  ad  habitum  corporis,  sangui- 
nem,  et  per  pulmones  non  recipere,  et  pro- 
inde  quasi  inanitas  esse.  Sed  hoc  etiam  in 
rem  nostram  non  parum  facit  fidei  ;  cum 
hujus  nulla  alia  causa,  nisi  quam  nos  ex  nos- 
tra  suppositione  asserimus,  adduci  possit.* 


*  Quod  dicit  Harveius  noster 
de  vacuis  post  mortem  arteriis, 
in  errore,  pace  tanti  viri  dixerira, 
versari  videtur.  Nam,  mea  qui- 
dem  sententia,  cor  multo  minus 
valet,  quam  ut  sanguinem  in  ve- 
nas  ex  arteriis  remotioribus  pro- 
pellat,  propinquioribus  scilicet, 
quod  plane  necesse  erat,  jam 
exinanitis.  Quocirca,  persuasum 
habeo  rem  fieri,  ne  ex  hac  qui- 
dem  unica  causa,  sed  multis 
omnino,  longeque  aliis.  Cum, 
igitur,  arterias  binis  facultatibus 
praeditas,  iisque  in  contrarias 
partes  agentibus,  proposuerini, 
altera,  per  quam  in  vivo  homine 
se  continenter  profecto,  sine  ullo 
intervallo  aut  intercapedine  con- 
trahant ;  ahera,  qua,  ut  et  san- 
guine  a  corde  profluente,  efficia- 
tur,  ut  plus  minus  pateant,  quae- 
que  post  animam  efflatam  maxime 


valeat ;  et  cum  eam,  per  quam 
artenae  coai'Ctantur,  tanto  magis 
poUere  opiner,  ut  forent  multo 
quam  ex  consuetudine  angustio- 
res,  absque  sanguine  esset;  cum, 
denique,  vita  tantum  non  finita, 
cor  nihil  ampHus  a  pulmone  re- 
cipiens,  nihil  itidem  in  arterias 
propellat:  proindeadmodumsen- 
tio,  arterias,  jam  ne  uTuente  qui- 
dem  sanguine  distensas,  facul- 
tate  illa  vitali  usque  adeo  con- 
trahi,  ut  quidquid  intus  habe- 
ant,  penitus  ejiciatur ;  idque  in 
venas,  siquidem  magnae  arteriae 
valvula  non  potest  non  ob- 
stare,  quo  minus  in  ventriculurn 
refundatur.  Accedit,  quod 
extremae  arteriae,  capillares 
appellant,  munere  suo  adhuc 
fungentes,  humorem  istum  de- 
ducunt,  atque  in  venas  partim, 
partimque      aUo,      transferunt. 

Praeterea,  hinc  patet,  quo  magis  aut  vehe- 
mentius  arteriae  pulsant,  eo  citius  in  omni 
sanguinis  haemorrhagia  inanitum  iri  corpus. 
Hinc  etiam  in  omni  lipothymia,  omni  ti- 
more,  et  hujusmodi,  quando  cor  languidius 


Quando,  autem,  corpus  Incidi- 
mus,  arterias  vacuas  reperimus, 
et  easdem  patentes :  nam  illo, 
quo  vita  continetur,  a  membris 
discedente,  discedit  item  vis,  per 
quam  coarctatae  fuerant ;  altera 
vero  integra  penitus  haeret,  fa- 
citque  ut  iterum  pateant.  Illud 
etiam  nosse  oportet,  quod  rem 
maxime  confirmare  videtur,  in 
homine  fulmine  icto,  plenas  esse; 
propterea  quia  facultates  omnes 
derepente  ac  fimditus  delentur, 
tum  aliae,  tum  illa  quidem  arteria- 
rum ;  uti  nuUo  modo  fieri  possit, 
quin  etiamnum  repletae  inveni- 
antur.  At  plus  sanguinis  in  toto 
corpore  est,  quam  quantum  venae 
caperepossint.  Humorem,autem, 
ne  universum  quidem  coUigunt ; 
modo  enim  nonnihil  cerebi*o  suf- 
fusum  videmus,  modo  pectori, 
modo  ventri :  nec  vero  id  prae- 
tereundum  arbitror,  sang-uinem, 
quanto  magis  frigescit,  tanto 
angustiorem  locum  implere.  At 
sanguinis   aliquantulum   sempcr 


fere  in  sinisteriore  ventriculo 
cordis,  imo  et  arteria  magna  re- 
peritur.  lUud,  anima  ex  toto  ef- 
fusa,  partibusque  omnibus  omni- 
no  jam  penitus  resolutis,  a  pul- 
mone  sponte  manat,  qui  profe- 
cto,  ex  quacunque  causa  evenire 
possit,  quam  refertissimus,  ut 
plurimum  videtur.  Quod  aiunt, 
si  quis  in  aqua  demersus,  et  ex- 
tinctus  sit,  omnes  arterias,  quae 
ubique  sint,  plenas  permanere; 
minime  verum  est.  Quinetiam, 
simili  equidem  ratione  fieri  ar- 
bitror,  uti  viae  istae,  quae,  ma- 
ximam  partem,  tantum  in  ipso 
limine  vitae  apertae  sunt,  pro- 
grediente  aetate  occludantur : 
nam,  cum  sanguis,  per  alias  at- 
que  patentiores  vias  derivatus, 
in  has  multo  minori  copia  et  im- 
petu  influat,  quam  ut  illi  contra- 
hendi  facultati  satis  resistere 
possit ;  necesse  est,  arteria  ex 
omni  parte  arctissinie  compri- 
matur,  eademque  viva  concre- 
scat. —  Vid.  Cap.  iii,  vi,  et  xiv. 

et  infirmius,  nullo  impetu,  pulsat ;  omnem 
contingit  haemorrhagiam  sedari  et  cohi- 
beri.^ 

Hinc  etiam  est  quod,  corpore  mortuo, 
postquam  cor  cessavit  pulsare,  non  poteris 
vel  e  jugularibus,  vel  cruralibus  venis  et  ar- 
teriis  apertis,  ullo  conatu,  massae  sangui- 
neae  ultra  partem  mediam  elicere.  Nec 
lanio,  si  bovi  (postquam  ejus  caput  percus- 
serit,  et  attonitum  reddiderit)  jugulum  prius 
non  secuerit,  quam  cor  pulsare  desierit,  to- 
tum  sanguinem  exhaurire  inde  poterit. 

Denique,  hinc  de  anastomosi  venarum  et 
arteriarum,  ubi  sit,  et  quomodo  sit,  et  qua 
de  causa  nemo  hactenus  super  ea  recte  quid- 
quam  dixit,  licet  suspicari.  Ego  in  illa  dis- 
quisitione  jam  sum. 

*  Summus  ille  rerum  opifex,  lit,  sed  arteriae  etiam  extremae, 

a  quo  vitae  hominum  consuli  et  se  subito  contrahentes,  sangui- 

provideri  satis  congnitum  habe-  nem  supprimunt.      Vidi   enim, 

mus,   duplici  ratione    facit,    ne  cui  crura  uno  tempore  praecisa 

quis  profluente  sanguine  pereat ;  sunt,  nec  quidquam  omnino  pro- 

siquidem,  anima  deficiente,  non  fluebat. —  Vid.  Cap.  xi. 
modo  cor  parum  utique  propel- 

CAPVT  DECIMVM. 

PRIMUM  SUPPOSITUM,  DE  COPIA  PERTRANSEUN- 
TIS  SANGUINIS  E  VENIS  IN  ARTERIAS,  ET  ESSE 
SANGUINIS  CIRCUITUM,  AB  OBJECTIONIBUS 
VINDICATUR  ;  ET  EXPERIMENTIS  ULTERlUS 
CONFIRMATUR. 

Hactenvs  primum  suppositum  confirma- 
tum  est,  sive  res  ad  calculum  revocetur,  sive 
ad  experimenta  et  autopsiam  referatur :  vi- 
delicet,  quod  sanguis  pertranseat  in  arteriasj 
majori  copia  continue,  quam  ab  alimento 
suppeditari  possit ;  ita  ut,  tota  massa  brevi 
spatio  illac  pertranseunte,  necesse  sit  ut  cir- 
cuitus  fiat,  et  sanguis  regrediatur. 

Verum,  si  quis  hic  dicat,  quod  magna 
copia  possit  pertransire,  et  non  necesse  cir- 
cuitum  fieri,  quin  ab  assumptis  resarcire 
contingat,  et  exemplo  esse  lactis  in  mammis 
proventum  (vacca  enim,  una  die,  lactis  con- 
gios  tres,  vel  quatuor,  vel  septem,  vel  amplius 
reddit ;  mulier  itidem  duas  vel  tres  hemi- 
nas,  alendo  infantem  unum  vel  duos,  singulis 
diebus,  praebet,  quas  ab  assumptis  restitui 

manifestum  est) ;  respondendum,  quod  cor 
tantundem  vel  amplius,  una  hora  vel  altera, 
computatione  facta,  remittere  constet. 

Sin  vero,  nondum  persuasus,  instaret  usque 
dicendo,  quod  licet  dissecta  arteria,  quasi 
data  et  aperta  via,  praeter  naturam  contin- 
gat  sanguinem  cum  impetu  effundi  ;  non 
tamen  ita  contingere  integro  corpore  et  non 
dato  exitu,  et  arteriis  plenis  vel  secundum 
naturam  constitutis,  tantam  copiam  pertran- 
sire  tam  brevi  spatio  ;  adeo  ut  regressum 
fieri  sit  necesse :  respondendum  quod,  ex 
ante  dicta  computatione,  snhducta  ratione 
apparet,  quantum  cor  repletum  ulterius  con- 
tinet  in  sua  dilatatione,  quam  in  constri- 
ctione,  tantundem  (majori  ex  parte)  singulis 
pulsationibus  emitti  ;  et  proinde  in  tanta 
copia  pertransire  ;  integro  corpore,  et  secun- 
dum  naturam  constituto. 

Sed  in  serpentibus  et  piscibus  quibusdam, 
ligando  venas  per  aliquod  spatium  infra  cor, 
videbis  spatium  inter  ligaturam  et  cor  valde 
cito  inaniri  ;  ita  ut  regredi  sanguinem  (nisi 
autopsiam  neges)  asserere  necesse  habeas. 
Posterius  etiam  idem  clare  patebit  in  secundi 
suppositi  confirmatione. 


98  EXERCITATIO  ANATOMICA 

Haec  omnia,  uno  exemplo  confirmantes, 
concludamus,  quo  fidem  oculis  propriis  adhi- 
bere  unusquisque  possit.  Si  anguem  vivum 
dissecuerit,  videbit  plus  quam  per  integram 
lioram  cor  placide,  distincte  pulsare,  et  sese, 
tanquam  vermem,  in  constrictione  (cum  ob- 
longum  sit)  secundum  longitudinem  contra- 
here,  propellere  ;  in  systole  albidiori  colore 
esse,  contra  in  diastole ;  et  reliqua  pene 
omnia,  quibus  evidenter  hanc  veritatem  con- 
firmatum  iri  diximus  :  hic  enim  omnia  lon- 
giora  et  distinctiora  magis  sunt.  Sed  hoc 
peculiariter,  et  luce  clarius  meridiana,  expe- 
riri  licet :  vena  cava  partem  inferiorem  cor- 
dis  subingreditur  ;  exit  arteria  parte  supe- 
riori :  jam  comprehensa  vena  cava,  vel  tena- 
culis  vel  digito  et  pollice,  sanguinisque  cursu 
intercepto  per  aliquod  spatium  infra  cor,  vi- 
debis  ex  pulsu  statim  pene  inaniri  illam  par- 
tem  intra  digitos  et  cor,  sanguine  exhausto 
a  cordis  pulsu  ;  simul  cor  albidiori  multo 
colore  esse  etiam  in  dilatatione  sua,  et  ob 
defectum  sanguinis  minus  esse,  et  languidius 
tandem  pulsare,  sic  ut  emori  denique  videa- 
tur.  Contra  statim,  soluta  vena,  color  et 
maffnitudo  redeunt  cordi.     Postea  si  relin- 

quas  veiiam,  et  arterias  similiter  per  aliquam 
distantiam  a  corde  ligaveris  vel  compresseris, 
videbis,  contra,  illas  turgere  in  parte  compre- 
hensa  vehementer,  et  cor  ultra  modum  dis- 
tendi,  purpureum  colorem  contrahere  usque 
ad  livorem,  et  tandem  opprimi  sanguine,  sic 
ut  suiFocatum  iri  credas  :  soluto  vero  vincu- 
lo,  rursus  ad  naturalem  constitutionem  in 
colore,  magnitudine,  pulsu,  redire. 

Ecce  jam,  duo  sunt  genera  mortis  ;  ex- 
tinctio  ob  defectum,  et  suffocatio  ob  copiam. 
Hic  ad  oculos  utriusque  exemplum  habere 
licet,  et  dictam  veritatem  autopsia  in  corde 
confirmare. 

CAPVT  VNDECIMVM. 

SECUNDUM    SUrPOSITUM    CONFIRMATUR. 

Secvndvm  confirmandum  a  nobis  quo  cla- 
rius  intuentibus  appareat,  annotanda  sunt 
experimenta  quaedam,  ex  quibus  patet  san- 
guinem  in  quodcunque  membrum  per  arte- 
rias  ingredi,  et  per  venas  remeare  ;  et  arte- 
rias  vasa  esse  deferentia  sanguinem  a  corde, 
et  venas  vasa  et  vias  esse  regrediendi  san- 
guinis  ad  cor  ipsum  ;  et  quod  in  membris  et 
extremitatibus,  sanguis  vel  per  anastomosin 
immediate,  vel  mediate  per  carnis  porosita- 
tes,  vel  utroque  modo,  transit  ab  arteriis  in 
venas,  sicut  ante,  in  corde  et  thorace,  e  venis 
in  arterias  :  unde  in  circuitu  moveri  illinc 
huc,  et  hinc  illuc,  e  centro  in  extrema  scili- 
cet,  et  ab  extremis  rursus  ad  centrum,  mani- 
festum  fit.  Postea  quinetiam,  computatione 
facta  similiter,  manifestum  ibidem  erit  de 
copia ;  quae  neque  ab  assumptis  possit  sup- 
peditari,  neque  ad  nutritionem  necessario 
requiratur. 

Simul  etiam  de  ligaturis  manifestum  erit, 
et  quare  ligaturae  attrahant ;  et  quod  neque 
calore,  neque  dolore,  neque  vi  vacui,  neque 
ulla  antehac  cognita  causa  :  et  similiter,  liga- 
turae  quam  commoditatem  et  usum  afFerre 
possint  in  medicina ;  et  quomodo  haemorrha- 
giam  supprimunt  et  provocant,  et  qua  de 
causa  gangraenas  et  mortificationes  membro- 
rum  inducunt ;  et  sic  in  castratione  anima- 
lium  quorundam,  et  tumorum  carnosorum 
et  verrucarum  exemptione,  usui  sunt.  Enim- 
vero,  quod  nemo  harum  omnium  causas  et 
rationes  recte  assecutus  sit,  hinc  factum  est, 
ut  omnes  fere,  ex  antiquorum  sententia,  in 
morbis  curandis  proponant,  et  consulant  li- 
gaturas ;  pauci  vero,  recta  earum  admini- 
stratione,  curationibus  suis  aliquidadjumenti 
afFerant. 

Ligatura  alia  stricta  est,  alia  mediocris. 
Strictam  ligaturam  dico,  cum  ita  arcte  undi- 
que  constrictum  membrum  sit  fascia  vel 
laqueo,  ut  ultra  ipsam  ligaturam  nullibi 
arterias  pulsare  percipiatur.  Tali  utimur  in 
membrorum  excisione,  fluxui  sanguinis  pro- 
spicientes  ;  et  tali  etiam  utuntur  in  castra- 
tione  animalium  et  tumorum  ablatione  :  qua 
ligatura  affluxu  alimenti  et  caloris   omnino 

intercepto,  tabescere  et  emori  testiculos,  at- 
que  ingentes  sarcoses,  et  postea  decidere,  vi- 
demus.  Mediocrem,  vero,  dico  ligaturam, 
quae  undique  membrum  comprimit,  sed  citra 
dolorem,  et  sic  ut  ultra  ligaturam  aliquantu- 
lum  arteriam  pulsare  sinat ;  qualis  in  attra- 
ctione  et  in  sanguinis  missione  usui  est :  nam 
licet  supra  cubitum  fiat  ligatura  ;  tamen  arte- 
rias  in  carpo  aliquantulum  pulsare  tactu 
percipias,  si  recte  in  phlebotomia  fiat  liga- 
tura. 

Jam  experimentum  fiat  in  brachio  homi- 
nis,  vel  adhibita  fascia,  quali  in  sanguinis 
missione  utuntur,  vel  ipsius  manus  fortiore 
comprehensione  ;  quod  quidem  commodius 
fit  in  macilento  corpore,  et  cui  venae  sint 
ampliores,  et  quando  (calefacto  corpore) 
calent  extrema,  et  major  quantitas  sanguinis 
in  extremitatibus  fuerit,  et  pulsus  vehemen- 
tiores  :  omnia  enim  ibi  evidentiora  appare- 
bunt. 

Facta,  itaque,  stricta  ligatura,  quam  arcte 
fieri  potest,  ut  quis  eam  ferat  constringendo, 
observare  licet  primum,  quod  ultra  ligatu- 
ram,  videlicet  versus  manum,  non  pulsabit 
in  carpo  vel  uspiam  arteria  ;  deinde,  imme- 
diate  supra  ligaturam,  incipit  arteria  altius 

suam  diastolen  liabere,  et  magis  et  altius  et 
vehementius  pulsare  ;  et  prope  ipsam  liga- 
turam  aestu  quasi  quoclam  intumescit,  ac  si 
fluxum  interceptum  et  transitum  inhibitum 
perrumpere  et  reserare  conaretur  ;  magisque 
arteria,  quam  par  sit,  ibi  repleta  apparet : 
denique  manus  suum  colorem  retinebit  et 
constitutionem  ;  solum  tractu  temporis  re- 
frigerari  aliquantulum  incipiet,  nihil  vero 
attrahitur  in  eam. 

Postquam  per  aliquod  spatium  permansit 
ista  ligatura,  derepente  paululum  solvatur 
in  mediocrem,  quali,  ut  dixi,  in  sanguinis 
missione  utuntur  ;  et  observandum,  manum 
totam  statim  colorari  et  distendi,  et  ejus 
venas  tumidas  et  varicosas  fieri ;  et  spatio 
decem  vel  duodecim  pulsationum  illius  arte- 
riae,  multo  sanguine  impulso  atque  impacto, 
refertissimam  manum  cernes,  et  ab  illa  liga- 
tura  mediocri  multam  copiam  sanguinis  afFa- 
tim  attractam  esse  ;  absque  dolore,  vel  ca- 
lore,  vel  fuga  vacui,  vel  ulla  alia  antehac 
commemorata  causa. 

Si  quis  diligenter,  in  ipso  illius  solutionis 
momento,  prope  ligaturam  digitum  ad  arte- 
riam  jam  pulsantem  applicaverit,  quasi  sub- 
tus  praeterlabentem  sanguinem  sentiet.    Ipse 

porro,  cujus  in  brachio  fit  experimentum,  ab 
ipsa  solutione  ligaturae  strictae  in  medio- 
crem,  plane  calorem  et  sanguinem  pulsu  in- 
gredientem,  quasi  semoto  obstaculo,  illico 
sentiet ;  et  aliquid,  secundum  ductum  arte- 
riarum,  tanquam  confestim  inflatum  et  spar- 
sim  per  manum  transmissum,  percipiet ;  et 
continuo  caleiieri  manum,  et  distendi. 

Quemadmodum,  in  stricta  ligatura,  arte- 
riae  supra  ligaturam  distenduntur  et  pul- 
sant,  non  infra ;  ita,  hac  mediocri  contra, 
venae  infra  ligaturam  turgent  et  renitentes 
fiunt  (supra  vero  nequaquam),  et  arteriae 
minores.  Imo,  si  venas  tumidas  compresse- 
ris,  (nisi  valde  fortiter)  vix,  supra  ligaturam, 
aut  sanguinem  diffundi,  aut  venas  distendi 
conspicies. 

Ita  ex  his,  cuivis  dihgentius  observanti, 
facile  est  noscere  sanguinem  ingredi  per  ar- 
terias  :  ipsarum,  enim,  stricta  ligatura  nihil 
attrahitur  ;  manus  colorem  servat ;  nihil  in- 
fluit,  neque  fit  distensio  :  ipsis  vero  paulu- 
lum  solutis  (ut  in  mediocri  ligatura),  vi  et 
impulsu  affatim  sanguinem  intus  trudi,  ma- 
num  tumidam  fieri,  manifestum  est :  ubi 
ipsae  pulsant  scilicet,  sanguis  profluit,  ut 
mediocri  hgatura,  in  manu  ;  ubi  vero  non,  ut 

in  stricta,  nequaquam  ;  nisi  supra  ligaturam. 
Interim,  venis  compressis,  nihil  per  ipsas  in- 
fluere  potest  :  cujus  hoc  est  signum,  quod 
infra  ligaturam  tumidiores  multo  sunt,  quam 
supra,  et  quam,  dempta  ligatura,  solent  esse  ; 
et  quod  compressae  nihil  superioribus  sug- 
gerunt :  ita,  quod  ligatura  impediat  regres- 
sum  sanguinis  per  venas  ad  superiora,  easque 
infra  ligaturam  tumidas  faciat  permanere, 
clare  patet. 

Arteriae,  vero,  justa  de  causa,  non  obstante 
mediocri  ligatura,  vi  et  impulsu  cordis  ab 
internis  corporis  partibus  foras  ultra  ligatu- 
ram  sanguinem  trudunt ;  et  ista  est  diife- 
rentia  strictae  ligaturae  a  mediocri,  quod  illa 
(stricta  ligatura)  non  solum  transitum  san- 
guinis  in  venis,  sed  in  arteriis  intercipiat ; 
haec  (quae  mediocris)  vim  pulsificam,  quo 
minus  ultra  ligaturam  se  exporrigat,  ad  ex- 
timasque  corporis  partes  propellat  sangui- 
nem,  non  impediat. 

Adeo  ut  sic  ratiocinari  liceat :  mediocri 
ligatura  cum  venas  turgidas  et  distentas  esse, 
et  manum  plurimo  sanguine  impleri,  vidi- 
mus  ;  unde  fit  hoc  ?  aut  enim  per  venas,  aut 
per  arterias,  aut  per  caecas  porositates,  infra 
ligaturam  sanguis    advenit.      E    venis    non 

potest ;  per  caecos  ductus  minus  :  ergo  per 
arterias,  secundum  quod  dictum,  necesse  est. 
Per  venas  influere  non  posse,  patet ;  cum 
non  exprimi  retro  sanguinem  contingat  su- 
pra  ligaturam,  nisi  ablata  omni  ligatura ; 
quando  subito  omnes  venas  detumescere,  et 
sese  in  superiores  partes  exonerare,  manum 
dealbari,  et  sursum  omne  prius  collectum,  et 
tumorem  et  sanguinem,  afFatim  evanescere, 
videtur, 

Amplius,  sentiet  ipse,  cui  ita,  post  multum 
spatium,  ligatus  carpus  aut  brachium  erat,  et 
manus  tumidae  pauloque  frigidiores  inde 
redditae,  sentiet,  inquam,  de  solutione  medio- 
cris  ligaturae,  frigidum  quid  sursum  usque 
ad  cubitum  vel  axillas  obrepere,  una  scilicet 
cum  revertente  sanguine  :  quem  ego  frigidi 
sanguinis  recursum  (post  sanguinis  missio- 
nem)  ad  cor  usque  (soluto  vinculo)  in  causa 
fuisse  lipothymiae  arbitrarer,  quam  etiam 
robustis  aliquando  supervenire  vidimus,  et 
maxime  a  solutione  ligaturae ;  quod  vulgo 
dicunt  a  conversione  sanguinis.*' 

*  Dicunt  ex  eo  potius  fieii,  ac  riirsus,  si  cui  hydi"ope  capitis 

quod  sanguis  in  cerebrum  minore  laboranti  humor  evocatus  est,  ani- 

copia  influit ;  si  enim  caput  de-  ma  deficit. —  Vide  Cop.  ix. 
mittitur,  homo  adsebrevi  redit ; 

Praeterea,  cum  statim  a  solutione  strictae 
ligaturae  in  mediocrem,  immissione  sanguinis 
per  arterias,  continuo  venas  intumescere  vi- 
demus,  infra  ligaturam  comprehensas,  non 
autem  arterias  ;  signum  est,  et  sanguinem  ab 
arteriis  in  venas  (et  non  contra)  permeare,  et 
aut  anastomosin  vasorum  esse,  aut  porositates 
carnis  et  partium  solidarum  pervias  sanguini 
esse.  Item,  signum  est,  venas  plurimas  inter 
se  communicare,  quod  in  ligatura  mediocri 
(supra  cubitum  facta)  multae  attolluntur 
simul  et  turgent':  ex  una  autem  venula, 
scalpello  exitu  sanguini  dato,  omnes  statim 
detumescunt  et,  in  illam  unam  sese  exone- 
rantes,  subsidunt  simul  pene  omnes. 

Hinc  unusquisque  potest  causas  attractio- 
nis,  quae  fit  per  ligaturas,  et  forsan  omnis 
fluxionis,  cognoscere ;  videlicet,  quemadmo- 
dum  in  manu,  per  istam  ligaturam,  quam  dico 
mediocrem,  compressae  sunt  venae,  et  sanguis 
exire  non  potest ;  ita,  cum  per  arterias  (vi 
scilicet  cordis)  impingitur  non  potens  exire, 
indeut  repleatur,distendaturpars,  necesse  est. 
Alias  enim  qui  fieri  potest?  Calor  et  dolor  et 
vis  vacui  attrahunt  quidem,  sed  ut  impleatur 
tantum  pars,  non  ut  distendatur  aut  tumefiat 
ultra  naturalem  constitutionem,  et,  ob  in-. 


108  EXERCITATIO  ANATOMICA 

farctum,  et  arcte  impactum  vi  sanguinem, 
tam  violenter,  tam  subito  opprimatur,  ut  caro 
continui  solutionem  pati,  et  vasa  disrumpi 
cernantur.  Nusquam  hoc  aut  calore,  aut 
dolore,  aut  vi  vacui,  fieri  posse,  credibile  aut 
demonstrabile  est. 

Insuper,  et  ligatura  contingit  attractionem 
fieri,  absque  omni  dolore,  calore,  aut  ulla  vi 
vacui.  Quod  si  a  dolore  aliquo  accideret  san- 
guinem  attrahi,  quo  modo,  ad  cubitum  ligato 
brachio,  infra  ligaturam  intumescunt  et  ma- 
nus  et  digiti  et  venae  varicosae  (cum  propter 
ligaturae  compressionem  eo  pervenire  sanguis 
per  venas  non  potest)?  atque  quare,  supra 
ligaturam,  neque  tumoris  aut  repletionis 
signum,  neque  venarum  turgescentiae,  ne- 
que  omnino  attractionis  aut  affluxus  ves- 
tigium,  appareat  ?  Sed  attractionis  infra  li- 
gaturam,  et  tumefactionis,  ultra  naturae  mo- 
dum,  in  manu  et  digitis,  haec  causa  manife- 
sta ;  nempe,  quod  sanguis  cum  impetu  et 
affatim  ingrediatur,  exire  vero  nequeat. 

An  illa  vero  omnis  tumoris  causa  (ut  est 
apud  Avicennam)  et  omnis  redundantiae 
opprimentis  in  parte,  quia  viae  ingressus 
apertae,  egressus  clausae  ;  unde  abundare,  et 
in   tumorem  attolli,   necesse   est  ?    An  hinc 

etiam  contingat  in  tuberculis  inflammatoriis 
quod,  quousque  tumor  incrementum  capessat, 
et  non  sit  in  ultimo  statu,  sentitur  eo  loci 
pulsus  plenus,  praesertim  calidioribus  tumo- 
ribus,  in  quibus  incrementum  derepente  fieri 
solet?  Sed  haec  posterioris  disquisitionis  sunt : 
uti,  an  etiam  hinc  contingat,  quod  inmeipso 
casu  expertus  sum  ?  Ego  e  curru  delapsus 
aliquando,  fronte  percussus  quo  loco  arteriae 
ramulus  a  temporibus  prorepit,  statim  ab 
ipsa  percussione,  spatio  fere  viginti  pulsatio- 
num,  tumorem  ovi  magnitudine,  absque  vel 
calore  vel  multo  dolore,  passus  sum  :  propter 
videlicet  arteriae  vicinitatem,  in  locum  con- 
tusum  sanguis  aifatim  magis  et  velocius  im- 
pingebatur.  Hinc  vero  apparet,  qua  de 
causa  in  phlebotomia,  quando  [sanguinem] 
longius  prosilire,  et  majori  impetu  exire,  vo- 
lumus,  supra  sectionem  ligamus,  non  infra  ; 
quod  si  per  venas  inde  efflueret  tanta  copia  a 
partibus  superioribus,  ligatura  illa  non  modo 
non  adjuvaret,  sed  impediret:  etenim  inferius 
ligandum  verisimilius  erat,  quo  sanguis  inhi- 
bitus  uberius  exeat,  si,  ex  partibus  superiori- 
bus  eo  per  venas  descendens,  per  venas  ema- 
naret :  sed  cum  aliunde  per  arterias  impelli- 
tur  in  venas  inferiores,  in  quibus  regressus 

per  ligaturam  praepeditur,  venae  turgent  ; 
et,  distentae,  ipsum  majori  impetu  per  orifi- 
cium  elidere,  et  longius  ejicere  possunt : 
soluta  vero  ligatura,  viaque  regressus  aperta, 
ecce  non  amplius,  nisi  guttatim,  decidit :  et, 
quod  omnes  norunt,  si  vel  vinculum  solveris 
in  administranda  phlebotomia,  vel  infra  liga- 
veris,  vel  stricta  nimis  ligatura  membrum 
constrinxeris,  tum  sanguis  absque  impetu 
exit ;  quia,  scilicet,  via  ingressus  et  influxus 
sanguinis  per  arterias  intercepta  sit,  stricta 
illa  ligatura  arteriarum  ;  aut  regressus  libe- 
rior  datur  per  venas,  ligatura  soluta. 

CAPVT  DVODECIMVM. 

ESSE  SANGUINIS  CIRCUITUM,  EX  SECUNDO  SUPPOSITO 
CONFIRMATO. 

Haec  cum  ita  sint,  constat  confirmatum 
iri  etiam  aliud,  quod  antea,  per  cor  continue 
sanguinem  transire,  dicebam.  Videmus,  enim, 
ab  arteriis  sanguinem  in  venas  dimanare,  non 
e  venis  in  arterias:  videmus  insuper,  vel  pene 
totam  massam  sanguinis  exhauriri  posse  ab 
ipso  brachio,  idque  una  vena  cuticulari  scal- 
pello  aperta,  si  fiat  ligatura  decens  :  videmus 
praeterea  ita  impetuose  et  afFatim  effundi, 
ut  non  solum  brevi  et  cito  evacuetur  qui, 
ante  sectionem  in  brachio,  intra  ligaturam 
comprehensus  erat  sanguis ;  sed  ex  toto 
brachio  et  toto  corpore,  tam  arteriis  quam 
venis. 

Quare  confiteri  necesse  est,  primo,  vi  et 
impetu  suppeditari ;  et,  quod  vi  impingatur 
infra  ligaturam  (vi  enim  et  impulsu  exit), 
proinde  a  cordis  pulsu  et  robore  ;  vis  enim 
et   impulsio  sanguinis  solum  a  corde  :   de- 

inde,  a  corde  provenire  liunc  fluxum,  et, 
per  cor  transitu  facto  e  venis  magnis,  hac 
effluere,  similiter  confiteri  necesse  ;  cum  in- 
fra  ligaturam  per  arterias  ingrediatur,  non 
per  venas  ;  et  arteriae  nusquam  sanguinem 
e  venis  recipiant,  nisi  e  sinistro  ventriculo 
cordis :  neque  omnino  aliter  ex  una  vena 
(facta  supra  ligatura)  tanta  copia  exhauriri 
ullo  modo  potuisset,  (praesertim  tam  impe- 
tuose,  affatim,  tam  facile,  tam  subito)  nisi  a 
corde,  vi  et  impulsu,  consecutio  fiat  hoc  di- 
cto  modo. 

Et  si  haec  ita  sint,  hinc  praeterea  de  copia 
computationem  facere,  et  de  circulari  motu 
sanguinis  argumentari,  apertissime  possumus. 
Si  etenim  in  phlebotomia,  eo  quo  solet  pro- 
rumpere  effusione  et  impetu,  si  quis  per 
semihoram  provenire  sineret ;  nulli  dubium 
quin,  maxima  ipsius  sanguinis  parte  exhau- 
sta,  hpothymia  et  syncope  adventarent ;  et 
non  solum  arteriae,  sed  et  venae  magnae, 
pene  inanitae  forent.  Transire  ergo  rationa- 
bile  est,  semihorae  illo  spatio,  tantundem  e 
vena  magna  per  cor  in  aortam.  Ulterius,  si 
quot  unciae  per  unum  brachium  perfluant, 
vel  quot  in  viginti  vel  triginta  pulsationibus 
infra  mediocrem    ligaturam   trudantur  san- 

guinis,  supputares ;  daret  profecto  existi- 
mandi  copiam,  quantum  per  aliud  brachium 
interea,  per  utrumque  crus,  per  collum 
utrinque,  et  per  alias  omnes  arterias  et  venas 
corporis,  interim  pertranseat :  quibus  omni- 
bus  fluxus  per  pulmones,  et  cordis  ventricu- 
los,  novum  continuo  sanguinem  suggerere 
debet :  idque  e  venis  necessarium  est  circui- 
tum  fieri  ;  cum  nec  suppeditari  ab  assum- 
ptis  possit,  et  longe  plus  est  quam  partium 
nutritioni  congruens  erat. 

Amplius  observandum,  quod,  in  admini- 
stranda  phlebotomia,  quandoque  contingit 
hanc  veritatem  confirmasse.  Nam  recte 
brachium  quanquam  ligaveris,  et  scalpello 
debito  modo  dissecueris,  aptatis  orificiis,  et 
omnibus  rite  administratis  ;  tamen  si  timor, 
aut  (ex  quavis  alia  causa,  aut  animi  pathe- 
mate)  lipopsychia  adveniat,  et  cor  languidius 
pulset,  nullo  modo  sanguis  exibit,  nisi  gut- 
tatim  :  praesertim  si  ligatura  strictior  paulo 
facta  sit.  Ratio  est,  quia  compressam  arte- 
riam  languidior  pulsus  et  impellens  vis  in- 
firmior  recludere,  et  sanguinem  infra  ligatu- 
ram  trudere,  non  valet :  imo,  per  puhnones 
deducere,  aut  e  venis  in  arterias  copiose 
transferre,  enervatum  et  languidum  cor  non 

H 

potest.  Sic,  eodem  modo,  et  iisdem  de  causis^, 
contingit  et  mulierum  menstrua,  et  omnem 
haemorrliagiam,  sedari.  Ex  contrariis  etiam 
hoc  patet ;  quoniam  redintegrato  animo, 
amoto  metu,  cum  ad  se  redeunt,  jam  adau- 
cto  robore  pulsificante,  arterias  statim  velie- 
mentius  pulsare,  etiam  in  parte  ligata,  in 
carpo  moveri,  et  sanguinem  per  orificium 
longius  prosilire,  continuo  ductu,  videbis.* 

*  Vid,  Cap.  ix. 

CAPVT  DECIMVM  TERTIVM. 

TERTIUM    SUPPOSITUM    CONFIRMATUR  ;     ET     ESSE 
SANGUINIS  CIRCUITUM,  EX  TERTIO  SUPPOSITO. 

Hactenvs  de  copia  pertranseuntis  sangui- 
nis  per  cor  et  pulmones,  in  centro  corporis  ; 
et  similiter  ab  arteriis  in  venas,  in  habitu 
corporis.  Restat  ut,  quomodo,  per  venas  ab 
extremitatibus,  ad  cor  retro  sanguis  permeet, 
et  quomodo  venae  sint  vasa  deferentia  so- 
lum  sanguinem,  ab  extremitatibus  ad  cen- 
trum,  explicemus  :  quo  facto,  tria  illa  propo- 
sita  fundamenta,  pro  circuitu  sanguinis,  fore 
aperta,  vera,  stabilia,  ad  fidem  sufficienter 
faciendam,  existimamus.  Hoc  autem  ex 
valvulis,  quae  in  ipsis  venarum  cavitatibus 
reperiuntur,  et  ex  illarum  usu,  et  ocularibus 
experimentis,  satis  erit  apertum. 

Clarissimus  HieronymusFabriciusab  Aqua- 
pendente,  peritissimus  anatomicus  et  venera- 
bilis  senex,  vel  (ut  voluit  doctissimus  Riola- 
nus)  Jacobus  Silvius,  primus  in  venis  mem- 
braneas  valvulas  delineavit,  iigura  sigmoides 

vel  semilunares,  portiunculas  tunicae  inte- 
rioris  venarum  eminentes,  tenuissimas.  Sitae 
sunt  distantibus  in  locis,  vario  modo  in  variis 
liominibus  ;  ad  venae  latera  connatae  ; 
sursum,  versus  venarum  radices,  spectantes, 
et  in  mediam  capacitatem  venae :  ambae  (ut 
plurimum  enim  duae  sunt)  invicem  respici- 
entes,  atque  se  invicem  contingentes  ;  et  in 
extremitatibus  ita  cohaerere  (copulari)  aptae, 
ut  si  quid  e  radice  venarum  in  ramos,  vel  e 
majoribus  in  minores,  permearet,  omnino 
impediant ;  et  ita  sitae,  ut  sequentium  cor- 
nua  praecedentium  convexitatis  medium  (et 
sic  alternatis  vicibus)  respiciant. 

Harum  valvularum  usum  rectum  inventor 
non  est  assecutus,  nec  alii  addiderunt  i  non 
est,  enim,  ne  pondere  deorsum  sanguis  in  in- 
feriora  totus  ruat :  sunt  namque  in  jugula- 
ribus  deorsum  spectantes,  et  sanguinem  sur- 
sum  prohibentes  ferri,  et  non  ubique  sursum 
spectantes,  sed  semper  versus  radices  vena- 
rum,  et  ubique  versus  cordis  locum.  Ego, 
ut  alii  etiam,  aliquando  in  emulgentibus  re- 
peri,  et  in  ramis  mesenterii,  versus  venam 
cavam  et  portam  spectantes.  Adde  insuper, 
quod  in  arteriis  nullae  sunt ;  et  notare  licet, 
quod  canes  et  boves  omnes  habent  valvulas 

in  divisione  cruralium  venarum,  ad  princi- 
pium  ossis  sacri,  vel  in  ramis  illis  prope 
coxendicem  ;  in  quibus  nil  tale  timendum 
propter  erectam  staturam.  Nec  ob  metum 
apoplexiae  (ut  alii  dicunt)  sunt  in  jugulari- 
bus  valvulae  ;  quia  materia,  in  somno,  pbtius 
per  arterias  soporales  influere  in  caput  apta 
esset.  Nec  ut  sanguis,  in  divaricationibus, 
subsistat  in  ramos  exiles,  et  non  totus  in 
magis  apertos  et  capaces  irrueret ;  positae 
enim  sunt  ubi  nullae  divaricationes  ;  licet 
frequentiores  conspici  fatear,  ubi  divarica- 
tiones  sunt.  Nec  ut  motus  sanguinis  a  cen- 
tro  corporis  retardetur  solum  :  tarde  enim 
satis,  sua  sponte,  e  majoribus  in  minores  ra- 
mulos  intrudi,  e  massa  et  fonte  separari,  aut 
e  locis  calidioribus  in  frigidiora  migrare, 
verisimilius  est. 

Sed  omnino  valvulae  factae  sunt,  ne  a 
venis  magnis  in  minores  moveretur  sanguis 
(et  sic  illas  dilaceraret,  aut  varicosas.  effice- 
ret),  neve  a  centro  corporis  in  extrema,  sed 
potius  ab  extremitatibus  ad  centrum,  progre- 
deretur :  ita  huic  motui  valvulae  tenues 
facile  recluduntur,  contrarium  omnino  sup- 
primunt ;  et  sic  positae  et  ordinatae,  ut  si 
quid  per  cornua  superiorum  minus  prohibe- 

retur  transitu,  sed  quasi  per  rimas  elabere- 
tur,  convexitas  subsequentium,  transversim 
posita,  exciperet  et  sisteret,  ne  ulterius  trans- 
iret. 

Ego  illud  saepissime,  in  dissectione  vena- 
rum,  expertus  sum  ;  si,  a  radice  venarum 
initio  facto,  versus  exiles  venarum  ramos 
specillum  mitterem,  quanto  potuerim  arti- 
ficio  ;  ob  impedimentum  valvularum,  longius 
impellere  non  potuisse  :  contra  vero,  forin- 
secus  e  ramulis  radicem  versus,  facillime  : 
et,  pluribus  in  locis,  valvulae  binae  ad  invi- 
cem  ita  positae  et  aptatae,  ut  ad  amussim 
(dum  elevantur)  in  media  venae  cavitate  co- 
haereant  et  uniantur,  extremitatibus  con- 
nexis  invicem  ;  ut  neque  visu  cernere,  neque 
satis  explorare,  rimulam  aut  coitum  liceret : 
contra  vero,  forinsecus  intro  immisso  stylo, 
cedunt,  et  (valvularum,  quibus  cursus  flumi- 
num  inhibentur,  in  morem)  facillime  recli- 
nantur,  ut  motum  sanguinis  profectum  a 
corde  et  vena  cava  intercipiant,  et  (ad  amus- 
sim  pluribus  in  locis  elevatae  invicem  dum 
clauduntur)  omnino  inhibeant  et  suppri- 
mant ;  et  sive  sursum  ad  caput,  sive  deor- 
sum  ad  pedes,  sive  ad  latera  brachii,  sangui- 
nem  a  corde  moveri  (ita  sunt  constitutae)  ut 

nusquam  sinant ;  sed  motui  omni  sanguinis, 
qui,  a  majoribus  venis  auspicatus,  in  minores 
desinat,  adversentur  et  obsistant ;  ei  vero, 
qui,  a  venis  exilibus  incipiens,  in  majores 
desinat,  obsecundent,  liberamque  et  paten- 
tem  viam  expediant, 

Sed  quo  veritas  haec  apertius  elucescat ; 
ligetur  brachium  supra  cubitum,  vivo  homine, 
tanquam  ad  mittendum  sanguinem  [A  A]. 
Per  intervalla  apparebunt,  praecipue  in  rusti- 
cis  et  varicosis,  tanquam  nodi  quidam  et 
tubercula  [B,  C,  D,  D,  E,  F],  non  solum  ubi 
est  divaricatio  [E  F],  sed  etiam  ubi  nulla 
[C  D]  ;  et  isti  nodi  a  valvulis  fiunt,  hoc 
modo  apparentibus  in  exteriori  parte  manus 
vel  cubiti.  Si  (a  nodo  inferius,  poUice  vel 
digito,  comprimendo)  sanguinem  de  nodo 
illo  sive  valvula  detraxeris  [H,  secundae 
figurae],  videbis  nullum  (inhibente  omnino 
valvula)  subsequi  posse,  et  venae  portionem 
[H  O,  secundae  figurae]  intra  tuberculum  et 
digitum  detractum,  obliteratam  ;  et  tamen, 
supra  tuberculum  vel  valvulam,  satis  disten- 
tam  [O  G] :  imo  si  ita  detractum  sangui- 
nem  [H]  et  venam  inanitam  retinueris,  et 
altera  manu  versus  valvularum  [O,  tertiae 
figurae]  partem  superiorem  distentam  deor- 

sum  compresseris,  [K,  tertiae],  nulla  vi  cogi, 
aut  impelli  trans  valvulam  [0]  videbis  ;  sed 
quanto  majori  conatu  hoc  feceris,  videbis 
tanto  magis,  ad  valvulam  [O,  tertiae]  vel 
tuberculum,  [O,  tertiae]  venam  turgentem, 
distentam,  et  tamen  inferius  vacuam  esse 
[H  O  tertiae  figurae]. 

Hoc,  cum  pluribus  in  locis  experiri  quis 
possit,  apparet  valvularum  officium  in  venis 
idem  esse,  cum  sigmoidum  illarum  trium, 
quae  in  orificio  aortae,  et  venae  arteriosae, 
fabrefactae  sunt :  videlicet,  ut  ad  amussim 
claudantur,  ne  retro  sanguinem  transeun- 
tem  remeare  sinant. 

Praeterea,  ligato  brachio,  uti  prius  [A  A], 
et  venis  turgentibus,  si  infra  tuberculum 
aliquod,  sive  valvulam,  venam  firmaveris  per 
aliquod  spatium  [L,  quartae],  et  postea  san- 
guinem  sursum  usque  supra  valvulam  [N] 
digito  [M]  compuleris,  vacuam  illam  partem 
venae  permanere  videbis  [L  N],  nec  retro 
per  valvulam  regredi  posse  [sanguinem],  ut 
est  H  O,  secundae  :  ablato  vero  digito  [H, 
secundae],  rursus  repleri  ab  inferioribus,  et 
esse  ut  D  C,  primae  :  ut  hinc  sursum  ab  in- 
ferioribus,  ad  superiora  et  ad  cor,  sanguinem 
HLOveri  in  venis,  et  non  contrario  modo,  plane 

constet.  Et  licet,  aliquibus  in  locis,  valvu- 
lae,  quae  non  ita  ad  amussim  clauduntur,  aut 
ubi  unica  solum  valvula  est,  transitum  san- 
guinis  a  centro  non  videantur  prorsus  impe- 
dire  ;  tamen  ut  plurimum  ita  apparet :  vel 
saltem,  quod  alicubi  negligentius  fieri  visum 
est,  illud  ex  subsequentium  in  ordine  valvu- 
larum  vel  frequentia  vel  diligentia,  vel  alio 
modo,  videtur  compensari  :  ut  venae  viae 
patentes  et  apertae  sint  regredienti  sanguini 
ad  cor ;  progredienti  vero  a  corde,  omnino 
occlusae. 

Notandum  autem  hoc  insuper ;  ligato  ut 
prius  brachio,  et  venis  turgentibus,  apparen- 
tibus  nodis  sive  valvulis,  vivo  homine,  infra 
aliquam  valvulam,  in  loco  ubi  subsequentem 
inveneris,  pollicem,  qui  venam  firmet,  appli- 
ca,  ne  quid  a  manu  sursum  sanguinis  pro- 
grediatur,  et  digito  deinde  sanguinem  ab  illa 
venae  portione,  sursum  supra  valvulam  [L  N] 
exprime,  ut  ante  dictum  est ;  et  ablato  digito 
[L],  sinito  rursus  repleri  ab  inferioribus  [ut 
D,  C],  et  rursus  appresso  pollice,  identidem 
sursum  exprime  sanguinem  [L  N,  figurae 
quartae,  et  H  O,  figurae  tertiae  vel  secundae], 
et  hoc  millies  in  brevi  tempore  facito.  Jam 
si  rem  supputaveris  (quantum  una  compres- 

sione,  sursum  supra  valvulam  supponendo,  et 
facta  per  numerum  millenarium  multiplica- 
tione),  tantum  sanguinis  hoc  modo,  per  unius 
venae  partem,  in  non  longo  tempore,  trans- 
missum  reperies,  ut  de  circuitu  sanguinis,  ab 
ejus  celeri  motu,  te  persuasissimum,  puto, 
sentires. 

Sed  ne  hoc  experimento  naturae  vim  afFeri 
dicas,  in  longe  distantibus  valvulis  illud  si 
feceris,  observando,  ablato  pollice,  quam  cito, 
quam  celeriter,  sanguis  sursum  percurrat,  et 
venam  ab  inferiori  parterepleat;  illud  ipsum 
exploratum  tibi  fore  non  dubito. 

CAPVT  DECIMVM  QVARTVM. 

CONCLUSIO  DEMONSTRATIONIS  DE  SANGUINIS 
CIRCUITU. 

Jam  denique  nostram  de  circuitu  sanguinis 
sententiam  ferre,et  omnibusproponere,  liceat. 

Cum  haec  confirmata  sint  omnia,  et  ratio- 
nibus  et  ocularibus  experimentis,  quod  san- 
guis  per  pulmones  et  cor,  pulsu  ventriculo- 
rum,  pertranseat ;  et  in  universum  corpus  im- 
pellatur  et  immittatur ;  et  ibi  in  venas  et 
porositates  carnis  obrepat,  et  per  ipsas  venas 
undique  de  circumferentia  ad  centrum,  ab 
exiguis  venis  in  majores,  remeet,  et  illinc  in 
venam  cavam,  ad  auriculam  cordis  tandem 
veniat ;  et  tanta  copia,  tanto  fluxu,  refluxu, 
hinc  per  arterias  illuc,  et  illinc  per  venas 
huc  retro,  ut  ab  assumptis  suppeditari  non 
possit,  atque  multo  quidem  majori,  quam 
sufficiens  erat  nutritioni,  proventu  :  necessa- 
rium  est  concludere,  circulari  quodam  motu 
in  circuitu  agitari  in  animalibus  sanguinem, 
et  esse  in  perpetuo  motu  ;  et  hanc  esse  actio- 

nem  sive  functionem  cordis,  quam  pulsu 
peragit ;  et  omnino  motus  et  pulsus  cordis 
causam  unam  esse.^ 


*  Etsi  venerabilis  senex,  isto, 
quod  tamdiu  maxima  obscuritate 
involutum  latuerat,  aperto,  san- 
guinem,  scilicet,  iii  orbem  move- 
ri,  magnum  iiomen  in  medicis 
habet,  habebitque  semper ;  tamen 
quid,  ut  circumagatur,  efficiat, 
nequaquam  satis  explicavit. 
Quid  ?  quod  ne  isti  quidem  pe- 
ritissimi  viri,  qui  post  eum  cau- 
sam  quaesiverunt,  oleum  et  ope- 
ram,  quod  aiunt,  maximam  par- 
tem  non  perdiderimt.  Longum 
erat,  sententias  omnibus  cogni- 
tas  enumerare,  acutissimas  qui- 
dem  illas,  sed  varias  et  discre- 
pantes.  Convenit,  si  mihi  de 
tanta  re  conjecturam  facere  licet, 
hic  proponere,  quomodo  sanguis 
congi'uenter  iis,  quae  jam  dixi, 
circumferatur.  Neque,  enim, 
ii  sumus,  ut  nobis  hunc  locum, 
tot  difficiles  explicatushabentem, 
conficere  datum  putemus  :  sed, 
cum  eamsusceperimprovrnciam, 
ut  praecipue  super  omnibus  pro- 
pemodum  majoris  raomenti,  quae 
in  hoc  Harveiano  hbro  tractan- 
tur,  rebus,  pauca  quaedam  pro- 
ponam  ;  institutum  equidem,  si 


hic  utique  nihil  adjecerim,  haud- 
quaquam  absolvam. 

Cor,  igitur,  mea  sententia,  ne 
per  se  quidem  ad  sanguinem  per 
omnes  arterias,  venasque  omnes, 
propellendum  valet :  nam  si  ita 
esset,  necesse  foret  utraeque, 
humore  isto  magno  impetu  ir- 
ruente,  pari  ratione  moverentur  ; 
siquidem,  ut  supra  comprehen- 
sum  est,  ex  nuUa  prorsum  causa 
arteriae  micant,  nisi  protruso 
sanguine.  At  ex  omnibus,  ta- 
men,  quae  in  hac  parte  ahquid 
praestant,  cor,  profecto,  multo 
maxime  poUet.  Quando,  itaque, 
sanguinem  in  grandiores  arterias, 
vi  magna  sua,  immisit ;  hae, 
quidem,  inde  nonnihil  distensae, 
et  rursus,  (quoniam,  ut  jam  dixi, 
se  in  vivo  homine  constanter  ac 
perpetuo  contrahunt,  sic  ut  sem- 
per  plenae  sint,)  plus  minus 
coarctatae,  eundem  exprimunt, 
atque  in  exiliores  omnes  arterias, 
venasque  ultimas  ipsas,  propel- 
lunt :  id  quod  ne  ex  intervallis 
quidem,  sed  continuo  omnino 
faciunt ;  facerentque  profecto, 
quamdiu    aUquid    propellendum 

CAPVT  DECIMVM  QVINTVM. 

SANGUINIS  CIRCUITUS  IIATIONIBUS  VERISIMILI- 
BUS  CONFIRMATUR. 

Sed  hoc  etiam  subjungere  non  abs  re 
fuerit,  quod,  secundum  communes  quasdam 
ratiocinationes,  ita  esse  et  conveniens  sit,  et 
necessarium.     Primum  (Aristoteles  de  respi- 


inclusum  haberent,  etiamsi  nihil 
prorsus  a  fonte  hausissent.  At 
sanguis  in  utramque  partem 
fluere  possit.  Nullo  modo ; 
valvula,  enim,  quae  magnam  ar- 
teriam  occludit,  imo,  unda  pro- 
xime  sequens,  refluere  prohibet. 
Praeterea,  arteriae  extremae, 
quippe  quae,  humores  quosdam 
a  sanguine  secernentes,  eum  ad 
se  alliciant,  atque  hoc  pacto 
quoquoversum  derivent,  ad  cir- 
cuitum  ejus  nonnihil  conferunt. 
Neque  illud,  vero,  praetereun- 
dum  est,  pulmonem,  dum  inter 
spirandum  dilatatus  penitus  to- 
tusque  explicatur  ;  item,  cor  ip- 


sum,  propterea  quod  vices  con- 
trahendi  se,  aperiendique  con- 
stantissime  servat,  non  posse 
non  sanguinem  ab  omni  corpore, 
pev  venas,  aliquantulum  attra- 
here. 

Haec  fere  sunt,  quae  propo- 
nenda  habui :  recta  sint,  necne, 
judicentperitiores :  quamvis  haud 
possum,  quin  me  credere  dicara, 
nullo  unquam  tempore  futurum 
esse,  ut  unus  aliquis  magnam  de 
hoc  genere  controversiam  diri- 
mat  ;  to  ya.^  sag  ovri  f/J»  y;,iXiom 
Tfoiei,  ovn  f^ioi  tifitpa. —  Vtd.  C(tp. 
iii.  et  ix. 

ratione,  et  libro  secundo  et  tertio  de  partibus 
animalium,  et  alibi)  cum  mors  sit  corruptio 
propter  calidi  defectum,  et  viventia  omnia 
calida,  morientia  frigida,  locum  et  originem 
esse  oportet  caloris,  quasi  lares  focumque  ; 
quo  naturae  fomites,  et  primordia  ignis  nativi, 
contineantur  et  conserventur  ;  a  quo  calor 
et  vita  in  omnes  partes,  tanquam  ab  ori- 
gine,  profluant,  et  alimentum  adveniat ;  et 
concoctio,  et  nutritio,  et  omnis  vegetatio 
dependeat.  Hunc  autem  locum  cor  esse, 
et  hoc  principium  vitae,  et  hoc  quo  dictum 
est  modo,  neminem  vellem  dubitare, 

Sanguini  itaque  motu  opus  est ;  atque  tali, 
ut  ad  cor  rursus  revertatur:  nam  in  externas 
corporis  partes  amandatus  longe  (ut  Aristo- 
teles,  secundo  de  partibus  animalium)  a  suo 
fonte,  immotus  coagularetur.  Motu  enim 
in  omnibus  calorem  et  spiritus  generari,  et 
conservari  videmus ;  quiete  evanescere.  Tum, 
a  frigore  extremorum  et  ambientis,  consistens 
aut  gelatus  sanguis,  et  spiritibus  (uti  in  mor- 
tuis)  destitutus  ;  ut  rursus  a  fonte  et  origine 
tam  calorem  quam  spiritus,  et  omnino  prae- 
servationem  suam,  repeteret  et  revertendo 
redintegraret,  necesse  fuit. 

Videmus  uti  a  frigore  exteriori  extremita- 
tes  aliquando  algeant ;  ut  lividi  et  nasus  et 
manus  et  genae,  quasi  mortuorum,  appare- 
ant ;  et  sanguis  in  ipsis  (qualis  cadaverum, 
locis  pronis,  solet  decumbere)  livorem  con- 
trahat ;  et  membra  adeo  torpida  et  aegre 
mobilia  evadant,  ut  vitam  pene  amisisse  vi- 
deantur.  Nullo  modo,  profecto,  rursus  (prae- 
sertim  tam  cito)  calorem,  colorem,  et  vitam 
recuperarent,  nisi  novo  (ab  origine)  affluxu 
et  appulsu  caloris  foverentur.  Attrahere 
enim  quomodo  possunt,  quibus  calor  et  vita 
pene  extincti  sunt  ?  aut,  quibus  meatus  con- 
densati,  et  gelato  sanguine  repleti,  quomodo 
adveniens  admitterent  alimentum  et  sangui- 
nem,  nisi  contentum  dimitterent ;  et  nisi 
omnino  cor  esset,  et  hujusmodi  principium 
ubi,  his  refrigeratis,  remanerent  vita  et  calor 
(ut  Aristoteles  de  respiratione,  secundo),  et 
unde,  novo  per  arterias  transmisso  sanguine, 
calido,  spiritibus  imbuto,  et  quod  frigefa- 
ctum  et  effoetum  est  propelleretur,  et  omnes 
particulae  calorem  languidum,  et  vitalem 
fomitem  pene  extinctum,  repararent  ? 

Hinc  ita  est,  ut  caeteris  omnibus  partibus 
et  vitam  restitui,  et  sanitatem  recuperari, 
corde  illaeso,  contingere  possit ;  corde  vero 

vel  refrigerato,  vel  vitio  gravi  aliquo  affecto, 
totum  animal  pati  et  corruptum  iri,  necesse 
sit,  cum  principium  corrumpitur,  et  patitur. 
Nihil  enim  est  (ut  Aristoteles,  tertio  de 
partibus  animalium),  quod  aut  ipsi,  aut 
caeteris  quae  ab  ipso  pendeant,  praebere 
auxilium  potest.  Et  hinc,  obiter,  forsan 
ratio  est,  cur  moerore,  amore,  invidia,  curis^ 
et  hujusmodi,  tabes  et  extenuatio  contin- 
gant,aut  cacochymia  etproventus  cruditatum, 
quae  et  morbos  omnes  inducant,  et  homines 
conficiant.  Omne  namque  animi  pathema, 
quod  cum  dolore  et  gaudio,  spe  aut  anxietate, 
humanas  exagitat  mentes,  et  ad  cor  usque 
pertingit,  et  ibi  mutationem  a  naturali  con- 
stitutione,  in  temperie  et  pulsu  et  reliquis, 
facit ;  illud  in  principio  totum  alimentum 
inquinando,  et  vires  infirmando,  minime 
mirum  videri  debet,  quod  varia  genera  mor- 
borum  incurabilium  in  membris,  et  corpore 
subinde  procreat ;  quandoquidem  totum  cor- 
pus,  in  illo  casu,  vitiato  alimento  et  inopia 
calidi  nativi  laborat. 

Praeter  haec,  cum  alimento  vivant  omnia 
animalia  interius  concocto,  necesse  est  con- 
coctionem  perfectam  esse  et  distributionem ; 
et  proinde  locum  et  conceptaculum  adesse. 

ubi  perficiatur  alimentum,  et  unde  derivetur 
in  singula  membra  :  hic  locus  autem  cor  est; 
cum  solum  ex  omnibus  partibus  (non  solum 
in  vena  et  arteria  coronali  privato  usui,  sed 
in  cavitatibus  suis,  tanquam  in  cisternis  et 
promptuario,  auriculis  scilicet  et  ventriculis) 
publico  usui  sanguinem  contineat  (reliquae 
omnes  partes,  sui  ipsius  tantum  causa,  et 
privato  usui,  in  vasis  duntaxat  babent)  ; 
et  cum  cor  solum  ita  situm  et  constitutum, 
ut  inde,  pulsu  suo,  in  omnes  partes  (id- 
que  secundum  justitiam,  et  proportionem 
cavitatum  arteriarum  unicuique  particulae 
inservientium)  aequaliter  dispenset,  distri- 
buat,  et  indigentibus  (quasi  e  thesauro  et 
fonte)  hoc  modo  largiatur. 

Amplius,  ad  hanc  distributionem  et  motum 
sanguinis,  impetu  et  violentia  opus  est,  et 
impulsore,  quale  cor  est ;  tum  quia  sanguis 
sponte  sua  (quasi  versus  principium,  vel 
pars  ad  totum,  vel  gutta  aquae  sparsae  super 
tabulam  ad  massam)  facile  concentratur  et 
coit  (uti  a  levibus  causis  solet  celerrime, 
frigore,  timore,  horrore,  et  hujusmodi  causis 
aliis) ;  tum,  ultra,  quia  e  venis  capillaribus  in 
parvas  ramificationes,  et  inde  in  majores,  ex- 
primitur  motu  membrorum  et  musculorum 

compressione  ;  [et  eo]  proclivis  est  magis  et 
pronus  sanguis,  ut  e  circumferentia  moveatur 
in  centrum,  quam  e  contrario  (quamquam 
valvulae  impedimento  nullae  forent)  ;  unde 
ut  principium  relinquat,  et  loca  stricta  et 
frigidiora  ineat,  et  contra  spontaneum  move- 
atur,  tum  violentia  opus  habet  sanguis,  tum 
impulsore  :  quale  cor  solum  est,  et  eo  quo 
dictum  est  modo. 

CAPVT  DECIMVM  SEXTVM. 

SANGUINIS  CmCUITUS  EX  CONSEQUENTIBUS 
PROBATUR. 

SvNT  insuper  problemata,  ex  hac  veritate 
supposita  tanquam  consequentia,  quae  ad 
fidem  faciendam,  veluti  a  posteriore,  non  sunt 
inutilia;  et  quae  cum  alias  multa  ambiguitate 
et  obscuritate  involuta  videantur  esse,  hinc 
et  rationem  et  causas  assignari  facile  patiun- 
tur :  quemadmodum,  quae  in  contagione 
videmus,  in  ictu  venenato  et  serpentum 
morsu,  aut  canis  rabidi,  in  lue  Venerea,  et 
hujusmodi  :  quomodo,  illaesa  particula  con- 
tacta,  tamen  totum  habitum  contingit  vitiari ; 
uti  lues  Venerea,  illaesis  aliquando  genitali- 
bus,  primo  omnium,  vel  scapularum  vel 
capitis  dolore,  vel  aliis  symptomatibus,  sese 
prodere  solet ;  et  vulnere,  facto  a  morsu  canis 
rabidi,  curato,  febrem  tamen  aut  reliqua 
horrenda  symptomata  supervenisse  experti 
sumus  ;  quoniam  primum  in  particulam 
impressum  contagium,  una  cum  revertente 

samguiiie,  ad  cor  ferri,  et  inde  totum  corpus 
postea  iiiquinare  posse,  hinc  patet. 

In  tertiana  febre,  morbifica  causa,  princi- 
pio  cor  petens,  circa  cor  et  pulmones  im- 
moratur,  et  anhelosos,  suspiriosos,  ignavos 
facit ;  quia  principium  aggravatur  vitale, 
et  sanguis  in  pulmones  impingitur,  incras- 
satur,  non  transit  (hoc  ego,  ex  dissectione 
illorum,  qui  in  principio  accessionis  mor- 
tui  sunt,  expertus  loquor)  ;  quando  semper 
pulsus  frequentes,  parvi,  et  quandoque  in- 
ordinati  sunt :  adaucto  vero  calore,  atte- 
nuatione  facta  materiae,  apertis  viis,  et  trans- 
itu  facto,  incalescere  universum  corpus  ;  pul- 
sus  majores  fieri,  vehementiores  ;  et  fit  paro- 
xysmus  febrilis  :  dum  calor,  scilicet,  praeter- 
naturalis  accensus  in  corde,  inde  in  totum 
corpus  per  arterias  difFunditur,  una  cum  ma- 
teria  morbifica  ;  quae,  eo  modo,  a  natura 
exsuperatur  et  dissolvitur. 

Cur,  etiam,  exterius  applicata  medicamenta 
vires  intro  exercent  suas,  ac  si  intro  sumpta 
essent,  hinc  constat.  Colocynthis  et  aloe 
ventrem  solvunt ;  cantharides  urinas  movent ; 
allium,  plantis  pedum  alligatum,  expectorat ; 
et  cordialia  roborant ;  et  hujus  generis  infini- 
ta.     Venas  per  orificia  ab  exterius  admotis 

absorbere  aliquid,  et  intro  cum  sanguine 
deferre  (non  alio  modo,  quam  illae  in  me- 
senterio  ex  intestinis  chylum  exsugunt,  et 
ad  jecur  una  cum  sanguine  apportant) ;  non 
irrationabile  est  forsan  dicere. 

In  mesenterio  etenim  sanguis,  per  arte- 
rias  coeliacas,  mesentericam  superiorem  et 
inferiorem,  ingressus,  ad  intestina  progredi- 
tur  ;  a  quibus,  una  cum  chylo  in  venas  at- 
tracto,  per  illarum  venarum  frequentissimas 
ramificationes  in  portam  jecoris  revertitur, 
et  per  ipsum  in  venam  cavam."^^  Sic  contin- 
git,  ut  sanguis  in  his  venis  eodem  sit  imbutus 
et  colore  et  consistentia,  qua  in  reliquis ; 
contra  quam  plures  opinantur :  nec  duos 
contrarios  motus,  in  omni  capillari  propa- 
gine,  (chyli  sursum,  sanguinis  deorsum)  in- 
convenienter  fieri,  improbabiliter  existimare 
necesse  est.  Sed,  an  non  summa  naturae 
providentia  hoc  fit  ?  Si,  enim,  chylus  cum 
sanguine,  crudus  cum  concocto,  aequis  por- 
tionibus  confunderetur,  non  concoctio,  trans- 

*  Sanguinem    intestinis   sup-  fuit,    ab  arteria  magna  protinus 

peditant  arteriae    mesentericae,  proficiscuntur.      Ramus   autcm 

et    superior   et    inferior  ;    quae  iste  coeliacae,  qui  jecinori  alcn- 

semper,  nisi  id  quidem  excipias,  do  est,  duodeno  paululum  im- 

quod    superior    illa,    e   coeliaca  pertit. 
exorta,    scmel    omuino    inventa 

mutatio,  et  sanguificatio  exinde  proveniret ; 
sed  magis,  (cum  invicem  activa  et  passiva 
sint)  ex  alterutrorum  unione,  mistio,  et  me- 
dium  quid  ;  ut  in  perfusione  vini  cum  aqua 
et  oxycrato.  Jam  vero,  quando  multo  cum 
praeterlabente  sanguine  exigua  portio  chyli, 
hoc  modo,  admista  sit,  et  quasi  nulla  notabili 
proportione ;  contingit  illud  facilius  (quod  ait 
Aristoteles)  cum,  una  gutta  aquae  addita 
vini  dolio,  aut  e  contra,  totum  non  mistum, 
sed  vel  vinum  vel  aqua.  Ita  in  venis  mese- 
raicis  dissectis,  non  chymus,  non  chylus  et 
sanguis,  aut  separati,  aut  confusi,  reperiun- 
tur  ;  sed  idem  qui  in  reliquis  venis  sanguis, 
et  colore  et  consistentia,  ad  sensum  apparet. 
In  quo,  tamen,  quia  chyli  quiddam  inconco- 
ctum  (licet  insensibiliter)  inest,  natura  jecur 
apposuit,  in  cujus  meandris  moras  trahat,  et 
pleniorem  transmutationem  acquirat ;  ne 
praemature,  crudum,  ad  cor  perveniens,  vitae 
principium  obrueret.  Hinc  in  embryone 
pene  nuUus  usus  jecoris  ;  unde  vena  umbi- 
licalis  jecur  manifeste  integra  pertransit,  et 
a  porta  jecoris  extat  foramen  vel  anastomo- 
sis,  ut  sanguis,  regrediens  ab  intestinis  foe- 
tus,  non  per  jecur,  sed  in  dictam  umbilica- 
lem  transiens,   cor  (una  cum  materno  san- 

guine  et  revertente  a  placenta  uteri)  petat : 
unde  etiam  in  prima  foetus  conformatione 
jecur  posterius  fieri  contingit ;  et  nos  etiam 
in  foetu  humano  observavimus  perfecte  de- 
lineata  omnia  membra,  imo  genitalia  dis- 
tincta,  nondum  tamen  jecoris  posita  pene 
rudimenta.  Et  sane,  quousque  membra  (ut 
vel  cor  ipsum  in  initio)  alba  omnia  apparent 
et,  praeterquam  in  venis,  ne  quidquam  ru- 
boris  continent ;  nihil,  praeter  rudem  quasi 
extravenati  sanguinis  collectionem,  loco  jeco- 
ris  videbis,  quam  contusionem  quandam  vel 
ruptam  venam  existimares.* 

Sed  in  ovo  duo  quasi  vasa  umbilicalia  ; 
unum,  ab  albumine,  integrum  pertransiens 
jecur,  et  ad  cor  recta  tendens  ;  alterum,  a 
luteo,  in  venam  portam  desinens :  quippe 
contingit  in   ovo  pullum  primum  ex  albu- 

*   Illud,   hoc  loco,   lectorem  modo  deportari,  nisi  per  venas ; 

admonitum  volo,  inter  auctores,  nec    id    tantum,    verum    etiam 

numquid  venae  absorbeant,  pa-  contendere  solent,   quodcunque 

rum  constare.     Nam,  ut  omnes  corpus  extrinsecus    per  cutem, 

pro  certo  habeant  solos  ductus  accipiat,  id  venas   haurire :  aUi 

lactiferos  istos,  quos  vocant,  ci-  plane  negant.     At  si  id  quidem 

bum  jam   concoctum   ab  intes-  recte  dictum  est,  veuas  sorbendi 

tinis  deferre ;  id,  tamen,  potus  facultatem  habere,  forsan  mini- 

itidem  deferant,  necne,  in  ma-  me  mirum  videri  debet,  eos,  qui 

gnam  quaestionem  vocatur.  AUi  meracis  potionibus   usi  sint,  vi- 

enim    dicunt,    hos    inde    nullo  tioso  jecinore  laborare. 

mine  tantum  formari,  et  nutriri ;  a  luteo 
vero,  post  perfectionem  et  exclusionem.  Nam 
et  intra  intestina  in  ventre  pulli  contentum, 
post  multos  dies  ab  exclusione,  potest  luteum 
reperiri ;  et  respondet  luteum  nutrimento 
lactis  caeterorum  animalium. 

Sed  haec  convenientius  in  observationibus 
circa  foetus  formationem  ;  ubi  hujus  generis 
possunt  esse  problemata  plurima  :  Cur  hoc 
prius  factum  aut  perfectum  sit ;  illud  cur 
posterius  ?  Et  de  principatu  membrorum  : 
Quaenam  particula  alterius  causa  sit  ?  Et 
circa  cor,  plurima :  uti,  Cur  primum  (ut 
Aristoteles,  de  partibus  animalium,  libro 
tertio)  consistens  factum  sit,  et  habere  vi- 
deatur  in  se  vitam,  motum,  et  sensum,  ante- 
quam  quidquam  reliqui  corporis  perfectum 
sit  ?  Et  similiter  de  sanguine  :  Quare  ante 
omnia  ?  et,  Qualiter  principium  vitae  et  ani- 
malis  habeat ;  et  moveri,  atque  huc  illuc  im- 
pelli  desideret,  cujus  causa  cor  factum  fuisse 
videretur  ?  Eodem  modo,  in  pulsuum  specu- 
latione  :  Cur  isti,  videlicet,  lethales,  aut  con- 
tra?  et,  in  omnibus  generibus,  ipsorum  causas 
et  praesagia  contemplando,  Quid  isti  signifi- 
cent,  quid  illud,  et  quare  ?  Similiter  in  cri- 
sibus  et  expurgationibus  naturae  ;  in  nutri- 

tione,  praesertim  distributione  alimenti  ;  si- 
militer  et  omni  fluxione.  Denique  in  omni 
parte  medicinae,  pliysiologica,  pathologica, 
semiotica,  therapeutica,  cum  quot  problema- 
ta  determinari  possint  ex  hac  data  veritate 
et  luce,  quanta  dubia  solvi,  quot  obscura  di- 
lucidari,  animo  mecum  reputo  ;  campum  in- 
venio  spatiosissimum,  ubi  longius  percurrere, 
et  latius  exspatiari  adeo  possim,  ut  non  so- 
lum  in  volumen  excresceret,  praeter  institu- 
tum  meum,  hoc  opus  ;  sed  mihi  forsan  vita 
ad  finem  faciendum  deficeret. 

Hoc  itaque  loco  (sequente  videlicet  capi- 
tulo),  solummodo  quae,  in  administranda 
anatome,  circa  fabricam  cordis  et  arteriarum 
comparent,  ad  suos  usus  et  causas  veras  re- 
ferre  enitar  :  ut  sicut,  quocunque  me  con- 
vertam,  plurima,  quae  ex  hac  veritate  lucem 
recipiant,  et  hanc  vicissim  illustriorem  red- 
dant,  reperiuntur ;  ita  anatomicis  argumen- 
tis  firmatam  et  exornatam,  prae  caeteris,  ve- 
lim. 

Est  unum,  quod,  licet  inter  observationes 
nostras  de  lienis  usu  locum  habere  deberet, 
tamen  hic  quoque  obiter  annotare  non  erit 
impertinens.  A  ramo  splenico  in  pancreate 
deducto,   e  parte  superiore  venae  oriuntur 

coronalis  postica,  gastrica,  et  gastroepiploi- 
ca  ;  quae  omnes,  plurimis  surculis  et  ramifi- 
cationibus,  in  ventriculum  (veluti  meseraicae 
in  intestina)  disseminantur  :  similiter,  a  par- 
te  inferiori  illius  splenici,  deorsum  in  colon 
et  longanonem  usque  deducitur  vena  hae- 
morrhoidalis  :  per  has  venas  utrinque  san- 
guis  regrediens,  et  succum  crudiorem  secum 
hinc  a  ventriculo,  (aqueum,  tenuem,  non- 
dum  perfecta  chylificatione)  illinc  crassum 
et  terrestriorem,  tanquam  e  faecibus,  repor- 
tans ;  in  hoc  ramo  splenico,  contrariorum 
permistione,  convenienter  attemperatur  :  et 
ambos  hos  succos  (difficilioris  coctionis,  pro- 
pter  contrarias  tantum  indispositiones)  natura 
permiscendo,  et  multa  copia  calidioris  san- 
guinis  (a  liene  uberrime,  propter  multitudi- 
nem  arteriarum,  scaturientis)  superinfusa, 
praeparatos  magis  ad  jecoris  portas  adducit ; 
et  defectum  utrorumque  extremorum,  tali 
venarum  fabrica,  supplet  et  compensat. 

CAPVT  DECIMVM  SEPTIMVM. 

CONFIRMATUR  SANGUINIS  MOTUS  ET  CIRCUITUS, 
EX  APPARENTIBUS  IN  CORDE,  ET  EX  IIS  QUAE 
EX  DISSECTIONE  ANATOMICA  PATENT. 

CoR  non  in  omnibus  animalibus  invenio 
distinctam  esse  et  separatam  particulam : 
alia  enim,  (quasi  dicas  plant-animalia)  cor 
non  habent ;  quia  quaedam  animalia  sunt 
frigidiora,  exiguae  corpulentiae,  mollioris 
texturae,  similaris  cujusdam  constitutionis  ; 
ut  erucarum  genus  et  lumbricorum,  et  quae 
ex  putredine  oriuntur,  non  servantia  spe- 
ciem,  plurima.  lis  cor  non  est ;  ut  quibus 
impulsore  non  opus  sit,  quo  alimentum  in 
extrema  deferatur  :  corpus  enim  connatum 
et  unum,  absque  membris,  indistinctum  ha- 
bent ;  sic  ut,  contractione  et  relaxatione  to- 
tius  corporis,  intro  sumant  et  expellant,  mo- 
veant  et  removeant,  alimentum.  Plant-ani- 
malia  dicta,  ostrea,  mytili,  spongiae,  et  zoo- 
phytorum  genera  omnia,  cor  non  habent : 
pro  corde  enim   toto   corpore  utuntur ;    et 

quasi  totum  cor  hujusmodi  animal  est.  In 
plurimis,  et  pene  omnibus,  insectorum  gene- 
ribus,  propter  corpulentiae  exiguitatem,  dis- 
cernere  non  possumus  recte :  attamen  in 
apibus,  muscis,  crabronibus,  et  hujusmodi, 
(aliquando  ope  perspicilli)  licet  pulsans  quid- 
dam  intueri ;  etiam  in  pediculis,  quibus  trans- 
itus  alimenti  per  intestina,  (cum  transluci- 
dum  sit  animal)  quasi  maculam  nigram,  cer- 
nere  insuper  clare  poteris,  multiplicantis 
illius  specilli  ope, 

Sed  in  exsanguibus  et  frigidioribus  qui- 
busdam,  ut  cochleis,  conchis,  squillis,  crusta- 
tis,  his  omnibus  inest  pulsans  particula, 
quasi  vesicula  quaedam  vel  auricula  sine 
corde  ;  rarius  vero  contractionem  et  pulsum 
suum  faciens,  et  quam  non,  nisi  aestate  aut 
calidiori  tempestate,  discernere  liceat.  In 
his  ita  se  habet  ista  particula  :  impulsu  ali- 
quo  opus  est  ad  alimenti  distributionem, 
propter  partium  organicam  varietatem  aut 
densitatem  substantiae :  sed  rarius  fiunt 
pulsationes,  et  quandoque  non  omnino,  ob 
frigiditatem  ;  prout  conveniens  illis,  est  quae 
dubiae  sunt  naturae,  ita  ut  quandoque  vive- 
re,  quandoque  emori,  videantur  ;  et  quando- 
que  vitam  animalis  agere,  quandoque  plan- 

tae.  Quod  etiam  insectis  videtur  continge- 
re,  cum  hieme  lateant,  et  quasi  mortua  occul- 
tentur,  vel  plantae  vitam  tantummodo  agant. 
Sed,  an  idem  etiam  quibusdam  sanguineis 
animalibus  accidat,  ut  ranis,  testudinibus, 
serpentibus,  hirundinibus,  non  injuria  dubi- 
tare  licet. 

In  animalibus  vero  majoribus,  calidioribus, 
utpote  sanguineis,  impulsore  alimenti  (et 
cum  vi  forsan  majori)  opus  est ;  proinde 
uti  piscibus,  serpentibus,  lacertulis,  testu- 
dinibus,  ranis,  et  hujusmodi  aliis,  tum  au- 
ricula,  tum  cordis  ventriculus  unus  :  unde 
et  verissimum*  illud,  quod  nullum  sangui- 
neum  animal  careat  corde  ;  quo  impulsore 
validiori  et  robustiori,  non  solum  ab  auricu- 
la  agitetur  alimentum,  sed  longius  et  cele- 
rius  protrudatur.  Quin  in  adhuc  majoribus, 
calidioribuSj  et  perfectioribus  animalibus, 
utpote  plurimo  ferventiori  et  spirituoso  san- 
guine  abundantibus  ;  quo  protrudatur  for- 
tius,  celerius,  et  impetu  majori  (propter  cor- 
poris  magnitudinem,  aut  habitus  densitatem) 
alimentum,  in  his  robustum  cor  magis,  et 
carnosius,  desideratur.    Et  insuper,  quia  per- 

*  Aristotelis,  de  jmrtibus  animaUum,  lihro  iii. 

fectioribus  perfectiori  opus  alimento,  et  ube- 
riori  calore  nativo,  ut  alimentum  concoqua- 
tur,  et  ulteriorem  perfectionem  nanciscatur  ; 
illis  animalibus,  pulmones  habere  et  alterum 
ventriculum,  qui  per  ipsos  pulmones  alimen- 
tum  trudat,  conveniebat. 

Sic,  quibuscumque  insunt  pulmones,  ibi 
duo  ventriculi  cordis,  dexter  et  sinister  ;  et 
ubicunque  dexter,  ibi  sinister  quoque  inest : 
non  (e  contra)  ubi  sinister,  ibi  dexter  quoque. 
Sinistrum  voco  ventriculum  usu,  non  situ, 
distinctum  ;  videlicet  qui  sanguinem  in  to- 
tum  corpus  diffundat,  non  in  pulmones  so- 
lum.  Hinc  sinister  ventriculus  per  se  cor 
efficere  videtur  ;  et,  in  medio  situs,  scrobicu- 
lis  altioribus  ita  insculptus,  et  majori  dili- 
gentia  fabrefactus  est,  ut  cor  sinistri  ventri- 
culi  gratia  factum  videatur,  et  dexter  ventri- 
culus  quasi  famuletur  sinistro  :  nec  ad  co- 
nuip^us  ^ertingit,  et  tenuiori  triplo  pariete 
est,  et  quasi  articulationem  quandam  (ut 
Aristoteles)  supra  sinistrum  habet ;  majori 
capacitate  vero  ;  utpote  qui  non  solum  sini- 
stro  materiam,  sed  et  pulmonibus  alimen- 
tum,  praebeat.* 

*  Vid.  Proeni.  p.  22. 

Notandum  vero,  quod  in  embryone  aliter  se 
habent  ista,  et  non  tanta  differentia  est  ven- 
triculorum ;  sed,  tanquam  in  nuce  nuclei 
gemelli,  aequaliter  pene  se  habent ;  et  dextri 
conus  ad  sinistri  summitatem  pertingit :  ut 
cor,  in  his,  tanquam  duplici  apice  in  cono  sit. 
Et  haec,  quoniam  in  his,'ut  dixi,  dum  san- 
guis  non  transit  per  pulmones  (utique  de 
dextro  cordis  sinu  in  sinistrum),  ambo  per 
foramen  ovale  et  transitum  arteriosum,  ut 
dictum  est,  idem  officium  traducendi  san- 
guinem,  e  vena  cava  in  arteriam  magnam, 
pariter  praestant ;  et  in  universum  corpus 
impellunt  aequaliter :  unde  aequalis  consti- 
tutio.  Cum,  vero,  puhnones  usui  esse,  et 
uniones  dictas  occludi  sit  tempestivum,  tum 
haec  differentia  ventriculorum  incipit  in 
robore  et  reliquis  esse  ;  quia  dexter  duntaxat 
per  puhiQones,  sinister  per  totum  corpus 
impeUit. 

Vltra  haec,  etiam  in  corde  lacertuh  (ut  ita 
dicam)  sive  carnosae  virgulae,  et  fibrosi  nexus 
pharimi ;  quos  Aristoteles,  hbro  de  respira- 
tione  et  de  partibus  animalium  tertio,  nervos 
vocat :  qui,  partim  separatim  diverso  modo 
tenduntur,  partim  in  parietibus  et  mediasti- 
no  (altis  factis  scrobicuhs)  sulcatim  reconditi, 

tanquam  musculi  quidam  parvi.  Qui,  ad 
robustiorem,  et  ad  validiorem  impulsum  san- 
guinis,  et  constrictionem  cordis,  quasi  succen- 
turiati  sunt  et  superadditi  cordi,  et  ad  ulte- 
riorem  expulsionem  sanguinis  auxiliares  ;  et 
ut  (tanquam  in  navi  funium  diligens  et 
artificiosus  apparatus)  corde  undiquaque  se 
contrahente,  undique  adjumento  forent,  et 
sanguinem  plenius  et  validius  e  ventriculis 
expellerent.  Hoc  autem  manifestum,  eo 
quod  quibusdam  animalibus  sint,  quibus- 
dam  minime :  et  omnibus  quibus  sunt, 
illis  plures  et  fortiores  sinistro,  quam 
dextro  :  et  quibusdam  animalibus  in  sinistro 
sunt,  dextro  vero  nequaquam  :  et,  in  homi- 
num  genere,  plures  in  sinistro  quam  dextro 
ventriculo ;  et  plures  in  ventriculis  quam 
auriculis ;  et  aliquibus  in  auriculis  quasi 
nulli.  In  torosis  et  musculosis  agrestibus 
corporibus,  et  durioris  habitus,  plures  ;  in 
tenellis  corporibus  [et]  foeminis,  pauciores. 

In  quibus  animalibus  ventriculi  cordis 
intus  leves  (omnino  absque  fibris,  lacertulis) 
neque  scrobiculis  fissi  (ut  avibus  minoribus 
pene  omnibus,  serpentibus,  ranis,  testudini- 
bus,  et  hujusmodi ;  sic  perdice,  gallina  ;  pi- 
scibus  similiter,  maxima  ex  parte)  ;    in  his 

neque  nervi,  sive  fibrae  dictae,  neque  valvu- 
lae  tricuspides,  in  ventriculis  reperiuntur.*' 
Quibusdam  animalibus  dexter  ventriculus 
intus  levis  est ;  sinister,  vero,  fibrosos  illos 
nexus  habet :  ut  in  ansere,  cygno,  et  avibus 
gravioribus.  In  his  eadem  est  ratio,  quae 
in  omnibus ;  cum  spongiosi,  et  rari,  et 
molles  sint  pulmones,  ad  protrusionem 
sanguinis  per  ipsos  vim  tantam  non  de- 
siderari  :  proinde,  dextro  ventriculo  aut 
non  sunt  illae  fibrae,  aut  pauciores,  in- 
firmiores ;  non  ita  carnosae,  aut  musculos 
aemulantes:  sinistro,  vero,  sunt  et  robustiores, 
et  plures,  et  carnosiores,  et  musculosae  :  quia 
sinister  ventriculus  majori  robore  et  vi  opus 
habet,  quo  per  universum  corpus  longius 
sanguinem  prosequi  debuerat.  Et  hinc 
etiam  medium  cordis  possidet ;  et  triplo 
crassiori  pariete,  et  robustiore,  est  sinister 
ventriculus  dextro.  Hinc  omnia  animalia 
(et  inter  homines  similiter)  quo  densiori, 
duriori,  et  solidiori  habitu  sunt  carnis,  et 
quo  magis  carnosa  lacertosa  habent  extrema 
membra  et  magis  a  corde  distantia  ;  eo  fibro- 


*  In  his  omnibus  fere,  ventri-     ac  firmiores,  quo  ipse  amplior  et 
culus  fibras  iutus   habet  plures     robustior  est. 

sum  magis,  crassum,  robustum,  et  musculo- 
sum  liabent  cor.  Idque  manifestum  est,  et 
necessarium.  Quo,  contra,  rariori  textura 
et  molliori  sunt  habitu,  et  corpulentia  mi- 
nore ;  flaccidum  magis,  mollius,  et  intus 
minus  (aut  non  omnino)  fibrosum,  et  ener- 
vatum,  cor  gerunt. 

Valvularum  similiter  usum  considera ; 
quae  ideo  factae,  ne  semel  missus  sanguis  in 
cordis  ventriculos  regeratur,  et  in  orificio 
arteriosae  venae,  et  aortae :  dum,  sursum 
elevatae,  et  invicem  conjunctae,  triquetram 
lineam,  qualis  ab  hirudinum  morsu  relinqui- 
tur,  effingunt ;  quo,  arctius  obseratae,  san- 
guinis  refiuxum  arceant.  Tricuspides  in 
introitu  a  vena  cava,  et  arteria  venosa,  janito- 
res ;  ne,  cum  maxime  impellitur  sanguis, 
retrolabatur :  et  ea  de  causa  non  insunt 
omnibus  animalibus,  ut  dixi ;  neque,  quibus 
insunt,  eadem  naturae  solertia  factae  appa- 
rent ;  sed  in  aliis  exactius,  in  aliis  remissius 
et  negligentius ;  ut  claudantur  pro  majori 
vel  minori  impulsione  a  ventriculorum  con- 
strictione  facta.  Ideo  in  sinistro  ventriculo, 
uti  ad  majorem  impulsionem  diligentior 
occlusio  fiat,  duae  tantum  sunt  instar  mitrae, 
ut  exactissime  claudantur,  et  longe  in  conum 

per  medium  pertingentes  :  quae  res  imposuit 
forsan  Aristoteli,  ut  hunc  ventriculum  du- 
plicem,  sectione  per  transversum  facta,  ex- 
istimaret.  Similiter  profecto,  ne  retro  in 
arteriam  venosam  labatur  sanguis,  et  exinde 
robur  sinistri  ventriculi  exsolvatur  in  pro- 
pellendo  per  universum  corpus  ;  ideo  valvu- 
lae  istae  mitrales,  mole,  et  robore,  et  exacta 
clausura,  illas  in  dextro  positas  exsuperant. 
Hinc  etiam  necessario  nullum  cor  sine  ven- 
triculo  conspicitur,  cum  lacunar,  et  fons,  et 
promptuarium  esse  sanguinis  debeat :  idem 
vero  in  cerebro  non  semper  contingit. 
Avium,  enim,  genera  pene  omnia  nullum 
habent  in  cerebro  ventriculuni  ;  ut  patet  in 
ansere  et  cygno,  quorum  cerebrum  cuniculi 
cerebro  pene  magnitudine  aequatur :  cuni- 
culi,  autem,  ventriculos  licet  in  cerebro  ha- 
beant,  anser  tamen  non  habet.*  Similiter, 
ubicunque  cordis  ventriculus  unus,  una 
auricula  appendet,  flaccida,  cuticularis,  intus 
cava,  sanguine  referta :  ubi  duo  ventriculi, 
duae  similiter  auriculae.  Contra  vero,  ali- 
quibus   auricula  duntaxat   inest  animalibus 

*  Parum  recte  dicitur  illud,     lum  habere ;  liabent  eiiim  senos. 
aves  in  cerebro  nuUum  yentricu-     ~Cuv. 

(non  autem  cordis  ventriculus) ;  vel  saltem 
vesica,  auriculae  analoga;  vel  vena  ipsa,  in 
loco  dilatata,  pulsum  facit :  ut  videtur  in 
crabronibus,  et  apibus,  et  aliis  insectis  ;  quae 
non  solum  pulsum  habere,  sed  et  respiratio- 
nem  in  illa  parte,  quam  caudam  nominant, 
experimentis  quibusdam  me  posse  demon- 
strare  arbitror  :  unde  [ea]  ipsam  elongare,  et 
contrahere  contingit,  modo  frequentius,  modo 
rarius ;  prout  anhelosa  magis  videntur,  et 
aere  magis  indigere.  Sed  de  his  in  tractatu 
de  respiratione.  Auriculas,  similiter,  pulsare 
apertum  est,  sese  contrahere,  ut  ante  dixi,  et 
sanguinem  in  ventriculos  conjicere  :  unde 
ubicunque  est  ventriculus,  auricula  necessa- 
ria  ;  non  solum,  quod  vulgo  creditur,  ut  sit 
sanguinis  receptaculum  et  promptuarium  ; 
quid  enim  opus  est  pulsatione  ad  retinen- 
dum  ?  sed  motores  primi  sunt  sanguinis 
auriculae ;  praesertim  dextra,  primum  vi- 
vens,  ultimum  moriens,  ut  ante  dictum  est ; 
quare  necessaria,  ut  sciUcet  sanguinem  in 
ventriculum  subserviens  infundat ;  qui  ven- 
triculus  continuo  (se  ipsum  contrahendo), 
jam  ante  in  motu  existentem,  sanguinem 
commodius  elidat,  et  violentius  propellat ;  ut, 
cum  ludas  pila,  a  reverberatione  fortius  et 

longius  percutiendo,  quam  simpliciter  proji- 
ciendo,  impellere  poteris.  Quinetiam,  contra 
vulgarem  opinionem,  quia  neque  cor,  neque 
aliud  quidquam,  se  ipsum  distendere  sic 
potest,  ut  in  se  ipsum  attrahere,  sua  diastole, 
quicquam  possit,  nisi  ut  spongia  vi  prius 
compressa,  dum  redit  ad  constitutionem 
suam  ;  sed  omnem  motum  localem  in  anima- 
libus  primum  fieri,  et  principium  sumpsisse 
constat,  a  contractione  alicujus  particulae  : 
ideo,  a  contractione  auricularum  conjicitur 
sanguis  in  ventriculos,  ut  ante  patefeci  ;  et 
inde,  a  contractione  ventriculorum,  projicitur 
et  transfertur.  Quae  veritas  de  motu  locali ; 
et  quod  immediatum  organum  motivum,  in 
omni  motu  omnium  animalium,  in  quo  spiri- 
tus  motivus  (ut  Aristoteles  dicit  libro  de 
spiritu,  et  alibi)  primo  inest,  sit  contractile ; 
et  quemadmodum  vsvpov,  a  viuoj,  nuto,  contra- 
ho,  dicatur ;  et  quod  Aristoteles  musculos 
cognorit,  et  non  perperam  omnem  motum  in 
animalibus  retulerit  ad  nervos,  sive  ad  con- 
tractile,  et  proinde  illos  lacertulos  in  corde 
nervos  appellarit :  si  de  motivis  organis  ani- 
malium,  et  de  musculorum  fabrica,  ex  obser- 
vationibus  nostris,  quandoque  demonstrare 
liceret,  palam  (arbitrarer)  foret. 

Quin,  (ut  institutum  prosequamur,  de  au- 
ricularum  usu  ad  ventriculos  implendos  san- 
guine,  ut  ante  demonstratum  est)  contingit 
quo  magis  densum,  compactum  cor,  pariete 
crassiore ;  eo  auriculae  nervosiores,  et  magis 
musculosae,  ad  impellendum  et  implen- 
dum :  quibus  contra ;  iis  tanquam  vesica 
sanguinea,  et  membrana  continens  sangui- 
nem  apparet ;  ut  in  piscibus :  ibi  enim 
tenuissima,  et  adeo  ampla  est  vesica,  quae 
auriculae  loco  est,  ut  super  ipsam  cor  inna- 
tare  videatur:  et,  in  quibus  piscibus  carnosior 
paulo  illa  vesica  est,  perbelle  pulmones 
aemulari  et  ementiri  videtur  ;  ut  cyprino,  et 
barbo,  tinca,  et  aliis. 

In  aliquibus  hominibus,  torosis  videlicet 
et  durioris  habitus,  dextram  auriculam  ita 
robustam  et,  cum  lacertulis,  et  vario  fibrarum 
contextu,  interius  afFabre  concinnatam  reperi, 
ut  aliorum  ventriculos  robore  videretur 
aequipoUere :  et  mirabar  sane,  in  hominibus 
diversis,  quanta  esset  differentia.  Sed  no- 
tandum,  quod  in  foetu  auriculae  longe  ma- 
jores,  quam  pro  proportione  ;  quia  insunt, 
antequam  cor  fiat,  aut  suam  functionem 
praestet,  ut  ante  demonstratum  est ;  et 
cordis  ibi  quasi  oflficium  faciunt.     Sed  quae 

in  formatione  foetus  observavi  (et  antea  re- 
tuli,  et  Aristoteles  in  ovo  confirmat)  maxi- 
mam  huic  rei  fidem,  et  lucem,  afFerunt. 
Interea  dum  foetus,  quasi  vermiculus  mollis, 
et  (ut  dicitur)  in  lacte  est,  inest  solum 
punctum  sanguineum,  sive  vesicula  pulsans, 
et  quasi  umbilicalis  venae  portio,  in  princi- 
pio,  vel  basi,  dilatata :  postea,  cum  foetus 
delineatus  jam  corpulentiam  quandam  duri- 
orem  habere  incipit,  ista  vesica  carnosior,  et 
robustior  facta,  in  auriculas  (mutata  consti- 
tutione)  transit ;  super  quas  cordis  corpus 
pullulare  incipit,  nondum  ullum  officium 
faciens  publicum :  formato  vero  foetu,  cum 
jam  distincta  ossa  a  carnibus  sunt,  et  perfe- 
ctum  est  animal,  et  motum  habere  sentitur, 
tum  cor  quoque  intus  pulsans  habetur,  et  (ut 
dixi)  utroque  ventriculo  sanguinem  e  vena 
cava  in  arteriam  transfundit. 

Sic  natura  perfecta  et  divina,  nihil  faciens 
frustra,  nec  cuipiam  animali  cor  addidit,  ubi 
non  erat  opus  ;  neque,  priusquam  esset  ejus 
usus,  fecit :  sed,  iisdem  gradibus  in  forma- 
tione  cujuscunque  animalis,  transiens  per 
omnium  anim^alium  constitutiones,  ut  ita 
dicam,  (ovum,  vermem,  foetum)  perfectio- 
nem  in  singulis  acquirit.     In  foetus  forma- 

tione,  multis  observationibus  haec  alibi  con- 
firmanda  sunt. 

Denique,  non  immerito  Hippocrates,  in 
libro  de  corde,  ipsum  musculum  nuncupa- 
vit ;  cum  eadem  actio,  idem  officium  sit ; 
videlicet  seipsum  contrahere,  aliud  movere, 
nempe  contentum  sanguinem.  Insuper,  ex 
fibrarum  constitutione  motivaque  fabrica,  ut 
in  musculis  ipsis,  cordis  actionem  et  usum 
licet  cernere.  Omnes  Anatomici,  cum  Ga- 
leno,  annotarunt  cordis  corpus  vario  libra- 
rum  ductu,  videlicet  recto,  transverso,  obli- 
quo,  fabrefactum  esse  :  at,  in  corde  elixo, 
aliter  se  habere  deprehenditur  fibrarum 
structura.  Omnes,  enim,  fibrae  in  parietibus 
et  septo  circulares  sunt,  quales  in  sphinctere  : 
illae  vero,  quae  sunt  in  lacertulis,  secundum 
longitudinem  obliquae,  porrectae  :  sic  fit, 
dum  omnes  fibrae  simul  contractae  sint,  ut 
contingat  et  conum  ad  basin  a  lacertulis  ad- 
ductum  esse,  et  parietes  in  orbe  circumclu- 
sos,  et  cor  undique  contractum  esse,  et  ven- 
triculos  coarctari :  et  proinde,  cum  ipsius  actio 
sitcontractio,  functionemejus  esse  sanguinem 
in  arterias  protrudere,  existimandum  est. 

Nec  minus  Aristoteli,  de  principatu  cor- 
dis,  assentiendum  ;  an  a  cerebro  motum  et 

sensum  accipiat  ?  an  a  jecore  sanguinem  ? 
an  sit  principium  venarum  et  sanguinis  ?  et 
hujusmodi  :  cum  qui  ipsum  redarguere  co- 
nantur,  illud  principale  argumentum  omit- 
tunt,  aut  non  intelligunt,  quod  cor  nempe 
primum  subsistens  sit,  et  habeat  in  se  san- 
guinem,  vitam,  sensum,  motum,  antequam 
aut  cerebrum  aut  jecur  facta  erant,  vel  plane 
distincta  apparuerant,  vel  saltem  ullam  fun- 
ctionem  edere  potuerant.  Et  (suis  propriis 
organis  ad  motum  fabricatis)  cor,  tanquam 
animal  quoddam  internum,  antiquius  con- 
sistit :  quo  primo  facto,  ab  ipso  postea,  fieri, 
nutriri,  conservari,  perfici  totum  animal,  tan- 
quam  hujus  opus  et  domicilium,  natura  vo- 
luit :  et  cor  (tanquam  in  republica  princeps, 
penes  quem  primum  et  summum  imperium) 
ubique  gubernans  est :  a  quo,  tanquam  ab 
origine  in  animali,  et  a  fundamento,  omnis 
potestas  derivatur  et  dependet. 

At  amplius,  circa  arterias  plurima  similiter 
veritatem  hanc  illustrant  et  confirmant: 
Cur  arteria  venosa  non  pulsat,  cum  numere- 
tur  inter  arterias  ?  aut  Cur  in  vena  arteriosa 
pulsus  sentitur?  quia  pulsus  arteriarum  san- 
guinis  impulsio  est.  Cur  arteriae,  in  suae 
tunicae  crassitie  et  robore,  tantum  a  venis 

difFefunt  ?  quia  sustinent  impetum  impel- 
lentis  cordis,  et  prorumpentis  sanguinis. 
Hinc,  cum  natura  perfecta  nihil  faciat  fru- 
stra,  et  in  omnibus  sit  sufficiens,  quanto  arte- 
riae  propinquiores  cordi  sunt,  tanto  magis  a 
venis  in  constitutione  difFerunt,  et  robu- 
stiores  sunt,  et  ligamentosae  magis  :  in  ulti- 
mis  vero  disseminationibus  ipsarum,  ut  manu, 
pede,  cerebro,  mesenterio,  spermaticis,  ita 
constitutione  similes  sunt,  ut,  oculari  tuni- 
carum  inspectione,  alterum  ab  altero  inter- 
noscere  difficile  sit.  Hoc,  autem,  justis  de 
causis  sic  se  liabet :  nam  quo  longius  arte- 
riae  distant  a  corde,  eo  minore  multo  vi,  ab 
ictu  cordis  per  multum  spatium  refracto, 
percelluntur.  Adde  quod  cordis  impulsus, 
cum  in  omnibus  arteriarum  truncis  et  ramu- 
lis  sufficiens  sanguini  esse  debuerit,  ad  divi- 
siones  singulas,  quasi  partitus,  imminuitur. 
Adeo  ut  ultimae  divisiones  capillares,  arte- 
riosae,  videantur  venae  ;  non  solum  consti- 
tutione,  sed  et  officio  :  cum  sensibilem  pul- 
sum  aut  nullum,  aut  non  semper,  edant,  et 
nisi  cum  pulset  cor  vehementius,  aut  ar- 
teriola  in  quavis  particula  dilatata  aut  aperta 
magis  sit.  Inde  fit  ut,  in  dentibus  quan- 
doque  ct   tuberculis,   quandoque  in  digitis, 

sentire  pulsum,  quandoque  non,  possimus. 
Vnde  pueros,  quibus  pulsus  semper  sunt  ce- 
leres  et  frequentes,  hoc  uno  signo  febricitare 
certo  observaverini :  et  similiter,  in  tenellis 
et  delicatulis,  ex  compressione  digitorum, 
quando  febris  in  vigore  esset,  facile,  pulsu 
digitorum,  percipere  potuerim.  Ex  altera 
parte,  quando  cor  languidius  pulsat,  non  so- 
lum  non  in  digitis,  sed  nec  in  carpo  aut 
temporibus,  pulsum  sentire  contigit :  ut  in 
lipothymia,  et  hystericis  symptomatibus,  et 
asphyxia ;  debilioribus,  morituris. 

Hic,  ne  decipiantur,  monendi  chirurgi 
quod,  in  amputatione  membrorum,  et  tumo- 
rum  carnosorum  excisione,  et  vulneribus, 
sanguis,  cum  vi  prosiliens,  semper  exit  ab 
arteria  ;  non  autem  semper  cum  saltu,  quia 
exiles  arteriae  non  pulsant,  praesertim  si 
ligatura  compressae  fuerint. 

Praeterea,  cur  vena  arteriosa  non  solum 
arteriae  constitutionem,  et  tunicam  habeat, 
sed  cur  tam  multum  in  crassitie  tunicae  non 
difFerat  a  venis,  quam  aorta,  ratio  eadem  : 
majorem  a  sinistro  ventriculo  impulsum  sus- 
tinet  aorta,  quam  illa  a  dextro  ;  et  tanto 
molliori  tunicarum  constitutione,  quam  aorta, 
est,  quanto  dexter  ventriculus  cordis,  et  pa- 

riete  et  carne,  sinistro  infirmior  :  et  quan- 
tum  pulmones,  in  textura  et  mollitie,  ab  ha- 
bitu  corporis  et  carnis  recedunt,  tantum  dif- 
fert  venae  arteriosae  tunica  ab  illa,  quae 
aortae.  Et  semper  haec  omnia  ubique  pro- 
portionem  servant.  Et,  in  hominibus,  quanto 
magis  torosi,  musculosi,  et  durioris  sunt  ha- 
bitus,  et  cor  robustum,  crassum,  densum,  et 
fibrosum  magis  ;  tanto  et  auriculas  et  arte- 
rias  proportionabiliter  in  omnibus  respon- 
dentes,  crassitie,  robore,  habent.  Hinc,  qui- 
bus  animalibus  leves  ventriculi  cordis  intus 
sunt,  absque  villis,  aut  valvulis,  pariete  te- 
nuiore  (ut  piscibus,  avibus,  serpentibus,  et 
quam  plurimis  generibus  animalium) ;  in  illis 
arteriae  parum,  aut  nihil,  a  venis  difFerunt  in 
tunicarum  crassitie. 

Amplius,  cur  puhnones  tam  ampla  habent 
vasa,  venam  et  arteriam,  ut  truncus  arteriae 
venosae  excedat  utrosque  ramos,  crurales  et 
jugulares  ;  et  cur  tanto  referti  sunt  sangui- 
ne,  ut  per  experientiam  et  autopsiam  scimus 
(monitu  Aristotelis,  non  decepti  inspectione 
eorum,  quos  dissectis  detraximus  animalibus, 
quorum  sanguis  totus  effluxerat),  causa  est, 
quia,  in  pulmonibus  et  corde,  promptuarium, 
fons,  et  thesaurus  sanguinis,  et  officina  per- 

fectionis  est.  Cur,  similiter,  arteriam  veno- 
sam,  et  sinistrum  ventriculum  abundare  vi- 
demus  (in  anatomica  dissectione)  tanta  copia 
sanguinis,  et  ejusdem  quidem,  quo  dexter 
ventriculus,  et  vena  arteriosa,  replentur,  simi- 
liter  nigricantis  et  grumescentis  ;  quoniam 
illinc  huc  continenter  peragrat  pulmones 
sanguis.  Cur,  denique,  vena,  arteriosa  dicta 
vulgo,  constitutionem  arteriae;  arteriavenosa, 
venae,  habent ;  quia,  revera  et  officio,  et  con- 
stitutione,  et  omnibus,  illa  arteria,  haec  vena 
sit ;  contra  quam  vulgo  creditur :  et  cur 
vena  arteriosa  tam  amplum  habet  orificium ; 
quia  plus  multo  defert  quam  alendis  pulmo- 
nibus  sit  necessarium.* 

Haec  omnia  phaenomena  inter  dissecan- 
dum  observanda,  et  plurima  alia,  si  recte 
perpensa  fuerint,  antedictam  veritatem  vi- 
dentur  luculenter  illustrare,  et  plane  confir- 
mare,  simulque  vulgaribus  opinionibus  ad- 
versari :  cum,  quam  ob  causam  ita  constituta 
sint  et  facta  haec  omnia,  difficile  cuiquam 
admodum  sit,  nisi  quo  nos  modo,  explicare. 

*  Vid.  Proeni.  p.  22,  et  Cap.  ix. 

Prodiit,  non  multis  abhinc  mensibus, 
clarissimi  Riolani  opusculum  anatomicum, 
et  pathologicum,  quod,  ipsissima  auctoris 
manu  mihi  transmissum,  gratus  admodum 
refero.  Gratulor  equidem  felicitati  illius 
viri,  quod  institutum,  maxima  dignissimum 
laude,  perficiendum  susceperit.  Omnium 
morborum  sedes  ante  oculos  ponere,  onus 
est  non  nisi  divino  ingenio  exantlandum : 
gravem  sane  subiit  provinclam,  qui  mor- 
bos  illos,  pene  intellectus  aciem  fugientes, 
oculis  prospiciendos  tradidit.  Decent  haec 
conamina  anatomicorum  principem ;  nulla 
enim  est  scientia,  quae  non  ex  praeexis- 
tente  cognitione  oritur ;  nullaque  certa,  et 
plene  cognita  notitia,  quae  non  ex  sensu 
originem  duxit.  Quocirca  res  ipsa,  et  tanti 
viri  exemplum,  laborem  meum  efflagitabat, 

animumque  inducebat,  meam  quoque  ana- 
tomiam  medicam,  sive  ad  medicinae  usum 
maxime  accommodatam,  literis  mandare  et 
adjungere  :  non  (ut  ille)  solum  locos  mor- 
borum,  ex  cadaveribus  sanorum,  indigitan- 
do  et,  secundum  mentem  aliorum,  mor- 
borum  species,  qui  iis  in  locis  videri  de- 
buissent,  recensendo  ;  sed  ut,  ex  multis  dis- 
sectionibus  corporum  aegrotorum,  gravissi- 
mis  et  miris  afFectionibus  confectorum,  quo- 
modo  et  qualiter  partes  interiores  in  situ, 
magnitudine,  constitutione,  iigura,  substan- 
tia,  et  reliquis  accidentibus  sensibilibus,  a 
naturali  forma  et  apparentia  (quam  vulgo 
omnes  anatomici  describunt)  permutantur, 
et  quam  variis  modis  et  miris  afficiuntur, 
enarrandum  susciperem.  Sicut,  enim,  sano- 
rum,  et  boni  habitus,  corporum  dissectio  plu- 
rimum  ad  pbilosophiam,  et  rectam  physiolo- 
giam  facit ;  ita  corporum  morbosorum,  et  ca- 
checticorum  inspectio,  potissimum  ad  patho- 
logiam  philosophicam.  Quippe  eorum,  quae 
sunt  secundum  naturam,  contemplatio  phy- 
siologia  est,  et  prius  a  medicis  noscenda  ; 
quoniam,  quod  secundum  naturam  est,  id 
rectum,  et  tum  sui  tum  obliqui  regula ;  cu- 
jus  luce  errores,  affectusque  praeternaturales, 


AD  J.  RIOLANVM.  163 

definiendo,  pathologia  postea  clarius  inno- 
tescit ;  et,  ex  pathologia,  usus  et  ars  meden- 
di,  novaque  plurima  remedia  inveniendi  oc- 
casiones  occurrunt,  Neque  quisquam  facile 
crederet,  quantum  in  morbis,  praesertim 
chronicis,  interiora  pervertantur,  et  quanta 
partium  interiorum  monstra  iis  morbis  gi- 
gnantur.  Atque,  ausim  dicere,  plus  una  dis- 
sectio  et  apertio  tabidi,  aut  morbo  aliquo 
antiquo,  vel  venenato  confecti,  corporis,  ad 
medicinam  attulit  commodi,  quam  decem 
corporum  strangulatorum. 

Non,  igitur,  improbo  doctissimi  et  exper- 
tissimi  anatomici  Riolani  institutum,  sed 
summis  laudibus  celebrandum  puto  ;  quippe 
ad  medicinam  utile  admodum,  quod  physio- 
logicam  partem  illustrat :  non  minus,  tamen, 
medendi  arti  proficuum  fore  existimabam,  si 
non  solum  locos,  sed  una  locorum  afFectus, 
oculis  conspiciendos  exhiberem,  vel  observa- 
tos  et  perlustratos  enarrarem,  et,  ex  multis 
meis  dissectionibus,  experientiam  meam  re- 
cordarer. 

Verum,  quae,  in  illo  libello,  ad  me  spectare 
unicum  videbantur,  de  circuitu  sanguinis  a 
me  invento  traducta,  perpendenda  prius,  et 
potissimum  a  me,  veniunt.     Non  enim  parvi 

faciendum,  de  re  tanta,  tanti  viri  judicium 
(qui  omnium,  quotquot  sunt  hujus  seculi, 
anatomicorum  facile  princeps  et  coryphaeus 
aestimatur)  •,  sed  plus,  quam  aliorum  omnium, 
vel  applaudentium,  vel  repugnantium,  du- 
cenda  liujus  unius  viri  sententia  in  gloriam, 
aut  censura  respicienda  et  pensitanda.  Ipse, 
igitur,  Encliiridii  libri  tertii  capite  octavo, 
motum  sanguinis  nostrum  in  animalibus 
agnoscit,  et  in  nostras  partes,  nostramque  de 
circuitu  sanguinis  sententiam  venit ;  non 
tamen,  ex  toto  et  aperte  :  ait  enim,  libri  se- 
cundi  capite  vigesimo  primo,  quod  sanguis 
in  porta  contentus  non  circuletur,  ut  sanguis 
in  vena  cava  ;  et,  libri  tertii  capite  octavo, 
esse  sanguinem,  qui  circulatur,  et  vasa  circu- 
latoria  esse,  scilicet  aortam  et  venam  cavam  : 
negat,  autem,  eorum  propagines  circulatio- 
nem  recipere,  quia  effusus,  inquit,  sanguis  in 
ojnnes  partes  secundae  et  tertiae  regionis,  ibi 
remanet  ad  nutritionem^  nec  7'efluit  ad  majora 
vasa  ;  nisi  vi  7'evidsus,  iri  ^naooima  inopia  san- 
g'uinis  vasorum  majo7^um,  vel  impetu  et  oestro 
percitus,  qffluat  ad  majora  vasa  circulatoria : 
atque  paulo  post ;  ita  ut  sanguis  venaimin 
perpetuo  ascendat  naturaliter,  sive  7'emeet  ad 
cor ;  sanguis  arte^narum  descendat,  sive  disce- 

dat  a  corde.  Attamen,  si  venae  mmores  bra~ 
chio7'um  et  crurum  fuerint  depletae^  potest,  suc- 
cessione  vacuati,  vena?'uni  sanguis  descendere  : 
quod  clare  demonstravi,  inquit,  coiitra  Har- 
veium,  et  Walaeum.  Et  quia,  Galenus,  et  quo- 
tidiana  experientia  confirmet  anastomoses 
venarum  et  arteriarum,  et  necessitas  circulati 
sanguinis  ;  videtis,  inquit,  quomodo  fiat  circu- 
latio  satigiiinis,  citra  perturhationem  et  confu- 
sionem  Kumorum,  et  veteris  medicinae  destru- 
ctionem. 

Quibus  verbis  apertum  est,  qua  de  causa 
permotus,  clarissimus  ipse  sanguinis  circui- 
tum  agnoscere  partim,  partim  denegare  vo- 
luit ;  et  cur  titubantem  inconstantemque  de 
circuitu  opinionem  astruere  conatur  ;  nempe 
ne  veterem  medicinam  destrueret.  Non  ve- 
ritate  ductus  (quam  non  cernere  non  potuis- 
set),  sed  magis  ob  cautelam,  veretur  aperte 
loqui,  ne  veterem  medicinam  ofFenderet,  aut 
forsan  traditam  ab  ipso,  in  Anthropologia, 
physiologiam  retractare  videretur.  Nam  san- 
guinis  circuitus  veterem  medicinam  non  de- 
struit,  sed  promovet  magis  ;  medicorum  phy- 
siologiam,  et  speculationem  de  rebus  natura- 
libus,  oiFendit,  et  doctrinam  anatomicam,  de 
usu  et  actione  cordis,   puhnonum,  caetero- 

rumque  viscerum,  redarguit.  Haec  quod 
ita  sint,  facile,  tum  ex  ipsius  verbis  et  con- 
fessione,  partim  ex  iis,  quae  hic  subjungam, 
apparebit ;  scilicet,  totum  sanguinem,  ubi- 
cunque  fuerit  in  corpore  vivente,  moveri,  et 
mutare  locum  (tam  qui  in  venis  majoribus, 
et  eorum  propaginibus  et  fibris,  quam  [qui] 
partium  cujuscunque  regionis  porositatibus, 
contineatur),  a  corde  fluere,  et  ad  cor  refluere, 
continue  et  continenter,  et  nusquam  sine 
detrimento  manere  :  licet  (neque  repugno) 
quandoque,  quibusdam  in  locis,  velocior  aut 
tardior  ejus  motus  fiat.* 

Primum,  itaque,  negat  solummodo  doctis- 
simus  vir  sanguinem,  propaginibus  venae 
portae  contentum,  circulari  ;  non  redarguit : 
neque  negare  potuit,  si  vim  argumenti  sui 
non  dissimulasset.  Ait  enim,  libri  tertii 
capite  octavo,  si  in  singulis  pulsationibus  cor 
udmittat  guttam  sanguinis,  quam  eocpellat  in 
aortam^  et  intra  horam  bis  millenas  pulsationes 
edat ;  necessum  est,  magnam  sanguinis  portio- 
nem  transire.  Idem  quoque  de  mesenterio 
aflirmare  necessum  habet ;  quando,  per  arte- 
riam  coeliacam  et  mesentericas  arterias,  plus 

*  Vid.  Cap.  iii. 

quam  gutta  sanguinis,  pulsationibus  singulis, 
intruditur,  et  impingitur  in  mesenterium,  et 
ejus  venas  :  adeo  ut,  vel  aliquo  exire  pro  rata 
ingredientis  proportione  debeat  necessario, 
vel  venae  portae  rami  tandem  disrumperen- 
tur.  Nec  (quod  hoc  dubium  solvat)  proba- 
biliter  dici,  aut  fieri  potest,  ut  per  easdem 
arterias  influat,  et  refluat,  Euripi  in  morem, 
irrito  et  vano  labore,  sanguis  mesenterii : 
nec  relapsus  e  mesenterio,  per  easdem  vias, 
et  transvasatio,  qua  exonerare  voluit  mesen- 
terium  sese  in  aortam,  verisimilis  est,  aut 
contra  vim  ingredientis  praevalere,  contrario 
motu,  potest :  nec  datur  vicissitudo,  ubi  con- 
tinue,  continenter,  et  incessanter,  certum  est 
influxum  fieri  ;  sed  eadem  necessitate,  qua 
in  corde  arguitur,  sanguinem  impactum  in 
mesenterium  alio  exire,  compellitur :  quod 
manifestum  est ;  namque  alias,  omnem  circu- 
lationem  eo  argumento  et  subterfugio  ever- 
teret,  si  idem,  eadem  verisimilitudine  de 
cordis  ventriculis  dicendo,  affirmaverit :  nem- 
pe  in  systole  cordis  impellitur  in  aortam  san- 
guis,  et  diastole  remeat ;  aortaque  sese  in 
cordis  ventriculos  exonerat,  ut  ventriculi 
vicissim  in  aortam  :  atque  ita  neque  in  corde, 
neque  in  mesenterio  circulatio,  sed  fluxus  et 

refluxus  vicissitudinarius,  vano  labore,  agita- 
tur.  Si,  itaque,  in  corde,  ob  dictam  rationem 
a  se  probatam,  necessario  sanguinis  circulatio 
arguitur,  eadem  argumenti  vis  in  mesenterio 
quoque  locum  habet :  sin  vero  in  mesenterio 
nullus  sanguinis  circuitus,  neque  similiter 
in  corde  :  utraque  enim  affirmatio,  haec  sci- 
licet  de  corde,  illa  de  mesenterio,  ejusdem 
argumenti  vi,  mutatis  verbis,  pendet  stabili- 
turque,  aut  cadit,  similiter. 

Dicit,  in  corde  impedimit  regressum  sigmoi- 
des  valvulae ;  nullae  sunt  vero  in  mesenterio 
valvulae.  Respondeo,  neque  hoc  verum  est ; 
in  ramo  enira  splenico,  quinetiam  quandoque 
in  aliis,  reperta  valvula.  Praeterea,  in  venis 
valvulae  non  ubique  requiruntur ;  neque  in 
profundis  venis  artuum,  sed  in  cutaneis  ma- 
gis,  reperiuntur.  Vbi,  enim,  e  minoribus 
ramis  profluens  naturaliter  sanguis,  in  ma- 
jores  proclivis,  corapressione  circumjacen- 
tium  musculorum  retro  meare  satis  et  plus 
satis  impeditur,  sed  qua  patet  iter  cogitur, 
ibi  valvulis  quid  opus  est?  Quantum,  autem, 
sanguinis,  singulis  pulsationibus,  in  mesente- 
rium  impellitur,  perinde  coraputatur  ac  si, 
in  carpo,  raediocri  ligatura  venas  e  manu 
egredientes,  et  in  arterias  ingredientes,  con- 

strinxeris :  majores  etenim  sunt  arteriae 
mesenterii,  quam  carpi.  Si  quot  pulsationi- 
bus  distendi  vasa  manus,  et  tumescere  in 
molem  totam  manum,  numeraveris  ;  dividen- 
do,  et  subductione  facta,  multo  plus  quam 
guttam  sanguinis  ingredi  (non  obstante  liga- 
tura),  singulis  pulsibus,  reperies,  nec  retro 
meare  posse  ;  quin  potius  replendo,  manum 
totam  vi  distendere,  et  in  molem  efFerre. 
Eadem  quantitate  sanguinem  ingredi  me- 
senterium,  per  analogiam,  colligere  licet ;  si 
non  majori,  quanto  majores  arteriae  mesen- 
terii  sunt,  quam  carpi.  Et  si  quisquam 
viderit,  et  cogitaverit,  quanta  difficultate  et 
molimine,  compressionibus,  ligaturis,  appa- 
ratuque  multiplici,  cobibetur  impetuosus 
prosiliens  sanguis  e  rescissa,  vel  disrupta 
minima  arteriola  ;  quantis  viribus  (veluti  si 
siphone  ejaculetur)  omnem  apparatum  pro- 
jicit,  propellit,  aut  pertransit ;  vix,  puto, 
crederet  verisimile,  tantum  ingredientis 
sanguinis  contra  impulsum  et  influxum, 
retro  meare  quidquam  posse,  unde  non  pari 
vi  repellitur.  Quapropter,  haec  animo  se- 
cum  revolvens,  e  mesenterio,  contra  influ- 
xum  per  arterias  adeo  impetuosum  et  fortem, 
sanguinem  e  venis  portae,  per  easdem  vias, 

obrepere,  et  ita  mesenterium  exonerare,  haud, 
puto,  animum  induceret  ad  credendum, 

Insuper,  si  non,  circulari  motu  moveri 
sanguinem  et  mutari,  arbitretur  vir  doctissi- 
mus,  sed  semper  eundem  in  mesenterii  pro- 
paginibus  stagnare  ;  supponere  videtur,  du- 
plicem  esse  sanguinem,  diversumque,  diver- 
soque  usui  et  fini  inservientem  ;  et  proinde 
diversae  naturae  in  venis  porta  et  cava;  quia 
iste  circulatione  indiget  ad  sui  conservatio- 
nem,  ille  non  indiget ;  quod  neque  apparet, 
neque  ipse  demonstrat  verum  esse. 

Praeterea,  addit  vir  doctissimus  (Enchiridii 
libri  secundi  capite  decimo  octavo)  quartum 
genus  vasoTum  mesenterio  ;  quae  venae  lacteae 
dicuntur,  inventae  ab  Asellio  :^  quibus  positis, 
videtur  astruere  omne  alimentum,  ab  intesti- 
nis  extractum,  per  ipsas  ad  jecur,  officinam 
sanguinis,  derivari :  quo  inibi  concocto,  et  in 
sanguinem  transmutato,  (dicit  libri  tertii 
capite  octavo)  sanguis,  ab  hepate  delatus,  ad 
deoctrum  cordis  ventriculum  traducitur.  Qui- 
bus  positis,-f  inquit,  omnes  difficultates,  quae 

f  Enchirid.  lib.  ii.  cap.  18. 

*  Nempe,  anno  1622,  in  coi-  quidem  desinunt,  sed  in  ductum 
pore  canis,  post  cibum  inciso.  Isti  quendam  magnum,  quem  thora- 
vero  ductus  lactiferi  ne  in  jecur     cicum  vocant. —  Vid,  Cop.  xvi. 

olim  momhmitui\  de  distributione  chyli,  et  san- 
guinis,  per  eundem  canalem,  cessant ;  nam 
venae  lacteae  vehunt  chylum  ad  hepar,  et 
proinde  seorsum  isti  canales  sunt,  et  seorsum 
obstrui  possunt.  Verum  enimvero  quomodo, 
quaeso,  lac  illud  in  jecur  transfundatur  et 
pertranseat,  et  inde  per  cavam  ad  cordis 
ventriculum  ?  (quando  sanguinem,  in  ramis 
portae,  simae  hepatis  distributis,  numerosissi- 
mis  contentum,  posse  pertransire,  ut  ita  fiat 
circulatio,  negat  vir  doctissimus)  unde  hoc 
verisimile  demonstretur,  scire  velim  ;  prae- 
sertim  cum  et  spirituosior,  et  penetrativus 
magis  sanguis,  quam  chylus,  aut  lac  in  illis 
lacteis  vasis  contentum,  appareat ;  et  adhuc 
ab  arteriarum  pulsu  urgeatur,  ut  alicubi 
viam  inveniat. 

Doctissimus  vir  mentionem  facit  tractatus 
cujusdam  sui,  de  circulatione  sanguinis : 
utinam  viderem  ;  forsan  resipiscerem.  Sed 
enim,  vir  doctissimus  si  maluisset,  non  video 
quin,  posito  circulari  motu  sanguinis  (atque 
in  venis,  uti  dicit  libri  tertii  capite  octavo, 
sanguis  perpetuo  et  naturaliter  ascendit 
ad  cor,  sive  remeat  ad  cor ;  sicut  san- 
guis  in  omnibus  arteriis  descendit,  sive 
discedit     a    corde)     hoc,    inquam,     posito, 

omnes  difficultates,  quae  olim  moveban- 
tur,  de  distributione  chyli  et  sanguinis, 
per  eosdem  canales,  aeque  cessarent ;  ut  ultra 
non  necesse  haberet,  seorsum  vasa  chyli 
inquirere  aut  ponere.  Quandoquidem,  sicut 
venae  umbilicales  ab  ovi  liquoribus  succum 
alimentativum  absorbent,  deferuntque  ad 
nutriendum  et  augmentandum  pullum,  ad- 
huc  embryonem  existentem  ;  ita  venae  mese- 
raicae  ab  intestinis  chylum  sugunt,  et  in 
jecur  deferunt ;  idemque  officium  adulto 
praestare,  quid  prohibet  asseverare?  Cessant, 
enim,  omnes  motae  difficultates,  cum  in 
iisdem  vasis  non  duo  contrarii  simul  motus 
supponuntur,  sed  eundem  continue  motum 
in  meseraicis,  ab  intestinis  in  jecur,  supponi- 
mus. 

De  venis  lacteis  quid  sentiendum  ahbi 
dicam,  cum  de  lacte  tractavero,  in  diversis 
recens  natorum  partibus  reperto,  praesertim 
humano :  reperitur,  enim,  in  mesenterio  et 
omnibus  ejus  glandulis,  in  thymo  quoque, 
axillis  etiam,  et  mammis  infantum.  Lac 
obstetrices  emungunt,  ut  putant,  in  salutem. 

At,  insuper,  doctissimo  Riolano,  non  modo 
in  mesenterio  contentum  sanguinem  circu- 
latione  privari  placuit;  sed  neque  propagines 

venae  cavae,  aut  arteriae,  neque  ullas  partes 
secundae  aut  tertiae  regionis,  circulationem 
recipere  affirmat :  adeo  ut  vasa  circulatoria 
tantum  nominet  numeretque  venam  cavam 
et  aortam.  Libri  tertii  capite  octavo,  ratio- 
nem  reddit  valde  infirmam :  Quia  effusus, 
inquit,  sanguis  in  omnes  partes  secundae  et 
tertiae  regionis,  ibi  yxmanet  ad  nutritionem ; 
nec  refluit  ad  majora  vasa,  nisi  vi  j^evulsus,  et 
inopia  sanguinis  maocima  vasorum  majormn, 
vel  impetu  percitus,  affluat  ad  vasa  circulato?'ia. 
Remanere,  quidem,  illam  portionem,  quae 
in  nutrimentum  abire  debet,  necesse  est ; 
alias  enim  non  nutriret,  si  non,  in  locum 
deperditi,  assimilaretur  et  cohaereret,  unum- 
que  fieret :  at  vero,  totum  influentem  sangui- 
nem  ibi  remanere,  ut  tantilla  portio  conver- 
tatur,  non  est  necesse  :  non  enim  tanto  san- 
guine  pars  quaevis,  quantum  in  suis  arteriis, 
venis,  et  porositatibus  ubique  continet,  pro 
alimento  utitur ;  neque,  dum  affluat  et  re- 
fluat,  necesse  ut  nihil  nutrimenti  interius 
relinquat :  quare,  ut  nutriat,  non  necesse  est 
ut  totus  permaneat.  Sed  et  ipse  doctissimus 
vir,  eodem  libello,  quo  hoc  affirmat,  pene 
i^bique  contrarium  asseverare  videtur ;  prae- 
sertim  ubi  circulationem  in  cerebro  descri- 

bit ;  et  quatenus,  per  circulationejn,  cei^ehi^um 
remlttere,  ait,  sanguinem  ad  cor ;  et  ita  cor 
7'efrigerari :  Quo  modo  et  omnes  partes  re- 
motae  cor  refrigerare  dicantur  ;  unde  et  in 
febribus,  cum  praecordia  vehementer  ardore 
febrili  torrentur  et  aestuant,  nudatis  artubus, 
remotis  stragulis,  refrigerium  aegrotantes 
cordi  quaerunt ;  dum,  ut  in  cerebro  affirmat 
vir  doctissimus,  refrigeratus  sanguis,  et  ar- 
dore  contemperatus,  cor  deinde  per  venas 
petit,  et  refrigerat.  Vnde  videtur  vir  do- 
ctissimus  necessitatem  quandam  insinuare, 
ut  a  cerebro,  ita  ab  omnibus  partibus  circu- 
lationem  esse  ;  contra  quam  antea  apertis 
verbis  dixerat.  Sed  enim,  caute  asserit,  et 
ambigue,  non  refluere  ex  partibus  secundae 
et  tertiae  regionis  sanguinem,  nisi,  inquit,  vi 
revulsus,  et  maxima  inopia  sanguinis  majo- 
rum  vasorum,  vel  impetu,  affluat  ad  majora 
vasa  circulatoria.  Quod  verissimum  est,  si 
vero  sensu  haec  verba  intelligantur :  nam 
per  majora  vasa,  in  quibus  inopia  causat 
refluxum,  puto  ipsum  intelligere  venam  ca- 
vam,  aut  venas  circulatorias,  non  arterias :  nam 
arteriae  nunquam  deplentur,  nisi  in  venas  aut 
porositates  partium,  sed  continue  a  pulsu  cor- 
dis  inferciuntur  :  in  vena  autem  cava,  et  vasis 


AD  J.  RIOLANVM.  I75 

circulatoriis,  in  quae  sanguis  cito  pede  labi- 
tur,  et  ad  cor  properat,  maxima  statim  inopia 
sanguinis  foret,  nisi  omnes  partes  incessanter 
sanguinem,  in  ipsas  efFusum,  refunderent. 
Adde  etiam,  quod  impetu  sanguinis  (intensi 
et  compulsi,  singulis  pulsationibus,  in  omnes 
partes  secundae  et  tertiae  regionis)  contentus 
sanguis  de  porositatibus  in  venulas,  de  pro- 
paginibus  in  majora  vasa,  cogitur,  et  insuper 
partium  circumjacentium  motu,  et  compres- 
sione  :  ab  omni,  enim,  continente  compresso 
et  coarctato  eliditur  contentum.  Ita  moti- 
bus  musculorum  et  artuum,  venarum  propa- 
gines  interobrepentes,  pressae  et  coarctatae, 
sanguinem  de  minoribus  ad  majora  trudunt. 
Quod  sanguis,  autem,  in  singulas  partes 
continue  et  incessanter  ab  arteriis  impellitur, 
et  impetum  facit,  nec  refluit,  haud  dubitan- 
dum.  Si  admittatur,  quod  in  singulis  pul- 
sationibus  arteriae  omnes  simul  distendantur 
a  propulso  sanguine,  et  (ut  ipse  vir  doctissi- 
mus  fatetur)  diastole  arteriarum  a  systole 
cordis  fiat,  neque  semel  egressus  sanguis  un- 
quam  intra  ventriculos  cordis  regrediatur, 
propter  occlusas  valvulas  ;  si  haec,  inquam, 
vir  doctus  (ut  videtur)  supponat,  manifestum 
erit,  in  singulis  partibus  cujuscunque  regio- 

nis,  de  infarctu  et  impetu  quibus  contentus 
sanguis  vi  detrusus  propellitur.  Nam  quo 
usque  pulsant  arteriae,  eo  usque  influxus  et 
impetus  pertingit :  quare  in  omnibus  cujus- 
cunque  regionis  partibus  sentitur  ;  riam  ubi- 
que  pulsus,  vel  in  summis  digitis,  et  sub  un- 
guibus  :  nec  aliqua  particula  est,  in  toto  cor- 
pore,  vel  phlegmone  vel  furunculo  dolens, 
quae  lancinantem  pulsationis  arteriarum  mo- 
tum,  et  solutionem  continui  tentantem,  non 
persentiscat. 

Verum  amplius,  quod  ipse  sanguis  in  po- 
rositatibus  partium  regrediatur,  in  cute  ma- 
nuum  et  pedum  manifestum.  Quandoque 
enim,  in  summo  gelu  et  frigidis  temporibus, 
adeo  refrigeratas  manus  et  artus  videmus, 
praesertim  puerorum,  ut,  ad  tactum  ipsum, 
glaciei  frigiditatem  pene  referant,  adeoque 
stupore  percitas  et  rigentes,  ut  vix  sensum 
retineant,  nec  moveri  queant ;  tamen  inte- 
rim  sanguine  saturae  conspiciuntur,  rubrae 
aut  lividae.  Quae  partes  recalescere  nullo 
modo  possunt,  nisi,  per  circulationem,  pro- 
pulso  scilicet  sanguine  refrigerato,  et  spiriti- 
bus  et  calore  orbato  :  in  cujus  locum,  ab  ar- 
teriis  influens,  novus,  calens,  et  spirituosus 
sanguis  partes  refovet,  recalfacit,  motumque 

et  sensum  restituit :  neque  enim  igne,  vel 
extero  calore,  magis  quam  mortuorum  mem- 
bra,  redintegrarentur  ac  restituerentur,  nisi 
ab  interno  influente  calido  refocillarentur. 
Et  revera  iste  circulationis  praecipuus  usus 
quidam  et  finis  est,  cujus  gratia  sanguis,  suo 
continuo  cursu,  et  influentia  perpetua,  revol- 
vitur,  et  in  circuitu  agitur  ;  nempe,  ut  omnes 
partes,  ab  ipso  dependentes  primo  calido 
innato,  in  vita,  et  suo  esse  vitali  et  vegetativo, 
retineantur,  et  omnia  sua  munia  peragant ; 
dum  (ut  physiologici  loquuntur)  ab  influente 
calore,  et  spiritibus  vitalibus,  sustentantur,  et 
actuantur.  Ita  duorum  extremorum,  nempe 
frigoris  et  caloris,  beneficio,  corporum  ani- 
malium  temperies  in  sua  mediocritate  reti- 
netur.  Vt  aer,  enim,  inspiratus  sanguinis  ni- 
mium  fervorem,  in  pulmonibus  et  centro  cor- 
poris,  temperat,  fuliginumque  suflbcantium 
eventilationem  procurat ;  ita  vicissim,  san- 
guis  aestuans,  per  arterias  in  universum  cor- 
pus  projectus,  extremitates  omnes  fovet,  nu- 
trit,  in  vivis  sustentat,  et  ab  externi  frigoris 
vi  exstinctionem  prohibet.* 

*  Quanta  vis  insit  caloris  in     tum  est ;  unde,   autem,  vitalem 
animantibus,  nemini  non  cogni-     hanc,  et  tam  salutarem  habeant, 

M 


178 


EXERCITATIO  PRIMA 


Iniquuin,  itaque,  foret  et  mirum,  si  siil- 
gulaeparticulae,  cujuscunque  regionis,  trans- 
mutatione  sanguinis,  et  circulationis  benefi- 
cio,  non  fruerentur  ;  quarum  gratia  potissi- 
mum  videtur  a  natura  instituta  circulatio. 
Ita  concludam  ;  videtis  quomodo  circulatio 
sanguinis  fiat,  citra  confusionem  et  pertur- 
bationem  humorum,  in  toto  corpore  et  sin- 


adhuc  quaeritur.  Quamvis,  enim, 
inter  omnes  propemodum  conve- 
nit,  ex  spiritu  quodammodopen- 
dere  ;  perpauci,  tamen,  eam  a 
nervis  impertiri  arbitrantur.  At 
quid  est,  quod  non  iis  tribuen- 
dum  videatur  ?  Nam  si,  his  cor- 
ruptis,  aut  intercisis,  corpus  ca- 
lere  desinit,  desinit  item  hauriri 
spiritua.  Verum  enimvero,  ca- 
lor,  quem  in  se  continet  huma- 
num  corpus,  quomodocunque 
excitatus,  gradu  fere  nonagesimo 
nono  est:  sed  autem,  minime 
aequabUis  ;  siquidem  multis  gra- 
dibus  minorem  eum  in  extremis 
partibus  plerumque  sentimus, 
quam  in  iis  profecto,  quae  sunt 
ad  cor  pulmonesque  vicinae :  nec 
enim,  quando  cibus  quidem, 
coelique  afFectiones,  atque  alia 
quamplui-ima,  ad  eum  aliqua  ex 
parte    mutandum    valent,    uUus 


omnino  locus  est,  ubi  idem  sem- 
per  permaneat.  Nihilominus, 
tamen,  per  omnes,  quascunque 
facit  aer,  frigorum  calorumque 
varietates,  mirum  in  modum 
igneum  illud,  quidquid  est,  in 
nobis  inclusum,  sese  conservat  ; 
adeo  ut  corporibus  nostris  offu- 
sus  aer,  sive  calidus  magis  est, 
sive  frigidior,  quamquam  eadera 
aliquantulum  afficere  potest, 
multo  minorem  quidem  certe 
nunquam  non  edeat  effectum, 
quam  in  res  vitae  expertes  : 
nempe,  vapor  a  pulmone  adspi- 
rante  redditus,  itemque  sudores 
ex  toto  coi-pore  prorumpentes, 
utpote  qui  sibi  admixtum  ha- 
beant  plurimum  coloris,  faciunt, 
quo  minus  id  ultra  debitum  in- 
caleat ;  quid  autem  ad  frigus 
comparare  soleat  remedii,  igno- 
tum  est. 

gulis  particulis,  tum  in  majoribus,  tum  mi- 
noribus  vasis,  idque  ex  necessitate,  partium- 
que  omnium  beneficio  ;  sine  qua,  neque  re- 
frigeratae  et  impotentes  unquam  restitueren- 
tur,  aut  in  vivis  permanerent.  Satis  quo- 
niam  patet  omnem  influentiam  caloris  con- 
servantis  per  arterias  adventare,  et  circula- 
tionis  opera  fieri, 

Quare  mihi  videtur  doctissimus  Riolanus, 
<;um  negat  quibusdam  partibus  inesse  circu- 
lationem,  magis  officiose  in  suo  Enchiridio 
loqui,  quam  vere  ;  ut,  scilicet,  quamplurimis 
placeret,  et  neminem  oppugnaret ;  et  huma- 
niter  magis  scripsisse  quam,  veritatis  studio, 
graviter.  Sicut  quoque  videtur  agere,  cum 
sanguinem  per  septum  cordis,  et  incertos 
quosdam  caecosque  meatus,  in  sinistrum  ven- 
triculum  pervenire^  maluerit,  quam  per 
amplissima  et  patentissima  pulmonum  vasa, 
artificio  valvularum,  regressum  impedienti- 
um,  fabrefacta.  Rationem  impossibilitatis 
et  incommoditatis  alibi  dicit  se  proposuisse  : 
videre  cupio.  Mirum  esset,  cum  eadem  ma- 
gnitudo,  constitutio,  et  fabrica  sit  aortae  et 
venae  arteriosae,  si  non  idem  officium.     Sed 

*  Libr.  iii.  ca^j.  8. 

illud  valde  improbabile,  magnum  flumen 
totius  massae  sanguineae  per  tantillos  cae- 
cosque  septi  meandros,  in  tanta  copia,  ventri- 
culum  sinistrum  petere,  quae  responderet 
tum  ingressui  a  vena  cava  in  dextrum  latus 
cordis,  tum  egressui  de  sinistro,  qui  ambo 
tam  ampla  requirunt  orificia.  Sed  incon- 
stanter  quoque  haec  protulit ;  nam  pulmones 
cordi  tanquam  emunctorium  et  emissarium 
constituit,*  et  ait,  Pulmo  afficitur  ab  isto  san- 
guine  transeunte,  dum  ejus  sordes  eo  confluunt 
simul  cum  sanguine.  Sic  etiam  dicit,  Labem 
pulmones  acquirunt  a  visceribus  intemperatis, 
et  male  moratis,  quae  suggerunt  cordi  sangui- 
nem  impurum,  cujus  vitium  non  potest  emen- 
dare  cor,  nisi  per  multas  circulationes.  Idem 
ibidem,  circa  missionem  sanguinis  in  peri- 
pneumonia,  et  communicationem  venarum 
cum  vasis  pulmonum,  contra  Galenum  dicit : 
Si  verum  sit,  naturaliter  sanguinem  transiix  a 
deootro  cordis  ventriculo  ad  pulmonem,  ut  dedu- 
catur  in  sinistrum  ventriculum,  inde  in  aor- 
tam  ;  atque  si  sanguinis  circulatio  admittatur  ; 
quis  non  videt,  in  affectibus  pidmonum,  saiigui- 
nem  majori  copia  eo  confluere,  et  opprimere  pul- 

*  Libr.  iii.  cap,  6. 

mones,  nisi  evacuetur  primo  liberaliter,  dein 
partitis  vicibus  ad  eos  sublevandos ;  quodfuit 
consilium  Hippoci^atis,  qui  inpmlmone  tumente, 
ex  omnibus  corporis  partibus,  capite,  naso,  lin- 
gua,  brachiis,  pedibus,  det7'aMt  sanguinem,  ut 
minuatur  quantitas,  atque  revellatur  apulmone; 
et  educit  sanguinem,  donec  corpusfuerit  eocsan- 
gue.  Supposita  circulatione  (inquit  ibidem) 
facilius  deplentur  pulmones  per  venae  sectio- 
nem.  Si  rejiciatur,  non  video  quomodo  sanguis 
possit  inde  revelli :  nam  si  refluat,  per  venam 
arteriosam,  in  ventriculum  deoctrum,  obstant 
valvulae  sigmoides  ;  et  e  cordis  ventriculo  deoc- 
tro  regressum,  in  cavam  venam,  sistunt  valvu- 
lae  tricuspides.  Ergo,  per  circulationem  ex- 
hauritur  sanguis,  sectis  venis  brachii  et  pedis  : 
simulque  destruitur  Fernelii  opinio ;  scilicet, 
in  pulmonum  affectibus,  sanguinem  esse  potius 
detrahendum  e  brachio  deootro  quam  sinistro ; 
quia  sanguis  non  potest  remigrare  in  venam 
cavam,  nisi  ruptis  duobus  claustris  et  obicibus, 
171  corde  positis. 

Addit  insuper,  eodem  loco,^  Si  admittatur 
circulatio  sanguinis,  et  transeat  saepius  per 
pulmones,  non  per  septum  medium  cordis,  du- 

*  Libr.  iii.  cap.  6, 

pleoc  circulatio  sanguinis  assignanda ;  una, 
quae  perficitur  a  corde  et  pulmofiibus,  dum  san- 
guis,  a  deoctro  cordis  ventriculo  prosiliens,  tra- 
ducitur  per  pulmones,  ut  perveniat  ad  sini- 
strum  cordis  ventriculum ;  nam,  ah  eodem  vi- 
scere  ewsiliens,  ad  idem  recurrit :  deinde,  per 
alteram  circulationem  longiorem,  a  sinistro  cor- 
dis  ve?itriculo  emanans,  circuit  universum  co?^- 
pus  per  arterias,  et  per  venas  recu7'rit  ad  deoj- 
trum  cordis  ventinculum. 

Poterat  hic  addere  doctissimus  vir  tertiam 
circulationem  brevissimam  ;  e  sinistro  nempe 
ventriculo  cordis,  ad  dextrum,  circumagen- 
tem  portionem  sanguinis  per  arterias  et  venas 
coronales,  suis  ramulis  per  cordis  corpus, 
parietes,  et  septum  distributas. 

Qui  admittit,  inquit,  unam  circulationem, 
non  potest  alteram  repudiare.  Ita  addere  po- 
tuisset,  non  potest  tertiam  denegare.  Quor- 
sum,  enim,  pulsarent  arteriae  coronales  in 
corde,  si  non  sanguinem  eo  impulsu  impel- 
lerent  ?  et  quorsum  venae  (quarum  officium 
et  finis  est,  sanguinem,  ab  arteriis  ingestum, 
recipere)  nisi  ut  sanguinem  e  corde  trahe- 
rent  ?  Adde  insuper,  in  venae  coronalis  ori- 
ficio  valvulam  (ut  ipse  vir  doctus  fatetur, 
libri  tertii  capite  nono)  saepissime  reperiri. 

ingressum  prohibentem,  egressui  reclinan- 
tem :  ergo  tertiam  certe  non  potest  non  ad- 
mittere  circulationem,  qui  alteram  universa- 
lem,  et  per  pulmones  quoque,  et  cerebrum, 
sanguinem  transire,  ^admittit.  Neque  enim, 
in  singulis  partibus  cujuscunque  regionis, 
fieri  similiter  a  pulsu  ingressum  sanguinis, 
et  per  venas  regressum,  [denegat]  :  omnes- 
que  proinde  particulas  circulationem  reci- 
pere,  haud  potest  denegare. 

Ex  his  verbis  ipsissimis,  itaque,  viri  doctis- 
simi  clare  patet,  qualis  ipsius  est  sententia, 
tum  de  circuitu  sanguinis  per  universum 
corpus,  tum  per  pulmones  caeterasque  omnes 
partes  :  nam,  ipse  qui  primam  circulationem 
admittit,  aperte  patet  reliquas  non  repudiare. 
Qui  etenim  fieri  potest  ut,  qui  circulationem 
per  universum  corpus  toties  affirmaverit,  et 
per  vasa  circulatoria  majora,  ipse  ullis  pro- 
paginibus,  aut  ullis  partibus,  secundae  aut 
tertiae  regionis,  universalem  circulationem 
inesse  repugnaret  ?  tanquam  omnes  venae, 
et  majora,  quae  vocat,  vasa  circulatoria,  in 
secunda  regione  corporis  esse,  non  ab  omni- 
bus,  et  ab  ipso,  numerarentur.     An  per  uni- 

*  Libr.  iv.  cap.  2, 

versum  possibile  est  esse  circulationem,  quae 
non  per  omnes  partes  ?  Vbi  itaque  negat, 
titubanter  propterea  agit,  et  in  negationibus 
vacillat,  et  verba  solum  dat :  hic  ubi  asseve- 
rat,  cordate  loquitur,  et  firmis  additis  ratio- 
nibus,  ut  philosophum  decet :  et  super  hanc 
sententiam,  tanquam  medicus  expertus,  et 
vir  probus,  consulit,  in  periculosissimis  mor- 
bis  pulmonum,  extremum  per  sanguinis 
emissionem  esse  remedium ;  contra  Gale- 
num,  et  Fernelium  suum  dilectissimum.  Vbi 
si  dubitasset,  longe  absit  a  tam  docto  viro 
Christiano,  posteris  experimenta,  per  mortes, 
vitaeque  humanae  discrimina,  commendare  ; 
aut  a  Galeno  vel  Fernelio,  summae  apud 
ipsum  auctoritatis,  sine  aperta  ratione  rece- 
dere.  Quicquid  denegaverit  itaque  circui- 
tus,  vel  in  mesenterio,  vel  aliis  partibus, 
(sive  venarum  lactearum,  sive  veteris  medi- 
cinae  in  gratiam,  sive  alicujus  alterius  re- 
spectu)  id  humanitati  et  modestiae  tribuen- 
dum  et  condonandum  est. 

Hactenus  satis  (puto)  manifeste  apparet, 
ex  ipsius  viri  clarissimi  verbis  et  argumentis, 
circulationem  ubique  esse,  et  sanguiiiem, 
ubicunque  fuerit,  locum  mutare,  et  per  venas 
cor  petere  :    et  idem   mecum  doctisissimus 

vir  sentire  videtur.  Adeo  non  opus  est, 
immo  supervacaneum  foret,  liuc  meas,  quas 
in  libello  de  motu  sanguinis  rationes  edidi, 
ad  hujus  veritatis  confirmationem  amplio- 
rem  transferre  ;  quae  tum  ex  fabrica  vaso- 
rum,  positione  valvularum,  aliisque  experi- 
mentis  et  observationibus,  desumuntur:  prae- 
sertim,  cum  nondum  vidi  tractatum  doctissi- 
mi  de  circulatione  sanguinis ;  neque  adhuc 
uUa  argumenta  viri  doctissimi,  praeter  nu- 
dam  negationem,  reperio,  quibus  adductus 
circulationem,  quam  admittit  universalem, 
in  plerisque  partibus,  regionibus,  et  vasis, 
repudiaret. 

Verum,  quod,  tanquam  pro  subterfugio, 
adinvenit,  ex  Galeni  auctoritate,  et  quotidiana 
experientia,  de  anastomosi  vasorum.  Sed 
tantus  vir  (anatomicus  expertus,  curiosus,  et 
diligens)  prius,  de  majoribus  arteriis  ad  ve- 
nas  majores,  anastomoses,  easque  patentes, 
visibiles,  tantoque  torrenti  massae  sangui- 
neae  profluvio  gurgites  proportionales,  et 
orificiis  propaginum  (quibus  aufert  circula- 
tionem)  majores,  patefacere  et  ostendere  de- 
buisset,  antequam  notas,  et  probabiliores,  et 
patentiores,  repudiaret ;  et  ubi  sint,  et  quali- 
ter  fabrefactae,  num  ad  intromittendum  tan- 

tummodo  sanguinem  in  venas  idoneae  (uti 
ureterum  insertionem  in  vesieam  urinariam 
cernimus),  et  non  ad  remeandum,  vel  quo 
alio  modo  fuissent,  tenebatur  demonstrare 
et  declarare.  Sed  (nimis  forsan  audacter 
dieo)  nec  ipse  vir  doctissimus,  nec  ipse  Ga- 
lenus,  neque  ulla  experientia,  unquam  sensi- 
biles  anastomoses  conspexerunt,  aut  ad  sen- 
sum  ostendere  potuerunt. 

Ego,  qua  potui  diligentia,  perquisivi,  et 
non  parum  olei  et  operae  perdidi  in  anasto- 
mosi  exploranda  ;  nusquam  autem  invenire 
potui,  vasa  invicem,  arterias  scilicet  cum 
venis,  per  orificia  copulari :  libenter  ab  aliis 
discerem,  qui  Galeno  tantum  adscribunt,  ut 
ad  verba  ejus  jurare  ausi  sint.  Neque  in 
jecore,  liene,  pulmonibus,  renibus,  aut  aliquo 
viscere,  est  aliqua  anastomosis  :  in  quibus 
coctis,  usque  quo  friabile  totum  redditur 
parenchyma,  et  tanquam  pulvis  ab  omnibus 
vasorum  fibris  excussus  et  acu  detractus, 
omnes  cujusvis  divaricationis  fibras,  omnia 
capillamenta,  evidenter  cernere  potuerim. 
Audacter,  igitur,  affirmare  ausus  sum,  neque 
anastomosin  esse  vel  venarum  portae  cum 
cava,  arteriarum  cum  venis,  aut  pori  chole- 
dochi  capillarium  ramulorum,  qui  per  totam 

hepatis  simam  disperguntur,  cum  venis. 
Hoc  solummodo  in  jecore  recenti  observare 
licet :  omnes  propagines  venae  cavae,  per 
gibbam  hepatis  perreptantes,  tunicas  habent 
infinitis  puncticulis  cribrosas,  tanquam  in 
sentina,  ad  decumbentem  sanguinem  reci- 
piendum  fabrefactas.  Portae  rami  non  si- 
militer  se  habent,  sed,  in  propagines  divari- 
cantur ;  et  utraque  distributio  horum  vaso- 
rum,  hujus  in  sima  parte,  illius  in  gibba, 
ubique  ad  externum  usque  visceris  umbo- 
nem  excurrit,  sine  anastomosi. 

Tribus  duntaxat  in  locis,  quod  aequipollet 
anastomosi,  reperio.  In  cerebro,  e  soporali- 
bus  arteriisjin  basi  perreptantibus,  frequentes 
et  implexae  fibrae  oriuntur,  quae  plexum 
choroidem  postea  efformant  et,  ventriculos 
transeuntes,  tandem  in  sinum  tertium,  qui 
officio  venae  fungitur,  unitae  desinunt.  In 
vasis  spermaticis,  praeparantibus  vulgo  dictis, 
arteriolae  e  magna  arteria  deductae,  venis 
dictis  praeparantibus,  quas  comitantur,  ad- 
haerent ;  et  tandem  intra  tunicas  illarum  ita 
recipiuntur,  ut  ultimaquasi  eadem  habentes: 
adeo  ut,  ubi  ad  testiculorum  particulam 
superiorem,  coniformem  processum,  corpus 
varicosum  et  pampiniforme  dictum,  desinunt, 

incertum  plane  sit,  an  venae,  an  arteriae,  an 
utriusque,  fines  aestimemus.  Pariter  et 
arteriarum,  venam  umbilicalem  adeuntium, 
ultima  stamina  in  venae  illius  tunicis  obli- 
terantur. 

Quid  dubitandum,  si,  per  tales  voragines, 
arteriae  magnae,  distentae  sanguinis  impulsu 
et  infarctae,  deplerentur  tam  magno  et  con- 
spicuo  torrenti  ?  Sensibiles  saltem  et  visibiles 
transitus,  vortices,  et  gurgites,  natura  non 
denegasset,  si  omnem  sanguinis  fluxum  eo 
divertere,  et  proinde  minores  propagines,  et 
partes  solidas  influxus  beneficio  omnino  pri- 
vatas,  voluisset. 

Denique,  hoc  unum  experimentum  com- 
memorabo,  quod  ad  anastomoses  declarandas, 
et  earum  (si  quae  sint)  usum,  et  ad  transitum 
sanguinis  de  venis  in  arterias  (per  ullas  vias 
aut  regressum)  evertendum,  sufficiens  esse 
videretur. 

Aperto  pectore  cujusvis  animalis,  et  ligata 
vena  cava  juxta  cor,  adeo  ut  nihil  illac  in  cor 
migraret,  confestim  rescindantur  arteriae 
jugulares,  illaesis  venis,  utrinque.  Si  inde 
arterias,  data  porta,  inanitas  conspexeris,  et 
non  pariter  venas  ;  manifestum  fore  arbitror, 
nullibi  sanguinem  e  venis   in  arterias,  nisi 

per  cordis  ventriculos,  derivari.  Alioquin 
enim  venas,  ex  illarum  arteriarum  effluvio 
(ut  notavit  Galenus)  brevissimo  spatio  tem- 
poris,  similiter  ac  arterias,  sanguine  desti- 
tutas  cerneremus. 

Quod  restat,  Riolane,  et  mihi  et  tibi  ipsi 
gratulor:  mihi  ob  sententiam,  qua  circulatio- 
nem  exornasti ;  tibique  etiam,  ob  librum 
doctum,  politum,  succinctum,  quo  nil  magis 
elegans  ;  ob  quem  mihi  transmissum  gratias 
habeo  amplissimas,  laudesque  meritas  referre 
et  debeo,  et  cupio  :  me,  autem,  tanto  oneri 
imparem  esse  fateor.  Plus,  enim,  dignitatis 
Riolani  nomen  subscriptum,  quam  encomia 
mea,  quae  velim  maxima,  Enchiridio  allatu- 
rum  scio.  Vivet  in  aeternum  celebris  libel- 
lus,  nominisque  tui  gloriam,  (pereunte  etiam 
marmore)  posteris  enarrabit.  Anatomen 
pathologiae  summa  cum  gratia  conjunxisti, 
osteologia  nova  utilissima  magno  cum  fructu 
locupletasti.  Macte  esto  virtute,  vir  insi- 
gnissime  ;  et  eum  ama,  qui  te  felicem  simul 
et  longaevum,  et  ut  omnia  tua  celeberrima 
scripta  sempiternae  laudi  tibi  sint,  exoptat. 

GviLIELMVS    HaRVEIVS. 


EXERCITATIO  ALTERA, 

AD    J.   RIOLANVM, 

IN  QUA  MULTAE  CONTRA  CIRCUITUM  SANGUINIS 
OBJECTIONES  IIEFELLUNTUR. 


Laboris  mei  partem  multis  retro  abliinc 
annis,  doctissime  Riolane,  obstetricante  prelo, 
in  lucem  edidi.  NuUus  vero  propemodum 
exstitit  dies,  a  circuitus  sanguinis  natali,  nec 
minutissimum  decursi  temporis  spatium,  in 
quo  non  bene  et  male  de  circulatione,  a  me 
inventa,  audivi.  Alii  tenellulum  adhuc  in- 
fantem  convitiis  lacerant,  tanquam  luce 
indignam  :  alii,  contra,  alendum  esse  foetum 
dijudicant,  scriptisque  suis  fovent  et  tuentur  : 
illi  magno  cum  fastidio  opugnant,  hi  ingenti 
cum  applausu  patrocinantur  :  hi  me  abunde 
experimentis,  observationibus,  et  autopsia, 
confirmasse  circuitum  sanguinis,  contra  o- 
mnem  argumentorum  vim  et  impetum,  existi- 

niant ;  illi  vix  adhuc  satis  illustratum  putant, 
et  nondum  ab  objectionibus  vindicatum. 
Sunt  autem,  qui  me  inanem  vivarum  disse- 
ctionum  gloriam  afFectasse  clamitant ;  et 
ranas,  serpentes,  muscas,  aliaque  viliora 
animalia  in  scenam  adducta,  levitate  puerili 
vituperant,  et  irrident,  nec  a  maledictis 
abstinent. 

Maledicta,  autem,  maledictis  rependere  in- 
dignum  pliilosopho,  et  veritatem  inquirente, 
judico:  satius  et  consultius  fore  arbitror,  tot 
malorum  morum  indicia,  verarum  luculenta- 
rumque  observationum  luce,  diluere.  Ne 
oblatrent  canes,  aut  suam  ne  evomant  cra- 
pulam,  aut  ne  inter  philosophorum  turbam 
annumerentur  quoque  cynici,  non  devitan- 
dum  est :  verum  ne  mordeant,  aut  vesana 
sua  rabie  inficiant,  vel  canino  dente  rodant 
ipsa  veritatis  ossa  et  fundamenta,  cavendum 
est.  Vituperatores,  momos,  scriptoresque 
convitiorum  labe  sordidos,  ut  nunquam  le- 
gendos  mecum  statui  (ut  a  quibus  nihil 
solidum,  aut,  praeter  maledicta,  egregium 
sperandum),  ita  multo  minus  responsione 
dignos  judicavi.  Vtantur  suo  malo  genio : 
vix  unquam  benevolos  lectores  habituros 
puto :    neque    (quod    praestantissimum    et 

maxime  optandum)  sapientiam  donat  Deus 
Optimus  improbis.  Pergant  maledicendo, 
donec  ipsos  (si  non  pudet)  pigeat,  vel  deni- 
que  taedeat. 

Ad  viliorum  animalium  inspectionem,  cum 
Heraclito  apud  Aristotelem,  in  casam  furna- 
riam  (sic  dicam)  introire  si  vultis,  accedite  ; 
nam  neque  hic  Dii  desunt  immortales. 
Maximusque  omnipotens  Pater  in  minimis, 
et  conspectior  vilioribus,  quandoque  est. 
In  libello  de  cordis  et  sanguinis  motu  in 
animalibus,  illa  tantum  adhibui,  ex  multis 
aliis  observationibus  meis,  quibus  aut  errores 
redarguerentur,  aut  veritatem  satis  stabili- 
tum  iri  arbitrarer:  plurima  alia,  dissectionis 
ope,  sensu  perceptibilia,  tanquam  redundan- 
tia,  et  inutilia  dereliqui ;  quorum  quaedam 
in  gratiam  studiosorum,  qui  illa  efflagitant, 
paucis  verbis  nunc  addam. 

Tantum  valet  apud  omnes  Galeni  magna 
auctoritas,  ut  multum  haesitare  videam 
nonnullos  circa  experimentum  illius,  de  li- 
gatura  arteriae  super  fistulam,  intra  cavita- 
tem  immissam ;  quo  demonstretur  pulsum 
arteriarum  fieri  a  facultate,  per  tunicas  a 
corde  transmissa,  et  non  a  sanguinis  intra 
cavitates  impulsu ;  et  proinde  arterias  dila- 

tari  ut  folles,  non  ut  utres.  Hoc  experi- 
mentum  memoratur  a  Vesalio,  viro  anatomes 
peritissimo  :  sed  neque  Vesalius,  neque  Gale- 
nus  dicit,  experimentum  hoc  fuisse  ab  illis, 
sicut  a  me,  probatum  :  tantummodo  prae- 
scribit  Vesalius,  consulitque  Galenus,  verita- 
tis  indagandae  studiosis,  quo  certiores  fie- 
rent ;  non  cogitans  aut  intelligens  difficulta- 
tem  illius  operis,  neque  (cum  fit)  vanitatem: 
quandoquidem,  licet  omni  diligentia  admi- 
nistretur,  nil  tamen  pro  illius  opinionis 
confirmatione  facit,  quae  pulsus  causam  esse 
tunicas  asseverat ;  sed  magis  declarat,  ab 
impulsu  sanguinis  concitciri.  Nam  super 
calamum  aut  fistulam  quamprimum  vinculo 
arteriam  strinxeris,  supra  ligaturam  arteria, 
statim  sub  impulsu  sanguinis  desuper  impa- 
cti,  dilatatur  ultra  orbitam  fistulae  ;  unde  et 
fluxus  inhibetur,  et  impetus  refringitur;  ita 
ut  arteria,  vinculo  subdita,  obscure  admodum 
pulset,  quia  [est]  sine  impetu  transeuntis  san- 
guinis,  eo  quod  supra  ligaturam  reverberatur: 
sin  vero,  infra  fistulam,  abscissa  arteria  fuerit, 
videre  licebit  contrarium,  ex  saltu  sanguinis 
projecti,  et  per  fistulam  impulsi  ;  sicut  solet 
evenire  (ut  in  libello  de  sanguinis  motu 
notavi)   in   aneurysmate,  ab   exesis  arteriae 

twnicis,  intra  membranas  cum  continetur 
sangiiis ;  non  ex  tunicis  arteriae  dilatatis 
cistam,  sed  ex  circumpositis  membranis  et 
carncj  praeternaturaliter  factam,  continentem 
habens.  Inferiores  arterias,^  trans  hoc  tale 
aneurysma,  pulsare  valde  exiliter  sentias ; 
quando  superius,  et  praesertim  in  aneury- 
smate  ipso,  pulsus  magni  et  vehementes  ap- 
parent :  quanquam  ibi  pulsationem  et  dila- 
tationem  fieri,  non  ab  arteriarum  tunicis, 
aut  facultate  cistae  communicata,  fingere 
possumus ;  sed  plane  ab  impulsu  sangui- 
nis. 

Sed  enim,  quo  Vesalii  error,  et  aliorum 
inexperientia,  appareat  evidentior  (qui  asse- 
runt,  ut  opinantur,  partem  fistulae  subditam 
non  pulsare  ligato  vinculo),  expertus  dico 
subditam  partem  pulsaturam,  si  recte  fiat 
experientia  ;  et  cum  solveris  vinculum,  ubi 
asserunt  subditas  arterias  repulsare,  aio  mi- 
nus  pulsare  partem  subditam  soluto,  quam 
stricto,  vinculo.  Verum  sanguinis  e  vulnere 
prosilientis  eifusio  omnia  perturbat,  et  irri- 
tum  experimentum  et  vanum  reddit :  adeo 
ut  nil  certi,  ob  impetum  sanguinis,  ut  dixi, 
demonstrari  possit.  Sin  vero  (quod  expe- 
rientia  mihi  cognitum  est)  renudaveris  arte- 

riam,  et  digitis  compressis  detinueris  rescis- 
sam  partem  ;  poteris,  ex  arbitrio,  multa  tenta- 
re,  ut  veritas  plane  tibi  elucescat.  Primum, 
singulis  pulsibus,  allisum  sanguinem  [in] 
arteriam  descendentem  persentias,  quo  arte- 
riam  dilatari  videas.  Poteris  quoque  san- 
guinem,  pro  libitu  tuo,  exprimere  et  dimit- 
tere,  si  exilem  partem  orificii  laxaveris  :  sin- 
gulis  pulsibus  subsultu  ejaculari,  et  (quem- 
admodum  diximus  in  arteriotomia,  aut 
perforatione  cordis)  singulis  contractionibus 
cordis  sanguinem  ejici,  arteriae  dilatatione, 
manifestum  erit  perscrutanti.  Quod  si  toto 
et  continuo  fluxu  perpetim  emanare  siveris, 
et  (sive  per  apertum  canaliculum,  sive  aperto 
orificio)  erumpere  permittas,  in  ipso  flumine, 
tum  visu,  tum  tactu  (si  manum  applicueris) 
omnes  ictus  cordis,  omnemque  ejus  rhyth- 
mum,  ordinem,  vehementiam,  intermissio- 
nemque  persentiscas  ;  haud  aliter,  quam  si 
in  volam  manus,  per  siphonem,  diversis  et 
variatis  ejaculamentis,  projectam  aquam  per- 
cipere  liceret,  sanguinem  exsilientem  variato 
impetu  et  inaequali,  tum  visu,  tum  motu, 
percipias.  Tanto  quandoque  impetu,  ex 
rescissa  arteria  jugulari,  erumpentem  obser- 
vavi,  ut  sanguis  manui  allisus,  per  quatuor 

vel  quinque  pedes,  refractus  reverberatusque 
resiliret. 

Sed  quo  clarius,  quod  in  dubio  est,  appareat 
pulsificam  vim  non  per  arteriarum  tunicas  a 
corde  manare,  habeo,  e  nobilissimi  viri  cada- 
vere,  arteriae  descendentis  portionem,  cum 
duobus  cruralibus  ramis,  spithamae  longitu- 
dine  exemptam,  in  os  fistulosum  conversam  ; 
per  cujus  cavum,  dum  vivebat  nobilissimus 
vir,  descendens  arteriosus  sanguis  in  pedes, 
subditas  arterias  suo  impulsu  agitabat ;  in 
quo  tamen  casu  arteria  idem  passa,  tanquam 
super  canaliculum  fistulosum  constricta  et 
ligata  foret,^secundum  Galeni  experimentum ; 
ut  neque  dilatari,  eo  loci,  neque  arctari,  ut 
folles,  neque  vim  pulsificam,  a  corde,  inferi- 
oribus  et  subditis  arteriis  derivare,  aut  per 
soliditatem  ossis  diducere  facultatem,  quam 
non  susceperat,  potuerit.  Nihilominus,  in- 
ferioris  arteriae  pulsum  agitari  in  cruribus 
et  pedibus,  optime  memini,  dum  vivebat,  me 
saepissime  observasse  ;  fui,  enim,  ipsi  medicus 
assiduus,  ille  mihi  amicus  necessitudine  con- 
junctissimus.  Quare,  in  illo  nobilissimo  viro, 
necesse  inferiores  arterias  ab  impulsu  sangui- 
nis,  ut  utres,  dilatatas  fuisse  ;  non,  ut  folles, 
ab   expansione   tunicarum ;    siquidem   idem 

inconveniens,  eademque  interceptio  faculta- 
tis  pulsificae,  necesse  est,  ut  obveniat  tunicae 
arteriae  in  calamum,  et  tubulum  osseum, 
totaliter  conversae,  quae  super  calamum  et 
tubulum  osseum  constrictae ;  quo  minus 
arteriae  subditae  pulsarent. 

Alio,  quoque,  viro  nobilissimo  et  fortissimo, 
aortam,  partemque  magnae  arteriae  juxta  cor, 
in  os  rotundum  conversam  novi.  Ita  Galeni 
experimentum,  vel  saltem  ejus  analogon 
(quod  industria  non  inventum,  casu  reper- 
tum)  satis  manifestum  facit,  impressionem 
pulsificae  facultatis,  constrictione  vel  ligatura 
tunicarum  arteriae,  non  impediri,  ut  inde 
arteriae  subditae  non  pulsarent :  atque  si 
rite  a  quovis  (quod  praescribit  Galenus)  fierit 
experimentum,  quam  opinionem  Vesalius 
inde  confirmatum  iri  speraverat,  redargueret. 
At  non  propterea,  omnem  motum  etiam  tu- 
nicis  arteriarum  denegamus  ;  sed,  quem  cor- 
di  tribuimus,  concedimus ;  nimirum  coarcta- 
tionem  et  systolen,  et  a  distensione  ad  con- 
stitutionem  naturalem  regressum,  ab  ipsis 
tunicis  fieri.  Sed  hoc  annotandum,  non  ab 
iisdem  dilatari  et  coarctari,  sed  diversis,  cau- 
sis  et  instrumentis ;  ut  in  motu  omnium 
partium,   et   ipso   quoque  corde,   observare 

licet.  Ab  auricula  distenditur,  a  se  ipso 
contrahitur  :  ita  arteriae  a  corde  dilatantur, 
a  se  ipsis  subsident.^ 

Poteris  et  aliud  experimentum  eodem  tem- 
pore  facere.  Si  duo  acetabula  ejusdem  men- 
surae  repleveris,  alterum  arterioso  prosiliente 
sanguine,  alterum  venoso,  ex  vena  ejusdem 
animalis  extracto  ;  poteris  sensu  statim,  et 
postea,  cum  coagulati  refrixerint  ambo  san- 
guines,  quaenam  sint  differentiae  inter 
utrumvis  observare  ;  contra  eos,  qui  aliam 
speciem  sanguinis  in  arteriis  fingunt,  quam 
in  venis  (nempe,  quia  [in  illis]  fioridiorem 
et,  nescio  quomodo,  spiritu  copioso  ebullien- 
tem,  efflatum  ;  ad  exemplum  lactis,  aut  mel- 
lis,  super  ignem  effervescentis  et  intumescen- 
tis,  ampliorem  locum  replentis).  Si  namque 
sanguis,  e  sinistro  cordis  ventriculo  in  arte- 
rias  impulsus,  adeo  in  spumosam  et  sufflatam 
naturam  fermentaretur,  ut  una  aut  altera 
gutta  totum  aortae  cavum  distenderet ;  pro- 
cul  dubio,  detumescente  illa  fermentatione, 
ad  quantitatem  guttarum  quarundam  redi- 
ret  (quam  causam  assignant  aliqui,  cur,  in 
mortuis,  inanitae  arteriae  reperiantur)  ;  idem 

*  Vid.  Cap.  iii. 

in  cotyla,  arterioso  sanguine  plena,  conspice- 
retur.  Ita  enim,  et  in  lacte,  et  in  melle,  re- 
frigeratione  obvenire  experimur.  Quod  si 
in  utravis  cotyla  sanguis  eodem  pene  colore, 
ut  non  multum  jam  dissimili  consistentia 
coagulatus,  similiter  et  serum  exprimens,  et 
pariter  utramque  mensuram,  dum  calet  et 
dum  friget  similiter,  compleverit ;  sufficiens 
erit  cuivis,  ad  fidem  faciendam,  et  ad  quorun- 
dam  insomnia  rejicienda  (puto)  argumen- 
tum :  neque  aliam  speciem  esse,  sinistro 
quam  dextro  cordis  ventriculo,  sanguinis 
(sicut  et  sensu  indagare  poteris,  et  ratione) ; 
proportionabiliter  enim,  venam  arteriosam 
una  spumante  gutta  distentam,  coaffirma- 
tum  oporteret ;  et  proinde  eundem,  et  simi- 
liter  efFervescentem  et  fermentantem,  sangui- 
nem  dextro,  quem  sinistro  :  quandoquidem 
ingressus  venae  arteriosae,  et  aortae  egressus 
aequipollens,  aequiparabilis. 

Tria  potissimum  apta  sunt  ad  hanc  opi- 
nionem  inducendum  de  diversitate  sangui- 
nis :  unum,  quod  arteriotomia  floridiorem 
sanguinem  extractum  vident ;  alterum,  quod 
in  dissectione  corporum  mortuorum,  tam 
sinistrum  ventriculum  cordis,  quam  arterias 
omnes    adeo   inanitas,   reperiunt :    tertium, 

quod  sanguinem  arteriosum  spirituosiorem, 
et  spiritibus  repletum,  intelligunt,  et  ita  ma- 
jorem  multo  locum  occupantem  cogitant : 
quorum  omnium  causas  et  rationes,  quibus 
ea  sic  apparent,  ipsa  inspectio  prodit. 

Primum,  quod  ad  colorem  pertinet,  sem- 
per  et  ubique  exiens  sanguis  per  angustum 
foramen,  quasi  percolatur ;  et  tenuior  et  le- 
vior  pars,  quae  supernatare  solet,  magisque 
penetrativa  est,  eliditur.  Sic  in  phleboto- 
mia,  sanguis  majori  fluxu  aut  vi  erumpens  e 
majori  orificio,  longiusque  prosiliens,  crassior, 
corpulentior,  et  colore  obscuriori  est :  sin  ex 
parvulo  foramine,  et  angusto,  et  guttatim 
emanaverit  (ut  solet  e  vena,  soluta  ligatura) 
floridior  :  tanquam  enim  transcolatur,  et  exit 
pars  solummodo  tenuior,  et  penetrativa  ma- 
gis  ;  ut  in  haemorrhagia  narium,  vel  extra- 
ctus  per  hirudines,  vel  cucurbitulas,  vel  quo- 
vis  modo  per  diapedesin  exiens,  floridior  cer- 
nitur :  quia  tunicarum  crassities,  duritiesque, 
angustior  redditur,  nec  adeo  facile  reclinans, 
ut  exeunti  sanguini  viam  praebeat  paten- 
tem  :  sicut  quoque  contingit  obesis  corpori- 
bus ;  cum  ex  pinguedine  subcutanea  venae 
orificium  opprimatur,  sanguis  tenuior,  et  flo- 
ridior,  et  tanquam  arteriosus,  apparet.     Ex 

adverso,  sanguis  e  rescissa  arteria  libere  pro- 
fluens,  acetabulo  acceptus,  venosus  appare- 
bit.  Multo  floridior  sanguis  in  pulmonibus, 
et  exinde  exprimitur,  quam  in  arteriis  repe- 
ritur. 

Vacuitas  arteriarum  in  corporibus  mortuis 
(quae  forsan  imposuit  Erasistrato,  ut  arterias 
spiritus  tantum  aerios  continere  existimaret) 
inde  evenit,  quod  quando  subsident  (meati- 
bus  occlusis)  pulmones,  non  ulterius  respi- 
rant ;  ita  per  ipsos  sanguis  libere  non  potest 
transire :  perseverat  tamen,  per  temporis 
spatium,  cor  in  expellendo;  unde  et  sinistra 
cordis  auricula  contractior,  et  ventriculus, 
pariterque  arteriae  inanitae  et  (non  sangui- 
nis  successione  repletae)  vacuae  apparent. 
Sin  simul  cor  pulsare  cessaverit,  et  pulmones 
respirando  transitum  praebere,  ut  in  iis,  qui 
aqua  frigida  submersi  suflbcantur,  aut  syn- 
cope,  et  morte  subitanea,  exstinguuntur,  pa- 
riter  repletas  venas  et  arterias  reperies.^ 

Quod  ad  tertium  attinet  de  spiritibus  ; 
quinam  sint,  et  qualiter  in  corpore,  et  quali 
consistentia,  an  separati  et  distincti  a  san- 
guine  et  partibus  solidis,  an  commisti,  tot 

*  Vid.  Cap.  ix. 

tainque  adversae  opiniones  sunt,  ut  non  sit 
mirum  spiritus,  quorum  natura  in  ambiguo 
ita  relinquitur,  communi  ignorationis  subter- 
fugio  inservire.  Vulgo  enim  scioli,  cum 
causas  assignare  haud  norunt,  dicunt  statim 
a  spiritibus  hoc  fieri ;  et  omnium  opifices 
spiritus  introducunt ;  et,  ut  mali  poetae,  ad 
fabulae  explicationem  et  catastrophen,  ^sov 
aTTo  ^7iya,vYiC,  advocant  in  scenam. 

Fernelius,  et  alii,  spiritus  aerios,  et  invisi- 
biles  substantias,  supponunt :  probat  enim 
esse  spiritus  animales  (eodem  modo,  quo 
Erasistratus  in  arteriis)  quia  cerebro  cellulae 
reperiuntur ;  quas,  cum  non  datur  vacuum, 
spiritu  in  vivis  repleri  concludit.  Tota  ta- 
men  schola  medicorum  tres  spirituum  species 
constituit ;  naturales  per  venas,  vitales  per 
arterias,  et  per  nervos  animales,  tranari  spiri- 
tus :  unde  dicunt  medici,  ex  Galeno,  quando- 
que  partes  cerebri  consensu  laborare,  quia 
prohibetur  facultas  cum  essentia,  id  est, 
spiritu  ;  quandoque  citra  essentiam.  Insu- 
per,  praeter  influentes  hos  tres  ordines  spiri- 
tuum,  totidem  implantatos  videtur  asserere  : 
at  nos  neque  in  venis,  nervis,  arteriis,  aut 
partibus  vivorum,  dissectionibus  explorando 
invenimus.     Alii  corporeos  spiritus  faciunt. 

alii  incorporeos :  et  qui  corporeos  volunt, 
quandoque  sanguinem,  vel  sanguinis  tenuis- 
simam  partem,  copulam  animae  ;  quandoque 
in  sanguine  contentos  (ut  in  nidore  flamma) 
continuo  fluore  spiritus  sustentatos  subintel- 
ligunt;  quandoque  sanguini  contradistinctos. 
Qui  spiritus  incorporeos  affirmant,  non  ha- 
bent,  ubi  insistant ;  sed  et  potentias  spiritus 
agnoscunt(ut  spiritus  concoctivus,  cliylificati- 
vus,  procreativus),  et  tot  spiritus,  quot  facul- 
tates  aut  partes. 

Sed  et  scholastici  spiritum  fortitudinis, 
prudentiae,  patientiae,  omniumque  virtutum, 
et  spiritum  sapientiae  sanctissimum,  connu- 
merant,  omneque  donum  divinum  :  malos 
item,  et  bonos  spiritus  assistere,  possidere, 
deserere,  vagari,  suspiciunt.  Morbos  a  caco- 
daemone,  tanquam  a  cacochymia,  opinantur 
causari.  Sed  enim,  quanquam  nil  magis  in- 
certum  et  dubium,  quam  de  spiritibus  do- 
ctrina  tradita ;  tamen,  ut  plurimum,  omnes 
medici  cum  Hippocrate  concludere  viden- 
tur  ;  qui  corpus  nostrum  ex  tribus  composi- 
tum  voluit  partibus,  continentibus,  conten- 
tis,  et  impetum  facientibus.  Per  impetum 
facientes,  spiritus  interpretantur.  At  si, 
pro  impetum  facientibus,  spiritus  intelligen- 

di ;  quicquid  in  vivis  corporibus  vim  habet 
et  impetum  agendi,  spiritus  nomine  com- 
pellaretur.  Nec  ideo  omnes  spiritus  sunt 
aeriae  substantiae,  nec  potentiae,  nec  habi- 
tus  ;  ut  neque  incorporei. 

Sed  quod  ad  propositum  nostrum  praeci- 
pue  spectat,  omisso  aliarum  omnium  signifi- 
cationum  taedio,  spiritus,  per  venas  aut  arte- 
rias  excurrentes,  a  sanguine  non  separantur ; 
ut  nec  flamma  a  nidore  inflammabili :  sed 
sanguis,  et  spiritus  unum  et  idem  significant, 
diverso  esse  ;  ut  vinum  generosum,  et  spiritus 
ejus.  Nam,  uti  vinum  ulterius  vinum  non 
est,  amisso  omni  spiritu  ;  sed  vappa,  aut  ace- 
tum;  ita  neque  sanguis,  sine  spiritu,  sanguis 
est,  sed  aequivoce,  et  cruor  :  veluti  manus 
lapidea,  aut  mortua,  non  amplius  manus  est ; 
ita  nec  sanguis,  sine  spiritu  vitali,  sanguis  ; 
sed  corruptus  statim  censendus,  si  spiritu 
destitutus  fuerit.  Spiritus  itaque,  qui  arte- 
riis,  et  sanguini  arterioso,  praecipue  inest, 
aut  actus  ejus  est ;  sicut  vini  spiritus  in  vino, 
et  aquae  vitae  spiritus ;  aut  sicut  flammula 
in  vini  spiritu  accensa  et,  sese  nutriendo, 
vivens.  Igitur  sanguis,  cum  plurimum  spi- 
ritibus  imbuitur,  non  illis  turget,  aut  fer- 
mentatur,  aut  inflatur,  ut  majorem  locum 

desideraret  et  reqiiireret  (quod  experimento 
allato,peracetabulorum  mensuram,  certissime 
dijudicare  poteris)  ;  sed,  sicut  vinum,  majo- 
ribus  viribus,  et  impetu  agendi  et  efficiendi, 
pollere,  secundum  mentem  Hippocratis,i  in- 
telligendum. 

Idem  itaque  sanguis  in  arteriis,  qui  venis 
est ;  licet  spirituosior  agnoscatur,  et  majori 
vi  vitali  pollens  :  non,  autem,  in  quid  magis 
aerium  convertitur,  aut  vaporosior  redditur  ; 
quasi  nulli  essent  spiritus,  nisi  aerii ;  aut 
nullum  impetum  faciens,  praeter  flatus  et 
ventositates.  Sed  neque  spiritus  animales, 
naturales,  vitales,  qui  in  solidis  partibus,  vi- 
delicet  ligamentis  et  nervis  (praesertim  si 
tot  species)  inhabitant,  intra  caecos  maean- 
dros  contenti,  tot  aeriae  diversae  formae,  aut 
vaporum  species  arbitrandi.  Qui  spiritus, 
[in]  corporibus  animalium,  corporeos  agno- 
scunt,  sed  consistentia  aeria,  vel  vaporosa, 
vel  flammea  ;  ab  illis  scire  libenter  velim,  an 
sine  sanguine,  huc  illuc  transire,  refluere,  et 
vagari,  tanquam  corpora  distincta,  possint? 
An,  inquam,  sanguinis  motum  sequantur 
spiritus,  tanquam  vel  sanguinis  partes  sint, 
vel  indissolubili  connexu,  et  interrupta  exha- 
latione  alligati ;  adeo  ut  neque  derelinquere 

partes  possint,  neque  transire  sine  sanguinis 
influxu,  et  refluxu,  et  transitu  ?  Si  enim,  ut 
vapores  aquae  calore  attenuati,  spiritus  ex 
sanguine,  continuo  fluore  et  successione,  par- 
tium  exsistunt  pabulum  ;  sequi  necesse  est, 
neque  a  pabulo  remotos  manere,  sed  in  con- 
tinua  evanescentia ;  et  proinde  neque  in- 
fluere,  neque  refluere,  neque  transire  quavis, 
neque  permanere,  sine  sanguine  influente, 
refluente,  transeunte,  tanquam  eorum  vel 
subjecto,  vel  vehiculo,  vel  pabulo. 

Deinde  scire  ab  illis  velim,  qui  spiritus  in 
corde  fieri  docent ;  et  ex  vaporibus,  vel  ex- 
halationibus  sanguinis  (sive  calore  cordis 
sive  concussione  suscitatis)  et  aere  inspirato, 
permiscentes  componunt ;  an  non  tales  spi- 
ritus  sanguine  frigidiores  multo  sint  aesti- 
mandi ;  quandoquidem  partes  ambae,  ex 
quibus  componuntur,  frigidiores  multo  sint, 
aer  videlicet  et  vapor  ?  Vapor,  enim,  aquae 
ferventis  multo  ipsa  aqua  tolerabilior  ;  flam- 
ma  quaevis  minus  comburens,  quam  carbo 
ellychnii;  et  carbo  ligni,  quam  ferrum  aut 
aes  candens.  Vnde  videretur  magis  spiritus 
hujusmodi  calorem  suum  a  sanguine  acce- 
ptum  referre,  quam  sanguinem  a  spiritu  in- 
calescere  ;  et  tales  spiritus  potius  fuligines, 

et  effluvia  excrementitia,  sanguinis  et  corpo- 
ris  (veluti  odores)  quam  naturales  censendos 
opifices  :  praesertim,  cum  tam  cito  virtutem 
(si  quam  habent,  a  sanguine  suo,  origine  ac- 
ceptam)  amitterent,  fragiles  adeo  et  evanidi 
exsistentes.  Vnde  quoque  probabile  foret, 
pulmonum  exspirationem  esse,  qua  (his  effla- 
tis)  eventiletur  et  depuretur  sanguis  ;  atque 
inspirationem  esse,  ut  sanguis,  pertranseun- 
do  inter  ventriculos  duos  cordis,  contempe- 
retur  ambientis  frigore  ;  ne  excandescens  et 
intumescens,  quadamque  fermentatione  in- 
flatus  (sicuti  eiFervescens  mel  et  lac)  adeo 
distenderet  pulmonem,  ut  sufFocaretur  ani- 
mal :  quemadmodum  saepius  in  periculoso 
asthmate  vidimus,  quo  etiam  Galenus  causam 
refert,  cum  dicit  ab  obstructis  levibus  arte- 
riis  illud  contingere ;  videlicet  vasis  venosis 
[et]  arteriosis.  Hoc  sum  expertus,  a  sufFo- 
cationis  asthmaticae  summo  discrimine,  cu- 
curbitis  affixis,  et  multa  subito  gelida  affusa 
aqua,  liberatos  fuisse  non  paucos.  Haec 
forsan  satis  superque  de  spiritibus  hoc  loco  ; 
quos  definire,  et  docere  quid  sint  et  quales, 
in  tractatu  physiologico  debemus. 

Tantum    addam ;    qui    de    calido    innato, 
tanquam  naturae  ad  omnia  communi  instru- 

mento,  tractant ;  et  influentis  caloris,  ad 
omnes  partes  fovendas,  et  in  vita  retinendas, 
necessitatem  docent ;  atque  non  sine  sub- 
jecto  exsistere  agnoscunt,  quia  ob  celerita- 
tem  influxus  et  refluxus  (animi  pathemati- 
bus  praesertim),  hujusque  caloris  motum 
velocem,  corpus  mobile  non  proportionabile 
reperiunt ;  spiritus  introducunt,  tanquam 
corpora  subtilissima,  maxime  penetrativa,  et 
mobilia  :  haud  aliter  quam  operationum  na- 
turalium  divinitatem  mirabilem,  ab  ilio  com- 
muni  instrumento  (videlicet  calido  innato) 
provenientem,  vident :  illos  spiritus,  subli- 
mes,  lucidos,  aethereos,  coelestis  naturae,  di- 
vinos,  vincula  animae,  esse  consimiliter  com- 
miniscuntur ;  veluti  vulgus  imperitorum, 
quorum  operum  causas  non  capiunt,  Deos 
immediatos  auctores  opinantur  et  praedi- 
cant.  Vnde  calorem  influentem  in  singulas 
partes  perpetim  per  spiritus  influxum,  idque 
per  arterias  adventantem,  decernunt ;  tan- 
quam  sanguis  nec  tam  cito  moveri,  nec  peni- 
tus  insinuari,  nec  tantopere  fovere,  potuisset. 
Eoque  provecti  sunt,  hujus  opinionis  fiducia, 
ut  contentum  in  arteriis  sanguinem  esse 
negent.  Et  levissimis  argumentis  conantur 
astruere  sanguinem  arteriosum  specie  diffe- 

rentem  esse,  vel  aeriis  hujusmodi  spiritibus 
repletas  esse  arterias,  et  non  sanguine  ;  con- 
tra  ea  omnia,  quae  Galenus  adversus  Erasis- 
tratum,  tum  ab  experientia,  tum  ratione,  at- 
tulit.  Verum  enim  vero  sanguinem  arterio- 
sum  non  ita  differre,  superiori  experimento, 
et  sensu,  satis  manifestum.  De  sanguinis 
influxu,  et  spiritus,  non  separati  a  sanguine 
(sed,  ut  ejusdem  corporis)  per  arterias  in- 
fluentis,  sensus  quoque  facere  potest  pariter 
manifestum.^ 


*  Omnia  fere,  quae  supra 
de  sanguine  atque  spiritibus  is- 
tis,  nescio  quibus,  proposita  sunt, 
parum  recte,  et,  ut  solebat,  ani- 
liter  prorsum,  dicta  videntur. 
Quare  haud  ab  re  erit,  hoc  loco, 
quod  de  hoc  genere  recentiores 
homines  docuerint,  breviter  re- 
tulisse. 

^  Satiguis  aqiia  aliquantuJo  pon- 
derosior  est,  utpote  cum  ad  eam 
eit,  ut  1050  ad  1000.  Calor 
ejus,  adhuc  in  corpore,  gradum 
aequat  nonagesimum  octavum, 
aut  summum,  novum.  Coit 
emissus  intra  decimam  fere  par- 
tem  horae,  suaque  sponte  in 
duas  partes  brevi  resolvitur  ; 
crassamentum  nempe,  et  serum  : 
jd  quod  vero  minime  fft,  si  ba- 


cillo  immisso  multum  agitatur, 
vel  si  aqua  adjicitur,  aut  sodae 
sulphas  muriasve,  aut  nitras  po- 
tassae  ;  item  si  mortem  intulit 
fulminis  ictus  ;  si  morsus  ser- 
pentum  ;  si  herbae  lethales ;  si 
animus  subito  valdeque  per- 
turbatus ;  si  coi-pus  vehemen- 
ter  exercitum  ;  si  plaga  alicui 
in  caput  praecordiave  inflicta. 
Quid  autem  faciat,  ut  coagu- 
letur,  nemo  omnino  compcrtum 
habet,  Nae,  sunt  tamen,  qui 
disputare  soleant,  aera  id  facere ; 
sed  parum  accurate,  siquidem 
sanguinem  in  vase,  unde  aera 
penitus  extractura  cui^avimus, 
eodem  prorsum  modo,  eodem- 
que  tempore,  quo  in  alio  quo- 
piam  loco,  coire  animadvertere 

Observare  licet,  quando  et  quoties  extre- 
ma  manus,  pedes,  vel  auriculae  rigent  et  fri- 


est ;  imo,  nonnunquam  accidit, 
ut  in  corpore  ipso  concrescat. 
Illud,  autem,  quod  nonnuUi  di- 
cunt,  haud  praetereundum  esse 
duxi,  sanguinem  eo  citius  con- 
crescere,  quo  tardius  profluxerit, 
aut  quo  corpus  imbecillius  sit. 
Quod  si  vii-es  maxime  fractae 
sunt,  vel  uequaquam  omnino 
coit,  vel  quam  citissime,  et  quasi 
nuUa  crassitudine  est. 

Crassamentum  constat  ex  fi- 
brina,  materiaque  rubra  qua- 
quara,  quas  profecto,  si  quis  hanc 
aqua  abluet,  facillime  disjunget. 
Fibrina  albida  est,  insulsa,  ino- 
dora,  tenax,  musculo  denique 
simillima.  IUud  est,  quo  in  iis, 
qui  febre  aliqua,  aut  inflamma- 
tione  laborant,  itemque  in  mu- 
Heribus  gravidis,  sanguinem, 
tanquam  corio,  obductum  vide- 
mus  ;  quodque  ex  hac  causa  fieri 
dicitur,  quia  particulae  rubrae, 
aliquanto  graviores,  prius  deor- 
sum  feruntur,  quam  altera  pars, 
tarde  concrescens,  easdem  irre- 
titas  quasi  tenere  potest.  Di- 
cunt,  enim,  quidquid  inter  san- 
guinem  mittendum  primum  pro- 
fluxerit,    id    solum    plerumque 


istud  corii  instar,  a  summa  parte, 
habere ;  quidquid  autem  novis- 
sime,  citius  coire.  At  res  ta- 
men  controversiam  adhuc  reci- 
pit.  Quod  spectat  ad  magnitu- 
dinem  istaram  materiae  colora- 
tae  particularum,  figuramque, 
multum  inter  auctores  decerta- 
tum  est.  Ipsa,  vero,  materies 
ex  iisdem  pene  principiis  con- 
stat,  quibus  caeterae  sanguiuis 
partes  ;  ab  his  enim  eo  potissi- 
mum  differt,  quod  rubra  est,  et 
ferruginea.  Nam  ex  centenis 
sexagenisque  partibus  singulas 
habet  fen-i  oxygenati.  Unde 
rubeat,  non  convenit :  alii  ex 
oxydo  illo  arbiti'antur ;  ahi  ne- 
gant.  Illud,  autem,  nosseopor- 
tet,  sanguinem  aeri  expositum 
multo  rubicundiorem  fieri,  quod 
quidem  oxygenio  pendere  vide- 
tur,  cum  omnes  aUi,  cujuscun- 
que  generis,  spiritus,  praeter 
hydrogenium  carbonatum,  fu- 
scum  reddant. 

Quod  ad  serum  pertinet,  aqua 
pauUulo  gravius  est,  quacum  fa- 
ciUime  quidem  commisceri  po- 
test.  Colores  caeruleos  in  viri- 
des  convertit.     Ad  gradum  ca- 

gcnt,  et  influente  calore  rursus  restituuntur  ; 
quod  simul  contingunt  colorari,  et  calefieri, 


loris  centesimum  sexagesimum 
coit ;  id  quod  fit,  si  vini  spiritus 
adjectus  est,  aut  acidi  aliquid, 
aut  tanina,  aut  sales  quidam, 
hydrargyri  praesertim  oxymu- 
rias :  accedit,  quod  per  vim 
quoque  galvanicam  repellentem 
cogitur.  Concretum  vero,  se 
cum  aqua  nuUo  modo  conjungit ; 
et,  quod  mirabile  est,  gi'avita- 
tem  nihilo  majorem  habet.  Con- 
sistit  in  aqua,  albumine,  sodae 
et  muriate  et  subcarbonate,  mu- 
riate  potassae,  hujusque  sulphate, 
calcis  deniqiie  phosphate  ;  ete- 
nim,  cura  argentum  infuscet, 
nonnulli  sulphur  habere  conten- 
dunt. 

Quid  inter  sanguinis  arteria- 
rum  principia,  atque  ejus  inter- 
sit,  qui  in  venis  est,  non  distin- 
guitur  :  sed  nihilominus  tamen 
haec  dissimilitudo  est,  quod  hic 
cogitur  tardius,  atque  pondero- 
sior  est :  ille  plus  fibrinae  ha- 
bet,  et  magis  rubet,  et  gravius 
oiet ;  est  etiam  aUquantulo  cali- 
dior,  cujus  rei  et  Galenus  ille 
nobilissimus,  qui  primus  sangui- 
nem  in  arteriis  natura  quidem 
inesse  docuit,  mentionem  facit, 


ait  enim  sxdi^fiaivsrai  Bi  'jr^ori^ov 
/jjh  rh  %ara  roLg  a^rrj^ag,  ori  %ai 
<p{jgsi  ^gg/z-orggov  sffrj,  %a)  WiVfjja- 
Tudssspov,  s<ps^7Jg  8s  %ai  rh  %ara, 
rag  fXsQag.  Quinimo,  dicunt 
tribus  partibus  amplius  sangui- 
nis  in  venis  esse  ;  nec  vero  de- 
sunt,  qui  hunc  multo  citius  coire 
credant. 

Pon-o  autem,  sanguinem  a 
venis  acceptum,  obscuro  sciHcet 
colore,  et  cum  recenti  ahmento 
commistum,  dexterior  ventricu- 
lus  in  pulmonem  immittit ;  ubi, 
aeri  objectus,  sive  oxygenium 
attrahit,  sive  carbonium  edit, 
rubicundus  fit,  et  idoneus,  qui 
in  omne  coi^pus  diflFusus,  mem- 
bra  reficiat,  et  alat ;  atque  hu- 
mores  plurimos,  variosque  prae- 
beat.  Quando,  autem,  animantes 
cahdissimo  loco  tenentur,  san- 
guis  arteriarum  nullam  fere  dis- 
similitudinem  habet  cum  vena- 
rum  illo  ;  unde  evenit,  ut  spiri- 
tum  istum  vitalem  et  salutarem, 
aeri  admixtum,  vix,  aut  omnino 
non  consumant :  quod  si  quis 
sese  frigori,  vel  exercitationi 
cuipiam  modicae,  committit ; 
si  expletus  est ;  si  meridianum 

et  repleri ;  venasquej  antea  exiles  et  oblite- 
ratas,  apparere  et  tumefieri :  unde  et  quando- 
que,  cum  subito  recalescunt,  dolore  afficiun- 
tur  partes  :  ex  quibus  appareat  id,  quod  in- 
fluxu  suo  calorem  advehit,  idem  esse  quod 
replet  et  colorat :  hoc,  autem,  praeter  sangui- 
nem,  nihil  aliud  esse  potest ;  sicut  ante  de- 
monstratum,  et  (quamvis  longiori  discissa 
arteria  et  vena)  quivis  sensu  percipere  evi- 
denter  potest,  cum  viderit  partem  venae  ci- 
teriorem  (versus  cor)  nihil  sanguinis  emit- 
tere,  partem  vero  ulteriorem  profundere  co- 
piosum,  et  nil  praeter  sanguinem  ;  qualiter 
postea  in  experimento  meo  commemorato,  in 
jugularibus  internis  facto.  Contra,  rescissa 
arteria,  sanguinis  parum  ex  parte  ulteriore 
dissecta  manat ;  citerior  vero  pars,  tanquam 
e  siphone,  violento  impulsu  merum  sangui- 
nem  ejaculat.  Quo  experimento  constat, 
qua  transitus  in  utrisque  sit,  an  hac,  an  illac  : 
constat  item,  qua  velocitate,  quo  motu  sen- 
sibili,  (non  sensum  et  guttatim)  qua  violen- 


tempus  est ;  res  aliter  multo  se  cum,    maxima   parte,    inter   se 

habet.  admodum  discrepare  videantur, 

Sunt  et  aliae  quaedam  senten-  nequaquam  hoc  loco  enumeran- 

tiae,   de  natura  sanguinis,    nu-  das  existimo. 
perrime  prolatae,  quas  equidem, 

tia  insuper.  Et,  ne  quis  subterfugiendo 
praetendat  spiritus  invisibiles,  demittatur 
orificium  vasis  dissecti  in  aquam  vel  oleum  : 
si  enim  quidpiam  exiret  aereum,  per  bullas 
erumperet  visibiles.  Hoc  enim  modo,  cra- 
brones,  vespae,  et  hujusmodi  insecta,  in 
oleo  demersa  et  sufFocata,  ultimo  aeris  bul- 
lulas  e  cauda,  dum  emoriuntur,  emittunt ; 
unde  ita  respirare  vivos,  non  est  improba- 
bile  :  animalia,  enim,  omnia  aqua  submersa 
et  sufFocata,  ultimo  cum  profunduntur  et 
labant  inferius,  bullulas  ex  ore  et  pulmoni- 
bus  emittere  solent,  et  spiritum  reddunt. 
Constat  denique,  eodem  experimento,  in  ve- 
nis  valvulas  ita  exacte  claudi,  ut  aer  inflatus 
non  penetret ;  multo  minus  sanguis  :  con- 
stat  (inquam)  sensu,  neque  sensibiliter,  neque 
insensibiliter,  neque  sensim,  neque  guttatim, 
sanguinem  per  venas  a  corde  elongari. 

Et  ne  quis  tandem  eo  confugeret,  ut  dicat 
haec  ita  esse,  cum  turbetur  natura,  et  praeter- 
naturaliter  constituta  sit,  non  vero  cum,  sibi 
relicta,  libere  agat ;  quandoquidem,  in  mor- 
bosa  et  praeternaturali  constitutione,  non 
eadem  apparent,  quae  in  naturali  et  sano 
statu  ;  dicendum  et  existimandum  est,  quod 
licet,  (discissa  vena)  tantum  sanguinis  ex  ul- 

teriori  parte  emanare,  praeter  naturam  vide- 
atur  aut  dicatur,  quia  turbatur  natura,  non 
tamen  dissectio  partem  citerioren^^  claudit, 
quo  nihil  exinde  exeat,  nec  exprimi  queat, 
sive  turbetur  natura,  sive  non.  Alii  similiter 
eontendunt  dicendo,  quanquam  (abscissa  ar- 
teria  prope  cor)  in  tanta  copia,  singulis  pulsi- 
bus,  prorumpat  statim  sanguis ;  non  propterea 
semper  cor  integrum,  et  integra  arteria,  pulsu 
pellere.  Verisimilius  tamen  est,  omnem  pul- 
sum  aliquidimpellere;  neque  posse,sine  alicu- 
jus  contenti  impulsu,  pulsum  continentis  esse. 
Tamen,  hoc  quidam,  quo  se  defenderent,  et 
circulationem  vitarent,  non  verentur  affir- 
mare  et  asseverare,  arterias  videlicet,  in  vi- 
ventibus,  et  secundum  naturam  sese  habenti- 
bus,  adeo  plenas,  ut  ultra  ne  grana  sanguinis 
admittere  valeant ;  et  consimiliter  de  cordis 
ventriculis.  Sed  extra  dubium  est,  quando- 
cunque,  et  quousque  dilatari,  et  contrahi, 
arteriis  et  ventriculis  conceditur,  recipere 
posse  ulterius  sanguinis  aliquid  impulsum, 
idque  ultra  multa  grana  debere.  Nam  si 
ventriculi  ita  distenti  (ut  vidimus  quandoque 
in  anatomia  vivorum)  quoad  nil  amplius 
sanguinis  admittant,  restitat  cor  a  pulsu,  et 

(tensum  renitensque  permanens)  suffocatione 
mortem  inducit. 

Sanguis  dum  movetur,  an  attrahatur,  an 
impellatur,  an  sua  intrinsecus  natura  sese 
moveat ;  satis,  in  libello  de  motu  cordis  et 
sanguinis,  dictum  est :  ut  et  de  actione,  fun- 
ctione,  dilatatione,  contractione  cordis,  quali- 
ter  sit ;  et  simul  de  arteriarum  diastole  :  ut, 
qui  exinde  argumenta  contradicendi  sumant, 
quae  dicta  sunt,  vel  non  intelligere,  vel  nolle 
visu  rem  explorare,  videantur  * 

Haud  quidquam  puto  in  corpore  attractum 
demonstrari  posse,  nisi  alimentum,  successio- 
ne  partium  sensim  in  loca  deperditi ;  sicut  lu- 
cernae  oleum  a  flamma.  Vnde  omnis  attracti- 
onis  sensibilis,  et  impulsionis,  commune  or- 
ganum  primum  illud  est,  quod  nervi  habet 
naturam,  vel  fibrae,  vel  musculi ;  nempe,  ut 
sit  contractile,  quod  (se  ipsum  contrahendo) 
abbreviari  possit,  et  ideo  tendere,  adducere, 
aut  propellere:  sed  haec  fiisius  et  apertius  ali- 
bij  in  organis  animalium  motoriis,  declaranda. 

Ad  eos,  qui  circulationem  repudiant,  quia 
neque   efficientem,    neque    finalem   causam 

*  Vid.  Cap.  xiv. 

vident,  cui  bono  ?  (de  quo  adhuc  nihil  ad- 
junxi,  sed  restat  demonstrandum) :  Prius  in 
confesso  esse  debet,  quod  sit,  antequam  pro- 
pter  quid,  inquirendum  :  nam,  ex  iis,  quae  in 
circulatione,  et  hac  posita,  obveniunt,  usus  et 
utilitates  investigandae  sunt.  Interim  dicam, 
quot  sunt  in  physiologia,  pathologia,  et  the- 
rapeia  recepta,  quorum  causas  non  novimus  ? 
esse  tamen,  nullus  dubitat ;  videlicet,  febrium 
putridarum,  revulsionis,  purgationis  excre- 
mentorum.  Quicunque  itaque  circulationem 
contra  versantur,  eo  quod  problemata  medi- 
cinalia  (stante  circulatione)  solvere  non  pos- 
sint ;  aut  in  morbis  curandis,  et  medicamen- 
tis  usurpandis,  apparentium  causas  exinde 
coUigere  nequeant;  aut  causas  receptas  a 
praeceptoribus  falsas  esse  non  videant ;  aut 
approbatas  opiniones  relinquere  indignum 
putent ;  et  per  tot  saecula  traditam  discipli- 
nam,  veterumque  auctoritatem,  in  dubium 
vocari  nefas  putent ;  his  omnibus  respon- 
deam,  facta  manifesta  sensui  nullas  opiniones, 
naturae  opera  nullam  antiquitatem  morari  : 
natura  enim  nihil  antiquius,  majorisve  au- 
ctoritatis. 

Ad  eos,  qui  problemata  non  solvenda  (ut 
putant)  e  medicinalibus  observationibus,  tan- 

quam  impedimenta,  sanguinis  circulationi 
objiciunt ;  suosque  errores  declarandos  oppo- 
nunt  (scilicet,  stante  circuitu,  phlebotomia 
non  revellit ;  cum  sanguis  nil  minus  parti 
affectae  impellatur),  excrementorum,  pravo- 
rumque  humorum,  transitum,  per  cor 
nobile  viscus  et  principale,  metuendum ; 
effluxum  excretionemque,  quandoquidem 
ex  eodem  corpore,  diversis  partibus,  im- 
mo  ex  eodem  foramine,  eodemque  tempore, 
nonnunquam  malus  et  corruptus  sanguis 
egreditur ;  cum,  si  continuo  fluxu  san- 
guis  agitaretur,  per  cor  transiens  permis- 
ceretur  concussus  ;  (haec  qui  fieri  pos- 
sunt,  dubitant ;  et  hujusmodi  plurima  e 
medicorum  schola  repugnare  videntur,  quo 
minus  circulationem  admittant ;  neque  sa- 
tis  factum  opinantur,  sicut  in  astronomia, 
nova  systemata  ordinare,  nisi  omnia  phaeno- 
mena  solvant)  non  aliud  hoc  loco  responde- 
ro,  quam  circulationem  non  eandem,  ubique 
et  semper,  esse :  sed  multa  contingunt,  ex 
sanguinis  motu  velociori  vel  tardiori,  cordis 
propellentis  robore  et  infirmitate,  sanguinis 
copia,  conditione,  vel  constitutione,  partium 
densitate,  obstructione,  et  similibus.  Cras- 
sior    sanguis   per  angustos   meatus  aegrius 

transit ;  pertransiens  per  jecoris  parenchyma 
magis  transcolatur,  quam  per  pulmonum. 

Non  pari  cursu  per  carnis,  et  parenchym^,- 
tis,  rariorem  texturam  tranatur,  ac  per  nervo- 
sarum  partium  compactam  consistentiam. 
Tenuior,  enim,  et  purior,  et  spirittiosior  pars, 
citius  permeat ;  crassior,  terrestrior  et  caco- 
chymica,  diutius  subsistens,  repudiatur  : 
pars  nutritiva,  et  ultimum  alimentum,  sive 
ros,  sive  cambium,  magis  penetrativa  est, 
siquidem  ubique  apponenda  (vel  ipsis  cor- 
nibus,  plumis,  unguibus,  pilis,  undique  ; 
si  omniquaque  enutrita  secundum  omnes 
dimensiones  augmentantur)  :  excrementa 
quibusdam  locis  propterea  secernuntur,  et 
coagmentantur,  et  aggravant,  aut  conco- 
quuntur.  Neque  excrementa  (vel  pra- 
vos  humores)  semel  segregata,  neque  lac, 
pituitam,  sperma,  neque  ultimum  alimentum 
(rorem  et  cambium)  cum  sanguine  revolvi 
necesse  puto  ;  sed  adhaerere  quod  nutrit,  ut 
agglutinetur,  oportere.  De  quibus  omnibus, 
plurimisque  aliis,  in  propriis  locis  determi- 
nandis  et  declarandis,  nempe  physiologia, 
reliquisque  artis  medicinae  partibus  ;  ut  et 
de  circulationis  sanguinis  consequentibus, 
inconvenientiis,    vel     convenientiis ;    [non] 

convenit  disputare,  priusquam  ipsa  circula- 
tio  stabilita  quod  sit,  et  pro  concesso  admit- 
tatur.  Astronomiae  exemplar  non  hic  imi- 
tandum  est ;  ubi,  ex  apparentiis  duntaxat 
et  ipso  quod  sit,  causae  et  ipsum  propter 
quid,  investiganda  veniunt.  Sed  (sicut  quis, 
eclipseos  causam  perquirens,  supra  lunam 
sisteretur,  ubi  sensu  causam  discerneret,  non 
ratiocinio)  sensibilium,  quae  sub  sensum 
cadunt,  nulla  alia  certior  demonstratio  ad 
fidem  faciendam  adduci  poterit,  quam  sensus 

et  uvro-^KX. 

Aliud  experimentum  insigne,  apud  omnes 
studiosos  veritatis,  cupio  exploratum,  quo  et 
pulsus  arteriarum  ab  impulsu  sanguinis  fieri, 
et  illustrari,  perspiciatur.  Intestinorum  canis, 
vel  lupi,  vel  cujusvis  animalis,  inflatorum  et 
exsiccatorum  (qualia  apud  pharmacopoeos 
vidimus)  si,  in  quavis  longitudine,  pars  ab- 
scissa,  et  aqua  impleta  utrinque  ligetur,  ut 
sit  tanquam  farcimen  ;  poteris,  ab  una  parte 
digiti  ictu  pulsa  et  vibrata,  in  altera  extremi- 
tate  adversa,  applicatis  digitis  (ut  supra  carpi 
arteriam  solemus  pulsum  indagare),  omnem 
ictum,  et  motus  differentiam,  clare  sentire  : 
atque  hoc  modo  (ut  etiam  in  omni  vena  cor- 
poris  turgente,    sive    viventis,   sive   mortui) 

poterit  quispiam  tyronibus  omnes  pulsuum 
differentias,  in  magnitudine,  frequentia,  ve- 
hementia,  rhythmo,  ad  sensum  aemulari,  et 
docere,  et  indigitare :  tanquam,  enim,  in  longa 
vesica  repleta,  et  in  tympano  oblongo,  omnis 
ictus  unius  extremi  in  altero  simul  cernitur. 
Proinde  in  hydrope  ventris,  sicut  quoque  in 
omni  abscessu  liquida  materia  oppleto,  sole- 
mus  anasarcam  a  tympanite  distinguere.  Si 
omnis  impulsus  etvibratio,  in  uno  latere  facta, 
clare  in  altero  sentitur  tactu,  tympanitera 
censemus :  non,  ut  falso  existimatur,  quia 
sonum  tympani  refert,  et  flatu  tantum  fiat 
(quod  nunquam  accidit) ;  sed  quia,  uti  [in] 
tympano,  omnis  ictus  levissimus  pertranseat, 
et  vibratio  quaevis  percurrat :  serosam  enim, 
et  ichorosam,  et,  qualis  urinae  est,  substan- 
tiam  subesse  denotat ;  et  non  aut  lentam,  aut 
viscidam,  ut  in  anasarca  ;  quae  impressa  ictus 
et  impulsionis  vestigia  servat,  non  transmit- 
tit. 

Hoc  experimento  in  medium  adducto,  ori- 
tur  potentissima  objectio  contra  sanguinis 
circuitum,  a  nemine,  qui  contra  me  scripse- 
rit,  observata  aut  opposita.  Quandoquidem, 
in  hoc  experimento,  pulsus  systoles  et  diasto- 
les  vidimus  fieri  posse,  sine  exitu  liquoris  ; 

in  arteriis  [idem]  posse  ex  ictu  cordis  con- 
tingere,  sine  circuitus  necessitate,  quis  su- 
spicabitur  ;  sed  similiter  Euripi  in  morem, 
illinc  huc,  et  vicissim  hinc  illuc,  sanguinem 
agitari.  Verum  alias  hanc  difficultatem  sol- 
vimus  sufficienter  ;  et  nunc  quoque  dicimus, 
in  arteriis  viventium  hoc  non  esse  potest ; 
quoniam  continue  et  continenter  auricula 
cordis  dextra  ventriculum  implet  sanguine, 
cui  tricuspides  valvulae  regressum  negant,  et 
simul  auricula  sinistra  sinistrum  ;  et  uterque 
ventriculus  in  systole  projicit  sanguinem,  et 
protrudit,  quem  sigmoides  valvulae  non 
sinunt  remeare.  Aut,  igitur,  alicubi  ex  pul- 
monibus,  et  pariter  ex  arteriis,  emigrare  con- 
tinue  et  continenter  debet ;  aut  tandem, 
alicubi  stagnans  et  infarctus,  vel  continentia 
vasa  disrumperet,  vel  cor  ipsum  distendendo 
suffocaret ;  ut  in  viva  dissectione  anguis  (in 
libello  meo  de  sanguinis  motu)  ad  sensum 
contingere  annotavimus.  Ad  hoc  dubium 
declarandum,  duo  experimenta,  inter  multa 
alia,  commemorabo;  quorum  prius  ante  retuli, 
quo  clare  appareat  sanguinem  in  venis,  con- 
tinuo  et  magno  conatu  et  fluore,  versus  cor 
semper  currere. 
^    In  jugulari  vena  interna  denudata  damae 

vivae  (coram  multis  nobilibus,  et  rege  serenis- 
simo,  domino  meo,  assistentibus)  per  medium 
divisa  et  abrupta,  ex  parte  inferiori,  e  clavi- 
cula  surgente,  vix  guttae  quaedam  prodierunt 
sanguinis;  quando  magno  impetu,  et  rotundo 
fluore  prorumpente,  longius  deorsum  e  ca- 
pite,  per  alterum  illius  venae  orificium, 
sanguis  uberrime  scaturiebat.  Idem  quoti- 
die  poteris  observare  in  phlebotomia,  pro- 
fluente  sanguine :  si  uno  digito,  paulo  infra 
orificium,  venam  comprimas,  affatim  fluor 
sistitur  ;  qua  compressione  soluta,  abunde 
denuo  effluit,  ut  prius. 

In  quavis  visibili  longa  vena  cubiti,  sursum 
extensa  manu,  et  omni  sanguine  deorsum  e 
manu,  quoad  poteris,  depresso ;  videbis  ve- 
nam,  quasi  (relicta  in  cute  fovea)  collapsam  : 
quamprimum  vero  summitate  unius  digiti 
comprimas,  statim  partem,  manum  versus, 
oppleri,  turgere  et  (adveniente  e  manu  san- 
guine)  tumefieri  percipies.  Quid  ?  quod, 
detento  spiritu,  et  inde  compressis  pulmoni- 
bus,  multo  ingesto  aere,  simul  vasa  pectoris 
comprimuntur ;  unde  sanguis  in  faciem  et 
oculos,  multo  rubore,  compellitur.  Quid  ? 
quod  (ut  Aristoteles,  in  problematibus)  om- 
nes  actiones  cum  vi  et  robore  magis  obeun- 

tur,  detento  anlielitu,  quam  laxato.  Sic  e  vena 
frontis  vel  linguae,  compressipne  juguli,  et 
retento  anhelitu,  elicitur  sanguis  uberior. 

Ego  aliquando  in  cadavere  humano  novi- 
ter  strangulato,  intra  duas  horas  a  suspensio- 
ne,  aperto  pectore  et  pericardio  (antequam 
faciei  rubor  evanuerat),  auriculam  dextram 
cordis  et  pulmones,  plurimum  distentos  et 
infarctos  sanguine,  multis  attestantibus  os- 
tendi ;  praecipue  vero  auriculum,  ad  maximi 
hominis  pugni  magnitudinem,  turgentem, 
adeo  ut  disruptum  iri  putares.  Quae  moles 
die  sequente,  refrigerato  penitus  corpore,  et 
per  alias  vias  cruore  dilapso,  detumescens 
evanuit.  Ita,  ex  his  et  aliis  experimentis, 
satis  constat,  sanguinem  per  venas  omnes  ad 
cordis  basin  procurrere,  et,  nisi  transitus 
daretur,  in  alias  vias  coarctari,  aut  cor  ipsum 
eo  obrui :  uti  ex  altera  parte,  si  non  ex  ar- 
teriis  efflueret,  sed  regurgitans  reperiretur, 
appareret  quantum  opprimeret. 

Aliam  observationem  addam.  Vir  nobilis, 
eques  auratus,  dominus  Robertus  Darcy, 
progener  doctissimi  viri,  et  mihi  amicissimi, 
medici  celeberrimi,  doctoris  Argent,  cum 
erat  consistente  aetate,  saepe  de  dolore  quo- 
dam  pectoris  oppressivo  conquestus  est,  prae- 

cipue  nocturno  tempore ;  ita  ut  quandoque 
lipotliymiam,  quandoque  sufFocationem,  a 
paroxysmo  metuens,  vitam  inquietam  et  an- 
xiam  degeret.  Multa  incassum  tentavit, 
omnium  medicorum  consiliis  usus.  Tandem, 
ingravescente  morbo,  cachecticus  et  hy- 
dropicus  fit ;  et  ultimo,  in  uno  paroxysmo 
vehementer  oppressus,  obiit.  In  hujus  ca- 
davere  (praesente  domino  doctore  Argent, 
qui  tunc  temporis  praesidens  collegii  medico- 
rum  erat^  et  domino  doctore  Gorge,  theologo 
et  praedicatore  egregio,  qui  illius  parochiae 
pastor  fuit)  ex  impedito  transitu  sanguinis 
de  sinistro  ventriculo  in  arterias,  paries  ipsi- 
us  ventriculi  sinistri  cordis  (qui  satis  cras- 
sus  et  robustus  cernitur)  disruptus,  et  amplo 
hiatu  perforatus  erat ;  cum  foramen  tantae 
amplitudinis  sanguinem  effunderet,  ut  facile 
aliquem  ex  meis  digitis  reciperet. 

Alium  virum  cordatum  novi,  qui,  prae  ira 
et  indignatione,  ob  acceptam  injuriam  a  po- 
tentiori,  et  illatam  contumeliam,  adeo  aestu- 
ans  exardescebat,  ut  invidia  et  odio  in  dies 
(ob  inhibitam  vindictam)  auctis,  et  animi 
passione  vehementi,  qua  maxime  exulceratus 
erat,  nemini  patefacta,  tandem  in  mirum 
genus  morbi  incidit,  summaque  oppressione 

p 

et  dolore  cordis,  et  pectoris,  misere  conflicta- 
batur  ;  ut,  nullis  adhibitis  expertissimorum 
medicorum  auxiliis  proficientibus,  in  scorbu- 
ticam  tandem,  post  aliquot  annos,  cachexiam 
incidens,  contabuerit,  et  mortuus  fuerit.  Huic 
tantummodo  aliquid  solaminis  accidit,  quo- 
ties  et  quamdiu  tota  pectoris  regio  a  fortissi- 
mo  viro  comprimeretur,  et  (sicut  pistor  pa- 
nem  subigit)  depsaretur,  et  tunderetur.  Ami- 
ci  ipsum  veneficio  a  malefica  afFectum  puta- 
bant,  aut  cacodaemone  obsessum.  Huic  quo- 
que  arteriae  jugulares,  pollicis  magnitudine 
distentae,  tanquam  utravis  esset  aorta  ipsa, 
aut  arteria  magna  descendens,  alte  et  vehe- 
menter  pulsabant,  et  tanquam  aneurysmata 
duo  oblonga  apparebant :  unde  et  arterio- 
tomiam  circa  tempora  tentavimus  ;  sed  nullo 
levamine.  In  cadavere  dissecto,  inveni  cor 
et  aortam  adeo  distenta,  et  sanguihe  referta, 
ut  cordis  moles,  et  ventriculorum  cavitates, 
bovini  cordis  magnitudinem  compensarent, 
et  aequipollerent.  Tantae  sanguinis  cohi- 
biti  vel  conclusi  vires  sunt,  tantusque  impe- 
tus. 

Quanquam  igitur  (per  experimentum  pri- 
dem  allatum)  impulsus  fieri  sine  exitu  (con- 
quassata  hinc  inde  aqua)  poterit,  in  farcimine 

praedicto  ;  idem,  tamen,  non  potest  sanguini 
in  vasis  viventium  eontingere,  sine  summis, 
et  gravissimis  impedimentis  et  periculis.  Ve- 
runtamen  exinde  manifestum  est,  sanguinem, 
in  suo  circuitu,  non  eadem  velocitate  et  cele- 
ritate  ubique  transire  ;  ut  neque  eadem  ve- 
hementia,  in  omnibus  locis,  et  partibus,  et 
temporibus  ;  sed  pro  aetate,  sexu,  temperie, 
habitu  corporis,  caeterisque  rebus  contingen- 
tibus,  internis  vel  externis,  naturalibus  vel 
non  naturalibus,  multum  variari.  Non  enim 
per  vias,  et  meandros  occlusos,  obstructos, 
aut  impeditos,  eadem  celeritate  transit,  qua 
per  apertos,  reseratos,  et  patentes  ;  neque 
per  corpora,  aut  partes  densas,  constrictas, 
infarctas,  uti  per  raras,  relaxatas,  et  deob- 
structas.  Neque,  cum  debiliter,  lente,  et 
molliter  fit  impulsus,  ita  expedite  procurrit 
aut  penetrat,  uti  cum  vi  et  robore  impingi- 
tur,  vehementia  et  copia  cogitur.  Neque 
crassus  ipse  sanguis,  aut  solidior,  aut  terre- 
strior  factus,  adeo  penetrativus,  uti  cum  sero- 
sior,  attenuatus,  liquidior  existit.  Et  pro- 
inde  rationabiliter  existimandum  est,  sangui- 
nem,  in  circuitu  suo,  tardius  pertransire  per 
renes,  quam  per  cordis  substantiam  ;  cele- 
rius  per  jecur,  quam  per  renes  ;  per  lienem, 

quam  per  jecur ;  per  pulmones,  quam  per 
carnes,  aut  alia  aliqua  viscera  ;  quanto  rario- 
ris  consistentiae  sunt. 

Similiter  contemplari  licet  de  aetate,  sexu, 
temperie,  habituque  corporis,  molli  vel  duro  ; 
de  ambientis  frigore  densante  corpora,  quan- 
do  vix  venae  apparent  in  artubus,  aut  color 
sanguineus  cernitur,  aut  calor  sentitur ;  et 
de  sanguine,  a  pastu,  liquidiore  facto  ab  ac- 
cessione  alimenti.  Ita  quoque  venae  con- 
spicue  magis,  et  libere,  effundunt  in  pblebo- 
tomia,  calefacto  corpore,  quam  refrigerato. 
Videmus  uti  ab  animae  passione,  (dum  admi- 
nistratur  phlebotomia)  si  inciderit  pavidus 
in  lipothymiam,  statim  sistitur  sanguinis 
effluxus,  et  pallor  ej^sanguis  totam  corporis 
superficiem  occupat,  rigent  rnembra,  sibilant 
aures,  oculi  occaecantur  et  convelluntur. 
Campum  invenio,  ubi  longius  percurrere,  et 
latius  speculando  exspatiari,  possum.  Sed 
enim,  tanta  hinc  veritatis  elucescit  lux,  qua 
tot  problemata  explanari,  tot  dubia  solvi,  tot 
affectionum  et  morborum  causae,  et  curandi 
occasiones,  investigari  poterunt,  ut  pecuha- 
rem  tractatum  postulare  viderentur.  De 
quibus  omnibus,  in  observationibus  meis 
medicinalibus,  admiratione  digna  tradam. 

Quid,  enim,  magis  admirari  contingat,  quam 
quomodo  in  omni  afFectu,  appetitu,  spe,  vel 
timore,  corpus  nostrum  diversimode  patitur, 
et  vultus  variatur  ipse,  et  sanguis  huc  aut 
illuc  subterfugiens  videtur  ?  Ira  rubent 
oculi,  constringitur  pupilla  :  in  verecundia, 
rubore  profunduntur  genae :  timore,  infa- 
mia,  et  pudore,  pallida  facies,  rubent  auricu- 
lae,  tanquam  male  auditurae  :  cupidine  ta- 
ctis  adolescentibus,  quam  celeriter  impletur 
nervus  sanguine,  et  erigitur,  tenditur  ?  Quod 
autem  medicis  evenit,  observatione^  dignissi- 
mum  et  utilissimum,  quare  omnem  dolorem 
sanguinis  emissio,  cucurbitulae,  et  arteriae 
deferentis  fluxum  compressio  et  coarctatio 
artificiosa,  (praesertim  interea  dum  fiunt) 
tanquam  incantamento,  sedant  et  auferunt ; 
haec,  inquam,  ad  observationes,  ubi  clare 
enodantur,  referenda. 

Perperam,  anatomica  dissectione  confir- 
manda,  et  avro-^ia,  quae  sunt  credenda,  inepti 
et  inexperti,  dialecticis  et  longe  petitis  argu- 
mentis,  conantur  vel  evertere,  vel  stabilire. 
Quod  in  quaestione  est  (sensibile  et  visibile 
an  sit,  necne)  videre,  vel  expertis  credere 
teneri,  quicunque  scire  desiderat,  oportet ; 
neque  ulla  alia  certitudine  clariori  erudiri 

aut  doceri  poterit.  Quis  vinum  dulee  [esse], 
multumque  aquae  potum  antecellere,  iis,  qui 
nunquam  degustarunt,  persuadebit  ?  Quibus 
argumentis,  solem  esse  lucidum,  et  supra 
omnes  stellas  splendentem,  a  nativitate  caecis 
confirmabit  ?  Sic  de  sanguinis  circuitu  ;  quem 
tot  sensibilibus,  ad  autopsiam,  experimentis 
confirmatum,  jam  per  tot  annos,  habuerunt 
omnes.  Nemo  inventus  est,  qui  rem  sensibi- 
lem  (videlicet  motum,  fluxum,  et  refluxum) 
sensibilibus  pariter  observationibus  redar- 
guere,  aut  experientiam  allatam  infringere 
experimentis,  valuit ;  imo,  contrarium  astru- 
ere  ex  avro-^la,  ne  tentavit  quidem. 

Cum  interim  non  desunt,  qui  (ob  inexpe- 
rientiam,  et  rudem  ignorantiam  anatomicam, 
nihil  quidquam  sensibile,  in  contrarium  quod 
afferrent,  habentes)  vanis  quibusdam  et  fi- 
ctis,  ex  praeceptorum  auctoritate  receptis, 
assertionibus,  vel  probabilibus  suppositis, 
quibusdam  captiunculis  vacuis,  obstrepunt  : 
multisque  verbis  aliqui  insuper,  iisque  haud 
dignis,  sed  saepe  maledictis,  nec  sine  convi- 
tiis  et  contumelia,  oblatrant :  quibus  nihilo 
plus  agunt,  quam  ut  dent  operam  vanitatem, 
et  ineptias  suas,  et  malos  mores,  argumento- 
rumque  (quae  a  sensu  petenda  essent)  ino- 

piam  prodere,  et  cum  falsa  sophistica  ratione 
adversus  sensum  insanire  videantur.  Haud 
aliter  maris  Siculi,  ventorum  turbine  conci- 
tati,  fluctus  contra  scopulos,  intra  Charybdin, 
allisi  fremunt,  et  refracti  et  reverberati  spu- 
mant ;  quam,  contra  sensum,  ratiocinium. 

Si  nil  admitteretur  per  sensum,  sine  ratio- 
nis  testimonio,  aut  contra  quandoque  ratio- 
nis  dictamen,  jam  nulla  essent  problemata 
disputanda.  Si  non  certissima  per  sensum 
fides  foret,  eaque  ratiocinando  stabilita  (ut 
in  suis  constructionibus  geometrae  solent), 
nullam  profecto  admitteremus  scientiam : 
quippe  ex  sensibilibus  de  insensibilibus  de- 
monstratio  rationalis,  geometrica  est.  Ad  cu- 
jus  exemplar,  abstrusa  et  a  sensu  remota,  ex 
apparentibus  manifestioribus  et  notioribus, 
innotescunt.  Melius  multo  ^Aristoteles  nos 
admonet,  de  generatione  apum  disputans  : 
rationi  fides  adhibenda,  inquit,  si,  quae  demon- 
straritm^  conveniunt  cum  iis,  quae  sensu  perci- 
piuntur,  rehus :  quae  cum  satis  cognita  habe- 
buntur,  tum  sensui  magis  credendum  quam  ra- 
tioni.     Vnde  probare,  vel  improbare,  vel  re- 

*  De  generatiojie  animalium,  lib.  iu.  cap.  lO^ 

probare  omnia,  ab  examinatione  minutim  fa- 
cta  debemus  :  examinare  vero,  et  experiri  an 
recte,  an  perperam  dicta  sint,  ad  sensum  de- 
ducere  oportet,  et  sensus  judicio  confirmare 
et  stabilire  ;  ubi,  si  quid  fictum,  non  latet. 
Vnde  Plato,  in  Critia,  difficilem  esse  earum 
rerum  explicationem  asserit,  quarum  expe- 
rientiam  habere  poterimus.  Neque  apti  ad 
scientiam  sunt  auditores,  qui  nullam  experi- 
entiam  habent, 

Quam  arduum  et  difficile  sit,  nullam  expe- 
rientiam  habentes,  vel  in  quibus  experien- 
tiam,  aut  sensibilem  cognitionem,  non  habent, 
docere ;  et  quam  inepti  et  indociles  inexper- 
tique  auditores  sint,  ad  veram  scientiam ; 
caeci  de  coloribus,  surdi  de  consonantiis,  ju- 
dicia  plane  ostendunt.  Quis  unquam  maris 
fluxum  et  refluxum  ;  quis,  ex  diagrammate 
geometrico,  angulorum  quantitates  aut  late- 
rum  rationes,  caeeos  docebit  ?  aut  eos,  qui 
neque  mare  viderunt,  neque  diagrammata  ? 
Inexpertus  in  anatomicis,  et  (in  quantum 
propriis  oculis,  et  proprio  exinde  conceptu, 
rem  non  tenet)  caecus  in  iis  quadantenus 
existimandus,  et  ineptus  ad  doctrinam  ;  non 
enim  de  quibus  disputat  anatomicus,  neque 

ex  quibus,  in  rei  natura  insitis,  desumit  argu- 

menta,  quidquam  rite  novit ;  sed  cuncta  pa- 

riter  ignota  sunt,  tam  quae  concluduntur  et 

coUiguntur,  quam  ex  quibus.     Nulla,  autem, 

possibilis  cognitio,  ex  non  praeexsistente  co- 

gnitione,  eaque  notiori  :  et  haec  una  potissi- 

mum  causa  est,  cur  tam  incerta,  et  conjectu- 

ralis  nostra,  de  coelestibus  corporibus,  scientia 

sit.     Ab  iis,  qui  causas  et  rationes  omnium 

scioli  adeo  profitentur,  scire  velim,  ut  ambo 

oculi  simul  hac  atque  illac,  et  quaquaversus 

sese  intuendo,  moveant ;  nec  sigillatim,  iste 

illuc,  hic  istuc,  se  convertat  oculus  :  ita  am- 

bae  cordis  auriculae,  et  caetera.     Quia  fe- 

briumcausas,aut  pestilentiae,  aut  quorundam 

medicamentorum  et  mirandas  proprietates, 

ipsorumque  causas,  non  norunt  [homines]  ; 

an  propterea  essent  neganda  ?  Cur  foetus  in 

utero,  non  respirans  aerem  usque  ad  mensem 

decimum,  ob  defectum  respirationis  non  suf- 

focatur  ?  cum  natus  in  septimo,  vel  octavo, 

quamprimum  aerem  inspirat,  inhibita  post- 

modum  respiratione,  ob  defectum  aeris  suffo- 

cetur.     Quare  in  utero  exsistens,  vel  adhuc 

intra   secundinas  nondum  exitum  adeptus, 

vitam    sine    respiratione   retinere    poterit ; 

quamprimum  vero  aeri  semel  expositus,  nisi 
respiraverit,  vitam  retinere  non  possit  ?^ 

Quoniam  multos  video  haerere,  et  de  cir- 
culatione  dubitare,  et  aliquos  oppugnare,  eo 
quod  me  non  penitus  intellexerunt ;  eorum 
gratia,  breviter,  quid  dictum  velim  in  libello 
de  cordis  et  sanguinis  motu,  recapitulabo. 
Sanguis  in  venis  contentus,  suo  quasi  fundo, 
ubi  copiosissimus  (in  vena  scilicet  cava,  juxta 
cordis  basin  et  auriculam  dextram)  sensim,  ab 
interno  suo  calore  incalescens  et  attenuatus, 
turget,  attollitur,  fermentantium  in  modum; 
unde  auricula  dilatata,  sua  facultate  pulsifica 
se  contrahens,  propellit  saepius  et  confestim 
in  dextrum  cordis  ventriculum  ;  qui,  imple- 
tus,  sua  systole  subsequenter  sese,  illo  im- 
pulsu,  sanguine  expediens  (cum  regressum 
valvulae  tricuspides  impediunt),  in  venam 
arteriosam  (qua  patens  porta  datur)  com- 
pellit ;  quo  illius  distensionem  facit.  In 
vasis  arteriosis,  jam  sanguis  adversus  valvu- 
las  sigmoides  recurrere  impotens  ;  simulque, 
inspiratione  et  expiratione,  extenti,  et  ampli- 
ati,   et  restricti,  pulmones,  et    una  quoque 

*  Vid.  Cap.  vi. 

vasa  ipsorum,  huic  sanguini  viam  transitum- 
que  in  arteriam  venosam  praebent :  ex  qui- 
bus  auricula  sinistra  (simul  et  pariter  cum 
auricula  dextra,  motum,  rhythmum,  ordinem 
et  functionem  peragens)  eundem,  in  sini- 
strum  pariter  ventriculum,  sanguinem  intro- 
mittit,  quem  dextra  in  dextrum  :  unde  sini- 
ster  ventriculus,  simul  et  pariter  cum  dextro, 
(quando  regressus,  unde  venerat,  propter 
eadem  valvularum  renitentium  impedimenta 
prohibetur)  in  capacitatem  aortae,  et  conse- 
quenter  in  omnes  arteriae  ramos,  impellit : 
arteriae,  hoc  subitaneo  impulsu  repletae,  cum 
non  ita  subito  sese  exonerare  possint,  dis- 
tenduntur,  impelluntur,  et  diastolen  pati- 
untur.  Vnde,  cum  continue  et  continenter 
idem  reiteretur,  colligo  arterias,  tum  in  pul- 
monibus,  tum  per  universum,  tot  ictibus 
cordis,  et  impulsionibus  sanguinis,  adeo  tan- 
dem  distentas  et  infarctas  fore,  ut  vel  cessa- 
ret  omnino  impulsus,  vel  disrumperenter, 
vel  dilatarentur,  adeo  ut  omnem  massam 
sanguinis,  a  venis  exhaustam,  continerent, 
nisi,  alicubi  effluente  sanguine  exoneraren- 
tur. 

Idem  quinetiam  de  cordis  ventriculis  ra- 
tiocinium,  repletis  et,  ab  auriculis  infarctis. 

sanguine.  Nisi  pariter  sese  deplerent  arte- 
riae,  tandem  ad  extremum  distensi  ventricu- 
li,  ab  omni  motu  destituti,  fixique,  permane- 
rent.  Atque  haec  collectio  mea  demonstra- 
tiva,  et  vera  est,  et  necessaria,  si  vera  sint 
praemissa :  illa  autem  vera  esse,  vel  falsa, 
sensus  nos  facere  debet  certiores,  non  ratio ; 
uvro-^lu,  non  mentis  agitatio. 

Sanguinem  praeterea,  in  venis,  assevero 
semper  et  ubique^  de  minoribus  in  majora 
currere,  et  versus  cor  ab  omnibus  particulis 
properare  :  unde  colligo,  quam  copiam  (con- 
tinue  intromissam)  arteriae  receperunt,  per 
venas  traditam,  reverti  tandem,  eoque  re- 
fluere,  unde  primum  pelleretur  ;  et  eo  modo 
circuitu  sanguinem  moveri,  fluxu  et  refluxu 
a  corde  per  impulsum,  cujus  impetu  per 
omnes  arteriarum  fibras  cogitur :  postea,  ab 
omnibus  partibus,  continuato  fluxu,  regredi 
per  venas  successive,  quibus  absorptus  et 
exhaustus  traducitur.  Haec  vera  esse  docet 
sensus  ipse  ;  et  a  sensibilibus  collectio  neces- 
saria  omnem  dubitandi  ansam  tollit.  Deni- 
que,  hoc  est,  quod  enarrare  et  patefacere,  per 
observationes  et  experimenta,  conabar :  non 

*  Capite  excepto,  et  jccinore. 


AD  J.  RIOLANVM.  Qgj 

ex  causis  et  principiis  probabilibus  demon- 
strare,  sed  per  sensum  et  experientiam  con- 
firmatum  reddere,  anatomico  more,  tanquam 
majori  auctoritate,  volui. 

Ex  his  notandum,  quam  vim  et  violentiam, 
concitatamque  vehementiam,  in  corde  et 
arteriis  majoribus,  tactu  et  visu  percipimus  : 
pulsusque  systolen  et  diastolen  (in  animali- 
bus  majoribus  calidioribus)  non  dico  in  o- 
mnibus  vasis,  sanguinem  continentibus,  ean- 
dem  esse,  neque  omnibus  sanguineis  anima- 
libus ;  sed  talem  et  tantam  in  omnibus,  ut 
exinde  fluxus  sanguinis,  et  citatior  cursus, 
per  arterias  exiles,  partium  porositates,  vena- 
rumque  omnium  ramos,  necessario  fiat;  et 
exinde  circulatio. 

Nam  neque  exiles  arteriae,  neque  venae, 
pulsant ;  sed  duntaxat  majores,  etcordi  vici- 
niores  pulsant  arteriae,  eo  quod  non  ita  su- 
bito  emittunt,  ac  impellitur  sanguis.*  Nam 
experiri  poteris,  dissecta  arteria,  et  pleno 
gurgite  exsiliente  sanguine,  ita  ut  libere 
exeat,  prout  immittitur.  In  arteria  illa,  per 
quam  transit,  vix  pulsum  persentias  ;  quia, 
data  porta,  transcurrit  sanguis,  non  disten- 

*  Vid.  Cap.  iii. 

dit.  In  piscibus,  serpentibus,  frigidioribus- 
que  animalibus,  cor  tarde  et  debiliter  pulsat, 
ut  vix  in  arteriis  pulsum  percipias,  sangui- 
nemque  transmittit  lento  admodum  gradu. 
Vnde  in  his,  ut  etiam  minoribus  arteriarum 
fibris  in  homine,  nulla  tunicarum  aut  san- 
guinis  distinctio ;  quia  sanguinis  impulsu 
non  percelluntur. 

Rescissam  et  apertam  arteriam  (ut  dixi) 
pertransiens  sanguis  non  impellit,  neque 
pulsat ;  unde  clare  cernitur,  arterias  neque 
innata  facultate  pulsifica,  neque  a  corde 
demandata,  sed  solo  sanguinis  impulsu,  dia- 
stolen  pati  :^  nam  tum,  pleno  ipso  in  fluxu 
longius  profluente,  tam  systolen  quandam, 
quam  diastolen,  discernere,  et  tactu  percipere, 
poteris,  ut  antea  dixi,  omnesque  pulsationis 
cordis  difFerentias,  rhythmum  quinetiam  ei 
ordinem,  vehementiam,  intermissionemque 
in  emanante  fluore  (sicut  in  speculo  imagi- 
nem)  evidenter  agnoscere.  Quemadmodum 
cum  aqua,  vi  et  impulsu  siphonis,  per 
fistulas  plumbeas  in  altum  cogitur,  sin- 
gulas  compressiones  instrumenti  (per  mul- 
ta    licet    stadia    distantia)    in    ipso   aquae 

*  Vid.  Cap.  iii. 

exeuntis  fluxu,  singulorum  ictuum  ordinem, 
principium,  incrementum,  finem,  vehemen- 
tiam,  observare  et  distinguere  possumus ;  ita 
ex  abscissae  arteriae  orificio.  Vbi  notan- 
dum,  ut,  in  exemplo  aquae,  continuum 
effluxum  esse,  licet  modo  longius  exsiliat, 
modo  propius ;  ita  in  arteriis,  praeter  sangui- 
nis  concussionem,  pulsum,  vel  vibrationem 
(quae  non  in  omnibus  aeque  cernitur),  con- 
tinuum  exinde  fluorem  motumque  fieri, 
usquequo  primum  sanguis  (auricula  nempe 
dextra),  ubi  incepit,  regreditur. 

Haec  in  rescissa  aliqua  arteria  longiori,  ut 
jugulari  ;  quam  intra  digitos  comprehendere, 
exitumque  moderari  sanguinis,  [arteriamque] 
magis  aut  minus  pulsare,  amittere  pulsum  et 
recuperare,  pro  tuo  libitu  poteris  explorare, 
ut  clare  discernantur.  Et,  sicut,  integro 
pectore,  haec  manifesta  hoc  modo  fiant ;  ita, 
aperto  pectore,  et  collapsis  exinde  pulmoni- 
bus,  amissoque  motu  respirandi,  brevi  ex- 
periri  poteris ;  scilicet,  contrahi  auriculam 
sinistram,  inaniri,  albidiorem  fieri,  et  tande!m, 
cum  sinistro  ventriculo,  pulsum  intermittere, 
et  omittere,  et  destituere ;  et  pariter,  ex 
rescissae  arteriae  foramine,  minus  et  minus 
sanguinem,  subtiliori  filo,  et  infirmiori  pulsu, 

proruere :  et  denique  (deficiente  nimirum 
sanguine,  et  ventriculi  sinistri  impulsu)  ni- 
hil  ultra  emanabit.  Idem,  ligata  vena  arte- 
riosa,  experiri  poteris,  et  auriculae  sinistrae 
pulsum  auferre,  et  soluta  restituere,  pro  ar- 
bitrio.  Vnde  idem,  hoc  experimento,  quod 
[in]  moribundis,  evidens  cernitur ;  ut  prius 
a  motu  et  pulsu  sinistra  auricula  desisteret, 
postea  ventriculus  sinister,  deinde  dexter, 
ultimo  auricula  dextra.  Ita  a  quo  incipit 
vitalis  facultas  et  pulsus  primo,  deficit  ul- 
timo. 

Quibus  per  sensum  exploratis,  manifestum 
est,  sanguinem  per  pulmones  tantumjpertran- 
sire  (et  non  per  septum  cordis),  et  duntaxat 
a  respiratione  commotos,  non  coUapsos  et 
requietos  :  unde  probabile  est,  quare  in  em- 
bryone  (cum  nondum  spirat)  natura  pro 
transitu  sanguinis  in  arteriam  venosam  (quo 
materia  sinistro  ventriculo,  et  auriculae  sini- 
strae  suggeratur)  foramen  ovale  aperuit ; 
quod  adolescentibus,  et  libere  spirantibus, 
occludit.  Patet  quoque  cur,  oppressis  et 
infarctis  vasis  pulmonum,  vel  quibus  morbo 
graviori  laesa  respiratio,  adeo  sit  periculosum 
et  signum  lethale.  Patet  non  minus,  quare 
sanguis  adeo  rutilans  sit  pulmonum  ;  tenuior 

enim  est,  ut  qui  inibi  transcolatur.  Notan- 
dum  amplius,  ex  epilogo  antedicto,  ab  iis  qui 
causas  circulationis  efflagitant,  et  cordis  vir- 
tutem  omnium  effectricem  suspicantur,  et, 
ut  pulsus  transmissionis,  ita  attractionis  ge- 
nerationisque  sanguinis  auctorem  credunt 
(cum  Aristotele),  atque  a  corde  spiritus  fieri, 
vitalemque  calorem  influentem  (idque  cordis 
innato  calore,  tanquam  immediato  animae 
instrumento,  vel  vinculo  communi  et,  ad 
omnia  vitae  opera  peragenda,  organo  primo), 
arbitrantur,  et  ita  sanguinem,  et  spiritus 
motum,  perfectionem,  calorem  quoque,  a 
corde,  tanquam  ab  origine,  mutuari,  et  o- 
mnem  rationem  sanguinis  (quam  Aristoteles 
dicit  inesse  sanguini,  qualem  in  aqua  calida, 
et  in  pulte  ebulliente),  corque  causam  pri- 
mam  esse  pulsationis  et  vitae,  existimant; 
aperte  si  loquar,  haec  ita  esse  (ut  vulgo  re- 
cepta  sunt)  non  opinor  :  et  multa  sunt,  quae 
me  in  eandem  sententiam  ire  suadent,  in 
generatione  partium  observanda ;  quae  hic 
recitare  non  expedit.  Propediem  forsan 
miraculosiora,  majoremque  lucem  naturali 
philosophiae  allatura :  quae  a  me  in  publi- 
cum  dabuntur. 

Interim  dicam  tantum,  et  sine  demonstra- 
tione  proponam,  (bona  cum  venia  doctissimo- 
rum  virorum,  et  antiquitatis  reverentia)  cor, 
prout  omnium  in  corpore  principium,  auctor, 
fons,  et  origo,  primaque  vitae  causa  est,  una 
cum  venis,  arteriis  omnibus,  contentoque 
sanguine,  subintelligendum  :  sicut  cerebrum 
(cum  suis  omnibus  nervis,  sensoriis  organis, 
et  spinali  medulla,  comprehensum)  unum 
sensus  organum  adaequatum  (ut  loquuntur) 
est.  Si  vero  per  hoc  vocabulum  cor,  corpus 
cordis,  cum  ventriculis  et  auriculis  tantum 
subintelligant ;  non  puto  esse  sanguinis  opi- 
ficem  (neque  sanguis  vim,  virtutem,  ratio- 
nem,  motum,  aut  calorem,  ut  cordis  donum, 
habet) :  deinde,  neque  eandem  esse  causam 
diastoles  et  distensionis,  quae  systoles  et  con- 
tractionis,  sive  in  arteriis,  sive  in  auriculis, 
sive  ventriculis  cordis,  arbitror  (sed  pulsus 
pars,  quae  diastole  dicitur,  aliam  habet  cau- 
sam  a  systole  diversam,  et  semper  omnem 
systolen  ubique  praecedere  debet) ;  et  dis- 
tensionis  primam  causam  calorem  innatum 
esse,  primamque  distensionem  esse  in  san- 
guine  ipso  (fermentantium  in  modum,  sen- 
sim  attenuato  et  turgente),  in  eoque  ultimo 

exstinctam  ;  et  Aristotelis,  pultis  vel  lactis 
in  modum,  exemplo  assentior,  eo  usque  ut 
illa  elevatio,  aut  depressio,  sanguinis  non  fiat 
a  vaporibus,  aut  exhalationibus,  aut  spiritibus, 
in  aliquam  formam  vapoream  vel  aeriam 
concitatis,  neque  sit  causata  ab  externo  agen- 
te,  sed  ab  interno  principio,  regulante  na- 
tura. 

Neque  cor,  ut  aliqui  putant,  tanquam 
anthrax,  focus,  (instar  lebetis  calidi)  caloris 
origo  est  et  sanguinis ;  sed  magis  sanguis 
calorem  cordi  (ut  reliquis  omnibus  partibus) 
tribuit,  quam  recepit ;  utpote  omnium  in 
corpore  calidissimus :  et  ideo,  cordi  arteriae 
et  venae  coronales  assignantur,  in  eosdem 
usus  quos  caeteris  partibus ;  videlicet,  ad 
caloris  influxum,  pro  fotu  et  conservatione 
ipsius  :  et  ideo,  calidiores  omnes  partes,  quo 
magis  sanguineae,  et,  quo  sanguine  magis 
abundant,  calidiores  convertibiliter  dicuntur. 
Qua  ratione,  cor,  suis  cavitatibus  insigne,  offi- 
cina,  fons,  focus  perennis  censendus  est ;  non 
ratione  corpulentiae,  sed  contenti  sanguinis, 
instar  lebetis  calidi :  qua  ratione  jecur,  lien, 
pulmones,  caeteraeque  partes  calidae  repu-. 
tantur  ;  quia  multas  venas,  vel  vasa  conti- 
nentia  sanguinem,  habent.    Atque  hoc  modo 

autumo  calorem  nativum,  calidum  innatum, 
ut  omnium  operationum  commune  instru- 
mentum,  pulsus  quoque  efficientem  primum 
esse.  Hoc  non  adhuc  constanter  assevero, 
sed  tantum  pro  thesi  propono.  Quid  in  con- 
trarium  objiciatur  a  viris  doctis  et  probis, 
sine  verborum  scurrilitate,  convitiis,  vel  con- 
tumeliis,  scire  libenter  velim  :  et,  quisquis, 
pergratum  fecerit. 

Haec  itaque  transitus  sanguinis,  et  circui- 
tus,  tanquam  partes  et  vestigia  sunt :  nempe 
de  auricula  dextra  in  ventriculum ;  de  ventri- 
culo,  per  pulmones,  in  auriculam  sinistram ; 
inde  in  ventriculum  sinistrum  et  in  aortam ; 
omnesque  per  arterias  a  corde,  per  partium 
porositates  in  venas ;  et  per  venas  ad  cordis 
basin,  quam  celeriter  revertitur  sanguis. 

Vno  experimento,  quisquis  placuerit,  dis- 
cernere  per  venas  poterit.  Ligetur  brachium 
(ut  solent)  mediocri  ligatura ;  et  tamdiu, 
brachium  movendo,  permaneat  ligatum, 
quousque  omnes  venae  adprime  turgeant,  et 
infra  ligaturam  tota  cutis  insigniter  erubes- 
cat ;  et  tum  profundatur  manus  in  aquam 
gelidissimam  vel  nivem,  donec  collectus  infra 
ligaturam  sanguis  refrigescat  satis :  dein, 
soluta  subito  lig?tura,  senties  ex  sanguine 

frigido  revertente,  quam  celeri  cursu  sursum 
ad  cor  properet,  et  quam  mutationem  rever- 
sus  in  corde  faciat :  ut  tibi  mirum  non  sit 
quosdam  a  soluta  ligatura,  post  phleboto- 
miam,  in  lipothymiam  incidisse.*  Hoc  ex- 
perimentum  monstrat  quod,  infra  ligaturam, 
venae  turgeant  non  sanguine  attenuato,  et 
spiritu  vel  vaporibus  sufflato  (talem  enim 
ebuUitionem  immersio  in  frigidum  deprime- 
ret),  sed  solo  sanguine,  eoque  qui  in  arterias, 
vel  per  anastomoses,  vel  caecos  maeandros, 
reverberari  non  possit :  docet,  insuper,  quo- 
modo  per  altos  montes  nivosos  oberrantes 
morte,  saepe  de  improviso,  opprimuntur ; 
atque  alia  multa  hujusmodi. 

Qualiter  sanguis  pertransire  per  omnes 
partium  poros  possit,  ne  durum  hoc  videa- 
tur,  et  quaquaversus  meare,  unum  addam 
experimentum.  Laqueo  strangulatis  et  sus- 
pensis  accidit  idem,  quod  brachio  ligato  ;  ut, 
trans  chordam  scilicet,  facies,  oculi,  labia, 
lingua,  partesque  omnes  superiores  capitis, 
plurimo  inferciantur  sanguine,  maximo  ru- 
bore  perfundantur,  turgescentia  usque  ad 
livorem.    Hujusmodi  cadavere,  soluto  laqueo 

*  Vid.  Cap.  xi'.' 

(quacunque  positione  collocaveris)  intra  non 
multas  horas,  videbis  omnem  sanguinem  vul- 
tum  et  caput  deserere,  et,  a  supinis  et  sursum 
positis  partibus,  in  pronas  et  subjectas,  per 
poros  cutis,  carnis,  caeterarumque  partium 
(suo  quasi  ductum  pondere),  decumbentem, 
et,  omnes  illas  partes  infra  positas,  et  cutem 
potissimum,  replentem,  atro  tabo  colorare. 
Quanto  magis  sanguis,  vivus  et  spirituosus, 
vivo  corpore,  apertis  porositatibus,  penetrati- 
vus,  quam  cruor  mortuus,  coagulatus ;  prae- 
sertim  per  habitum  corporis  frigore  mortis 
densatum,  viisque  stipatis  et  compressis ; 
tanto  facilior,  per  quascunque  partes,  transi- 
tus  in  vivis  est,  et  pronior. 

Ingenio  pollens,  acutissimus  vir,  Renatus 
Cartesius  (cui  ob  mentionem  mei  nominis 
honorificam  debeo)  et  alii  cum  ipso,  cum 
extractum  cor  piscium,  super  planam  tabu- 
lam  expositum,  pulsum  aemulari  vident, 
colligendo  seipsum  ;  quando  erigitur,  attoUi- 
tur,  et  vigoratur,  ampliari,  aperiri,  ventricu- 
losque  suos  exinde  capaciores  esse,  autumant. 
Haud  recte,  mecum,  observant.  CoUectum 
enim  certo  est,  tunc  temporis,  coarctari 
potius  capacitates  ejus  omnes,  et  in  sua  sy- 
stole  esse,  non  diastole  :   ut  neque,  quando 

tanquam  enervatum  collabitur  et  relaxatur, 
in  sua  diastole  et  distensione  non  est ;  et 
ventriculi  exinde  ampliores.  Sed,  ut  in 
morte  non  dicimus  in  diastole  esse  cor  ;  ita, 
quod  a  systole  concidit  relaxatum,  coUapsum 
et  omni  motu  destitutum  et  requietum,  non 
distentum.  Distenditur,  enim,  et  in  sua  di- 
astole  proprie  est,  cum  ex  impulsione  sangui- 
nis  per  contractionem  auricularum  impletur ; 
ut  in  vivorum  anatome  evidenter  satis  appa- 
ret.  Latet  ipsum  ergo,  quantum  distet  re- 
laxatio  et  relapsus  cordis,  et  arteriarum,  a 
distensione  vel  diastole ;  et  quod  eadem 
causa  distensionis,  relaxationis  et  constri- 
ctionis,  non  sit;  sed  potius  contrariorum  efFe- 
ctuum,  contraria;  diversorum  motuum,  diver- 
sa :  sicut,  adductionis  et  extensionis  cujusvis 
membri,  oppositos  musculos  antagonistas  sat 
omnes  anatomici  norunt ;  et,  contrariis  moti- 
bus  aut  diversis,  contraria  et  diversa  activa 
organa  a  natura  necessario  fabrefacta.  Neque 
mihi  arridet  causa  efficiens  pulsus,  quam 
posuit  (secundum  Aristotelem)  eandem  fore 
tam  systoles,  quam  diastoles  :  nempe  efferve- 
scentia  sanguinis,  tanquam  ebuUitione  facta. 
Sunt  enim  isti  motus  subitanei  ictus,  celeres- 
que  pereussiones.   Nihil  vero  ita,  quasi  nictu 

oculi,  fermentatione  vel  ebullitione  assurgit 
et  collabitur  :  sed  lente  sufflatur,  quod  affa- 
tim  deprimitur.  Praeterquam  quod  disse- 
ctis  autopsia  cernere  licet  ventriculos  cordis, 
ab  auricularum  constrictione,  et  distendi  et 
repleri  et,  prout  magis  vel  minus  replentur, 
augeri ;  distensionemque  cordis  motum  quen- 
dam  violentum  esse,  ab  impulsione,  non  ab 
attractione  aliqua,  factum. 

Sunt  aliqui,  qui  existimant,  sicut,  ad  plan- 
tarum  nutritionem,  impulsu  alimentum  non 
eget,  sed  sensim  ab  indigentibus  particulis 
attrahitur  ad  locum  deperditi ;  ita  neque 
animalibus  esse  aliquem  impulsum  necessa- 
rium ;  quandoquidem  similiter  vegetativa 
facultas  in  his,  atque  illis,  opus  suum  perfi- 
ciat.  Verum  diversa  ratio  est.  Calidum 
influens  perpetim  requiritur  ad  animalium 
membra  fovenda  et,  in  vivis,  vivifico  calore 
conservanda  et,  ab  externis  injuriis  refracta, 
restituenda ;  non  ad  nutritionem  duntaxat. 

Haec  de  circuitu :  qui,  si  vel  impeditur, 
vel  pervertitur,  vel  nimium  concitatur,  quot 
periculosa  morborum  genera  et  symptomata 
admiranda  consequuntur ;  sive  in  venis,  ut 
varices,  apostemata,  dolores,  haemorrhoides, 
haemorrhagiae  ;  sive  in  arteriis,  ut  tumores, 

phlegmones,  dolores  intensissimi  et  lanci- 
nantes,  aneurysmata,  sarcoses,  fluxiones,  suf- 
focationes  subitaneae,  asthma,  stupor,  apo- 
plexiae,  et  alia  innumerabilia ;  et  quomodo 
subito  quandoque,  instar  incantamenti,  au- 
ferantur  et  curentur  quaedam  alias  immedi- 
cabilia;  non  est  hujus  loci,  ut  enarrem. 
Inter  medicinales  observationes,  et  in  patho- 
logia,  ea  tradere  potero,  quae  nunquam  hac- 
tenus  a  quovis  observata  comperio. 

Concludam,  ut  tibi  satisfactionem  plenio- 
rem  faciam,  doctissime  Riolane,  qui  in  me- 
sentericis  venis  circulationem  non  fieri  ex- 
istimas  :  ligetur  porta,  juxta  jecoris  simam 
[partem],  in  viva  dissectione  ;  quod  facile 
poteris  experiri.  Videbis,  ex  venarum  infra 
ligaturam  turgescentia,  idem,  quod  in  admi- 
nistratione  phlebotomiae  ex  ligatura  in 
brachio,  accidere  ;  quod  transcursum  inibi 
sanguinis  patefaciat.  Et,  cum  videris  opina- 
ri  sanguinem  de  venis  in  arterias,  per  anas- 
tomoses,  regredi  posse  ;  ligetur,  in  viva  dis- 
sectione,  vena  magna  descendens,  juxta 
divaricationem  ramorum  cruralium :  et  quam 
primum,  rescissa  arteria  quavis,  datur  porta, 
omnem  massam  sanguinis  ex  omnibus  venis 
(etiam  cava  ascendente)  brevi,  pulsu  cordis, 

exhaustam  fore  videbis  ;  tamen,  ultra  ligatu- 
ram,  venas  crurales  (et  inferiores  partes  dun- 
taxat)  repletas.  Quod,  si  alicubi  in  arterias 
per  anastomoses  regredi  potuisset  sanguis, 
nullatenus  accideret. 


FfNIS. 


EDINBURGI  : 
Excudit  Joan.  Brewstev. 


\l 


m 


r>. 


% 


f^^ 


■v-tf 


H 

q1 


<r  COUNTWAY   LIBRARY   OF  MEDICINE 

QP. 


